
GEORGE VRACA 


Actorul şi arta sa 


Taientul este flacără vie, este forța cea mai puternică ce-l duce pe artist spre 
culmile artei sale. Fără talent, nu există adevărată creaţie artistică. 

Dar vremea cind talentul era socotit un har divin şi cind domnea atotputernică 
prejudecata că acel care posedă „darul“ devine de la sine și în mod obligatoriu, un 
mare creator, un mare artist, fără să mai depună nici un fel de efort, a trecut. Con- 
cepția aceasta, care a dăinuit pînă nu de multă vreme şi la noi, reducea problema 
educării. actorului numai la chestiunile practice în legătură cu dobindirea unei tehnici 
profesionale, a unei rutine scenice. De aceea, singura grijă a unor astfel de actori 
era de a-și „lustrui“ talentul, de a ajunge la însuşirea unor practici meșteșugărești, 
care să le dea posibilitatea de a obține „efecte de teatru“ mai sigure, în cutare sau 
cutare situaţie. | 

Actorul învăța să declame, să rostească fraze cu intonaţii savante, să plingă 
sau să ridă la comandă. El învăţa să se miște pe scenă, să facă gesturi impre- 
sionante și dobindea o adevărată perfecțiune în a-și varia mimica după împrejurări. 
De viața lui lăuntrică, de cultura lui generală, de educația lui etică şi intelectuală, 
nimeni nu se preocupa. 

Era vremea cind teatrul însemna, mai ales, convenție, formalism, cind arta 
scenică abunda în reţete prefabricate, cind jocul actoricesc se baza, indeosebi, pe 
„meserie“ şi rutină... 

Dar era și vremea cînd orinduirea socială şi politică nu hărăzea actorului alt 
rol decit acela de măscărici, bun pentru distrarea acelora ce-și puteau ingădui luxul 
să meargă la teatru. Era vremea cind actorul era un element cu totul descon- 
siderat. 

S-a vorbit adesea de situația grea şi umilitoare pe care o au, in general, 
creatorii — şi între ei, artiștii scenei — în regimurile bazate pe exploatare. S-a 
vorbit de situația nedreaptă, lipsită de demnitate, pe care o au, in zilele noastre, 
actorii din ţările dominaţiei capitaliste. Dar prea puţin s-a insistat asupra faptului 
că există o strinsă corelaţie între această situație rezervată de pătura exploata- 
toare slujitorilor scenei și lipsa de grijă pentru educația lor intelectuală, morală 
şi politică. inut departe de treburile obștești, departe de viața publică a ţării, 
nu exista nici o necesitate ca actorul să fie o minte luminată, un caracter... Pe 
de altă parte, dacă îi lipsea pregătirea necesară, era firesc să nu poată juca nici 
un rol în viața publică a statului... 

„Spiritul veacului — a spus Pușkin la vremea lui, dar cu genială previziune, 

adresindu-se parcă tuturor vremurilor revoluționare — cere schimbări importante şi 
pe scena dramatică“. 

Concepţia noastră actuală ne duce la cerința unui teatru al adevărului vieţii, 
la un teatru cu adinci rădăcini în realitate. Arta actorului, în acest caz, nu poate 
fi decit trăire sinceră şi autentică. Ca atare, acela care ar dobindi doar o tehnică 
perfectă a meşteșugului scenic, nu poate ajunge la crearea unor adevărate valori 
artistice. 

Nu meșteșugul! scenic, ci înalta măiestrie actoricească ; nu un mim, ci un artist 
un creator; nu un măscărici fără suflet, fără caracter, fără cultură, ci o perso- 
nalitate complexă, care să poată îndeplini nu numai pe scenă, dar şi în viaţă, 
în societate, un rol de seamă — iată ce se cere astăzi, în ţara noastră, actorului. 

Pentru ca talentul — flacăra aceasta vie, care stă la baza oricărei mari creaţii 
in artă — să ajungă la o desăvirşită plenitudine, e nevoie să fie ajutat de o sumă 
de alte virtuţi, pe care actorul nu le poate dobindi decit în urma unei munci 
stăruitoare. Talentul are nevoie de o întinsă gamă de resurse, de coarde — am 
putea spune — care odată atinse să pună în mişcare resorturi, să facă să ţişnească 
alte şi alte armonii. 

Cu cît mai întinse şi mai variate vor fi cunoştinţele unui actor, cu cit mai 
diverse direcțiile în care se va fi perfecționat, cu cît mai multe ramurile de studiu 
pe care le va fi abordat, cu cit mai profundă, mai valabilă concepţia lui despre 
viață şi lume, cu cit mai format și mai sigur gustul său artistic, cu atit inter- 
pretarea sa va fi mai desăvirşită. 

Acestei păreri a noastre, i s-ar putea răspunde cu exemplul unor actori 
mari, al căror nivel intelectual a fost totuși minim şi al căror orizont a fost 
cu totul redus, — ei reuşind creaţii memorabile numai prin ihstinctul lor, prin 
minunatul lor talent. Lucrul este adevărat, în oarecare măsură. Dar exemplul 
unor creatori excepţionali, al unor genii, ce nu se nasc decit foarte rar, nu poate 
avea valoare de generalizare. Şi apoi, dacă flacăra talentului acestora, dacă geniala 
lor intuiţie ar fi fost ajutată și de o pregătire serioasă şi multilaterală, realizările 
lor ar fi fost de o mai mare înălțime artistică. 

Inchipuiți-vă un interpret —oricit de talentat ar fi el — care ar juca rolul 
lui Faust, dar n-ar avea posibilitatea să priceapă filozofia lui Goethe, nici sensul dat 
de autor eroului și gestului pe care acesta îl face, atunci cînd își vinde sufletul 
diavolului. Închipuiți-vă un actor care ar întruchipa o personalitate istorică, Ivan 
cel Groaznic sau Petru cel Mare, de pildă, şi care n-ar cunoaşte importanța epocalà 
a luptei dintre aceştia şi forțele reacționare reprezentate de boierime. Gindiţi-vă 
la un artist care ar trebui să redea imaginea interioară a unui savant, pasionat 
de o anumită descoperire științifică, dar în acelaşi timp, ros de îndoieli cu privire 
la urmările nefaste pe care le-ar avea această descoperire pentru umanitate; iar 
acest artist să fie un om care n-a avut niciodată în miini un manual ştiinţific, un om 
care n-are nici cea mai vagă idee despre problemele ce se dezbat în piesă. Închi- 
puiți-vă un actor care ar trebui să fie pe scenă Cidul, eroul tragediei lui Corneille, 
şi care n-ar cunoaște nimic nici din tradiția istorică a acestui personaj. nici din 
semnificația lui, nimic din epoca în care se petrece acțiunea, nici n-ar şti că in 
artă există un stil anumit, stilul clasicismului francez, în care autorul şi-a scris 
piesa. Închipuiţi-vă, în sfîrşit, un interpret, care, jucind pe Hamlet, n-ar avea 
mintea destul de șlefuită pentru a sezisa toate nuanțele gindurilor chinuitului 
prinț al Danemarcei, n-ar înțelege sensul ascuns al vorbelor amare sau de haz, 
înțelepte sau nebune — asemenea vorbelor unui om cu mintea rătăcită — pe care 
acesta le imparte, din belșug, celorlalți eroi, n-ar putea face diferenţa între replicile 
în care işi mărturiseşte cu adevărat sufletul, şi acelea in care se preface. 

„Fără să înţelegi faptele — scria cindva V. I. Lenin lui Gorki — nu-i poți 
ințelege nici pe oameni decit superficial. Pătrunzind înţelesul faptei „unui om, 
poţi înțelege nu numai psihologia omului, nu numai sensul luptei sale, dar şi însem- 
nătatea ei socială şi politică“. 

Sint roluri pe care un actor — oricît de inzestrat ar fi — nu le poate duce 
pînă la înălțimea unor adevărate creaţii, dacă nu e inarmat cu o anumită sumă de 
cunoştinţe teoretice, dacă nu are o cultură generală. Sint nenumărate cazuri, cînd 
interpretarea unui rol, corespunzind în totul însuşirilor scenice ale actorului care 
ioacă, rămîne totuşi la un nivel scăzut, fiind un lucru dorect și onest, dar atita 
tot. Faptul ar putea să pară fără explicaţie, mai ales cind e vorba de un actor 
talentat, dacă n-am înțelege că actorul nu s-a putut ridica la nivelul personajului 
interpretat, slaba lui pregătire intelectuală nedindu-i posibilitatea de a se descurca 
în problemele puse de piesă. Fiindcă în orice proces de creație actoricească, pe lingă 
talent şi măiestrie profesională, trebuie să mai existe și un cap care judecă bine 
lucrurile, cintăreşte faptele, le pătrunde sensul adinc. In personalitatea unui mare 
actor, profesionistul scenei trebuie să se unească cu ginditorul care cultivă ideile 
generale ale filozofiei, esteticii, politicii, istoriei, du poetul: de mare sensibilitate 
artistică, cu criticul care posedă, pe lîngă cunoștințe în domeniul artei, și un gust 
sigur, un simţ al frumosului deosebit de dezvoltat. 

Arta actorului, care presupune întruchiparea în diferite roluri, intrarea în 
pielea celor mai felurite personaje, cere posibilităţi multiple, însușiri și resurse 
bogate și variate, pe care interpretul și le poate desfășura din plin... Căci nu exa- 
gerăm atunci cind spunem că arta aceasta, atit de mult legată de vremelnic, care 
trăiește de fapt doar clipa cînd actorul insuflețește o ficțiune, clipa în care un 
chip creat de imaginația scriitorului şi aşternut pe hirtie respiră și se mişcă 
cu adevărat prin actorul care-i dăruie inimă, plămini, nervi, singe și muşchi, arta 
aceasta care mai dăinuiește poate — foarte puține clipe după adeea — în amintirea 
spectatorilor, este totuși deosebit de complexă şi deosebit de pretențioasă. În pere- 
grinarea actorului prin diferite suflete, prin diferite existențe, în faptul că astă 
seară este un mare general, iar miine un bandit, că în luna aceasta interpretează 
pe un medic, iar în cea viitoare apare în rolul unui revoluționar, în faptul că 
poartă, rind pe rind, chipul atitor și atitor eroi cu preocupări diferite, cu deprinderi 
deosebite, aparținind fiecare altui mediu social, altei epoci istorice, altei meserii 
— stă obligaţia actorului de a-și însuși toate preocupările şi cunoștințele persona- 
jului său. Ar fi o exagerare să susţinem că actorul trebuie să urmeze un curs. 
de strategie pentru a-l interpreta pe Napoleon, un curs de compoziție pentru a-l 
juca pe Wagner sau să-și termine facultatea de medicină pentru a apărea în rolul 
savantului doctor Babeș. Dar el trebuie să aibă cunoştinţe generale din domeniile 
cele mai variate și să poată cu ușurință să înțeleagă anumite probleme specifice, 
să se familiarizeze cu preocupările şi viața interioară a oricărui personaj întruchipat. 

O preocupare de căpetenie atit a viitorilor actori, cit şi a maeștrilor care le 
indrumează pașii, este formarea gustului artistic. Simţul frumosului, siguranţa in 
aprecierea culorilor, tendinţa spre liniile frumoase, simple, priceperea în a aprecia, 
creații valoroase din domeniile cele mai variate, prin indelunga şi continua frec- 
ventare a unor spectacole de înalt nivel, prin vizionarea prelungită, în muzee şi 
expoziţii, a pinzelor sau a statuilor celebre, prin lectura repetată a capodoperelor 
literaturii universala... Simţul proporţiilor și al armoniei, ochiul sigur in alegerea si 
aprecierea culorilor, tendinţa spre liniile frumoase, simple, priceperea În a aprecia, 
din punct de vedere estetic, atit ceea ce fac alţii, cit şi ce faci tu însuți, — toate 
acestea se dobindesc printr-o lungă și permanentă răminere in preajma creațiilor 
care reprezintă chintesenţa frumosului. 

Dar gustul artistic mai este și rezultatul unor anumite principii ideologico- 
artistice, este rezultatul perceperii legilor unei anumite ştiinţe despre frumos, al 
unor anumiie criterii în judecarea şi prețuirea unei opere literare, a unei picturi, 
a unui decor de teatru... Simţul frumosului trebuie să se împletească în chipul cel 
mai armonios și mai organic cu concepția actorului despre artă şi despre frumos — 
şi aci, deci, experiența practică se îmbină cu cunoștințele teoretice. Uneori, 
cind educația practică nu se îmbină cu cea teoretică, vedem oameni de teatru, 
actori sau regizori, care — ori ştiu foarte bine să teoretizeze, dar, cind e vorba 
să judece concret propria lor creaţie sau a altora, nu sint în stare s-o facă, ori 
simt doar instinctiv că un lucru e frumos, dar nu ştiu să spună de ce. 

Un artist al scenei nu trebuie 'să dea greş în nici una din aceste privințe. 


Numai așa va exista garanţia că în tot ce face el — în alegerea rolului, în pre- 
gătirea şi dozarea efectelor, în felul cum folosește gestul sau mimica, în intona- 
țiile vocii, in grimă, în costum — nu e nimic deplasat, nimic care să strice echili- 


brul și desăvirșita frumuseţe a unei autentice creații scenice în care atitea şi atitea 
elemente se îmbină. 

Toate acestea dovedesc cit de complexă trebuie să fie educaţia unui actor. 
Ea ii cere să îmbine armonios cultura de ordin teoretic cu formarea lui din punct 
de vedere profesional. În facultăţile ce pregătesc viitoare cadre actoricești, filozofia 
și estetica, economia politică și istoria artelor, istoria teatrului și a literaturii 
iși impart de aceea orele de studiu cu cele de măiestrie actoricească, cu tehnica 
vorbirii scenice, cu gimnastica, cu dansul, cu scrima... 

Cum se învăța insă altădată arta aceasta ? De obicei, cel ce voia să sa 
dedice scenei şi avea vocaţie, se adresa unui mare maestru, un actor de renume, 
iar acesta il mușştruluia, pînă scotea din l un actor... după chipul şi asemănarea 
sa. Desigur că un exemplu desăvirșşit poate avea o bună influență asupra unui înce- 
pător, dar lucrul acesta omoară creaţia, care e o experiență personală, unică şi vie. 
De asemenea, se mai întimpla ca discipolii să imite nu ceea ce era excepţional ia 
magistrul lor, ci tocmai ceea ce constituia un defect. În această privință, Stanislavski 
ne povesteşte următorul caz, pe cit de comic, pe atit de plin de invăţăminte: 

„Un alt profesor, după ce a văzut 'o parte dintr-un spectacol de probă, a venit 
indignat în culise: — Dumneata nu dai de loc din cap. Omul, cînd vorbeşte, trebuie 
să dea neapărat din cap... 

„Datui acesta din cap își avea mica lui poveste. Pe vremea aceea, era un 
minunat actor, care se bucura de un mare succes şi al cărui joc îşi găsise mulţi 
imitatori. Din păcate, el avea un neajuns supărător: dădea din cap. Şi toţi adepţii 
lui, uitind cu desăvirşire că modelul lor era în primul rind un talent, cu minunate 
calităţi şi o tehnică strălucită, au luat de la el nu calităţile lui, rar întilnite, ci 
numai defectele... adică datul din cap, care :nu era greu de imitat. Promoţii întregi 
de elevi ieșeau din școală cu această meteahnă”. 

Grija noastră, astăzi, este să înlocuim lipsa de metodă şi diletantismul cu 
o pregătire temeinică, organizată după criterii precise şi în care să se impletească 
educaţia teoretică cu cea practică. 

Educaţia teoretică a actorului va porni de la studiul învățăturii marxist-leni- 
niste. Marxism-leninismul duce la o adincă cunoaştere a lumii și a tuturor fenome- 
nelor sale. El conţine datele necesare actorului pentru a-și explica fenomenul artă 
în general şi. pentru a lămuri problemele cele mai gingaşe ale spectacolului. Însuşi 
procesul creației actoricești se încadrează perfect în limitele şi caracteristicile spe- 
cifice ale cunoașterii prin intermediul artei. lar drumul pe care un actor îl par- 
curge pentru a ajunge la realizarea puternică şi valoroasă a unui rol, drumul pe 
care-l parcurge pentru a itălmăci, cu mijloacele specifice ale artai sale, esenţa 

realităţii, nu. este altceva decit respectarea atit de precisei definiţii pe care Lenin a 
„dat-o procesului cunoaşterii : „De la dontemplarea vie la gindirea abstractă şi de la 
ea la practică — iată calea dialectică a cunoaşterii adevărului, a cunoașterii realităţii 
obiective”. 

Teoria marxist-leninistă pune la indemina actorului și datele pentru o bună 
soluționare a unor chestiuni de mare subtilitate, cum ar fi: realizarea unităţii 
dintre actorul-interpret şi actorul-creator, transpunerea '— în limbaj scenic — 
a unităţii dintre natura fizică şi cea psihică, imbinarea cit mai perfectă între ceea 
<e este general şi ceea ce este individual într-un personaj. 

În ce privește educaţia profesională, ea se bazează pe sistemul lui Stanislavski, 
cel dintii care a înlocuit improvizația și haosul unor metode de teatru învechite 
cu o sumă de principii ştiinţifice, menite să realizeze aplicarea realismului socialist 
în arta teatrală. 

Baza metodei lui Stanislavski este adevărul. Adevărul vieții trebuie să fie 
temelia oricărei creații artistice, deci şi a treației actorului. Spre acest scop trebuie 
să tindem cu toții: să știm să distingem, în ceea ce realizăm, ce anume ţine de o 
interpretare falsă sau „făcută” şi ce anume ne apropie de adevăr, ce realitatea din 
viaţă. În directă legătură cu acest principiu şi ca o urmare a lui, stă un alt prin- 
cipiu, conform căruia „personajele şi sentimentele nu trebuie să le joci, ci să le 
trăieşti”. 

Acest proces al frăirii rolurilor, al trăirii personajelor respective, respinge 
tot ce e teatral şi superficial, tot ce e artificial și mecanic, tot ce ţine de meşte- 
sugul actorilor meseriași și nu se ridică pînă la arta adevărată a creatorilor. În legă- 
tură cu aceasta, Stanislavski ne arată ce înseamnă adevărata întruch'pare a actoru- 
lui în personajul respectiv. El combate cu asprime tendința multor actori şi actriţe, 
care nu fac decît să se „auto-arate“ pe scenă şi care, de fiecare dată cu prea 
mici variaţii, nu se joacă decit pe ei. Artei de „intruchipare a actorului”, îi acordă 
Stanislavski o uriaşă însemnătate. Caracterul, cind e vorba de întruchipare, este 
lucru mare. Şi pentru că fiecare artist trebuie să creeze pe scenă un personaj 
şi să nu se arate numai pe el însuşi spectatorilor, înseamnă că toți artiştii, fără 
excepție — - creatori de personaje — trebuie să îintruchipeze și să fie caracteris- 
tici. Roluri fără caractere nu există. În sfîrşit, prin noţiunea de supraproblemă, 
Stanislavski mai aduce un îndreptar preţios artei actorului. Spre deosebire de pro- 
blema piesei, de ideea ei centrală, supraproblema desemnează acel lucru în baza 
căruia un actor, ajuns la însușirea perfectă a tuturor mijloacelor de expresie sce- 
nică, face ca ideile din [ijesă să treacă în masa spectatorilor, să lumineze, să inflă- 
căreze conştiinţele lor. Ideea unei piese nu devine supraproblemă — în arta acto- 
rului — decit atunci cînd acesta dovedeşte prin întreaga lui creație că participă la 
promovarea ei, că militează pentru ea. „,Supraproblema”, in sistemul lui Sta- 
nislavski, presupune, aşadar, combativitatea slujitorilor scenei, angajarea lor într-un 
front de luptă. 

Acestea sint citeva din principiile mari care se cuvin să stea la baza pregă- 
tirii profesionale a actorului. 

Dar e cazul să spunem că nu există nici un sistem și nici o şcoală de 
teatru care să poată pretinde că posedă rețete şi recomandaţii ce urmează a fi 
aplicate mecanic. Educaţia profesională nu trebuie să tindă la altceva degit la 
ușurarea procesului de creaţie, la asigurarea unor condiţii care să-l aducă 
pe actor în situația de: a-și pune în lumină posibilităţile creatoare. Așa trebuie 
privite 'metodele menite să ducă la perfecţionarea laturii lăuntrice (psihice) a acto- 
rului și la perfecționarea celei exterioare (fizice), la tehnica interioară care tinde 
ia crearea condițiilor necesare pentru nașterea procesului de creaţie, şi la 
tehnica exterioară ce urmărește realizarea unui aparat fizic in stare să traducă 
in expresie subtilităţile procesului de trăire. Importanța educării laturii exterioare 
este lesne de înțeles: fără perfecționarea aparatului fizic, bogăția creației : lăuntrice 
ar rămîne mută, neimpărtășşită. 

Tehnica exterioară presupune o serie întreagă de studii şi exerciţii practice 

pentru dozarea vocii, pentru dobindirea unei măiestrii verbale, pentru deprinderea 
scrimei, a dansului etc. Toate acestea, bineînțeles, se cer privite şi practicate în 
strinsă legătură cu tehnica interioară. 

În ce priveşte munca actorului pentru atingerea adevăratei măiestrii, poate 
nu e lipsit de interes să-l lăsăm iarăși pe Stanislavski să povestească despre 
intilnirea avută la începutul carierei sale cu marele tragedian Rossi și despre reco- 
mandaţia făcută de acesta: 

„— Dumnezeu te-a inzestrat cu tot ceea ce trebuie pentru scenă, pentru rolul 
lui Othello, pentru întregul repertoriu  shakespearian... Acum, totul depinde de 
dumneata... Mai trebuie şi artă. Va veni şi asta, desigur... 

— Dar unde şi cum poate fi învățată arta, de la cine ? îl întrebai eu. 

— Hm-m. Dacă n-ai alături de dumneata un mare maestru, căruia să i te 


încredinţezi, eu nu ţi-aș putea recomanda decit un singur profesor — îmi răs- 
punse celebrul actor. 
— Pe cine? Cine anume? — mă 'repezii eu. 


— Chiar pe dumneata — îşi sfirși el cuvintele, întovărășindu-le cu cunos- 
cutul său gest din Kean“. 

Într-adevăr, cel mai bun profesor îți eşti pînă la urmă tu însuţi, cu munca 
ta stăruitoare şi pasionată. 

Ne-am ocupat aci — ce-i drept, numai fugar, atit cit ne-au îngăduit limitele 
unui articol, — de diferite aspecte ale acestei probleme: educarea unui actor pentru 
a deveni un creator de valori artistice. Ar mai trebui adăugat un lucru: că toate 
acestea sint zadarnice, dacă actorul nu pune pasiune în ceea ce face, dacă nu lasă 
flacăra fierbinte a talentului său să ţişnească liberă, dacă nu face din fiecare rol 
un proces de viață. Una din cele mai mari primejdii ce pindesc arta noastră, ceea ce 
ar duce chiar un mare talent la lucruri plate, lipsite de emoție, aste să te situezi 
ca actor pe poziţia unui simplu interpret, a unui executant nepăsător. În tot ce facem. 
în studierea rolului, în alegerea mijloacelor artistice, în intruchiparea scenică a 
unui personaj, în integrarea noastră în ansamblul spectacolului, trebuie să se simtă 
participarea noastră vie, pasionată. N-avem voie să raproducem pur şi simplu un rol; 
nu trebuie să copiem mecanic și plat realitatea; ci, urmind sfatul lui Cernişevski, 
trebuie să dăm o „sentinţă“ asupra fenomenelor înfăţişate. Publicul trebuie să fie 
ciștigat de noi. Trebuie să meargă cu noi. Să ia parte laolaltă cu noi la ceea ce se 
petrece pe scenă, la fragmentul de viață pe care-l tălmăcim. 

Într-o scrisoare a lui N. Ogarev către A. Herzen, găsim, printre alte ginduri: 

„Delectarea poetică există numai acolo, unde există sentimentul infinitului. 
A sta la adăpost și a privi în tavan e ceva neghiob şi prozaic. Unora le place da, 
în acest fel, să fie feriți de arșiță și de ploaie. Aceşti oameni, însă, sînt prozaiti. 
Dar dacă vei ridica acoperişul și vai privi cerul albastru, atunci ochiul tău se va 
pierde, se va pierde în depărtare, tu vei năzui undeva, spre intinit, iar sufletul ți se 
va umple de fericire. Aceasta este delectarea poetică“. 

Acesta este şi lucrul pe care trebuie să-l realizeze fiecare actor: să emo- 
ționeze într-atit pe spectatori, incit aceştia să aibă impresia că li s-a deschis cerul şi 
că sint purtaţi spre infinit. El trebuie, în creația lui, să pună atita farmec, încît să 
se poată spune, imprumutind ideea lui Gogol: „Dintr-o dată a fost văzut departe, 
în toate părţile lumii“. 

Aș vrea să mai amintesc, înainte de a încheia, că noi, în zilele de azi, reluăm 
și dezvoltăm o veche menire a actorului: menirea actorului care nu se mulţumeşte 
să fie doar un slujitor al scenei, ci care, slujind scena, e totodată un patriot, un 
cetățean. Continuind tradiţia vechilor actori, care în momentele de răscruce ale 
istoriei noastre au transformat teatrul în tribună și şi-au pus arta în slujba ideilor 
celor mai înalte ; amintindu-ne de actori ca C. Aristia și soția lui, care de pe scenă 
au trecut pe cimpul de bătaie, trebuie să tindem spre idealul de a fi cetăţeni de 
frunte ai ţării noastre şi slujitori devotați ai idealurilor poporului. Fiecare actor 
trebuie să folosească talentul pe care îi are, trebuie să folosească arta sa în aşa 
fel, incit să servească, mai presusmfjgv.iisec patriei. 


CAMIL PETRESCU 


Despre unele probl erne 


Între teatru și cinematograf 


Căldurile estivale, pare-se, nu au îngăduit să se comenteze aşa cum ar fi 
trebuit, dezbaterile celei de a treia „consfătuiri a creatorilor în cinematografie”. 
E de regretat, cu atit mai mult cu cit unele probleme dintre cele dezbătute privesc 
în acelaşi timp, într-un mod uşor diferit, şi teatrul. Lucrul este explicabil, fiind 
vorba de aceeași esență artistică, exprimată prin tehnici diferite. Vreau să su- 
liniez din capul locului acest fapt, deoarece mi se pare că la această consfătuire, el 
a fost, în mod curios, combătut, subliniindu-se îndeosebi așa-zisul „specific“ al 
cinematograficului. Eroare, care ar putea duce la grave rătăciri. Reactia e, totuşi, 
pină la un punct, explicabilă. Conceptia de pină acum a conducerii cinemato- 
grafiei pretindea că scenariul ar fi o varietate literară pur şi simplu, în sfirșit 
un fel de literatură pletorică şi cu adjectivele, multe, cit mai frumos, foto- 
grafiate. Greşeală inexplicabil, fiindcă un scenariu n-are de ce să fie un scenariu 
literar; el nu poate fi decit un scenariu cinematografic. Adică un scenariu, pur 
şi simplu. Cu alte cuvinte, un tot organic de secvente vii. Că ani de zile a dăinuit 
prejudecata scenariului năclăit de literatură proastă, nu a fost fără consecințe. 
Fireşte că e bine că s-a sfirșit cu asemenea vedere precară, mai ales că eroa- 
rea a fost plătită cu destule filme proaste, cu multă risipă de bani şi cu 
multă pierdere de timp prețios. Constatările unor colaboratori de frunte ai 
cinematografiei sint elocvente în această privință. Spicuim din „Contemporanul“, 
unde aceste constatări au apărut, părerea unui regizor care, de altfel, a dat unul 
dintre cele trei succese relative ale cinematografiei noastre: „Este sigur că situația 
cu totul nesatisfăcătoare din domeniul creației cinematografice la noi se datorește 
nu numai acelor factori care au impins arta filmului spre schematism, care au 
nivelat brutal  particularitățile creației artistice“ etc. După o săptămînă, o pană 
bine ascuțită din preajma conducerii cinematografiei — scrie, la rindul său: „Fără 
îndoială, însă, că pînă acum cinematografia noastră a răspuns în prea mică măsură 
comandamentului istoric al epocii pe 'care o trăim, iar rezultatele dobindite nu 
satisfac nici sarcinile mari trasate cineaştilor de către partid și guvern, nici. exi- 
gența severă mereu crescindă a maselor largi de spectatori, față de care filmul 
rominesc are mari, neacoperite datorii. Nu de puţine ori, cinematografia noastră 
a dat opere schematice, sărace în idei, neconvingătoare, de o primitivă factură 
artistică, atunci cind nu a făcut chiar concesii prostului gust, prin filme ca 

Brigada lui lonuț şi Ilie în luna de miere. Cum se arăta şi în referat, greutăţile 
fireşti de creștere nu pot justifica intirzierea procesului de maturizare. În ultimul 
timp, a devenit din ce în ce mai evident că în cinematografia noastră, există 
o serioasă răminere în urmă, mai ales in raport cu dezvoltarea vertiginoasă a altor 
cinematogratii naționale și a cinematografiei mondiale.“ 

Am preferat să dau aceste elocvente citate, în loc să scriu ceea ce ştiu 
eu însumi în legătură cu filmul la noi. O încercare de colaborare cu conducerea 
cinematografiei prin anii 1951 - 1952 mi-a lăsat amintiri atit de penibile, încît 
şi atunci, ca și apoi de-a lungul anilor, în afară de sfaturile pe care am socotit 
că este necesar să le dau acolo unde trebuia, în interesul cinematografiei romi- 
nesti înseși, mi-am interzis orice intervenție în scris sau în dezbateri colective. 
Lucrul e mai rezonabil decit pare, fiindcă dacă filmul rominesc a suferit ingerințele 
unei conduceri dejiciente, forțele vii ale artei rominești şi-au dovedit în alte domenii 
puterea de creație, iar P.M.R. a dovedit încă o dată, că atunci cînd exemplarele puse 
în față sint de soi prost, după un timp de încercare ele sint înlăturate, iar terenul 
curățat e pus la dispoziția celor chemați să satisfacă interesele poporului și ale culturi 
rominești. Era deci mai bine să nu intervin și eu, pentru ca experiența să fie cit se 
poate mai scurtă şi cit mai concludentă. Dacă îmi spun cuvintul astăzi, este pentru 
că sînt oarecare semne că o redresare ar putea fi cu putință. (Ar fi de dorit, 
in orice caz, ca experiențele trecute să nu se repete.) Fac acest lucru aci şt 
fiindcă, încă o dată, problemele esențiale ale teatrului şi ale cinematografului sint 
comune. 

Scenariul Bălcescu gindit şi redactat de mine, la modul strict cinema- 
tografic, cu numeroase noi episoade și dezvoltări esențiale (față de piesă) a fost 
refuzat de conducerea cinematografiei ca „lipsit de calități literare”. El a fost dat 
tov. V. Silvestru să-l transforme în scenariu literar. După aproape un an de 
zile, redactorul a prezentat un scenariu oarecum propriu, care, de la 200 de pagini 
dactilograjiate crescuse literar la 340. Această operă a d-sale a fost apreciată și 
aprobată de conducere ca o biruință, ca un izbutit scenariu literar. Posed o copie 
după această curioasă producție, care mi-a fost propusă ca model și lecţie. Poate 
că organele de conducere, și chiar o anume facultate, ar avea ceva de învățat 
studiind totuși, cu severitate . bineînțeles, și comparind drama în trei acte N. 
Bălcescu, scenariul N. Bălcescu și romanul Un om între oameni, toate de ace- 
lași autor, urmărind cum se pot realiza unitar, și totuși diferit, cu plusuri și 
minusuri, cele trei viziuni ale aceleiași substanțe concrete. Ar afla poate ce dec- 
sebire este în modalitatea piesă şi modalitatea roman, între modalitatea piesă si 
modalitatea film, şi în sfirșit între modalitatea roman și modalitatea film ale ace- 
leiași concepții despre eroul Bălcescu. lerte-mi-se, după șapte ani pedanteria acestei 
precizări, mai ales că dacă rezultatul va fi sever cu autorul, acesta e gata să pri- 
mească, de va fi cazul, admonestările cuvenite. Pretinde numai ca să fie luată în 
considerație exclusiv versiunea „a doua“ a scenariului, celelalte trei următoare dato- 
rite unor colaborări străine, nedorite, abuzive, socotindu-le că nu îl reprezintă. 

Acum, şi schimbind aci tonul, să trecem la generalități. Vrem să arătăm lămurit 
cu ne deosebim de bunele condeie critice citate mai sus, atunci cind aceste condeie 
propun soluții. Aci apar unele confuzii care pot să ducă departe, să ia încurcăturile 
și amărăciunile de la început. Am ținut să notăm mai jos, împreună cu observaţiile 
noastre, propunerile din „Contemporanul“ şi fiindcă ele pot să fie în bună parte 
un ecou al dezbaterilor care au avut loc, să reprezinte puncte de vedere iscate 
multiplu. Există, de la începutul acestui veac îndeosebi, o problemă centrală, 
în același timp vitală, a teatrului în toată lumea şi, firește, și a cinematografului. 
Este într-adevăr problema nr. 1, aşa cum i se spune adeseori, și priveşte - relația 

lezt-regizor. De la începutul acestui veac, în teatru îndeosebi, regizorul a luat 
ofensiva,  proclamindu-și cu o energie nebănuită, primatul său față de textul 
de dramă ori de comedie. Au fost cincizeci de ani şi mai bine de experiențe 
uneori dezolante, care din fericire sint pe cale să se incheie cu singura soluție 
impusă de logică și de legea creației în artă. În teatru, primatul textului 
apare azi de necontestat. Spre ce soluție se pare însă că s-a indreptat consfătuirea 
creatorilor în cinematografie ? Dacă “luăm chiar începutul unuia dintre articolele 
de mai sus, ar putea să existe serioase îndoieli: „Lucrările consfătuirii cineaştilor 
au avut, precum se știe, în centrul lor problema creaţiei regizorale, a condiţiilor 
ei obiective şi subiective, a răspunderii artistice și cetățenești a regizorilor de 
film, care sint chemați nu numai să producă opere de artă mai multe şi mai 
bune, dar şi să aducă în arta complicată şi atit de sugestivă a filmului o amprentă 
nouă, originalitate și îndrăzneală creatoare, să fie în stare să definească în cele 
din urmă stilul naţional al filmului rominesc, diferit de toate celelalte stiluri 
naționale“... 

Chiar dacă nu este proclamat literal primatul regizorului, este limpede însă 
cà acesta este gindul autorului, care este de altfel el însuși — aşa cum am indicat 
mai sus — unul dintre cei trei regizori ai noştri pe care succesul nu i-a ocolit, 
in raport cu mijloacele pe care le-a avut. 

Mult ma explicit este celălalt articol: „Regizorul este creatorul sintezei 
cinematografice, autorul prindipal al filmului, conducătorul ideologic şi artistic 
al colectivului de filmare.“ Fireşte, nu este lipsită de echivoc expresia „creatorul 
sintezei cinematografice“, atita vreme cit nu se definesc factorii care intră în 
sinteză şi mai ales titlul .cu care fiecare din aceşti factori 'intră în acdastă 
sinteză. Aci e punctul nevralgic. Dirijorul care interpretează pe Beethoven este 
„creatorul sintezei“ numită concert, dar poate el să-şi manifeste „personalitatea“, 
„Originalitatea“, ,„stilul” dincolo de cit îngăduie simfonia pe care o dirijează? Este 
evident că el nu trebuie să fie decit un slujitor ideal al textului, sau, mai bine 
zis, un „organizator al concertului”, care poate fi un adevărat geniu, fiindcă este 
destul loc pentru un genial interpret fidel, între Beethoven şi publicul auditor. 
El este cel care dă suflul, ritmul necesar orchestrei, care nu poate fi comunicat 
de oricine, el organizează colaborările necesare, supunîndu-:2 textului. 

Firește că un regizor poate organiza mai bine sau mai rău un spectacol 
cu Hamlet, căci niciodată o piesă de teatru scrisă nu poate realiza în amănunte 
totalitatea concretă 'pe care o cere un spectacol văzut. Este în modul de a fi al 
concretului un infinit număr de accente şi completări subsidiare care depăşesc posi- 
bilitătile redactării. Dar este un semn de ingerintă fără orizont în artă să tăgăduieşti 
primatul piesei şi comandamentele acestui text. Căci textul este adevărata inventie, 
creația artistică propriu-zisă, iar creația ragizorală are uri caracter, repetăm, 
auxiliar. Regizorul de teatru nu este „autorul principal“ al spectacolului cu Shake- 
speare şi nici regizorul cinematografic nu poate fi autorul principal al filmului. 
Vittorio de Sica n-a tăgăduit niciodată partea lui Zavattini în filmele care le-au 
adus atitea succese. Deci, regizorul se supune textului, în afară de un singur 
caz, anume cind regizorul este el însuși autorul scenariului. Ceea ce nu e de loc 
exclus, ceea ce este chiar cazul cu multe dintre marile filme clasice. După cum, de 
altfel, există şi cazul dimpotrivă: Marcel Pagnol a devent regizorul propriului său 
scenariu. Tocmai aici este obîrşia erorilor... Din faptul că unii regizori au fost 
adeseori şi autori de scenarii, din faptul că unii scenariști sînt uneori și regizori, 
din faptul că din cînd în cînd regizorii au și inspirații parțiale de creatori, pe care 
le sugerează scenaristului, s-a ajuns să se confunde esențele. În nici un caz însă, 
sugestiile regizorale, binevenite uneori, nu pot fi totdeauna obligatorii pentru autor. 

Peste toate acestea, distincția rămine hotăritoare. Scenaristul este creatorul 
narației cinematografice, indițerent dacă acest creator este blond sau brun, dacă 
este diplomat sau autodidact, dacă este membru al Uniunii Scriitorilor din Rominia 
sau al sindicatului metalurgiștilor, student sau prim regizor al cinematografiei 
romineşti. Ceea ce, firește, este perfect valabil și în teatru. Chiar într-una și 
aceeași persoană, esențele creatoare trebue să fie deosebite, iar atributele și 
atribuțiile lor, limpezi. 

O întregire. Fireşte că rămine un drept inalienabil al unui regizor de film să 
refuze să traducă în viziune ecranică un scenariu care nu-i place, după cum are 
categoricul drept, ca oricare cetățean, după Constituţie, să propună aprobării cuve- 
nite propriul lui scenariu. Ceea ce nu are dreptul, e să modifice pe propria lui 
răspundere, fără consimțămintul scenaristului, scenariile aprobate de cei care răs- 
pund de mersul filmului rominesc, mai ales, cînd întimplarea face ca tocmai filmele 
in care regizorii şi-au impus colaborarea (şi cu numele asociat la scenariu pe generic) 
să fie, lucru ciudat, printre cele mai proaste. 

Mintuit de concepția nefericită a scerariului „literar“, în care invenția, creația 
cinematografică carentă, era înlocuită cu descrieri interminabile după natură şi 
costum ori cu portrete fotografice iscate din peniță, nu putem să nu atragem din 
nou luarea aminte că un scenariu este un scenariu și că el trebuie ferit neapărat de 
literatura proastă. Valoarea lui nu stă în descrieri, care sint în genere împliniri de 
resortul regizorului, ci în invenția de acțiuni cinematografice. 

Că plutesc în aer unele confuzii stă mărturie şi faptul că rolul regizorului 
a fost specificat în mod curios de autorii articolului. Dar acest capitol cere o 
lămurire mai de aproape, căci din păcate încercările teoretice de a explicita con- 
dițiile creaţiei în raport cu cele ale interpretării nu au dus în teoria artei la rezul- 
tate concludente. 


P. S. O dezbatere mai de aproape mi se pare că se impune, căci apare primejdia 
unei rătăciri din nou într-o lamentabilă experiență, dar acum în răspăr. Am 
adăugat acest P.S. citind, după ce acest articol era dat la cules, opinia unui foarte ta- 
lentat poet, care denunțind, tot în „Contemporanul“, calamitatea scenariului lite- 
rar, face totuși afirmaţia surprinzătoare că „nu există paralelism între piesa de teatru 
și scenariu“, că acesta din urmă ar fi un „semifabricat“ (?) menit să-l ajute pe autorul 
filmului, pe regizor, adică rătăcirea care se vestește ni se pare și mai gravă, cînd 
știm că aporape toate filmele slabe produse pină azi sint bazate pe scenarii modi- 
ficate „ad libitum“, modificate înverșunat de către regizorii respectivi, după concepția, 
vederile şi pretențiile lor „creatoare”. 

S-ar putea ca noua conducere să aibă punctul ei de vedere: să modifice totul, 
dar să nu schimbe nimic. Ar fi o iluzie primejdioasă să se creadă că o simplă decla- 
ratie cu picioarele în glod va deschide o eră nouă, cu material vechi. O confuzie de 
atribuții și funcţii între diversele organe ale cinematografiei e legată de primejdii. 
Directorul general nu se poate dosi birocratic față de categoricele lui răspunderi, 
autorul (scenaristul), la rindul său, nu poate veni cu traista creaţiei goală, regizorul 
nu-și poate schimba după poftă funcția lui organică, atit de necesară, cu apucături 
şi toane de diletant universal; fără să uităm bineînțeles pe actor, care nu e chiar 
o cantitate atit de neglijabilă așa cum ţin anumiţi preopinenți să ne convingă. în 
orice” caz problema succesului în artă este şi o problemă de exigență. Depinde cu 


ce te mulțumeşti. Ceea ce e valabil și pentru producția de filme. 

A citi, citire... 


În lagărul din Tg. Jiului, o universitate de la care păstrez un certificat și eu 
subsemnatul, ca de obicei, cind comandantul, un colonel de mare ispravă, avea să-mi 
comunice cite ceva, din poarta care separa domeniul deținuților de administraţie, 
am fost chemat într-o zi de un soldat. Rostirea lui, mai răspicată decit a celor- 
lalți, m-a surprins. — Vă cheamă Domnul Colonel, Domnule Cutare... 

Silabele bine cadenţate ale numelui meu, biziit cam pe italieneşte, m-au făcut 
să-l întreb : 

— Ai mai auzit cumva vreodată cum mă cheamă? 

— O să vă spui după ce vorbiţi cu Domnul Colonel. 

Soldatul, în uniforma zdrențuroasă, trecută ani de zile de pe un om pe altui, 
era un ţăran de vreo 40 de ani, din partea locului, în Gorj mai sus, concentrat, 
pentru paza temniței, garda înnoindu-se ûn fiece lună, cite 200 de săteni o dată, 
milițieni. 

Isprăvind repede la comandant, am stat de vorbă cu soldatul. Era în 1943. 

— Acum cîțiva ani, a venit la Tg. Jiu D-l Nicolae Iorga şi ne-a ținut o con- 
ferință. Şi atunci, ca de regulă, la o adunare hotărită, am fost adunați să-l ascultăm 
cu jandarmii. Dumnezeu să-l ierte, D-lui Iorga îi era frică de ţărani și jandarmii 
stăteau tot timpul da față cind vorbea. A vorbit despre ce era voie și nu să citim. 
Dumneata, nu era voie să fii citit. Pomenind numele dumitale, bietul de el căsca 
ochii şi strimba din gură. Pe ăla să nu-l citiți, că.e un porc! Dedei un cot lui 
frate-meu, care era lingă mine: Auzişi ? 

— Eşti învățător în sat? l-am întrebat pe soldat, văzindu-l mai deslușşit la 
minte. 

— Nu, sint plugar. 

—- Dar fratele ? 

— Tot plugar... Ştii, mai mult plugari de piatră decit de pămînt. 

Intr-adevăr, Gorjul era cel mai aspru şi mai sărac judeţ din ţară. 

— După conferință, ne-am repezit amindoi la Miloșescu (librarul-editor din 
tirg). N-ai avea dumneata vreo carte de ăla, pe care îl înjura marele istoric ? 

— Ba da! mi-a spus. 

Am luat-o, am dus-o acasă și am citit-o. Şi ne-a plăcut. Pe urmă, iarăşi ve- 
nind la tirg, i-am comandat cărți de-ale dumitale. Le-am citit şi le-a citit tot satul 
pe toate. La toți le-au plăcut. Le avem şi acum, întinse pe lăviţi, că nu se mai 
închid. Stau ca nişte verze umflate și-s minjite la colțuri, pe foi, de deştele care 
le-au tot întors. 

Un elogiu în surtuc, la București, m-ar fi scirbit sau intimidat. Spusa solda- 
tului m-a bucurat. Mă simțeam ca un lan de porumb peste care, în secetă, cade 
ploaia. 

După vreo citeva zile, soldatul mi-a adus una din „verzele“ lui şi ale melie, 
atit de răscăcărată că nu mai putea să ţie şi să încapă între scoarțe. M-am aşezat 
cu el la umbra unei încăperi, unde se percheziționau vizitatorii, şi l-am încercat cum 
citeşte, ca să înțeleg cit pricepuse. 

Accentul ideii cădea din glasul ţăranului, pe cuvintul central. Pauzele venea; 
după trebuință. Nuanţele nu tinjeau. Verbul devenea, într-adevăr, activ. 

— Ce școală ai? l-am întrebat. 

— Patru clase primare. Trebuia să fac şase, dar ştii, munca pe cimp... 


Am auzit şi profesori citind. Puţini știu să citească. A citi e deocamdată e 
descurca slovele dintr-un cuvint, dar a citi pentru un aşa-zis „intelectual“ (baca- 
laureat, licență, doctorat) este a descurca ideile din cuvinte. Nici un cititor din cate- 
gorie nu citește mai prost decit în general un actor, a cărui profesie consistă tocmai 
din recitare, adică din citirea pe dinafară a unui text citit de zeci de ori pînă a fi 
fost învățat. 

Ascultaţi-i pe actori, de la cei mai mari pînă la cei mai codași. Ciţi pot să 
puie tonul, măsura, inflexiunea replicii, virgula, punctul, exclamaţia, interogativul 
acolo unde trebuie ? Versurile şi proza sînt deopotrivă de neutre, de cenuşii, de 
spălăcite. Dispar plasticul şi relieful şi se lăbărțează, cadența se încovoaie moliie. 
Cuvintarea iese ca talașul din rindea, uniform, egal, monoton, anodin. Scirţiie unde 
curge lin, se înmoaie unde se cere tare, ca pielea făcuta pungă a unei tobe, în care 
beţele bat ca-n cîrpă. Apoi, răcnetele! zbierătele! hohotele! sterpe. 

Maeștrii aceștia, domnii aceștia, artiștii aceștia au parcurs programe de studii, 
conservatorii, personagii, piese, roluri... Într-un manuscris precedent, am prezentat 
valoarea actorului în sine, însă în valută abstractă, în deziderat, în sinteză. Ascui- 
tați-i pe scenă. Numai cîțiva, puţini actori satisfac crescendele şi descrescendele 
unui text gindit și scris frumos. Nu-i numesc, ca să nu supăr susceptibilităţile ex- 
trem de iritabile ale rampei. Zac în culise printre borcanele cu clei, valori oneste, 
mai ales obscure, în carne și oase, reale, dar stau la vedere un număr de venerate, 
monumentale fosile. Nu mă refer la vîrstă, ci la numitul în medicină elefantiazis, 


care fiziologic face să crească nasul cit laba piciorului și în artă tupeul şi impu- 
doarea. 


Lipsa, nu a dicțiunii, lipsa capacității de modelare a cuvîntului pe idee şi 
sentiment, e necesar să fie de urgență remediată. Dacă şcoala de teatru nu poate 
să dea rezultate concrete, începînd chiar cu unii profesori, apți în a semna diplome 
pe criterii necuvenite sau necuviincioase, trebuie găsit mijlocul eficace de alfa- 
betizare. În artă, sint mai multe abecedare, succedindu-se. umbra fiecărui alfabet 
în umbra celui următor, pînă la ieroglif. 

Instanța care ar putea mai bine să ajute pe actor să înţeleagă substanța 
şi nuanţa şi să reproducă-n grai, cred că aparţine scriitorilor, din toate meșteșu- 
gurile artistice mentorii cei mai exact orientați în a duce printre prăpăstii şi culmi, 
caravanele de senzaţii şi cuvinte, înecate în mlaştinile peisajului afon. Un curs pe 
viu, liber de canoane, de dogme, de fasoane şi fudulii savante, un curs de caldă 
şi superioară camaraderie, al unui nucleu de poeţi şi prozatori, cred că e în stare 
să dea artistului de scenă stilul de profunzime și transparenţe, grosolănit între ræ 

ALFRED MARGUL SPERBER 


Bertolt Brecht ŞI teatrul 


Prin moartea poetului german Brecht, survenită la Berlin, în ziua de 14 
august, în urma unui atac de cord care l-a răpus la virsta de 58 de ani, omenirea 
progresistă a rămas văduvită de una din cele mai însemnate, mai originale, mai 
tenace şi mai îndrăznețe personalități creatoare, Astăzi, este încă prematur şi cu 
neputinţă să se formuleze o apreciere definitivă și cuprinzătoare a acestui artist excep- 
ţional, care a plecat dintre' noi tocmai cind începuse să dobindească recunoașterea 
mondială, deși cu greu s-ar putea găsi un alt ariist care să fi fost mai puţin stă- 
pinit de vanitatea de a. se afirma cu orice preţ ca Bertolt Brecht. 

Formaţia condusă de al — Berliner Ensemble — repurtase succese triumfale 
la Zürich şi Copenhaga, la Viena, Paris și Milano şi tocmai în această perioadă 
urma să întreprindă un mare turneu la Londra: toate acestea făcuseră ca în 
timpul din urmă .privirile lumii teatraie internaționale să fie aţintite asupra acestui 
artist care, nepăsător față de pplemica ce se purta în jurul reformei sale în teatru, 
trăia consacrindu-se exclusiv marii sale opere. 

Într-adevăr, Bertolt Brecht a fost una din cele mai discutate personalităţi 
ale vieții spirituale din zilele noastre. Hotarul ce despărțea pe partizanii lui Brecht 
de adversarii lui, nu se confunda nicidecum cu linia de demarcație dintre progres 
şi reacțiune, dimpotrivă, străbătea de-a curmezişul celor două lagăre. Existau cri- 
tici cu vederi progresiste, care-l combăteau cu patimă pe Brecht, și critici apar- 
ținînd taberei reacționare, care se ridicau cu tot atita pasiune în apărarea lui. 
Hotăritor şi de netăgăduit era faptul că muncitorimea înţelegea teatrul brechtian, 
îl aproba şi îl iubea. Şi deopotrivă de hotăritoare era şi a doua împrejurare — anume 
aceea că Brecht a stat toată viața alături de muncitorimea revoluţionară, a 
trăit şi a luptat pentru ea şi a fost pînă la moarte susținător credincios şi de 
neuitat al cauzei clasei muncitoare. 

E semnificativ pentru măreţia şi universalitatea acestui poet că anevoie i se 
poate limita importanța la un anumit sector de activitate. Există, desigur, o sume- 
denie de oameni culţi care, dacă ar fi întrebaţi cu privire la Brecht, ne-ar. asigura că 
în persoana lui a murit unul din cei mai de seamă poeţi lirici germani ai timpului 
nostru. Pe de altă parte, majoritatea îi va decerna lui Brecht titlul de cel mai 
mare dramaturg german, dacă nu chiar european, al zilelor noastre. În sfîrşit, se vor 
găsi alţii care vor susține că este cel mai remarcabil teoretician contemporan în 
materie de dramaturgie şi un genial regizor şi reformator al artei scenice din tim- 
purile noastre. 

Fără îndoială că în Brecht a existat 
cite ceva din toate acestea. Nu intră 
nicidecum în intenţiile mele să schiţez, în 
limitele acestei succinte expuneri, nici chiar 
o imagine incompletă a ceea ce a însemnat 
Bertolt Brecht pentru teatrul contemporan. 
Aceasta ar constitui o imposibilitate şi o 
digresiune, fie numai din motivul că sînt 
prea rari acei cititori romini care să fi par- 
curs o piesă a lui Bertolt Brecht şi, cu atit 
mai puţin, să fi asistat la reprezentarea 
vreuneia sau să fi avut prilejul să o vadă 
în înscenarea autorului. Ironia tragică a în- 
timplării a făcut ca prima reprezentaţie *in 
Rominia a unei lucrări a lui Brecht să aibă 
loc cu o zi înainte de moartea lui, la Sibiu, 
în limba germană. 

Chiar de la începuturile sale poetice, 
în anii de după primul război mondial, 
Brecht s-a simţit atras de teatru. Şi de la 
acei primi paşi, a căutat necontenit noi căi, 
forme și mijloace de expresie dramatică, o 
nouă tehnică şi un -nou stil dramatice. S-au spus și s-au scris atitea lucruri contra- 
dictorii, atitea tălmăciri, cu sau fără voie greşite, cu privire la aceste străduinţe ale 
lui Brecht, la „Experimentiertheater”, la „Piesele pedagogice”, cu privire la teatrul 
„epic” şi la „tehnica de distanțare”, încît se impune să consemnăm aci cel puţin 
esențialul în aceste domenii.: 

Brech! plaacă de la recunoașterea și constatarea, de la sine înțelese pentru el, 


că toate efectele teatrale curente —  retorismul, patetismul, melodramatismul, 
sentimentalismul, exagerarea şi şarja — nu au ce căuta în teatru. Menirea tea- 
trului — susținea Brecht — este să infățișeze spectatorului stări de lucruri și 


situații obiective, să facă acest lucru fără artificii şi în mod concret, prin urmare, 
obiectiv, lăsînd în seama spectatorului să tragă concluziile, ca rezultat al propriei 
sale operații de gindire: numai aşa poate teatrul să-și îndeplinească rolul ce-i 
revine ca mijloc de educație politică. Teatrul tradițional, însă, teatrul drama- 
turgiei aristotelice — spunea el — influențează spectatorul prin mijlocirea emoţiei 
subiective şi, în consecință, îi tulbură facultatea de apreciere, acționind asupra lui 
exclusiv pe cale sufletească. Vechea dramă zguduie, noua dramă trebuie să instru- 
1ască, să educe şi să insufle hotărire. Drama nouă trebuie nu atit să aibă acțiune, cit, 
mai mult, să fie imbold la acțiune. Așadar: în locul dramei aristotelice, drama epică, 
căci vechiul element, dramaticul, este subiectiv şi numai epicul este obiectiv. 

Acest principiu fundamental al concepţiei brechtiene despre dramă ne dă cheia 
multora din trăsăturile dramaturgiei sale. Astfel, în evoluţia eroilor acesteia u 
se produce niciodată cotitura decisivă, ei nu ajung niciodată să întrezărească în 
sfîrşit acea revelaţie atotrăscolitoare, care să le orienteze într-un fel nou viaţa. 
Căci Brecht vrea ca această răscolire să se producă în spectator, ca rod al pro- 
priului său proces de gindire. 

Pe scenă, deznodămintul rămîne nelămurit, ceea ce adinceşte tragicul; dar 
spectatorul pleacă cu un simțămint de indignare, pentru că eroul n-a tras unica, 
necesara concluzie. Mutter Courage, de pildă, în ciuda groaznicelor întîmplări din 

război, care i-au luat toți copiii, merge mai deparie la război. Chemarea: „Nu mai 
vrem niciodată război ™ nu răsună nici măcar o dată pe scenă: însă spectatorul 
© preia ca pe o neștearsă trăire, proprie, ca pe o hotărire pentru viața sa. Asupra 
justeţai teoriei brechtiene în teatru, pot exista controverse ; însă fapt cert, incontes- 
tabil, este și rămîne că fiecare montare a unei piese de Brecht sau prelucrare sau 
punere în scenă de către Brecht a unor piese străine, lasă asupra spectatorului 
neprevenit o impresie adincă, de neuitat. De asemenea, e în afară de orice discuţie 
că Brecht a inaugurat un nou altar al dramaturgiei, al punerii în scenă și al spec- 
tacolului, care a devenit de pe acum istoric. 

Să trecem în revistă pura suită de drame ale lui Bertolt Brecht. Prima lu- 
crare, balada dramatică Murmure-n noapte, demonstrează tocmai, în ciuda multor 
trăsături expresioniste, ascuţita privire a lui Brecht asupra contradicţiilor lumii 
burgheze. Brecht însuși nu e încă net pe punctul de vedere al maselor — el e un 
hotărit dușman al războiului și arată o deschisă și cinstită simpatie pentru lumea 
muncitorilor, şi atita tot. Următoarele sale drame, Bărbatul e bărbat și În desișul 
orașelor, fac să răsune răspicat, impreună cu ascuţțișurile criticii sale sociale, pro- 
testul împotriva orinduirii sociale burgheze. 

Dreigroschenoper (Opera de trei parale — 1928) obţine un succes mondial; 
aici, Brecht dezvăluie tarele societăţii burgheze și legăturile dintre lumea marelui 
capital şi lumea hoţilor. Întreaga punere în problemă precum şi logica desfă- 
Şurării dramatice scot la iveală stringenta necesitate a transformării revoluţionare 
a stărilor de lucruri. 


Brecht atinge punctul culminant al  Scenă din „Cercul de cretă caucazian“ în inter- 
creației sale dramatice dinaintea celui de al  - Pretarea actorilor de la „Berliner Ensemble“ 


doilea război mondial — dură ce se apro- 
piase de partidul revoluționar al clasei 
muncitoare — în dramatizarea Mamei lui 
Gorki (1932). El aduce pe scenă, cu o artă 
şi cu o expresivitate inegalabile, figura unui 
om care şi-a închinat viața revoluției, luptei 
pentru o omenire fericită. Nilovna, mama 
iubitoare, cu inima îndurerată, e transfor- 
mată tocmai da dragostea de mamă în- 
tr-o luptătoare pentru justiţia socială, pen- 
tru binele poporului ei. 

Modul în care Brecht a rezolvat a- 
ceastă misiune il arată ca deplin deţinător 
al tuturor mijloacelor poetice ale unui rea- 
lism matur, revoluţionar. În toate cele- 
lalte piese ale acestei perioade, lupta revo- 
luţionară a proletariatului apare tot mai 
limpede ca temă principală. 

Instaurarea bestialului fascism în Ger- 
mania l-a constrins pe Brecht să emigreze. 
Ducind necontenit o ascuțită luptă poli- 
tică împotriva profanatorilor şi duşmanilor 
poporului său şi ai clasei muncitoare ger- 
mane, el a creat, şi în emigrație, opere dra- 
matice de o excepţională forță poetică şi 
cu o deosebită orientare politică. Brecht fi- 
xează în teatrul său trăsăturile „groazei și 

mizeriei celui de al treilea Reich”, veștejește în scene de neuitat barbaria fascis- 
mului hitlerist şi dă viață unei satire nimicitoare la adresa „Reichului milenar” şi a 
potentaţilor săi. În drama Armele doamnei Carrar poetul accentua necesitatea spri- 
jinirii active a eroicei lupte a poporului spaniol împotriva opresorilor săi, în vederea 
combaterii fascismului. | 

În Mutter Courage, poetul plasează acţiunea în timpul războiului de 30 de ani. 
Înfierarea ororilor acestui război a fost o clară aluzie la pregătirile celui de al 
doilea război mondial şi ale fascismului. În piesa Viața lui Galilei, Brecht expune 
lupta științei progresiste impotriva despotismului şi obscurantismului. Atit ultima 
sa piesă, -Interogatoriul lui Lucullus, cit și Cercul de cretă caucazian sînt viu dis- 
cutate peste granițele patriei sale. 

Din 1948, Brecht s-a stabilit în Berlinul de est, unde a condus un teatru 
propriu. Mai ales în această activitate din ultimii ani, Brecht a atins măsura renu- 
melui internaţional. Pe lingă excepţionala sa activitate ca conducător de teatru, 
care îl ocupa zi şi noapte, el a fost un neobosit luptător pentru pace şi progres. El 
a fost membru al Comitetului Permanent pentru Apărarea Păcii din R.D.G., laureat 
al Premiului Naţional din R.D.G. şi membru al Academiei Germane a Artelor. 

Moartea lui Bertolt Brecht, care constituie o pierdere greu de înlocuit pentru 
literatura germană, lasă și pe tărimul teatrului şi dramaturgiei europene un gol, 
pe care nu putem crede că-l va înlocui cineva foarte curind. Avem însă mingiierea 
că truda lui de ani iîndelungaţi a rodit Ansamblul său, în care o grupare tinerească 
va păstra mereu viu genialul spirit al maestrului. 

FLORIN TORNEA 


„Horia, prizonierul mitului 


După ce se lăsase cortina peste ultimul tablou din cele 12 cite numără noua 
dramă — Horia — a lui Mihail Davidoglu, cineva m-a întimpinat, cerindu-mi 
părerea. Întrebarea venise pe nepregătite. Eram încă buimăcit de învălmășeala multor 
lucruri frumoase şi prețioase, însoțite de altele multe mai puţin remarcabile la 
cite asistasem. Am răspuns, trecind peste faptul că finalul spectacolului venise ca 
o ușurare, indelung — vreme de aproape 5 ore — așteptată : „e un spectacol mare“. 

Mult timp, după aceea, am meditat la acest răspuns, față de care interlo- 
cutorul meu rămăsese, pe drept, nemulțumit. Astăzi, materialul dramatic al recentei 
opere a lui Davidoglu şi viața scenică pe care i-au dat-o Dan Nasta (directorul 
de scenă și scenograful ei) și colectivul Municipalului, se lasă cumpănite, la rece, 
pe indelete. Formula „spectacol mare” imi apare și mie prezumţioasă și vagă. 
În locul ei, se insinuează ca un atribut de ansamblu al dramei și al spectacolului, 
monumentalul. Nu ezit să-l folosesc. Atributul e numai în aparență darnic de elogii. 
În realitate, e un punct de pornire în aprecierea ce avem îndatorirea să facem 
şi nu privește, în definitiv, nici drama. nici spectacolul, ca o însușire proprie lor. 
Monumentalul copleşeşte ; dar nu întotdeauna ceea ce copleșeşte într-o operă de 
artă e artă. Urmează să ne dăm seama ce naște și cum naște acest monumental. 
Pe de altă parte, dramă și spectacol de evocare istorică, Horia răspunde prin 
„monumentalitate” unei cerinţe elementare artistice. Trecutul vrednic a fi evocat 
se profilează măreț in contemporaneitate. Dacă sint lipsiți de grandoare, eroii și 
faptele vremilor apuse nu pot străpunge perspectiva înegurată a istoriei. De acesa, 
şi cadrul artistic în care sînt așezați se cere construit pe dimensiuni corespun- 
zătoare, şi substanța artistică din care sint plăsmuiți se pretinde crescută dintr-un 
aluat generator de prestanță. Drama istorică ţine în această măsură de epopee: 
dacă nu izvorăște din legendă, ea se configuraază oricum la modul legendei. Pe 
aceste coordonate, s-a dezvoltat tradițional la noi, ca şi aiurea, drama istorică. 
Şi pe aceste coordonate au înţeles firește și Mihail Davidoglu şi Dan Nasta să mişte 
faptele şi să prezinte pe eroii marii răscoale a iobagilor din Transilvania vremii 
lui Iosif al II-lea. 

Întreprinderea nu a fost lipsită de curaj. Există » uriașă literatură în jurul 
lui Horia „iobagul fiscului de la Riul Mare”, şi în jurul mișcării justițiare pe care 
a însufleţit-o. Ea se întinde, în timp, din anul inălțătoarei prăbuşiri a eroului, pină 
in zilele noastre, iar în spaţiu, de la poezia populară a moțţilor, pină departe, 
în Olanda şi Franţa anilor premergători căderii Bastiliei. Proslăvit ori hulit, numele 

„Crăișoruiui' sau „rebelistului Horia“ s-a înconjurat de un nimb aproape mitic 
și a umplut răscoala, care îl revendică drept iniţiator şi conducător, de o nebuloasă 
strălucitoare ce ingreuează şi astăzi încă istoricilor discernerea limpede între faptele 
verificabile şi faptele imaginare. 

Pentru tumultoasa lui trecere în istorie, ar fi fost de aceea firesc ca persu- 
nalitatea și faptele lui Horia să fi ispitit cu osebire creația dramatică. Îl vom 
căuta însă zadarnic într-o alcătuire dramatică valabilă, pe acela care impresionase 
tinerețea poetică a lui Eminescu (...Horia pe un munte falnic stă călare: Jo coroană 
sură munţilor să pare...| lo am — zise-un tunet — suflet mare, greul Dar mai 
mare suflet bate-n pieptul său...) şi care a intrat ca un principiu izbăvitor în 
cintecul poporului (Hora şade pe răzor, / Domnii fug de se omor, / Hora şade pe 
butuci, | Domnii fug fără papuci...). Freamătul dramatic al răscoalei lui Horia s-a 
topit, pînă azi, doar ín citeva inspirații de măruntă — didactică ori sentimentală -- 
însemnătate, la unii scriitori ocazionali cehi, germani sau maghiari din secolul 
trecut și nu a stirnit la noi decit condeiul fără prestigiu al unui Ghiţă Popp şi 
flacăra creatoare a lui Zaharia Birsan (dar pentru un episod ce priveşte pe Crişan, 
„soțul“ lui Horia întru însuflețirea răscoalei). 

Faptul nu e, poate, lipsit de explicație. O figură de proporţiile dobindite 
de Horia se oferă viziunii creatoare, de-a dreptul — finită și neschimbată în 
măreţia ei — şi solicită mai degrabă exaltarea şi contemplarea lirică. Drumurile 
străbătute de o asemenea figură în viață și în istorie apar, oricît de învolburate, 
mai degrabă stăpinite, decit înfruntate de dinsa și de aceea, mai potrivită înfă- 
țişării lor se arată curgerea largă și adincă a eposului. Dar Crăişorul care impresio- 
nase lumea călăilor lui prin liniştea de cuget cu care îşi primise moartea şi care, 
în clipa cind se stingea sub loviturile roții, se arătase în ochii acestei lumi „un 
om... mai mult decit un om“ (Liviu Rebreanu), tocmai prin această omenie ce-l 
caracterizează în esență, revendica de mult descoperirea şi urmărirea bogatului 
filon dramatic ce-l ascundea. 

Sintem convinşi că Davidoglu — ca şi făuritorii spectacolului de la Municipal 
— de la această viziune gorkiană a omului măreț prin omenia lui, au pornit să-l 
monumentalizeze pe Horia. Cum au izbutit s-o facă e întrebarea cheie de răspunsul 
căreia depinde prețuirea cu care sintem îndrituiți să vorbim despre dramă şi spec- 
tacol. 

x 

Constatăm din păcate — și relevăm nu fără regrete, din capul locului această 
constatare — că omul în Horia lui Davidoglu ne apare mai mult ca o intenţie ades de- 
ciarată, decit ca o efectivă realizare. Aici stă însă nodul unui şir de consecințe pentru 
valoarea operei şi spectacolului. 

Există în dramă un moment puternic de frumos. În tabăra lui Horia, des- 
cumpănit de revelaţia perfidiei împărăteşti, care slăbeşte în răsculați avintul luptei, 
„oamenii“, „frații“ lui, se retrag unul cite unul sau piîlcuri deodată, spre vetrele 
lor, temători de represiuni, neincrezători în puterea lor de a dobindi prin ei înşişi 
dreptatea, impotriva domnilor și împotriva împăratului. „care e domn şi el“. E un 
moment greu, de dezagregare, la care Horia asistă, hărțuit de necesitatea istorică 
a acțiunii și de înțelegerea sufletului ţăranului, zdrobit de seculara deznădejde 
ce-l trage înapoi spre resemnare și supunere. Sentimentul acesta de hărţuire, care 
ii răpeşte liniara pondere de conducător, e în adevăr de profundă esenţă umană 
şi de profundă esență dramatică. Pe acest sentiment, se înalță scena faimoasei 
intilniri cu trimisul „guberniului” în vederea tratativelor. Scena aminteşte, prin 
substratul ei tulburător, de schimbul de vederi, imaginat de Eminescu, între Mircea 
şi Baiazid. 

SECRETARUL : Voi să mă duceți la Horia, la căpetenia cea mare a tumultuanților. 

HORIA : Spune, omule, ce ai de spus 
(simplu) eu sînt Horia. 


SECRETARUL: (oamenilor !) Dinsu-i 
Horia ? (lui Horia, cu neîncredere): Eşti 
dumneata, cu adevărat, căpetenia cea 
mare ?... 

Acest moment conclusiv al umani- 
tăţii lui Horia, e, din păcate, văduvit de 
rodnicie emoţională. Strălucirea şi grandoa- 
rea simplităţii la care ne așteptam se te- 
şesc în simplificare, într-o estompare a 
prezenţei eroului, vecină cu inexpresivul. 
(Şi aceasta este de remarcat mai cu ose- 
bire pe planul interpretării scenice: Toma 
Dimitriu a fost în adevăr, în acest moment, 
greu încercat de dificultatea simplităţii pe 
care o cerea autorul). Lucrul nu este în- 
timplător. De-a lungul a șapte tablouri, 
pînă la acesta ce s-ar fi dorit al măreției 
în simplitate, și după acest tablou, în alte 
şase, nu-l cunoaştem efectiv, în ceea ce îl 
definește ca individ, pe acela căruia oame- 
nii de rind îi spun „Crăişorul”, pe care îl 
socotesc soarele lor, steagul lor. Îl ştim Toma Dimitriu (Horia) 
dintru început scăldat de ochii altora în 
baia de lumină a legendei. „Cînd dă tata glas, se oprește şi vintul să-l asculte” ; această 
vastă hiperbolă — firesc să înflorească în inima unui fiu — sălășluiește pe tot parcursul 
dramei, nu ca un semn de dragoste îndreptăţită, ci ca o idolatrizare generală 
în rindul ţărănimii ce-l înconjură şi îi urmează cuvintul. David Mărian, pînă a nu-l 
vedea aievea pe „unchieş”, îl ştie „om al dreptăţii”. Il știe, firește, din faimă, călit 
în durere, „ars cum arde gorunul trăznit” şi „rămas cărbune tare”. Îl cunoaşte mai 
de-aproape Iacob Todea, că este „om ca noi”, deosebit doar prin firea lui, „altcum 
iobag fără numai sufletul din el şi mina dată la cioplit“. Cu această faimă panteică 
de glas care covirşește stihiile, trece Horia printre oameni. Apariţia lui se petrece 
„pe nesimţite” ; e o apariție solară care iscă mișcare și emoție, apoi tăcerea pros- 
ternării. Horia insuși pare conștient de această prestanță de care se bucură. „Simplita- 
tea” asupra căreia insistă mereu, parentetic, Mihail Davidoglu, apare mai curind de or- 
dinul condescendenţei. Replicile lui au calmul apelor adinci. Sint sentențioase, reținute, 
distante, chiar cind se vor calde și mingiietoare. Maria Paven, femeia căreia domnii 
i-au ucis bărbatul, așteaptă răspunsul răzbunării de la Horia: „Pe dumneata, te 
știu oamenii și te ascultă, de la dumneata aştept răspuns“. lar răspunsul lui Horia 
e alb, duhovnicesc, mai aproape de rațiune decit de compasiune și revoltă: „Te-am 
ascultat, femeie, și nu te-am împiedicat să-ți spui durerea care ţi-a împietrit inima. 
Aştepți răspuns. La vremea potrivită, ți-om răspunde“. E, desigur, aici omul politic, 
care nu-şi poate îngădui «xpansiuni şi poticniri sentimentale în fața cazurilor 
personale, oricit de dureroase. Pe el, il frămintă principiul. Cind David Mărian 
îl cheamă să răzbune năprazna de foc și omor pe care domnii au zvirlit-o asupra 
casei şi familiei sale, Horia îi replică: „Nu-i vorba de unul, de doi: mă chemi 
pentru dreptatea casei tale şi eu pornesc să aduc dreptate pentru toată țara...” 
Dar Horia, chiar om politic, nu poate fi impiedicat de preocupările legate de cauza 

ce slujește, să fie om, pur și simpiu. Nu-l cunoaștem și, poate, nici nu era nevoie 
să-l cunoaștem în postura de cap de familie. Ştim numai, din relatări, că soţia 
l-a lăsat, iar el „n-a luat seamă”. Davidoglu ni-l prezintă însă ca tată. Dar 
şi în faţa problemelor aspre care se pun inimii feciorului său (dragostea lui Ionuţ, 
primejduită de poftele ascunse ale şpanului Incze), Horia e gata să treacă, tot fără 
să ia seamă: „dar ce sfat să-ți dau eu, băiete, ce sfat ?” Ionuț, feciorul, îndrăgos- 
titul, omul, stă pe planul al doilea, pentru Horia; pe primul plan, stă Ionuţ, viitorul 
aghiotant al „Crăișorului“ : „„Ține-ți viața, băiete. Ţine-o și n-o dărui cu ușurință. 
Poate, cindva, ne-o folosi mai mult decit crezi...“ Fiorul părintesc îl străbate o 
singură dată, dureros, în clipa în care i se vestește, mincinos, tocmai pentru a 
descumpăni în el hotărîrea de a duce pînă la capăt răscoala, că Ionuț este ostatic 
in mîna grofilor, gata să fie osindit. Vestea îl atinge ca un junghi. Dar numai pentru 
o clipă; atit cit, după indicația lui Davidoglu, să-şi treacă mina înaintea ochilor 
și apoi, „cu glas stins“, invocind iertarea cerească, să treacă peste durere şi să 
stringă mai avan frinele răscoalei. Luptă interioară, dincolo şi după această grea 
clipă, nu se vede existind in Horia. Dovadă că nu ia în seamă nici cealaltă veste — 
imbucurătoare şi totodată amar înălțătoare — că feciorul său Ionuț, trăieşte şi că 
in locul lui a fost tras în ţeapă, dindu-se drept. Ionut şi păstrindu-se eroic, pînă 
și-a dat duhul, „tare... ca și cum cu adevărat era feciorul“ lui Horia, viteazul Urs 
Uibariu. E drept, vestea vine intr-un moment greu pentru răscoală, cind tăria ei 
atirnă de un fir de pai. E, totuși, peste fire să reduci toată bucuria de a-ţi şti 
în viață un fecior pe care „pină mai ieri“ l-ai plins ca pe un mort, și toată grati- 
tudinea pentru Uibariu, al cărui gest rar de eroism n-ar fi meritat să rămînă 
strecurat doar intre două replici, e peste fire să reduci totul la un mărunt complex 
mimic : la o privire uscată în gol, la încercarea de a spune ceva şi de a nu găsi 
ce să spui. (Vezi indicaţiile lui Davidoglu.) De altfel, eroul își trête propriile sale 
probleme pe planul al doilea. Maria Paven se leagă — nu înțelegem cum, nici cină 
(dar aceasta e o chestiune de amănunt prea puţin de seamă aici) — de viaţa 
intimă a lui Horia, cu o pasiune oarbă, de îndrăgostită şi de sclavă. Este un 
prilej de clocotire sufletească intensă, care se manifestă insă unilateral, din partea 
Mariei. Horia pare să accepte, străin de propria lui ființă, pe această femeie alături 
de dinsul, deşi e cert că o preţuiește mai mult decit ca pe o ibovnică trecătoare 
şi oarecare. Maria Paven ii cunoaște gindurile, planurile, nădejdile, dezamăgirile, 
inainte ca Horia să le fi împărtăşit chiar celor două căpetenii, Cloşca şi Crişan, 
care poartă pe umeri, solidari du el, răspunderea răscoalei. Maria Paven îşi îngăduie 
chiar să-şi impună, cu mijloace proprii exaltărilor femeiești, puncte de vedere per- 
sonale, să declanșeze ori să reteze din fașă, hotăriri capitale pentru desfăşurarea 
răscoalei. La cuvintul ei, stăpinit de viziunea cumplitei morți a soțului — „că nici 
domnii nu-s fără de moarte” —, se deschide ca o necesitate în fața sfatului de 
căpetenii, dar și în cugetul lui Horia, pînă atunci  tergiversator, perspectiva imi- 
nentă şi singeroasă a insurecției. La cuvintul Mariei Paven, îmbibat de o mistică 
religioasă înapoiată — „pe Vlădica! vai mie! înfige-ți junghiul în mine, nu-mi 
cruța sîngele nici viața, da' nu te atinge de omul sfint“ — Horia se înduplecă, lăsind 
astfel răscoala să fie, cu bună știință, străpunsă de unul din vrăjmaşii ei cei mai 
perfizi —  „boaitele“* bisericeşti. Ea singură, Maria Paven, pe de altă parte, e în stare 
să stoarcă din umbra statornică a feţei și privirilor lui Horia, zimbetul şi lumina 
voiei bune. Şi totuşi, despărțirea de ea, în pragul prăbușirii răscoalei, e seacă de 
orice freamăt personal din partea lui: „Du-te şi tu, femeie“. Maria, e însă caldă, 
apropiată : „Să te însotesc”... „Nu mă alunga! Pentru cine să trăiesc? Pentru 
cine ?...** Răspunsul lui Horia planează peste micimile vieţii diurne, proiectat în perspec- 

tiva vremilor ce-i vor continua drumul şi-i vor relua, victorios, fapta justiţiară : 
„Ori tu, femeie, nu crezi c-om porni iară ?” 

Horia e construit, pare-se, numai pe atitudini largi, publice, agitatorice. Chiar 
cînd îl căutăm în orele lui de reculegere, cînd credem că singur cu sine însuşi e mişcat 
de frămiîntări de natură să-l desprindă din cadrele unor imagini de circumstanţă, 
Horia se fereşte parcă de indiscreția noastră şi rămîne străin de sine însuşi, dăruit 
istoriei şi posedat de istorie. Monoloagele lui sint ostentative — „cu fruntea răză- 
mată de copac“, ori cu pruncul lui Ionuț și al Floarei în braţe, arătindu-l munţilor, 
Sint monoloage hieratice, încărcate parcă de mistica unei chemări istorice, mai 
mult decit de conştiinţa unui om măcinat și împins spre acţiune de stările de lucruri 
şi de nerăbdarea oamenilor ce preţuiesc in el virtuțile unui exponent. „Chemarea“, 
aceasta se alimentează, vădit, din prosternarea unanimă ce-l întimpină în sînul 
iobagilor care-l cîntă, în viață fiind, ca pe un personaj de legendă şi care-i încu- 
nunează numele şi persoana cu aură voievodală. Horia se arată Crăișor nu numai 
în vorba și cugetul mulțimilor ce-l aclamă, ci, nu o dată, în chiar felul său de 
a se purta. El foloseşte nestingherit, firesc — am spune, „cu simplitate” — pluralul, 
de maiestate (pe care, înțelegem, uneori il poate indreptăți o împrejurare sau alta), 
dar şi formule voievodale: „Eu, Horia, Vasile Nicula, prolica Ursu, îi dau poruncă 
să întindă focul neîntirziat...“ Voievodal sună, în ordinul de bătaie al răscoalei, 
fixarea statului major al mişcării: „Şi fiindcă mai bune ziduri ca munții nici că se 
află, Riul Mare îl socotim ca pe o cetate a poastră. Acolo me veți trimite veşti 
și ștafete...» Umbra aceleiași vrăji voievodale învăluie pînă și cuvintul impovărat 
de viziunea roadelor amare ale greșelilor făptuite în conducerea răscoalei: „Tu nu 
stii, Cloşcuț, ce blestem e să fii căpetenia cea mare. Căpeteniei nu i se îngăduie 
slăbiciune în nici un fel...” De aici, pină la sentimentul inălţării şi supraviețuirii 
peste veacuri în conştiinţa oamenilor, nu e mult. Tăria de caracter, pilduitoare 
în eroismul ei, pe care o demonstrează în ultimele lui ore de viață şi pe care, 
într-o arătare de vis, încearcă s-o 'inculce și lui Cloşca, apare de aceea frustată 
de măreţia cuvenită: „Trebuie tărie, Cloșcuţ 1... Oamenii s-or uita la noi...', sint 
vorbe încărcate de păcatul lucidităţii; ele par să pregătească, pentru posteritate, 
gestul acelei întinse şi cutremurătoare linişti sufletești cu care Horia, întimpinind 


moartea, a intrat în adevăr pilduitor în 
: : Septimiu Sever (Cloşca), Toma Dimitriu (Horia) 
isa , p f BATA Titus Lapteş (Crişan) 

Lipseşte în această uriaşă persona- 


litate care a fost Horia, aşa cum ne-a 
prezentat-o Davidoglu, firescul gestului 
mărunt şi spontan al omului de toate zi- 
lele, firescul acelui gest aparent periferic 
şi aşezîndu-se abia perceptibil pe linia 
centrală de conduită a personajului, care 
să-l distingă de alți oameni şi care — 
dincolo de prestigiul la care l-a înălțat 
fapta şi cu care l-a aureolat şi păstrat 
istoria — să-l distingă şi de alți eroi. 
În ambianța vastă a istoriei, din asemenea 
gesturi mărunte îşi cresc şi-şi colorează 
eroii măreția lor; ele dau prestanței lor 
larg cuprinzătoare, tinctura singuraliza- 
toare care ne îngăduie să ne apropiem de 
ideea şi imaginea sublimului ca de o 
treaptă şi o valoare etică umană, accesibilă 


Schiţă de decor pentru tabloul 1 


fiecăruia dintre noi. Pe Horia, îl consacră istoria. Dar istoria nu e îndestulătoare: 
pentru a-l defini ca om. Horia nu face, în cadrul istoriei, gestul care să-i aparţină: 
numai lui şi care, dezlegindu-l de principiul eroic ce-l reprezintă, să-l concre- 
tizeze ca pe o individualitate unică. De acest lucru şi-a dat, de altfel, seama şi 
Mihail Davidoglu, atunci cind a fost să ne înfățișeze figura cinică și duplă a 
împăratului Iosif al II-lea (jocul acastuia pe struna durerii pricinuită de imbol-— 
năvirea canarului, cînd are de luat hotăriri în problema răscoalei, e edificator şi 
„plin de tilc). De ce a fost, totuși, Horia văduvit de asemenea gesturi ? 
x 

Davidoglu s-a apropiat de Horia, îndreptăţit, cu negrăită pietate și admiraţie. 
L-a văzut acoperind cu personalitatea lui, și vremea, şi pe oamenii vremii sale. 
Privirea dramaturgului l-a urmărit pas cu pas, prizonieră desfăşurării efective 
istorice, din ajunul ultimei audiențe la împărat şi din clipa marii hotăriri — „Na. 
c-a venit și vremea de faptă? — pină la risipirea în derută şi trădare a „faptei” 
şi pînă la stingerea sub roată a eroului. Acest viforos drum se consumă istoriceşte 
in citeva luni. Dar „fapta“ lui Horia cuprinde în esență zvicnetul unor nemulțumiri 
și așteptări seculare şi răbufnirea unei uriașe și complexe conștiințe colective. 
Davidoglu a văzut tot acest zvicnet al iobăgimii asuprite şi toată conştiinţa ei 
exasperată filtrindu-se în structura intimă a eroului și concentrindu-se pe fața şi 
in atitudinile lui. În chipul acesta, Horia a fost purificat pînă la abstractizare de 
tot ceea ce este frust şi primar în lumea care-l revendica drept interpretul ei 
cel mai indicat ; el se înfățișează astfel ca virful ideal şi idealizat al unei piramide 


la baza căreia, pulverizate, se mișcă datele istoriei — oamenii și împrejurările: 
care au creat-o şi mobilat-o. 


Asemenea viziune nu poate fi osindită ca o viziune neindicată în artă. 
Dimpotrivă, ea înaripează opera pentru zborul înalt şi pentru plutirea largă a poe- 
mului ; ea degajă ca pe o sevă fierbinte, elanul romantic. Şi, mărturisim, dacă 

drama lui Davidoglu izbutește să ne învăluie adesea cu aburii unor emoții reale, 
aceste emoții își află obirşia în altitudinile și în suflul de poem în care a fost 
concepută şi în care se complace drama. Nu e vorba doar de expresia ei imediată 
și aparentă. Ci de însăși osatura şi carnaţia ei. 

În adevăr, prin freamătul liric de care mustesc, şi ascultind, in suita lor, 
mai mult de fiorul liniar şi egal al evocării, tablourile dramei sint mai degrabă 
cinturi ce încearcă să reconstituie unele aspecte ale răscoalei de-a lungul răstimpului 
scurs între izbucnirea şi stingerea ei. Ele se înşiră, autonome, pe un filon dramatic 
vident, dar neexplorat şi neexploatat îndeajuns. Căci tablourile nu se iscă unele 
din altele, nu se pregătesc şi nu se anunţă, cu necesitate dramatică, unele pe cele- 
lalte, ci se păstrează respectuoase şi subordonate unei succesiuni în fond străine 
actului creator : succesiunii istorice. În imaginea globală care se naşte, din alăturarea 
acestor tablouri, mai pot încăpea, și din ea mai pot fi reduse o seamă de imagini, 
fără ca intensitatea emoţională -să sufere de pe urma sgporirilor şi fără să se pro- 
voace hiatusuri evidente de pe urma reducerilor. Toate aceste tablouri-cinturi sint 
imaginile maiestuoase şi încărcate, în ambianța cărora a fost văzută şi arătată 
de Mihail Davidoglu, „fapta“ răscolitoare a lui Horia. 

Cu scrupulos respect față de viziunea și arătările amănunțite ale autorului, 
Dan Nasta a cheltuit, în plasticizarea acestei ambianţe, elanul unei îmbelșugate palete 
de culori şi lumini și al unei prodigioase inventivități sculpturale şi arhitectonice. 
Spectatorul e cucerit de forța picturală a decorurilor, ca şi de greutatea sugestivă a 
unora din ele. De pildă, tabloul stincos al Cimpenilor, unde se petrece actul dureros 
al surpării prin trădare a insurecției; ori, momentul în care cotropit de piedici şi de 
demoralizarea oamenilor lui, Horia vestește răsculaților minciuna sprijinului impă- 
rătesc şi îi leagă cu jurămint în hotărirea de a nu înceta lupta : așezat ca să 
domine crestele Cimpenilor și mulțimea iobagilor ce-l ascultă, Horia e înconjurat, 

in acest întunecat moment, cu un vestmint învăpăiat de lumini care-i conturează 
fața şi statura ca pe a unui simbol strălucitor al puterii, asupra căruia beznele 
nopții şi ale vremii sint nevolnice. (O anumită alunecare spre amestecul de stiluri 
— bunăoară, fişiile de perdele roşii, străbătind şi fluturind peste piața supliciului — 
este de domeniul altei discuţii privind decorația la Horia). Dar Dan Nasta n-a izbutit, 
imprumutind fără rezerve viziunea lui Davidoglu, să elibereze aceste tablouri de 
funcţia lor pur spectaculoasă. Mai puţin convins decit Nasta, de necesitatea valo- 
rificării scenice a tuturor aspectelor răscoalei, reconstituite ori imaginate de 
Davidoglu, Al. Toscani, la laşi, n-a ezitat să 
elimine din spectacolul ragizat de dinsul, unele 
tablouri. A izbutit însă și el, doar o uşurare 
tehnică, poate și una de un anumit ordin artis- 
tic. Spectacolul nu s-a resimţit de pe urma a- 
cestor eliminări. El a rămas, ca şi montarea lui 
Nasta, profilat pe un şirag de tablouri aspec- 
tuoase, golite, în ceea ce priveşte decorurile, de 


o funcţie activă, integrată în viața dramei. 
x 
Viața dramei... Numai că poezia cadrului 


invadează piesa lui Davidoglu dincolo de elemen- 
tele plastice. Ceea ce s-ar dori sau s-ar numi 
viață dramatică în Horia — omul, înfruntările 
de atitudini, de mentalități și de conştiinţe, pro- 
blemele de principii şi problemele individuale 
iscate în jurul unui conflict şi dezlegîndu-se 
odată cu el — se înfățișează din păcate doar 
într-o bogată și stufoasă eboșă, tot pe linii, am 
zice, de atmosferă, întregind şi alimentind prin 
mișcare şi prezență umană, alcătuirea în poem a 
dramei. i 
E adevărat, vina dramatică, recunoscută, 

a lui Davidoglu a fost evident incitată de ne- 
numărate situații și caractere, în investigarea 
şi după cuprinderea documentară a marii învol- 
burări sociale pe care a abordat-o. Ele i-au su- 
Schiţă de costum țărănesc gerat motivele unei puzderii de conflicte. Aces- 

tea  năpădesc, îndeosebi, tablourile  expozitiva 

și poartă în ele insele făgăduinţa unor nespus de semnificative şi puternice drame. 
Să înşirăm citeva, la întîmplare : drama casei David Mărian, al cărui aprig şi eroic 
sfirşit e străbătut, ca într-o veche tragedie, de o simbolistică a jertfei înaripate; 
drama lui Ionuț, in care pornirile unei iubiri pure, dar pîndite da sfişietoare descum- 
păniri, dau, dincoace de temeiuri ideologice, rost şi justificare ataşării sale de cauza 
apărată de părintele său; drama gornicului Uibariu, cel care, fost slujbaş al dom- 
nilor, care răpus de domni, ocrotind cu moartea sa, viaţa lui Ionuț, tihna părin- 
tească a lui Horia, prestigiul și tăria răscoalei; drama  Cimpoieșului, iobag 
cu sufletul năpădit de întrebări, răvăşit de elanuri şi reţineri, de entuziasme şi 
temeri, peste pleoapa murindă a căruia se aşază ca o rezolvare finală a zbuciumului 
său steril şi ca o regăsire, credința în potolirea setei după dreptate prin „fapta” 
lui Horia ; drama lui Cloșcuţ, care caută, în tovărășia lui Horia şi în focurile răs- 
coalei, să-și dobindească demnitatea omenească pe care mărimile i-o refuză; drama 
Mariei Paven, fascinată de apropierea lui Horia, poate pentru că — pe lingă atracţia 


personală a Crăișorului — ea vede cumulindu-se în acțiunea lui răzbunarea şi con- 

solarea atit de trebuincioase sufletului ei, străpuns de uciderea primului ei so;; 
drama acelui Iago lipsit de duh, Grigore Nicula —  neințeleasă, nejustificată si 
pînă la urmă needificatoare dramă —, în care totuși ești dispus să afli roadele 
viermănoase pe care le pot pirgui uneori obida şi nevolnicia... Drame, toate umbrite 
de nourii unui tragism apăsător, zvircolit, ţipător, care se anunţă însă numai în 
cîte un schimb de replici, în cite o scenă (uneori, poate şi de-a lungul mai multora) 
şi care se consumă apoi, mai curind pierzindu-se, ca niște şuvoaie in albia mare a 
răscoalei, decit rezolvindu-se în ea. Independente fiecare una de alta, ele merg 
paralel sau se încrucișează, voind prin multitu- 
dinea lor, care şi ea, ca şi tablourile poate fi 
oricind sporită sau redusă, să ilustreze doar dra- 
matismul răscoalei şi să încadreze ori să justi- 
fice drama propriu-zisă, centrală, a lui Horia. 

Dar această dramă e numai aparentă. Am 
văzut că Davidoglu l-a crescut în propriile sale 
vederi pe Horia, în aşa măsură, incit l-a oferit 
vederilor noastre, din capul locului, ca pe un 
dat legendar şi istoric, ireversibil. În chipul a- 
cesta, Horia nu poate ajunge valabil un per- 
sonaj dramatic, nu poate să ne releve o dramă. 
În adevăr, care e conflictul în drama lui Ho- 
ria ? Ca individ, el pare confundat cu marile 
şi învolburatele unde ale „faptei? sale. Întrucit 
însă această „faptă” îi aparține? Ce a făcut 
Horia, de faţă cu noi, înainte de a pătrunde 
în istorie şi de a se justifica În măreţia pen- 
tru care Îl cintăm, ca să dobindească încrederea, 
dragostea: idolatră, prosternarea fără rezerve a 
maselor, în numele cărora a fost şi a vorbit 
împăratului din Viena și în numele și pentru 
dreptatea cărora, a ajuns Crăișor, căpetenia 
cea mare ? 


Nici dintru început, nici de-a lungul pie- è a a ID Re a MĂ ae 
sei, nu aflăm decit din vagi relatări neconclu- 
dente. Ceea ce aflăm din acțiunea lui Horia — Schiţă de costum pentru Iosif al II-lea 
aceasta, mai totdeauna risipită în belşug de 
patos verbal — e departe, în măsura în care sintem lectori sau spectatori, să 
ne convingă asupra temeiniciei înaltului soclu pe care l-a așezat Davidoglu. 
Horia e, în primele momente — dar în momentele cruciale ale declanşării 
răscoalei — răpit de acțiunea maselor, supus lor, pe urmele lor. Dar nu este 


un exponent al lor. Spirit tergiversator sau înțelept calculat, el primește cu mihnită 
reprobare (pe care n-o vedem, despre care ni se relatează numai) iniţiativa nedis- 
ciplinată a lui Crișan de a declanșa înainte de vreme insurecția — şi o supra- 
licitează mai apoi. Hotărit a înlătura cu tărie piedicile vrăjmașe, se înduplecă, 
am văzut, la un cuvint exaltat al Mariei Paven, să greșească în privinţa „boaitelor” 
bisericeşti. Conștient de firea ascunsă şi primejdioasă a lui Grigore Nicula, iscoadă 
dușmană şi vinzător al răscoalei, el il acceptă totuși in mișcare, așa cum acceptă 
în preajmă-i, drept caligraf, — în ciuda atitudinii dușmănoase pe care i-o arată 
fățiș —  neisprăvita și vinduta față bisericească a pedagogului. La curtea împăra- 
tului, într-o audiență (nouă ni se pare puţin conformă cu adevărul istoric şi, pe 
plan artistic, distonantă cu obiectivul audienței), în fața unor dansatori nobili şi in 

toiul unui bal de curte, lăsind să fie întrerupt 
cînd de zimbetele unei curtene, cind de batjocura 
unor curteni, Horia expune lui Iosif durerile şi 
nevoile iobagilor. Care este atitudinea unui expo- 
nent al maselor ce-şi vede pledoaria — lupta 
lui — încadrată în zimbete şi asigurări în doi 
peri (cum sint cele ale împăratului, care urăşte 
pe nobili dar „izbucnește în ris“* cînd, fără a da 
nimic ìn scris, lasă să se înțeleagă o încuviin- 
tare echivocă a răscoalei iminente a iobagilor) ? 
Ce spirit de pătrundere dovedeşte un asemenea 
exponent al maselor, cînd în loc de a simţi bat- 
jocura ce planează asupra lui şi în loc de a simţi 
că împăratul are intenţia să folosească nevoile şi 
nerăbdările iobagilor — cauza lor dreaptă — 
drept simplu șantaj împotriva feudalilor, el lasă 
să se trimbițeze că împăratul s-a alăturat cinstit 
acestei nefericite cauze a iobagilor ? Nepătrunză- 
tor în fond (mai pătrunzător se arată David Mă- 
rian sau Gheorghe Marcul) şi doar aparent tacti- 
cian, Horia se arată slab și în hotăririle pe care 
le ia. După ce, neavînd cum să i se împotrivea- 
scă, acceptă, susține şi avintă pretimpuria ac- 
ţiune insurectă a lui Crişan, el acceptă și faptele 
obiectiv dușmănoase cauzei răscoalei, pe care le 
săvirșește Cloșca cu naivă pornire conciliatoare 
față de nobilime și lasă totuși pe Cloşca să con- 
ducă mai departe aripa dreaptă a frontului răs- 
coalei. 
„Schiţă de costum pentru Maria Paven Afirmația Mariei Paven — „pe dumneata te 
știu oamenii şi te ascultă” — apare astfel cel 
puțin lipsită de temei spectatorului care nu poate urmări pe Horia decit în 
accentele lui retorice şi mai niciodată în acțiunea unei adevărate căpetenii. 
Nu ne punem aici intrebarea unde 2 Horia, mitul, legenda. Davidoglu mic- 
șorează ori trece cu vederea aceste atitudini, care fac din eroul său un personaj 
contradictoriu şi slab. Sintem dispuși să socotim această atitudine drept drama lui 
Horia — dramă a aripilor ce se fring, în plin zbor, prea fragile şi neincercate cu 
adversitatea înălțimilor, dramă a aripilor care, deşi frinte, simt totuși că în ele 
nu trăieşte alt sens, inafara zborului şi în afara înălțimilor ce nu vor putea să 
rămînă multă vreme necucerite. 

Horia apare însă mai curind un rezoner al propriei sale drame, decit un erou 
al ai. Ar fi fost, de altfel, şi greu să realizăm efectiv intensitatea şi adincurile 
umane ale unei atari drame, căci lipsa de acțiune a eroului şi prezenţa lui, totdeauna 
egală, în acţiunile altora, sint strîns legate de confuzia pe care Davidoglu o face, 
între conflictul istoric, de clasă (care a generat răscoala, dramatismul ei), şi con- 
flictul dramatic propriu-zis, care ar fi fost să genereze drama lui Horia. Davidoglu 
ne propune în lucrarea lui, drept conflict, opoziția iobăgime — feudalitate (de o 
parte nobilii: şpanul Incze, contele Csizâr, lankovics, curtea imperială, slujbașii 
domnilor ; de altă parte, iobagii: Horia, Cloşca, Crișan, Mărienii, Ionuț, Unochi, 
Cimpoieșul, apoi băieși, tirgoveţi, lucrători, calfe...) Opoziția aceasta poate fi însă 
doar sursa bogată a unui conflict şi cadrul lui. Dar neconcretizată într-o imagine 

dramatică certă, unitară, într-o ciocnire de caractere limpede şi bine precizate, 
ea duce, artistic vorbind, la istorie literaturizată și surpă preocupările de a descoperi 
şi releva din cite oferă istoria, adevărurile umane, particulare, singure chemate şi în 
măsură să poarte emoționant şi convingător privirile noastre spre esențe, spre 
principiu, spre generalitate. 

Prizonier al măreției nediscutate a eroului său, ale cărui limite politice 
şi omeneşti cearcă să le ascundă, de teamă poate că altfel s-ar chirci mitul, 
autorul lui Horia e totodată și prizonierul istoriei. El se străduie s-o interpreteze 
cu justețe (ba, cu prea multă „justețe“, căci Horia sfirșește prin a gîndi, ca un 
comunist de astăzi, la o alianţă a „băieşilor din mine“, iobagi şi ei, identificați 
de autor cu clasa muncitoare şi a „țăranilor de pe ogoare'“...); o urmăreşte 
apoi cu fidelitate, dar această fidelitate paralizează, prin autenticitatea docu- 
mentară la care obligă, putinţa investigației artistice creatoare, în fenomenul uman. 
(Cu toate acestea, o singură abatere de la această fidelitate faţă de documentul 
istoric supără:  născocirea unui personaj — Gheorghe Marcul — pe care istoria 
îl consemnează ca nume real al lui Crișan. De ce era nevoie de dublarea lui 
Crișan, nu înţelegem. A existat poate efectiv un omonim al lui Crișan? Oricum 
prezenţa lui, pretabilă la confuzii, nu era hotăritor necesară în dramă.) Fide- 
litatea față de documentul istoric a dus la pietrificarea conflictelor, a dramelor măr- 
ginaşe pe care le-am văzut născiîndu-se la începutul lucrării; ea mișcă ceea ce 
am fi dorit să socotim dramă propriu-zisă, prin meandre și lungimi aspectuoase 
şi încărcate. Ea nu urcă însă acţiunea la o culminaţie dramatică, ci la una a adevă- 
rului istoric, ca să spunem astfel; nu duce la un deznodămint al dramei, ci la 
deznodămintul istoric prea bine ştiut. 

Consecințele nu se opresc aci. Lipsa unui 
conflict real şi chingile fidelității istorice au a- Schiţă de costum pentru Ionuţ 
tins şi lumea de caractere destinate să populeze 
şi să dea viaţă dramei. În adevăr, eroii nu cu- 
nosc efectiv procese de conștiință, deveniri ge- 
nerate de frămintări direct legate de dinşii, ca 
individualități osebite, decit în măsura îngăduită 
de poetizarea istoriei. Davidoglu i-a constituit in 
măşti pasionale ori ilustrative. Nu vom tăgădui 
realizarea unor caractere. Iosif al II-lea este unul. 
Dan Nasta, interpretindu-l, a scos cu valo- 
roasă discreţie în relief liniile cinice, dublate de 
felonie ale acestui „popular” şi „,voltairian” îm- 
părat, care ştia să poarte cu ţinută virtuțile şi 
tarele locului şi rangului ce ocupa în istorie. Cim- 
poieşșul e iarăşi un caracter. Şi Grigore Nicula. Şi 
David Mărian. Şi Maria Paven. Benedict Dabija a 
surprins în Cimpoieșul trăsătura neincrederii : cu- 
vintul i-a fost oscilant, purtat spre tinguire şi ex- 
pansiuni necontrolate, privirea sfios-cercetătoare, 
risul silit, prea vădit artificial insă. Dinu Dumi- 
trescu l-a descoperit pe Grigore Nicula prea de- 
vreme cu petele nefericite ale trădătorului ; prea 
devreme iscoada domnilor şi vinzătorul răscoalei 
şi al lui Horia s-a lăsat demascat în ochii spec- 
tatorilor, cu privirile lui umbrite şi reci, cu apa- 

riţia lui respingătoare. Important personaj, Da- 
vid Mărian, pe care Dan Nasta l-a urmărit cu 
stăruinţă pentru prilejul plastic pe care-l ofe- 
ră; alături de feciorii lui, David Mărian închipuie, 
într-un fel, un grup Laokoon în continuă mişcare 
şi destrămare. Ion Manta, din păcate, l-a văzut 
însă palid, cu o prezență circumstanţială de re- 
plicant, nu de părinte ocrotitor al feciorilor lui, 
nu de „haramin“ răzvrătit cîştigat la cauza şi per- 
sonalitatea lui Horia. Mărturisim că aprehensiu- 
nile ce nutream la gindul că Maria Tănase, mae- 
stră în mlădierea viersului popular, a fost che- 
mată să joace rolul Mariei Paven, s-au topit in 
surpriza unei satisfacţii. Covirşitoare in scena bo- 
cetului, Maria Tănase a cucerit şi după aceea, a- 
desea, centrul dramatic al scenei, cu o nebănuită 
ştiinţă de a imbina feminitatea caldă cu accen- 
tele dure, cerebrale ale neindurării virile. Fără în- 
doială, dicția şi atitudinile vizibil construite, amin- 
tesc în jocul ei multe din specificul artelor reci- 
tative. Totuşi... 

Am fi dorit să fi fost caractere şi gorni- 
cul Uibariu, şi Vizitiul. Primul, pentru frumuse- 
tea unui gest de înălțător eroism, care se pierde 
păgubitor într-un episod mărginaş şi care ar fi 
prilejuit lui Mircea Başta o intrare mai subli- 
niată în scenă ; celălalt, pentru semnificaţia rolu- 
lui, nu numai pentru culoarea lui, de altfel cu 
efecte expresive irezistibile, fixată de Ştefan Ciu- 
botăraşu între eroism şi adincă şi bonomă umani- 
tate. Fără schița măiastră a lui Ciubotăraşu, a- 
cest erou pasager ar fi trecut ca mulţi alţii — 
Gheorghe Marcul, Iacob Todea, Unochi etc. — prin- 
tre măştile ce se pot lesne confunda și substitui 
între ele, aşa cum, excepţie făcînd pentru contele 
Csizâr, datorită calităților mobile şi subtile ale in- 
Schiţă de costum pentru gornicul Uibariu  terpretului (F. Etterle), tabăra domnilor, dese- 

nată pe dimensiuni monocorde şi monocrome .— 
cruzime şi laşitate —, lasă loc deschis intervertirilor. | 

A fost poate intenţia lui Davidoglu să reducă și din personajele-cheie sub- 
stanţa personală, pentru a sublinia pe plan global uman, contrastul social, avut 
de dinsul în seamă. Căci, efectiv, ceea ce domină în Horia, în lipsa devenirilor 
dramatice individuale, este mișcarea și culoarea maselor, substanța dramatică si 
umană a marelui anonim — mulțimile. Freamătul lor, cind molcomit, cînd dezlănţuit. 
cînd compact, cînd răzleţit, compensează caracterul doar schițat al vieților individuale 
cu această înspumată contopire a lor în spiritul unei răzvrătiri comune. Acest 
freamăt absolvă și prezenţele ce s-ar fi dorit centrale — a lui Horia, Cloşca și 
Crișan — de sarcina unei reliefări deosabite. Titus Lapteș, cu toată aspra-i gravi- 
tate vocală, rămîne de aceea prea puţin căpetenia Crișan, în rind cu „oamenii” 
ce-l înconjură. lar Septimiu Sever (Cloșca), tot din aceeași pricină, nu izbuteşte, 
în ciuda prestanţei izbitoare care-l recomandă cu autoritate chiar de la intrarea în 

scenă, să detalieza feluritele ipostaze în care il vede Davidoglu: cind crud peste 
măsură, cînd pornit spre candidă încredere conciliatoare cu nobilii, cînd pătruns 
de sobra etică a cauzei răsculaților, cînd iarăși, cabotin, înduplecat de strălucirile 
ieftine ale straielor nobilitare. 

Acest freamăt şi clocot al mulțimilor se oferă în schimb scenografului ca un 
al doilea prilej de performanţe plastice. 

În adevăr, pe fundalul culorilor decorative, Dan Nasta a așezat cu un remarcabil 
lux de varietate şi potrivit unui ritm unitar acele culori, grupuri şi evoluţii 
umane, realizind adeseori puternice momente dinamice ori statuare. Aceste momente 
sint fără îndoială de valoare intrinsecă. Dar ele au pregătit şi menţinut maiestuoase 
— dincolo de justificările sau lipsa de justificări din text — apariţia şi evoluţia 
scenică a lui Horia (Toma Dimitriu). Ne gindim, de pildă, la momentul din piaţa 
Cimpenilor, în care alertețea, suculența și așezarea semnificativ răzlețită a gru- 
purilor umane anunţă apropierea Crăişorului și cresc apoi, după venirea lui, treptat, 
la o formulă din ce în ce mai febrilă, mai gravă şi mai solidară, pantru a se 
sparge, în cele din urmă, din nou, de astă dată vijelios, în trei valuri grandios 
avintate spre luptă. Cortina cade retezat peste aceste infierbintate valuri umane, 
lăsînd pe retina spectatorilor să stăruie ceva din imaginea prea bine cunoscută 
a pinzei „1907“ a lui Băncilă. Ne mai gindim apoi la momentul apăsător din dimi- 
neața supliciului, pe Dealul Furcilor. Grupurile distincte — al iobagilor și al nobi- 
lilor — cată la Crăişor într-o împietrită așteptare, pe două planuri vizibilă. Freamătul 
anonim e vătuit și încleștat de o parte, fals expansiv, sfredelit de ascunse temeri, 
de alta. Îndemnul la veselie al contelui Csizâr, izbucnirea răzbunătoare şi sinu- 
cigașă a lui David Mărian nu izbutesc, ca intervenții personale, să risipească 
atmosfera grea, cernită, adunată de masa umană, prezentă la rămasul bun al 
Crăişorului. 

Acest puternic erou’ — masele — Davidoglu şi Dan Nasta au înțeles și ştiut 
să-l mişte ca pe o individualitate complexă. El valorifică, prin densitatea și greutatea 
lui, pe Horia, înălțindu-l ca pe un rezultat al frămintărilor și așteptărilor lui. 
E, fireşte, in bună măsură, vorba de o valorificare scenică, de tribun; de valori- 
ficarea chipului de legendă al eroului. Toma Dimitriu a fost imbiat să adopte, 
în interpretarea lui Horia, aceste dimensiuni aureolate dar uniforme, de om al mul- 
ţimilor, creat de ele dar crescut deasupra lor, îngăduindu-şi prea arar solilocvii 
ori atitudini care să-l coboare în propriile lui zăcăminte omeneşti. L-a indemnat 
spre aceste dimensiuni, înainte de toate, poemul lui Davidoglu care-l cintă ca atare. 
L-a îndemnat limbajul construit pa cadențe fluvial poetice, în care Davidoglu il 
aude pe Horia vorbind. Nu ne oprim la arta cuvintului în Horia. Ea oferă material 
pentru o cercetare osebită. Dar socotim necesar să subliniem că limbajul se 
adaugă tuturor celor arătate mai înainte, pentru a conferi lucrării lui Davidoglu, 
alimentată de monumentalitatea legendară a lui Horia, însuşirile unui vast şi fier- 
binte, dar declarativ poem. Coordonatele poemului nu puteau decit anevoie să prile- 
iuiască lui Toma Dimitriu putinţa interiorizării, refuzul gestului marcat şi al 
expresiei sprijinite pe date exterioare personajului... 

„„Aşa cum, nici spectacolul nu putea realiza monumentalul decit uimind prin 
varietate plastică. Ceea ce nu e puţin. Dar ceea ce nu e, fără îndoială, nici destul... 


x 
Am văzut Horia în ultimele seri ale stagiunii care s-a scurs. E o circum- 
stanță care ne îngăduie să așteptăm, pentru stagiunea de faţă — şi de la autor, 
şi de la regizor — indestularea pe care ştim că, de-a lungul verii, s-au străduit 


să ne-o pregătească. 

B. N. LIVANOV 


Amintiri, ginduri, proiecte” 

Mă socotesc om fericit, pentru că 
mi-am început activitatea actoricească în- 
tr-o vreme cînd Stanislavski şi Nemirovici- 
Dancenko erau încă în plinătatea forțelor 
lor creatoare. Cred că ceea ce mi-au dat 


th 


sili l4 


ui 


== ei — ideile despre artă, o concepţie deo- 

i tr-o situație fără ieșire: trebuia ori să 


mă arăt demn de ei, de înaltele lor pre- 
cepte, ori să pier. 

De la intrarea mea în colectivul 
M.H.A.T.-ului — aveam pe atunci 20 de 
de ani — au trecut mai bine de trei decenii. 
Înalta cultură, genialitatea dascălilor mei 
mi s-au întipărit în suflet, în minte, în 
inimă, lăsînd o urmă de neşters. 

Nu voi uita niciodată cum într-o „zi, 
după ce fusesem grav bolnav, Nemirovici- 
Dancenko mi-a trimis textul la Trei surori, 
oferindu-mi să-mi aleg eu însumi rolul 
pe care aș voi să-l joc. Văzusem jucind în această piesă pe Kacealov, pe Stani- 
slavski și alți mari înaintași şi nu întrevedeam posibilitatea unor noi realizări, 
unor noi rezolvări ale personajului. Mărturisesc, astăzi, că atunci mă înşelam. Ori- 
cum, i-am răspuns lui Nemirovici-Dancenko că nu vreau să joc mici un rol. Dar 
amarnică mi-a fost pedeapsa, căci m-am văzut totuși trecut în distribuție: căpi- 
tanul de stat major Solionii — B. N. Livanov! Nu vă puteți închipui ce suferințe 
am îndurat din clipa aceea. Am o fire aprinsă, dificilă, colțuroasă, nu sint scutit 
de nici unul din cusururile proprii, îndeobște, artiștilor și atunci în timpul pre- 


gătirii rolului lui Solionii, mi-am putut da seamă mai bine decit oricind, cît de 
persistente sint aceste laturi ale temperamentului meu. 


După un timp, m-am simţit ajuns la capătul puterilor în strădania de a des- 
cifra acest rol-rebus. Începusem să mă gindesc cu toată seriozitatea că ar fi cazul 

* Articol scris pentru revista „Teatrul“. 

să mă las de teatru, .că mu sînt bun de actor, ba chiar că rolul îmi fusese da 
anume ca să mă satur de teatru. Trebuie să mai evoc aici un amănunt din timpul 
repetiţiilor : Nemirovici-Dancenko, căruia Cehov îi era un prieten foarte drag, avea $ 
o adîncă dragoste și un nețărmurit respect față de orice amănunt, față de orice 
replică din textele cehoviene. De aceea, firește, exigența lui era peste măsură de 
sporită, atunci cînd era vorba de interpretarea unui rol dintr-o lucrare a lui Cehov. 
“Chinul meu era agravat şi de împrejurarea că cei mai buni actori ai noştri juca- 
seră rolul care-mi revenise acum mie. După ei, ce-mi mai răminea mie de făcut eu. 
acest personaj ciudat, cu un text atît de succint?! De ce mi se nimerise tocmai g 
mie, tocmai rolul lui Solionîi, rolul acesta pe care nimeni nu-l înțelegea bine, căruia 
nimeni nu-i găsea cheia lăuntrică... Ei bine, asta a fost starea mea sufletească in 
tot timpul regetiţiilor. O dată — repetam scena cînd Solionii îi mărturiseşte Irinei 
că o iubeşte — Nemirovici-Dancenko m-a oprit, întrebîndu-mă : „Boris Nikolaevici, 
ce caută aici lacrimile ?“ M-am înfuriat şi i-am spus suflerului: «Dă, te rog, un 
exemplar din text lui Vasili Ivanovici, ca să vadă și el că acolo stă scris: „Solionii 
vorbeşte cu glasul înecat de lacrimi“». Nemirovici-Dancenko a citit cu luare-aminte 
pasajul indicat de mine și a mărturisit simplu: „Da, întocmai; curios, e o redac- 
„tare pe care eu nu o cunoșteam...“ 

Erau in curs repetițiile la ultimul act. Deodată, am simţit clar, imperios, că 
în piesă, rolul rămîne fără sfîrşit, că Solionii nu poate să părăsească scena așa, 
fără să facă simţite lucrurile pe care le poartă în el; în cele din urmă, am găsit 
scena mută, in care îşi ia rămas bun de la casa Prozorovilor. Ştiţi, înainte de a 
pleca, se plimbă prin grădină, prin încăperi, se uită în jur, la toate... Ei bine, închi- 
puiți-vă groaza mea cind în ajunul ultimei repetiţii, primesc: o scrisoare de la 
Nemirovici-Dancenko în care mi se interzicea categoric să joc această scenă (care 
nu există în textul lui Cehov, e drept). Vine și ultima repetiţie ; firește, trebuia să mă 
conformez dispoziției primite. Joc rolul şi, ajungind la pasajul incriminat, îmi dau 
seama că nu simt în mine puterea să mă supun, cale pur şi simplu dispoziţiile 
marelui meu dascăl și... introduc scena „mea“. Mi s-a comunicat, mai tirziu, că 
Moskvin, care se afla în loja lui Nemirovici-Dancenko și vedea pentru prima oară 
spectacolul, i s-a adresat lui Vasili Ivanovici, cu cuvintele: „Ce grandioasă rezol- 
vare a personajului a găsit Livanov !“ — „Dar eu îi interzisesem să joace rolul in 
felul acesta !* — „E cu putință? Trebuie neapărat lăsat!“ Fireşte, şi prețuirea lui 
Moskvin a cîntărit greu ; în orice caz, scena „mea“ şi-a cîştigat dreptul la viață şi 
s-a păstrat în spectacol pînă astăzi! 

După terminarea repetiţiilor, am fost chemat într-o zi la Nemirovici-Dan- 
cenko. L-am găsit în camera lui de lucru; pe cap purta faimoasa lui caschetă, 
indiciu sigur că Vasili Ivanovici punea la cale ceva (ori de cite ori îl vedeam cu 
caschetă, ştiam toți că îl frămintă un gind nou). 

— Livanov, ce-ar fi dacă l-ai juca pe Verșşinin? 

— Nu, Vasili Ivanovici. Prea m-am chinuit mult cu Solionii al meu şi am 
reuşit să-l duc, dacă-mi permiteţi să mă exprim astfel, pînă în ultima lună a sar- 
cinii. Vă întreb, ce să fac acum cu copilul ? 

— Da, s-ar putea să ai dreptate. Solionii al d-tale se cere să fie văzut, să 
trăiască pe scenă. 

Cea mai mare recunoaștere a muncii mele grele și a strădaniei mele în rea- 
lizarea acestui rol am aflat-o, însă, într-un articol al lui Nemirovici-Dancenko, în 
care marele animator spunea: „Interpretarea lui Solionii de către Livanov este un 
caz exemplar, cind viziunea actorului o depăşeşte pe aceea a autorului“. Şi autorul 
în cauză nu era altul decit Cehov! 

Dar chinurile mele din pricina lui Solionii nu au luat sfîrşit atunci. lată că 

în vara aceasta, după trecerea atitor ani, mi-a fost dat sâ interpretez rolul în 
Bulgaria, în prezența lui Massalitinov, ultimul reprezentant al glorioasei falange 
vechi de mari actori, el însuși interpret strălucit, clasic al lui Solionii şi, după cum 
știți, unul din marii animatori ai teatrului naţional bulgar. Numai un actor poate 
să înţeleagă emoția ce mă stăpinea la gindul că va trebui să mă arăt ochiului expe- 
rimentat al celebrului interpret al lui Solionii. „Cum va fi, cum o voi scoate la 
capăt ?“, mă tot întrebam eu. Ei bine, Massalitinov mi-a adus un elogiu, după 
care n-am mai putut închide ochii toată noaptea. Ştiţi ce mi-a spus? Mi-a spus: 
„Livanov, d-ta eşti unicul Solionii!“ A publicat şi un articol, iar mie mi-a dăruit 
fotografia lui cu următorul autograf: „„Minunatului artist al M.H.A.T.-ului, Boris 
Nikolaevici Livanov. Am. fost entuziasmat de Zabelin și de Nozdrev al d-tale. Cit 
priveşte pe Solionii, ne-ai pus pur şi simplu la pămînt, pe Leonidov şi pe mine“, 

Vă povestesc toate aceste amănunte despre propria mea muncă, numai pentr 
că vreau să fie limpede că nici un sistem, nici chiar acela genial al lui Stanislavski, 
nu-l scuteşte pe actor de chinurile facerii, de dezamăgiri, de frămintări şi că pro- 
cesul nostru de muncă, de creaţie este anevoios, iar munca dacă e lesnicioasă, 
înseamnă că rezultatul nu este artă. 

De altfel, mărturisesc că eu unul cind citesc şi recitesc cărțile lui Stani- 
Slavski, teoriile formulate de el, simt cum mă cuprinde frica. Exigenţele lui sint 
„atit de mari, încît eu sint mereu pe punctul de a mă lăsa de teatru, stăpinit fiind 
de certitudinea neputinței mele de a fi la înălțimea cerinţelor lui. Tot ce scrie, 
fiecare rind al lui, mi se pare de-a dreptul o tortură. Tot așa era şi în trecut. 
I-am şi spus-o vo dată, cînd el m-a întrebat dacă citisem nu mai ştiu care capitol 
dintr-o carte a lui": „Nu, Konstantin Sergheevici, nu l-am citit; mi-a fost frică“. 
La care, el mi-a răspuns: „Bine, dar eu mi-am scris sistemul pe baza studierii pro- 
priilor mele slăbiciuni“. Şi eu: „Da, dar nu uitaţi că sint slăbiciunile unui geniu. 
Ce să ne facem noi, muritorii de - rind ?“ 

Stanislavski a fost o uriaşă personalitate artistică. Trăsătura de bază a ma- 
relui său talent a.fost conștiința pe care o avea despre rostul adînc al artei sale, 
activitatea lui de reformator genial, care a spart toate tiparele vechi. Artist de o 
neobișnuită forță şi imaginativitate, a lăsat o urmă adincă şi rodnică, deopotrivă 
de neșters ca şi urma lăsată de cei mai mari creatori ai artei din toate veacu- 
rile, Stanislavski a silit, pur și simplu, toate teatrele să-și revizuiască poziţiile şi 
dacă astăzi el nu mai este efectiv printre noi, nu e mai puţin adevărat că numele 
lui a devenit sinonimul frumuseţii actului de artă. În concepţia lui, caracteristicile 
sociale trebuie să fie un element în plus în ce privește înțelegerea artei și a sar- 
cinilor ei; el a scris adesea că e conștient că realismul în artă constituie, în mii- 
nile sale, o armă nouă, care-i oferă mereu alte posibilități de a tălmăci într-un fel 
nou operele clasice. Konstantin Sergheevici socotea că arta aparține poporului, nu 
snobilor ; să nu se uite că la începuturile sale, el şi-a intitulat teatrul: „Teatru? 
de Artă accesibil tuturor“ (Obșcedostupnii Hudojestvennii Teatr). 

Era, pentru noi toţi, un neîncetat prilej de uimire faptul că în ultima pe- 
rioadă a vieții sale — deși țintuit în casă din pricina suferințelor fizice şi veşnic 
inconjurat de medici, de infirmiere, care nu-i îngăduiau să iasă măcar o clipă — 
Stanislavski îşi păstrase nealterată vitalitatea lui excepţională, rămînind cel mai 
contemporan dintre noi toţi. 

De dimineaţă, acest „splendid exemplar uman“ (cuvintele îi aparțin lui Gorki) 
ne uimea pe toţi cu eleganța şi grija lui vestimentară; de altfel, nu era zi să nu 
ne incinte frumuseţea fizică şi superioritatea spirituală a acestui mare om. 

Definiţia pe care el a dat-o sensului piesei — „supratemei“ — a fost de o 
profunzime teoretică extraordinară. Dar paradoxal mi se pare, aci, tocmai faptul 

că Stanislavski gindea efectiv în imagini artistice, putind astfel obține rezultate 
concrete în condiţii foarte grele. Uneori, opere care prezentau mai multă justeţe 
politică decit desăvirşire artistică erau înțelese atît de bine de el, încît deficiențele 
lor aproape că nici nu se mai făceau simţite. Atit de uriașă era forța geniului său. 

Avea o putere de muncă de-a “dreptul unică. Să vă dau un exemplu. 

O dată, pe cind îl pregăteam pe Nozdrev, urma să am o repetiție la Sta- 
nislavski acasă. Primul om cu care mă intilnesc, după ce trec pragul locuinței 
marelui meu dascăl, este unul din medici, care mă întreabă cu solicitudine cum 
mă simt. „Bine, mulțumesc — răspund — numai că am guturai“. Pe loc, medicul 
mi-a interzis să intru în camera lui Konstantin Sergheevici şi a dispus ca repetiţia 
proiectată să nu mai aibă loc. Mărturisesc, spre ruşinea mea, că am fost de-a 
dreptul fericit : nu mă simțeam în apele mele, eram inapt să repet în ziua aceea 
cu marele om şi m-a încintat gindul că voi fi scutit să mă întăţişez inainte-i 
într-o formă proastă. Dialogul cu medicul a avut loc în holul casei. El s-a dus în 
camera lui Stanislavski, ca să-l informeze că a anulat repetiţia, iar eu am început 
să cobor scara, îndreptindu-mă spre “ieşire. Cind, deodată, mă aud strigat de un 
om de serviciu: „Boris Nikolaevici, vă cheamă Konstantin Sergheevici la telefon“ 
(în casă, exista un telefon interior). Urc din nou în fugă treptele, pun mina pe 
receptor şi aud vocea joasă a dascălului meu. 

— Ce-i cu d-ta, Livanov? 

— Mai nimic, dar am guturai şi medicul îmi interzice să intru la dv. 

Pauză. Apoi, răsună în receptor binecunoscutul „hm-hm“ al maestrului. 

— Uite ce e, dragul meu, repetiţia nu poate fi anulată. Hai să repetăm prin 
telefon. 

Vă închipuiţi că era o propunere cu totul, dar cu totul neașteptată; nici 
nu-mi trecuse prin gind că ar fi cu putință ceva similar. Nenorocitul de mine, mă 
pierdusem de-a binelea cu firea. Ce era să fac? Am început să repet. Trebuie să 
vă spun că pe atunci, într-o aripă a locuinţei lui Stanislavski, aveau loc repeti- 
tiile grupului de operă format de el. Ştirea că repet prin telefon s-a răspindit cy 
iuțeala fulgerului și artiştii trupei de operă au lăsat lucrul lor baltă și, unul cite 
unul, s-au îngrămădit în încăperea în care mă aflam eu, ca să asiste la un spec- 
tacol atit de neobişnuit. Lucrul cel mai uimitor a fost că în tot timpul acestei 
„repetiţii“ sui-generis, observaţiile lui Stanislavski erau la fel de geniale ca acelea 
pe care ne deprinsesem să le auzim din gura lui în cursul repetiţiilor obişnuite. 
Fără să mă vadă, mă urmărea atit de perfect, încit mi-a spus, de pildă, că poziţia 
mea faţă de personajul guvematorului nu e cea justă, că nu ţin seama de cutare 
sau cutare amănunt și o sumedenie de alte sezisări. lar eu, scăldat în sudoare, ca 
un armăsar după o cursă istovitoare, repetam, repetam fără sfirşit, îndreptind lip- 
surile pe care Konstantin Sergheevici le deslușea, ascultindu-mă la telefon! 

Altă întîmplare : Stanislavski era reţinut în casă, fiind bolnav. Repetiţiile pe 
scenă le conduceam eu. Eram foarte nemulțumit de grima mea, de costum, soco- 
team că în privinţa nici unuia din aceste două elemente nu găsisem soluţia feri- 
cită. Într-un cuvint, eram întors pe dos şi, în această stare sufletească, primesc o 
nouă lovitură: mă pomenesc cu şeful repertoriului, care mă înştiințează că a inter- 
venit o schimbare, deoarece Moskvin (interpretul prim al lui Nozdrev) s-a îmbol- 
năvit şi că urmează să-i iau eu locul în seara aceea. „Mi-e cu neputinţă“ —caut eu 
să-i explic. Mi se răspunde: „,Telefonează-i lui Konstantin Sergheevici. Dacă el e 
de acord, înlocuim spectacolul ; altfel...“ Nici nu vă închipuiţi cit de emoţionat 
eram Cînd am auzit vocea de bas a maestrului în receptor. Îmi iau inima în dinţi: 

— Konstantin Sergheevici, nu pot să joc astăzi, nu sint mulțumit nici de 
grimă, nici de costum, nu mă simt la înălțime. 

Tăcere. După un timp, mă iîncumet — mare curaj din partea mea,! ma 
întreb : 

— Mă auziţi, Konstantin Sergheevici ? 

Încă o pauză, care mi s-a părut că durează nespus de mult (în realitate, 
au fost doar citeva clipe). Pe urmă, răsună faimosul „hm-hm“: 

— Odată ce d-ta (trebuie să știți că aceasta era o expresie de predilecție a 
iubitului nostru dascăi ; „odată ce d-ta“ — așa şi-a început de nenumărate ori 
expunerile, observaţiile critice sau elogiile) — odată ce d-ta te simţi prost, nu 
eşti în formă și nu ești îndeajuns de pregătit, nimeni nu te poate obliga să joci: 
Gă-mi, te rog, la telefon, pe şeful repertoriului. 

Şi pe un ton neobișnuit de poruncitor, Konstantin Sergheevici a dispus så 
se suspende în seara aceea spectacolul, pentru că „nu poate şi deci nu trebuie sá 
aibă loc“. 

Toate aceste întîmplări eu le povestesc prietenilor mei, actorii şi oamenii da 
teatru romîni, pentru că aș vrea să înțeleagă bine următorul adevăr: 

Orice ar fi scris Stanislavski, toate dEsăvirşitele lui formulări teoretice nu 
schimbă nimic din faptul că fierarul, şi nu ciocanul, este cel care modelează me- 
talul brut, care îi dă formă; că de omul care minuiește sistemul, instrumentul, 
depinde — în ultimă instanță — rezultatul. 

Stanislavski spunea că în statul nostru, „arta va trebui să ia locul religiei“; 
este o idee de o nespusă frumusețe: arta își asumă sarcina de a contribui la 
educația spirituală şi morală a oamenilor! 

În ce mă priveşte, poate să pară paradoxal, dar deşi mi-am început activi- 
tatea actoricească pe cind nu împlinisem încă 20 de ani și astăzi am 52, tot mai 
am impresia că sint un tinăr nu pe deplin copt, în ce priveşte creaţia artistică, 
şi nu contenesc să mă minunez, evocind genialitatea dascălului meu, adevărat revo- 
luționator al artei, care toată viața a luptat împotriva reacţiunii, a tradiţiilor rigide, 
a dogmatismului. Stanislavski trăiește în veci printre noi, ca o făclie care cheamă 
arta teatrului la îndeplinirea îndatoririlor ei celor mai înalte, la înțelegerea fap- 
tului că ea este un excepțional mijloc de exprimare a frumuseţii vieţii spirituale 
a oamenilor. 

Este foarte oportun să se vorbească astăzi despre aceste lucruri, pentru că 
sînt destul de numeroşi cei care înțeleg greşit sistemul lui Stanislavski. De altfel, 
Konstantin Sergheevici, el însuşi, spunea adesea: «Tare mă tem că sistemul meu 
va ajunge în miinile unor meseriași întru ale teatrului, care vor încerca să facă 
din el un izvor de ciștig, nefiind în stare să înțeleagă „supratema lui teoretică». 

Pentru noi, Stanislavski rămîne un exemplu de viață creatoare activă, de 
soluționare în spirit social a problemelor de teatru. Acest din urmă aspect al acti- 
vități ce desfășura, era în ochii lui deosebit de important. Era bucuros ori de cite 
ori se vorbea despre realismul socialist. Ce înţelegea el prin aceasta? În primu! 
rind că arta trebuie să ştie de partea cui e, cu cine e: cu cei care transformă 
lumea din temelii, sau cu cei ce sprijină o lume care — socotea el — murise, în 
fond, încă înainte de Revoluție. Pentru Stanislavski, alegerea ce se impunea nu 
constituia o piedică în calea creației artistice, ci, dimpotrivă, îi deschidea perspec- 
tive mai bogate. 

Scrieri ale lui Konstantin Sergheevici şi înregistrări ale spuselor sale există 
în mare număr. În ce mă privește, doresc din toată inima ca prietenii mei romin; 
să înțeleagă că toate acestea nu reprezintă decit materialul tehnologic al artei 
noastre şi că fiecare din noi trebuie, la rîndul mostru, să venim cu un aport per- 
sonal, să punem sufletul nostru şi talentul nostru propriu; fără de asta, sistemul 
e mort și arta încetează de a mai fi artă. Marele Stanislavski ne-a învăţat cum să 

lucrăm, dar — repet, cu riscul de a părea plictisitor de insistent — învățătura lui 
este rodnică mai ales în măsura în care și actorul însuși este frămintat de ideea, 
de sensul creaţiei artistice în general, de semnificația şi conținutul operei, sau 
rolului respectiv, în special. Tot ce am împărtășit în aceste rînduri nu are alt 
scop decit de a-i face pe prietenii mei romini să înţeleagă că nici chiar indicaţiile 
unui geniu cum a fost Stanislavski nu pot ajuta unei inimi reci, unui intelect 
lipsit de căldură să creeze o operă de artă. 

De bună seamă, noi înşine îi sintem cu atita inferiori marelui maestru, încit 
nici nouă nu ne este dat, deocamdată, să valorificăm din plin moştenirea lui atit 
de prețioasă. 

Tot ce pot spune este că Stanislavski iubea pe artiştii care se consacrau în 
întregime artei lor și a căror emoţționalitate autentică se putea transmite sălilor 
de spectatori. Îmi amintesc că în al său Paradox asupra comedianului, Denis Diderot 
spune că sentimentul autentic e o piedică în calea redării frumuseţii sentimentului 
însuși. Stanislavski, însă, ne-a arătat că adevărata frumuseţe a artei stă în juste 
selecționare a mijloacelor de expresie. De aceea, sînt şi astăzi încă stăpinit de 
emoție cînd evoc componența ansamblului Teatrului de Artă, în rîndurile căruia am 
intrat ca tînăr necopt, încă neieșşit pe deplin din faza adolescenței. Fireşte, erau 
şi aceia oameni ca toți oamenii, dar exemplare cu totul deosebite ale speţei umane: 
urmărindu-i, spectatorul se entuziasma la gindul că este el însuşi om! Modul lor 
de a reda bucuriile, amărăciunile, fericirea, nefericirea, năzuinţa de a dezlega ros- 
turile acestei vieţi şi de a le înțelege profund au fost un aport însemnat la dez- 
voltarea artei teatrale. Formau o orchestră, în cadrul căreia fiecare instrument era 
neobișnuit de desăvirşit şi pus la punct, adaptat la sarcina redării cu maximă fru- 
musețe a tuturor tonurilor sale specifice. Desigur, privind de pe aceste culmi în- 
datoririle mele de actor, m-am socotit multă vreme un instrument slab într-o 
atare orchestră şi încă astăzi conștiința îndatoririlor mele întrece adesea posibi- 
lităţile mele de artist... 


x 


Dar să vă spun cîte ceva despre proiectele mele de viitor. Cindva, am văzut, 
tot la M.H.A.T. — e foarte mult de atunci — o dramatizare după Frații Karamazov. 
Pe interpreții geniali — Kacealov, Leonidov și alții — nu-i voi uita nicicind. Acum, 
după ce mă inapoiez la Moscova, încep să repet Dmitri Karamazov; eu însumi sint 
autorul piesei ; am lucrat la ea timp de trei ani. Împreună cu prof. P. A. Markov, 
voi fi răspunzător şi de regia spectacolului. Eu voi interpreta rolul lui Dmitri. 
Gindul mă emoționează adînc. Pe vremuri, cînd ieșeam entuziasmat de la minuna- 
tele spectacole cu Frații Karamazov, nu mi-aş fi închipuit că eu” insumi voi juca 
vreodată unul din acele roluri ispititoare și complexe şi dacă cineva mi-ar fi pre- 
zis-o, i-aş fi ris de-a dreptul în nas. Totuși... 

Prietenii susțin, spre bucuria mea, că dramatizarea este izbutită. De fapt, 
am reuşit să fac efectiv o piesă, deoarece dispuneam de un material bogat şi am 
descoperit parcă din nou uriașa frumusețe și forță a acelui titan al literaturii ruse, 
care a fost marele realist F. M. Dostoievski. Ştiţi desigur că Lenin cerea să nu 
uităm niciodată că Feodor Mihailovici Dostoievski a fost condamnat la moarte 
pentru că ura ţarismul! E drept, a existat la noi și acel „dostoievskianism“ bol- 
năvicios, care a împiedicat înțelegerea visului curajos al lui Dostoievski despre 
fericirea libertăţii adevărate a omului. Eu am conceput piesa mea în spiritul acesta 
al adevăratului Dostoievski. Dar asta nu înseamnă că toți eroii vor fi unilaterali, 
croiți pe un singur calapod, sau rectilini schematici. Dmitri Karamazov este un 
om care se zbate, se frămintă, comite greșeli uriașe, dar spectatorul nu va putea 

uita nici o clipă dorința lui de a se smulge de sub apăsare, cumplită și încleştarea 
înăbușitoare a vieții din Rusia ţaristă. De aci înainte, mă consacru în întregime 
realizării acestui spectacol, acestui rol. Drept să vă spun, mă tem că voi avea 
nevoie să-mi încoraez la maximum toate forțele, pentru a fi la înălțimea sarcinii. 
Vreau să vă mai împărtășesc un amănunt, care pentru mine e imbucurător şi sem- 
nificativ : acum vreo zece ani, Leonidov, interpretul extraondinar al lui Dmitri, mi-a 
dăruit portretul lui în acest rol, cu o dedicație în cana spunea că vede în mine un 
interpret ideal al lui Dmitri Karamazov. Pe atunci, m-am întrebat adesea ce-l în- 
demnase să afirme acest lucru şi îmi spuneam că nu-mi va fi dat nicicind să joc 
acest rol. Dar, iată că lucrurile stau altfel. Mă așteaptă noi chinuri, noi frămintări, 
din nou mă copleșește sentimentul îndatoririlor mele mari în raport cu posibili- 
tățile mele. Nădăjduiesc că marii mei dascăli, care deşi nu-mi mai sînt alături, 
sint totuşi mereu vii înaintea mea, mă vor ajuta şi de această dată. 

V-am împărtășit în fuga vorbelor cite ceva despre mine şi despre munca 
mea ; mă folosesc de acest prilej pentru a mulțumi oamenilor de teatru, romini, 
care mi-au arătat o călduroasă prețuire, şi a le dori din tot sufletul, noroc şi feri- 
cire, căci pentru un om de artă, fericirea înseamnă consacrarea deplină a tuturor 
facultăţilor sale, artei căreia îi slujeşte, patriei și ideilor măreţe ale comunismului 
ce ne călăuzesc în viață și în muncă. 

RENÉE GEORGE SILVIU 


Elemente de expresie în teatrul de păpuşi 


Dacă pe scena cu oameni vii „actorul — artistul prin intermediul căruia 
teatrul exercită o influență directă asupra ;spectatorului — este interpretul ideii 
piesei, creatorul concret al figurii scenice, constituind în acelaşi timp esenţa ei 
materială“ (Anastasiev), în teatrul de păpuşi actorul, creind personajul, rămîne inter- 
pretul ideii din piesă, însă exponentul scenic prin intermediul căruia teatrul exercită 
o influenţă directă asupra spectatorului este păpuşa. Din faptul că păpuşa reprezintă 
esența materială a figurii scenice, ia naştere caracterul convenţional al artei noastre, 
apar o serie de particularităţi şi de posibilităţi proprii genului şi rezultă acele mij- . 
loace şi elemente de expresie specifice artei păpuşerești, cu ajutorul cărora aceasta 
reflectă viaţa. 

Este clar că teatrul de păpuși nu înfăţişează numai ceea ce se numeşte 
„realitate: nemijlocită“, ci şi ceea ce trăiește în fantezia noastră. Însufleţirea diferi- 
telor obiecte din jurul nostru, materializarea unor idei sau noţiuni (anotimpuri, ele- 
mente şi fenomene ale naturii, pacea, binele şi răul etc.), umanizarea oricărei ficțiuni, 
precum şi a animalelor sau plantelor ş.a.m.d. oferă teatrului de păpuşi forme mult 
mai variate de prezentare a operei dramatice. Facultatea pe care o are teatrul de 
păpuşi de a da formă și viață — mai mult decit celelalte genuri de artă teatrală — 
naturii inanimate și noţiunilor abstracte, umanizindu-le, nu exclude aducerea pe scenă 
a unor eroi care reprezintă oameni adevăraţi și nici tratarea problemelor privitoare 
la raporturile dintre aceştia. El poate prezenta, convingător și atractiv, personaje cu 
stări sufleteşti nuanţate. 

În cele ce urmează, vom căuta să vedem în ce constă specificul elementelor de 
expresie teatrală — mimica, vocea, mișcarea — în arta păpuşerească, ogprindu-ne 
in special asupra mișcării, deoarede aceasta condiționează însăşi prezența pe scenă a 
păpuşi. 

Oricine ştie că păpuşa nu posedă mimică. În schimb, ea are o mască realizată 
prin modelarea precisă şi bine accentuată a trăsăturilor esențiale ale personajului. 
Această mască are un caracter special, datorită întregii construcții convenţionale a 
păpuşii. Confecționată din lemn, cîrpă sau carton presat, cu un corp alcătuit din că- 
maşă şi costum, fără picioare, păpuşa se mișcă totuși pa o podea imaginară, într-o 
lume de decoruri și recuzită, din aceleaşi materiale — elemente scenice create la 
scara ei, sau la o voită lipsă de proporție. Datorită construcției generale a păpușii, 
masca își pierde rigiditatea, cu două condiții: atunci cînd este rezultatul unei gene- 
ralizări reprezentind un „tip? şi atunci cind s-a obţinut trăirea scenică a persona- 
jului. 

Masca va rămîne rigidă nu 
numai dacă se va limita la prezen- 
tarea realităţii în mod fotografic, la 
o copiere naturalistă, ci şi dacă fi- 
zionomia ei va contrazice, ca as- 
pect plastic, conţinutul  personaju- 
lui. Căci una din caracteristicile tea- 
trului de păpuşi, aceea care-i per- 
mite să se impună ca o artă realistă, 
este tocmai posibilitatea pe care o 
are de a crea prin masca păpușii 
forma plastică cea mai corespunză- 
toare, imaginea perfectă a persona- 
jului — posibilitate pe care alte 
genuri teatrale o posedă într-un grad 
mai mic. 

Atunci însă cînd trăirea sce- 
nică devina mişcare dezordonată şi 
inexpresivă, masca își menţine rigi- 
ditatea. 

Desigur că convenţionalismul 
ce stă la baza teatrului de păpuși 
cere contribuția de imaginaţie 
și de participare a spectatorului. Ori de cite ori vom izbuti să prezentăm per- 
sonaje vii, îl vom transforma pe spectator într-un participant activ la pro- 
cesul scenic, căci, după primele momente de surpriză ce urmează ridicării 
cortinei — odată acceptată prezenţa păpușii ca exponat sdenic — spectatorului nu 
i se mai părea nimic convențional; masca păruşii își va pierde imobilitatea, dacă 
imbinarea elementelor de expresie cu cele scenice va fi artistică şi veridică. În. 
timpul spectacolelor, nu arareori ne esta dat să auzim comentariile spectatorilor — 
copii şi adulți —, reflecţii ca, de exemplu: „uite cum cască gura!””, „tii! ce ochi 
tace 1...”, „ii vine să plingă !”, „face -feţe-feţe”, „a strimbat din nas!” ş. a., cu toate 
că nimic nu se modificase în masca păpuşii. 

În ceea ce priveşte abuzul de gesticulaţie, el se datoreşte — desigur, în mare 
măsură — accesibilității imediate în minuirea păpușii, accesibilitate ce constituie una 
din calităţile genului, dar care poate fi comparată cu facilitatea folosirii, de către 
oricine, a clapelor unui pian sau a corzilor unei viori... Păpuşa animată nu este un 
scop în sine. Rațiunea ei de a fi este în funcţie de adevărul de viață pe care-l poate 
exprima şi reprezenta. Se cunoaşte afirmația formalistă a lui Gordon Craig, care 
considera actorul „o marionetă sau o supramarionetă” la dispoziţia regizorului. 
Această teorie este nu numai fundamental eronată faţă de arta actorului, dar con- 
ține şi o greşită înţelegere a raportului dintre păpușă şi animatorul ei. Păpuşa 
este instrumentul actorului minuitor, și numai un adevărat artist este în stare să-l 
facă să vibreze... 

În funcţie de concepţia, sistemul de miînuire, imaginația și măiestria miînui- 
torului, personajul-păpușă poate exprima într-un limbaj propriu, adeseori naiv — dar 
fermecător tocmai prin această naivitate — o ga:nă întreagă de sentimente, stări 
sufletești, reacţii şi atitudini. Este interesant de remarcat că una şi aceeași păpuşă 
capătă un aspect diferit, în funcţie de personalitatea minuitorului ; că „orice minui- 
tor simte păpuşa ca pe o ființă deosebită, cu toate că el e acela care o pune în 
mișcare” (Obrazțov), şi că logica obłectivă a vieții personajului îndrumează şi corec- 
tează munca de creație a actorului-minuitor. 


Scenă din „Casa pisicii“ 

S-ar putea chiar spune că un 
păpuşar îndrăgostit de arta sa începe 
să creadă în viaţa proprie a păpușşii 
pe care o minuieşte. Să ne amintim 
replica păpușarului italian Lupi, în dis- 
cuția sa cu Gaston Baty — atunci 
cînd acesta ezita să încerce minuirea 
unei păpuşi al cărei joc îl admirase: 
„Haideţi ! încercaţi! are să meargă! 
e o păpușă bătrină şi are experien- 
i E di 

Tot secretul vieţii de care poate 
da dovadă păpușa constă în această 
contopire dintre instrument şi instru- 
mentist. Putem deci trage concluzia 
că dacă educarea actorului de tea- 
tru în domeniul tehnicii exterioare 
are scopul de a face aparatul fizic al 
acestuia permeabil tehnicii sale lăun- 
trice, educarea actorului-minuitor in 
domeniul tehnicii exterioare are de Scenă din „Casa pisicii“ 
scop dezvoltarea tehnicii minuirii şi 
pregătirea păpușşii pentru a deveni permeabilă impulsului său creator. Construcţia 
și sistemele de  minuire ale unei păpuși sînt concepute ţinindu-se seama 
de exigenţele personajului ; ele constituie un mijloc de a mări gama expresivităţii 
sale, avind ca ţintă finală individualizarea. Astfel, construcţia păpușii pentru execu- 
tarea unei singure mişcări caracteristice — uneori într-o singură apariție episodică — 
ne poate sugera întreg personajul respectiv, în orice moment și în orice situaţie a 
vieții sale. De pildă, în piesa Frații Liu, dramatizare după un basm chinezesc, de Al. 
Popovici, unul din neguțătorii din tirg işi atrage clientela agitind cu dreapta cîțiva 
clopoței şi prezentind cu stinga niște umbrele de vinzare. Construcţia păpușii este 
atit de reuşită şi mișcarea atit de convingătoare, încît — cu toate că personajul 
nu face şi nu ar putea executa alte sarcini sgenice — spectatorul şi-l poate închipui 
stringindu-şi marfa, socotind bani, impachetind obiectele vindute ș.a.m.d. Acelaşi 
lucru se poate spune despre nenumărate personaje din tirgul chinez şi din scena 
„sărbătorii lanternelor”, din aceeași lucrare dramatică, despre cîțiva „spectatori” 
ai meciului de fotbal din piesa Doi la zero pentru noi de V. Poliakov şi despre multe 
alte personaje secundare din spectacolele teatrelor de păpuşi. 

Uneori însă multiplicitatea sarcinilor impuse personajului determină con- 
struirea pe mai multe sisteme de minuira a uneia și aceleiași păpuşi. Viktor Plato- 


novici Pescereakov, eroul principal al piesei Doi la zero pentru noi — personaj com- 
plex care trece prin stări sufletești foarte variate, transformindu-se dintr-un bolnav 
închipuit într-un sportiv desăvirşit — ne-a obligat să întrebuințăm construcţii dife- 


rite şi să ajungem la soluții de ordin tehnic impuse de acţiunile lui scenice. 

Soluţionarea acestor construcţii și a sistemelor lor este adeseori extrem de ane- 
voioasă. „De citeva ori au fost refăcuţi lupii, căprioarele, maimuţele. Abia al pa- 
trulea urs a fost reuşit. Abia după trei refaceri, Bacheira a ieşit aşa cum ne gindeam 
noi”, îmi împărtăşea S. Obrazţov în scrisoarea deschisă în legătură cu montarea 
spectacolului Mawgli, după Kipling. 

Care este cauza pentru care multe din teatrele noastre de păpuşi, deşi cunosc 
şi aplică sistemele valabile de construcție, nu reuşesc să creeze «totdeauna personaje 
convingătoare ? 

La baza acestor insuccese stă lipsa de cunoaștere a mijloacelor de indivi- 
dualizare şi a căilor ce duc la expresivitatea scenică. Expresivitatea scenică implică 
cunoașterea specificului mișcării păpuşereşti, care trebuie să izvorască dintr-o con- 
cepție artistică necontenit călăuzită de simțul adevărului şi al formei. Această con- 
cepţie îşi va găsi expresia — în funcţie de genul operei reprezentate — într-un stil 
care, exteriorizindu-se prin esențializarea mișcării, se reliefează prin posibilităţile 
proprii artei păpușşereşti şi se exprimă prin amănuntul caracteristic şi prin acţiunea 
fizică, avind ca linie donducătoare succesiunea gindire - sentiment - gest - vorbire. 

Prin esenţializare, înţelegem economia și concentrarea mișcării, în așa fel ca 
plasticitatea ei să se armonizeze cu puritatea expresiei statice a trăsăturilor feţei 
păpuşii. Păpușa nu este legată de nici o lege anatomică şi de aceea ea poate, după 
voința noastră, să execute o serie de mișcări irealizabile de către actorul viu. Prin 
anumite mecanisme, această gamă se poate îmbogăţi, păpușa poate ajunge la mişcări 
pe care omul le poate doar imagina: la cele mai fantastice transformări executate 
chiar în fața publicului. Personajul-păpușă nu iîntimpină nici o dificultate în a-şi 
lungi gitul sau braţele sau intreg corpul; el se poate umfla și dezumfla sub ochii 
spectatorului ; poate zbura sau pluti prin aer; el sare dintr-un copac într-altul, 
smulge arborii din rădăcină sau ridică cu uşurinţă coșcogeamite palat cu mîinile 
sale ! Într-un număr experimental de estradă realizat la teatrul „Tăndărică”, satiri- 
zindu-se beţia de cuvinte, se vedeau păpuși scoţindu-șşi inima din piept, despicin- 
du-și capul în două, răminind fără cap, luind foc la tocurile ghetelor etc., oglindind 
cu umor, în imagini plastice, formulele bombastice utilizate de doi îndrăgostiţi în 
expresii ca: „iţi dau inima mea”, „i-am deschis capul”, „i s-au aprins călciiele” ş. a. 

Exemplele pe care ni le oferă istoria teatrelor de păpuși din lumea întreagă 
sint nenumărate — de la trucurile folosite de păpuşile antichităţii pină la cele ale 
zilelor noastre. Vom însemna aci pilda grăitoare a păpușarului Reibehand (1782 - 1852) 
din Hamburg, care prezenta publicului pe eroul său, spinzurat, făcindu-l să se pră- 
bușească în fărime şi să se refacă sub privirile publicului, ca şi aceea a lui Gene- 
sius din secolul al XVIII-lea, care aducea pe scenă o dansatoare ce se transforma 
într-un balon, sau o rădăcină de viță de vie ce devenea pitic etc. 

Limitindu-ne numai la posibilităţile exterioare ale păpușşii, considerind, valoros 
numai ceea ce poate diferenția arta păpușerească de celelalte genuri de artă tea- 
trală, vom transforma arta noastră într-o simplă demonstraţie, într-o acrobație, 
într-o exhibiţie pur formaiă, lipsită de orice conţinut de idei, care poate suscita cel 
mult un interes trecător din partea spectatorului. Puse însă în slujba ideii operei 
dramatice, posibilitățile păpușşii constituie un mijloc puternic de îmbogăţire a expre- 
sivităţii sale. Astfel, multora din personajele ce asistă la meciul din tabloul II al 
piesei Doi la zero pentru noi li s-au aplicat unele mecanisme menite a le prezenta 
într-un mod satiric: un cetățean îşi lungește gitul ca să poată urmări jocul din 

arenă ; un altul, furios că nu poate vedea 

Scenă din „Bibi Aişa“ din pricina lui, îi turteşte a capul; unui al 

treilea, lovit cu termosul de către un ve- 
cin, i se învirteşte capul ca o sfirlează etc. 
În aceeași piesă, eroul principal, care nu 
ştia să înoate, se antrenează în baie pen- 
tru a se pregăti în vederasa unei sărituri 
de pe trambulină, făcind nişte tumbe ne- 
realizabile de către un om în carne și 
oase, Efectul este pe cit de hazliu, pe atit 
de reușit, subliniind, tot pe plan satiric, 
eforturile eroului nostru în cada sa de 
baie... Mişcările spectaculoase pe care ace- 


laşi personaj le face la bară scot în evidenţă, în continuare, psihologia acestuia — 
şi, fără să fi fost indicate de text, nu sint în afara acțiunii. Şi cu toate că nici 
un îndrăgostit nu-şi va putea exprima exuberanța — după ce va fi auzit la tele- 
fon mult aşteptatul glas al iubitei sale — încălecind pe o minge de antrenament şi 
pendulind, călare pe ea, de la un capăt la altul al camerei sale.. acesta acţiuni fizice 
nu trădează personajul. 

Putem deci conchide că mișcările proprii păpușşii urmează să fie în aşa fel 
utilizate, incit comportarea personajului să rezulte — așa cum se întîmplă şi în 
viaţă — din legătura dintre acţiune și scop. Utilizarea chibzuită a acestor mișcări 
specifice va contribui la reliefarea conținutului ideologic al. personajelor şi al mo- 
mentelor dramatice, dar nu ne va împinge pe o poziție opusă realismului, căci — 
tără să reprezinte o imitare naturalistă — ea va reda prin hiperbolă, esenţa miş- 
cării omenești. Spunem aceasta, deoarece credem că mișcarea păpușii trebuie să 
redea nu aspectul exterior şi mecanic al mișcărilor omului, ci esența lor emotivă. 

Metoda realistă presupune o mare varietate de procedee artistice şi nu pre- 
tinde in mod obligatoriu reproducerea exactă a înfățișării exterioare a fenome- 
nelor şi nici proporţia la care ni se prezintă obiectele în realitate. Exagerarea 
conștientă este, în arta păpușereasoă, un mijloc de valorificare şi subliniere a 
plasticii păpușii şi — înțeleasă just de către regizor, pictor-scenograft și artist-minuito! 
— constituie unul din mijloacele prin care se scoate în evidență tipicul, dezvăluind mai 
adînc trăsăturile şi metehnele omeneşti, fără a le denatura. Întemeiată pe ceea ce 
este firesc şi ţinind seamă de „toate tendințele de se ascund în om”, cum spune 
Scedrin, exagerarea conștientă ne va ajuta să sporim nemăsurat eficacitatea imagi- 
nilor noastre artistice. 

Dacă „materialul artei actorului sint acțiunile sale” (Zahava), materialul artei 
actorului-minuitor sînt acţiunile ' pe care le exercită prin intermediul păpușşii. Nu 
numai că „gesturile păpuşii devin, prin repetare, monotone” — dar, după cum observă 
pe drept cuvint S. Obrazţov — „sintem adesea siliți să inlocuim gesticulația prin 
indeletnicirile fizice”. Într-adevăr, lipsa mimicii ne impune găsirea unor detalii de 
comportare a personajului și a unor forme de acțiune cu un caracter vizual clar 
exprimat și lesne de perceput. Totul trebuie să fie atit de limpede, atit de precis 
şi atit de plastic exprimat, încît să putem înțelege ceea ce se petrece pe scenă chiar 
dacă nu s-ar auzi de loc textul lucrării dramatice! 

Să dăm citeva exemple. În piesa Casa iepurașului de T. Novoseletskaia, la 
un moment dat, cînd soarele îi topește locuința de gheaţă și zăpadă, vulpea exclamă: 
„Primăvara asta imi încurcă toate socotelile ”” În cadrul decorului, regia a plasat 
un singur ghiocel asupra căruia avea să se reverse, la această replică, intreaga furie 
a personajului negativ: rostind cuvintele de mai sus, vulpea smulge din rădăcină 
şi aruncă cu dușmănie floricica ce simboliza sosirea primăverii... Tot in Casa iepura- 
şului, vulpea îl înduioșează pe- harnicul şi 
naivul iepuraș, făcindu-l s-o poftească în Scenă din „Fraţii Liu“ 
casa pe care şi-o construise cu trudă, în 
cursul iernii, pentru ca apoi să-l izgonească 
fără milă. Pentru a sublinia vizual viclenia 
vulpii, regia a făcut-o să se folosească de 
o „îndeletnicire fizică” : ea pune în capul 
victimei un ceaun care, acoperindu-i in 
întregime capul, o orbește în clipa eva- 
cuării din casă. În piesa Moş Gerilă de M. 
Surinova, ca să subliniem atitudinea ba- 
bei și să arătăm contrastul între felul ei 
de a se comporta cu fata cea bună a 

moşului, pe care o terorizează, şi cu fata sa Pașa, pe care o răsfață, am introdus 
in scena în care îşi trezeşte propria fiică, o acţiune precisă: Baba işi trezeşte fata 
din somn în sunetele melodioase ale unui caas cu cuc, înginînd la căpătiiul ei glasul 
acestei păsări. Tot astfel, pentru a reda cit mai plastici zăpăceala îndrăgostitului 
Pescereakov din Doi la zero pentru noi — în tabloul. de la spital, cînd i se anunţă 
vizita Verei — i s-au creat acțiuni menite să redea plastic starea sa sufletească: 
își scoate bandajul, nu ştie- unde să-și ascundă ştergarul, pensula și aparatul de ras, 
aruncă o parte din obiecte pe sub pat și prin cameră, şi — deşi lungit în pat 
— işi pune pălăria bătrinului său prieten Podnebeskin... De asemenea, indiscreția su- 
rorii de ocrotire, care se uită prin gaura cheii la ceea ce se petrece în camera 
bolnavului, este încă o acţiune de felul celor menţionate aici. | 

Amănuntul caracteristic duce la individualizare şi ajută la valorificarea plas- 
ticității personajului şi, implicit, la realizarea imaginii artistice şi tipice. Iar economia 
şi alegerea acţiunilor, motivarea lor în funcție de momentul dramatic, convingerea 
cu care sint executate vor sluji la înțelegerea stărilor sufleteşti ale personajului, 
aplicarea lor judicioasă fiind calea cea mai sigură de a reda fondul, viaţa lăun- 
trică a personajului, precum și adavărul întregii scene. Bineînţeles că numai 
o adincă cunoaştere a vieţii, analizată de pe poziția unei concepţii progresiste asupra: 
lumii, ne poate conduce la acest lucru. 

Nu fantezia regizorului şi nici o anume situaţie scenică născocită ad-hoc, 
ci însăşi opera dramatică, specificul vieţii feudale din China umilită şi exploatată de 
odinioară, a determinat aspectul, comportarea şi alegerea acţiunilor pe care le înda- 
piineşte, de exemplu, mandarinul din piesa Frații Liu. Conduita sa scenică se carac- 
terizează prin monotonie. Acţiunile sale au rolul de a sugera apatia tiranului abru- 
tizat de opiu, trindăvie, mincare şi băutură excesivă, pe care numai viziunea bogă- 
țiilor izbuteşte să-l mai trezească din cînd în cind: Mandarinul își are obiceiurilă şi 
preferinţele sale, şi nu întimplător bea, mănîncă, fumează, joacă şah, învirteşte între 
degete boabele unui şirag de chihlimbar, se leagănă cu aerul cel mai nepăsător şi 

dormitează mai tot timpul, chiar atunci cind rostește cuvinte aspre şi sentinţe 
crude. Dacă am fi pornit de la o generalizare abstractă, n-am fi reuşit să indivi- 
dualizăm personajul şi am fi creat doar imaginea plată a unui tiran schematic. 

Prin comportamentul păpușşii, nu înţelegem numai acțiunea, vorbirea şi atitu- 
dinea ei, ci şi ritmul acestora, imprimat de obiectul urmărit în momentul scenic 
respectiv. Este clar deci că aceleaşi acțiuni fizice se vor diferenţia în raport cu 
tema personajului. Atit Zagogulin şi Podnebeskin din piesa Doi ldfzero pentru noi, 
cît şi Mandarinul din Frații Liu, ca şi Vrăjitorul din Gură-Cască de Ciornii fumează. 
Primul îşi exteriorizează gelozia fumind nervos şi agitat ; bătrinul astronom Podne- 
beskin trage visător din lulea, în timp ce rostește cuvinte pline de omenie şi înțe- 
lepciune, amestecînd poezia gindurilor sale cu fumul tutunului; Mandarinul fumează 
şi el, dar pe aripile unei cu totul alta visări: el se lasă răpit de imaginea nestema- 
telor ce-i apar prin fumul de opiu, trădindu-și lăcomia și cruzimea; în schimb, 
Vrăjitorul ne transmite, prin felul cum fumează, îngimfarea și poza căutată. Jocul 
de şah dintre mandarin și sfetnicul său ne face să intuim servilismul şi teama de 
care e copleșit sfetnicul, pe de o parte, şi furia reţinută, da o primejdie iminentă, care 
ciocoteşte în sufletul mandarinului, pe da altă parte. Fiecare mișcare a pieselor pe 
tabla de şah ne impărtășește zbuciumul lăuntric al fiecăruia din cele două personaje. 

Gestul este legat în modul cel mai direct de sensibilitatea minuitorului. Exem- 
plele acestea ne arată că el este exponentul exterior al stării emoționale. Iată ce ne 
spune în această privință cunoscutul păpuşar francez Rousset : „În clipele de emoție, 
cind Guignol făcea să plingă întreaga sală, simţeam fiori prin degete... Toată lumea 
era de acord că păpuşa mea trăieşte. Trebuie să ai o voce flexibilă, capabilă să 
provoace risul şi plinsul — dar mai ales, să ai emoție! Îmi amintesc că într-o 
seară, timp de peste cinci minute, fără să spun nici un cuvint, numai prin mişcarea 
şi atitudinea păpușii, am făcut publicul să ridă cu lacrimi”. Nu este oare aceasta o 
convingătoare exemplificare a adevărului formulat de Serghei Obrazţov, care afirmă 
că „emoția actorului dă viață personajului” ? 


x 


Măiestria artistică în teatrul de păpuşi cere forme proprii și îndrăznețe de 
exprimare. Teatrul de păpuşi nu este şi nu poate fi copia În miniatură a teatrului 
cu actori vii. Noi nu cerem păpuşii să imite pe om, ci să i se substituie, făcind 
tot ceea ce ar putea face un actor-om şi eventual mai mult, însă numai ținîind seama 
de specificul său păpuşeresc. Îi cerem să se comporte „ca și cum” s-ar servi de 
propriile ei simțuri, pe care, de fapt, nu le are decit prin impulsul creator al 
mînuitorului. Acest „ca și cum” constituie cheia de boltă a soluției regizorale şi 
a creației actoricești, cuprinzind în el însăși esența realistă a vieții păpuşii ; ţinind 
seamă de el, vom fi în stare să punem păpușile în situații veridice corespunzătoare 
textului şi să le transformăm din simple apariții scenice în personaje autentice, căci 
în afara vocii, pe care i-o împrumută actorul, păpuşa își are mijloacele) sale de 
expresie specific păpuşereşti, de multe ori naive, adeseori surprinzătoare, cu ajutorul 
cărora se pot obține soluții neaşteptate dar logice. 

Cu acestea, noi nù am epuizat fireşte toate partiçularitățile artei noastre. 
Bazați şi pe mijloacele ce ne stau la îndemină, noi putem azi întrezări posibilități pe 
care păpuşarii de altădată nici nu le bănuiau. Fără îndoialá, noi putem construi 
păpuşi minunate, le putem face şă se miște, însuflețindu-le prin transfuzia de fiecare 
zi a entuziasmului nostru, îmbinăm materiale, sunete, culori şi emoții, dăm viață 
lemnului şi cîrpei, cu mîndria de a vedea biruința puterii de creație a omului. Dar, cu 
toate acestea, n-am ajuns să cunoaştem şi să putem prevedea toate însuşirile de care 

Note despre inceputurile regiei romineşti 


Pentru a înțelege, in evoluția teatrului rominesc, qrearea regizorului ca ele- 
ment conducător şi autonom în alcătuirea spectacolului, fenomen ce a luat o formá 
definitivă în prima jumătate a veacului nostru, este nevoie a schița structura tea- 
trului rominesc în ultimele decenii din secolul trecut. 

După o epocă „eroică“, am numi-o, intinsă de la 1852, punerea în funcțiune a 
Teatrului cel Mare sau Nou, cum i se spunea pe atunci Teatrului Național (bom- 
bardat de hitlerişti în august 1944), care, prin mărime şi tehnicitate, dădea şi o 
faţă, şi un prestigiu social, şi o perfecțiune profesională profesiunii actoricești, exer- 
citind în acelaşi timp în Capitală o puternică tendință centralizantă — şi pînă la 
1877, moartea lui Costache Caragiale, dtitorul şi întemeietorul lui, reprezentantul de 
seamă al acestei epoci, urmează o altă perioadă, de consolidare a teatrului, care şi 
ea stă tot sub semnul actorului, (în afară de uimitoarea manifestare scriitoricească 
a lui Ion Luca Caragiale). Aceasta, de vreme ce afirmăm că de-a lungul veacului: 
al' XIX-lea, teatrul rominesc, crescut de la Millo și Caragiale pînă la Nottara şi 
Iancu Petrescu, intr-o orientare temeinic realistă, căreia nu-i lipseau însă, după 
text, şi posibilitățile unei rostiri romantice, a fost opera exclusivă a actorului. Pro- 
fesiunea lui, practicată in epoca anterioară, „eroică“, cu mari sacrificii, du o conștiință 
de sine, cu o afirmare socială și o deprindere a meșteșugului profesional, acum îşi 
adincește şi consolidează ` poziţiile, tehnice mai ales. Răstimpul acesta de strălucire 
actoricească produce, rind pe rind, generaţii intregi de actori mari. Este epoca de 
glorie a teatrului. După generaţia lui Iulian şi Pascaly, urmează aceea a lui Grigore 
Manolescu ; apoi a lui Nottara, Aristizza Romanescu, Iancu Petrescu, Iancu Niculescu ; 
împletită cu a lor e generația lui Demetriad, Liciu, Vasile Leonescu și atîți artiști 
mari, care aduc teatrul rominesc pină în pragul veacului nostru, unde urma să fie 
intregit de generația celor ce ajung pînă la noi: Manolescu, Storin, Lucia Sturdza- 
Bulandra şi alții. Epoca aceasta pornită de la 1877 — repetăm: cu excepţia operei 
lui Caragiale —, afirmiînd. şi ea primatul actorului, trece pe al doilea plan literatura 
dramatică originală şi de multe ori o condiționează de existența forţelor actoricești. 
in bună măsură, producţia dramatică tirzie a lui Vasile Alecsandri (în special 
Fintina  Blanduziei şi Ovidiu) se datoreşte invitației stăruitoare a lui .lon Ghica, 
directorul general al Teatrului Naţional, sprijinit însă şi el pe actorii pe care îi 
avea la Teatrul Naţional din Bucureşti, deci tot pe un primat al actorului. 

Epoca aceasta, de „consolidare“, se încheie, credem noi, la 1909, an deosebit 
de insemnat în istoria teatrului rominesc, sub multiple aspecte. Acum se ajunge la 

o afirmare puternică a dramei rominești, scriitorul tredind pe același plan de impor- 
tanţă în alcătuirea spectacolului, cu actorul: în același an, două premiere ale lui 
Delavrancea (Apus de Soare şi Viforul); acum se dă la iveală primul corp de doc- 
trină literară — cu privire, mai ales, la repertoriul teatrelor naționale (referatul 
Pompiliu Eliade) ; se întemeiază prima companie particulară „Davila“, care avea să 
dea atitea elemente preţioase teatrului romînesc și, în sfîrşit, mişcarea începută 
mai de mult, la Teatrul Naţional, a autonomiei regizorului, ia un caracter hotărit, 
intrind în dezvoltarea tot mai mare pe care o va cunoaște mai tirziu. 

În ultimele decenii ale veacului al XIX-lea, teatrul rominesc n-a putut sta 
sub influența directă a marii noutăți regizorale, cum avea să fie înțeleasă şi prac- 
ticată, mai în urmă, adusă teatrului european de mișcarea de la Meiningen. Cei 
doi începători ai şcolii de regie rominească — Paul Gusty şi Alexandru Davila —- 
au fost influențați indirect, unul pe calea teatrului german, iar celălalt a teatrului 
francez. Într-adevăr, mişcarea de la Meiningen (1874) avea să determine între 1880 
şi 1900 o serie de reînnoiri — în primul rind, aceea a regizorului —, în care s-ar 
îi putut înscrie şi teatrul rominesc. Dar n-a fost astfel, teatrul nostru neavind 
contact direct cu Meiningii. La 1886, se fundează „Le Théâtre Libre“ al lui Andre 
Antoine ; la 1889, „Die freie Bühne“ a lui Otto Brahm; la 1891, „Independent 
Theatre“ al lui Green (în care avea să joace un rol important Bernard Shaw) şi, 
in sfirşit, la 1898, „Teatrul de Artă“ al lui K. Stanislavski și Nemirovici-Dancenko. 
Toate aceste teatre — cu excepția Meiningilor, pentru o literatură mai nouă — 
aveau să adopte un anumit repertoriu, din care vor alege și Gusty şi Davila pentru 
înscenările lor ulterioare. Dar mai ales, toate aceste teatre, după modelul Meiningen, 
puneau problema regizorală, cu autonomia ei în alcătuirea spectacolelor. 

Este adevărat că şi la noi, în epoca pe care am numit-o de „consolidare“ 
a profesiunii actoricești, teatrul a stat sub o influență hotărită a modelelor străine, 
aduse de ‘dese şi foarte aplaudate turnee, dar de altă structură și orientare. Acestea 
erau manifestările unor mari personalităţi artistice: Rossi şi Salvini, între alţii 
— care au avut neindoioase înriuriri asupra actorilor noştri, dar care, alcătuite 
fiind pentru nevoi de turnee și de mare relief pentru „vedeta“ centrală, nu puteau 
să înfățişeze un spectacol armonios în toate articulațiile lui, adincit, într-un cuvint, 
regizat. Era o apariţie de mare strălucire pentru actorul principal, care el şi numai 
el, cu jocul său, putea să influențeze pe alți actori, daci și pe ai noştri, care nu 
o dată l-au luat ca model. Dar numai ca influență de la actor la actor. În felul 
acesta, se punea problema așa-numitului taatru de actori, care, mai tirziu şi aiurea, 
avea să se prezinte ca o contrapondere, dacă nu ca un element ostil şi de conflict 
cu teatrul de regizori. Problema aceasta a fost sezisată cu deosebită ascuțime 
de marele dramaturg rus Alexandr Nikolaevici Ostrovski, care o comentează în 
preajma anului 1880. Lucrul este deosebit de interesant pentru teatrul nostru, el 
avind mai mult de o trăsătură asemănătoare ci teatrul rusesc (bun teatru realist 
de mari actori, la „Teatrul Mic“ de la Moscova, din a doua jumătate a veacului al 
XIX-lea). Problema regizorului adusă de Meiningi (faimosul regizor Kronegg) solu- 
ţiona desigur armonios prezentarea generală a spectacolului. Dar, în încadrarea 
ei naturalistă şi mai ales în disciplina mai mult decit severă a spectacolului centrat 
cu totul pe regizor, ea era departe de a conveni actorilor ruși, ceea ce Ostrovski 
consemnează cu grijă. Totuşi, influenţa în Rusia, ca și aiurea, a fost puternică, 
şi a existat un conflict între concepții diferite. El răminea să fie rezolvat mult mai 
tirziu, armonios de Stanislavski. 

La noi, problema în ultimele decenii ale veacului trecut nu se punea cu aceeaşi 
violență. Fireşte că, după cum am văzut, şi teatrul nostru era un teatru de actori 
la epoca aceea, iar grija organizării spectacolului era preluată în majoritatea cazu- 

rilor de către un actor, care se afla şi în distribuţia lucrării. Lucrul era curent 
și el nu sta numai pe afiș, dar trecea şi în tipărituri atunci cînd textul lucrării 
căpăta şi forma cărţii. Am de pildă în fața mea, o veche tipăritură de la 1886 a lui 
Pygmalion de Bengescu-Dabija. Distribuția se încheie cu menţiunea: „Reprezintată 
întiia dată pe scena Teatrului Naţional la 4 februarie 1886... Pusă în scenă de 
d. Grigore Manolescu.” „Regizorul” Grigore Manolescu era şi actor în aceeaşi lucrare, 
el jucind pe Phadael. Lucrul era generalizat nu numai la noi, dar şi aiurea. El a 
rămas pină foarte tirziu o deprindere a Comediei Frandeze şi a Teatrului Naţional. 
Nottara, mai ales, a fost și un asiduu regizor. Înșw'te mărgărite a lui Victor Eftimiu 
se joacă încă la 1911 în regia lui Nottara, după cum Oedip pînă mult mai tirziu, 
era iscălit tot de el. Totuşi, cariera de regizor a lui Paul Gusty încape încă din ulti- 
mele decenii ale veacului trecut. Fireşte că și el venea înspre regizorat tot din actorie, 
ca atiția alți regizori, şi nu dintre cei mai neinsemnațţi. A fost cazul lui Stanislavski, 
al lui Reinhardt, al lui G&âmier, al lui Lugn6-Poe, Antoine şi alţii. Rar scriitorul 
s-a făcut regizor. În Franţa, mişcarea de la „Vieux Colombier”, în mijlocul căreia 
se găsea Jacques Copeau, cobora pe scenă cu toată noua ei concepţie regizorală 
din camerele doctorale ale revistei „Nouvelle Revue Francaise“, iar „Teatrul de Artă“ 
de la Moscova işi avea contribuția scriitoricească prin partea lui Nemirovici- 
Dancenko. La noi, doar Victor Ion Popa şi G. M. Zamfirescu au fost cazuri precise 
de trecere a scriitorului la regie. Încolo — în afară de un alt caz al unui pasionat 
amator de teatru care a ajuns un remarcabil regizor între 1923 și 1944, Soare Z. 
Soare —, mai toți regizorii noștri veneau dinspre profesiunea actoricească. Fireşte, 
aceasta În afară de locul special de animator de teatru pe toate sectoarele activi- 
tăţii, ce se cuvine lui Alexandru Davila. 

Odată recunoscută necesitatea regizorului ca îndeletnicire autonomă şi diri- 
guitoare față de spectacol, artistul care o îndeplinea căpăta cu încetul o autoritate 
tot mai mare. Aceasta chiar în epoca ce afirma, după cum am văzut, primatul acto- 
rului. Noua funcţiune nu a întirziat să aibă repercusiuni asupra întregii vieți a 
teatrului și, mai întîi, a repertoriului. Astfel, apariția în stagiunea 1895—96 a unei 
piese de Ibsen — Rosmersholm — trebuie legată de orientarea realistă a lui Paul 
Gusty, care a văzut în scriitorul norvegian nu numai o mare noutate, dar şi un 
model strălucit pentru noi forme regizorale. Repertoriul începuse să fie simţitor 
imbogățit de regizor, mai ales la o epocă la care Teatrul Naţional juca da-a valma 
operete, farse și melodrame. Încă de la 1888, Gusty începuse să influențeze în 
bine, dar sporadic. repertoriul teatrului, de cînd tradusese și montase Uriel Acosta 
de Gutzkoff. Linia aceasta el o păstrează pentru ca să ajungă mai tirziu, între 
cele două războaia din veadul al XX-lea, să pună pe scena Teatrului Naţional o 
întreagă hteratură : Sudermann, Ibsen, Shaw şi, mai ales, acel Azil de noapte al 
lui Gorki, care revine deseori după 1916. Aceeași influență asupra repertoriului 
avea să o aibă şi celălalt regizor de seamă, Al. Davila, atit direct, în conducerea 
trupei sale particulare, cit şi la Teatrul Naţional în timpul directoratelor. 

La capitolul acesta al influenţei regizorale asupra repertoriului, trebuie sub- 
liniată tot mai mult, într-un eclectism oarecum dezorientat, realizarea tot mai 
frecventă în apropiere de finalul epocii burgheze în teatru, a sugestiilor şi de multe 
ori a insistențelor directorilor de scenă Soare şi Sava, care urmăreau pasionaţi 
încercarea diferitelor formule ce se dapărtau de multe ori de realism. O a doua 
trăsătură în activitatea și influența regizorală, care de data aceasta ţinea de însăși 
esenţa îndeletnicirii coordonatoare, a fost lucrarea însăşi asupra actorului în repe- 
titii şi armonizarea tuturor contribuţiilor pentru realizarea, mai mult sau mai 
puțin reuşită, a spectacolelor de ansamblu. 

Critica dramatică mai avizată atrăsese atenția mai de mult asupra neajun- 

surilor jocului actoricesc, care începuse să nu se mai lege. Lăsind la o parte, în 
epoca de la sfîrşitul veacului trecut, remarcabilele întru toate critici ale lui 


Eminescu, atit de bun cunoscător de teatru — singurul din cercul reacţionar al 
„Junimii“ — unde „teatru“ însemna drama, adică lucrarea scriitorului, tradusă, 
_“scrisă, comentată de membrii „alesei“ societăți, iar nu spectacol — legat da pro- 


fesiunea actoricească, pentru care cei mai mulţi dintre junimiști aveau dispreţ; 
la București, în preajma anului 1880, Bonifaciu Florescu, destul de just orientat 
şi cu pricepere a meșteșugului, întreprindea în „Literatorul“ critici bune întrucît 
privește jocul şi tehnica spectacolului. Este unul din glasurile ce se ridică, în afară 
de marele îndemn al lui Ion Luca Caragiale, cronicar dramatik, revendicind un 
coordonator pe care avea să-l dea mai tirziu regia. Scriind despre un spectacol 
tradus sub titlul Ruinele arendășiei (La Closerie des Genets), pe lingă o mulțime 
de neajunsuri tehnice, pe care le consemnează, cum ar fi de pildă faptul că a auzit 
glasul care-i stringea pe figuranți, sau că a auzit suflerul, B. Florescu stăruie în mod 
deosebit asupra neînțelegerii atmosferei străine, care trebuia redată de către actorii 
romini. Era, deci atunci foarte slabă preocuparea de a găsi, în ansamblu, creația 
autentică, din adinc, a operei literare și apoi, tot în ansamblu, a o realiza. Cu 
alte cuvinte, problema esenţială a regiei de a centra spedtacolul „pe adevărul cel 
mai de la fund” al lucrării era străină teatrului, sau găsită în mod cu totul empiric, 
de intuiţia cîtorva actori însemnați. Tocmai această mare calitate de analiză și 
construcție în munca de scenă, cu fiecare actor în parte și cu toți la un loc, pe 
adevărul găsit în piesa respectivă, a fost darul esenţial al marelui regizor Paul Gusty. 

Cit preţuia celălalt mare începător de școală regizorală la noi, Alexandru 
Davila, lucrul acesta, și cît îl admira la alţii, ne-o spune el singur, într-o minunată 
pagină memorialistidă publicată pe la 1922 şi unde între altele e și un minunat 
portret al lui Caragiale. Cu privire la ceea ce ne interesează, Davila scria : „Caragiale 
avea, ca şi prietenul său Gusty, darul de a lămuri actorilor cum era sufletul unui 
personaj şi cum trebuia dat la iveală. Numai actorii contemporani ai) lui Caragiale. 
director general al teatrelor, știu cit de prețioase erau povețele lui.” Așadar iată 
comunicat de Davila un alt nume de mare regizor, nerealizat însă: Caragiale, care 
în pragul veacului al XX-lea stă și sub aspectul acesta ca un imbold pentru teatrul 
ce avea să se creeze sub semnul regiei. Davila el însuși ca regizor de actori a lăsat 
urme adinci nu numai în grupul strălucit ce s-a format în teatrul său şi sub învă- 
ţătura sa: Lucia Sturdza-Bulatitira, Tony Bulandra, Gh. Storin, V. Maximilian, 
dar şi în pregătirea regizorală, ca funcţie teatrală în sine. Vasile Enescu, regizorul 
de mai tirziu al Teatrului Naţional din București, căruia i s-au datorit atitea 
spectacole bune, a fost un ucenic al lui Davila. 

Şi, în sfîrşit, o nouă latură în alcătuirea spectacolului sub semnul regiei 
înnoitoare este transformarea însăşi a scenei în decoruri croite pe alte principii 
şi pe altă costumaţie a piesei. Cel dintii a dispărut (prin înlocuirea cu dacorul nou, 
care la Davila nu era lipsit totuşi de anumite elemente naturaliste) decorul con- 
struit pe fundal şi culise laterale, fișii nelegate între ele, aplicindu-se unele peste 
celelalte, în perspectivă pentru spectator, fie că ar fi fost vorba de interioare, fie 
de scene în exterior. Regia nouă a închis decorul şi l-a plasticizat, dînd uitării 
forma vetustă ce venise odată cu melodrama de pe la mijlocul veacului trecut. 
De asemenea, suprafeţele au fost peste tot — în decoruri exterioare, mai ales — 
înlocuite cu volume, cu „grosimi“ cum se zice în teatru. De altfel, după 1910, aproxi- 
mativ, cind regia tinde să devină stăpina spectacolului, transformarea aceasta a 
decorului a făcut, mai ales, simțită noua formulă marelui public. 

Fireşte că în jurul acestei comenzi organizatoare de spectacol, se reorganizează 
şi viața tehnică şi administrativă a teatrelor în ateliere felurite care vor da armonios 

unitatea de stil, sub exigenţele regizorale. Este suficient să reamintim că la 1909, 
la Teatrul Naţional din Bucureşti, pentru Viforul lui Delavrancea, se mai comandau 
costumele la o casă din Viena! Atit de mult s-au schimbat de atunci şi pină acum 
concepţiile noastre despre teatru, încît de bună seamă că procedeul acesta ne apare 
astăzi o aberaţie. Cu repertoriul rominesc, mai ales, a crescut între cele două răz- 
boaie inventivitatea decorului. În general, el era cerut, la dimensiuni modeste, de 
textele respective. Marele repertoriu universal, şi în special Shakespeare, a fost 
servit îndeobşte prin formule imprumutate, care mergeau de la Reinhardt şi Gémier 
pînă la Jessner. Stilul larg, monumental, copios şi bogat a fost mai ales folosit 
de Soare. În anii din urmă, o fantezie cultivată, aceea a lui Ion Sava, a izbutit 
în formule foarte diferite, ca şi textele de altfel, să dea spectacole alese. 

În creşterea aceasta a regiei, problema pe care am semnalat-o în treacăt şi 
care a creat conflicte aiurea, la noi s-a pus cu o mult mai redusă intensitate con- 
flictul între teatrul de actor şi teatrul de regizor. Cind, între cele două războaie, 
regia a început să aibă un primat în teatrul rominesc, ideea în sine se impusese: 
intr-atit în toate ţările de superioară cultură teatrală, încît a fost acceptată şi 
susţinută. Conflicte trecătoare de distribuții nu puteau să se ridice pină la impor- 
tanţa conflictelor între sisteme. În mersul vremii, tot mai puţin se folosea regia de: 
actori alături de adevăratul regizor. Totuşi, ea n-a fost complet părăsită, mai ales: 
în trupele particulare şi unele teatre din provincie. 

Din cite am văzut, în cei treizeci şi mai bine de ani de la începutul veacului: 
nostru, porniţi cu relief deosebit după prima decadă, regia rominească a dat un: 
imbold şi o ţinută specială teatrului rominesc. Lucrarea cea mare însă nu se înde- 
plinise. Veneau înspre regie mai ales actorii, mai rar pictorii şi scriitorii. Era însă: 
totul într-o stare empirică, lăsat la voia intimplării şi soluționării diferitelor tem- 
peramente. Cind iată că, după 1944, marea învățătură teatrală clasică rusă, continuată: 
cu cea sovietică, a ajutat teatrului nostru de astăzi să se reorganizeze pe baze noi. 
Singura ţară care, de timpuriu, în inceputul nostru de veac, putea să pună alături 
de experiența şi doctrina rusă, tot mai bogată, o încercare de sistematizare într-o: 
știință a teatrului, a fost Germania. Însă lipsa de unitate în felul de a privi proble- 
mele o impiedica să se impună cu aceeași putere ca oea rusă. Astăzi, la noi, toate: 
forțele creatoare, structurate ştiinţific, contribuie la transformarea şi perfecţionarea: 
talentelor de tot soiul în vederea scopului unic: spectacolul. Institutele de teatru, 
cu o programă analitică bogată ; teatrele temeinicite pe adincita şi marea experienţă: 
şi doctrină- a lui Stanislavski ; colectivele neincetat prelucrate de cercurile de studii, 
adevărate seminarii de specialitate, toate sint prețioase auxiliare unei regii care are 
la îndemină întregul material, în cea mai bună condiţionare a sa. (Așa ar tnabui să 
fie: dar mai avem încă de așteptat pînă se vor culege toate roadele bune.) Regia: 
noastră de astăzi ar trebui să fie fără greș, după condiţiile care i s-au creat prin 
această vastă organizare. Şi totuşi, luînd fenomenul în ansamblul său, ni se pare că 
ar mai fi unele lucruri de îndreptat. Mai trebue o anumită stăruinţă şi acordare a 
regizorului cu întregul material uman şi tehnic ținut la dispoziţia sa, cu acel autentic: 
şi specific al nostru, care nu trebuie uitat şi care ne vine dintr-o veche moştenire: 
de bună măsură, robustă, de solid realism, creat de înaintaşii atit de mari pe care 
i-am avut. Regizorul nu trebuie să se piardă în construcţii diversioniste, mai ales 
cînd prezintă un spectacol clasic rominesc, după cum trebuie să supravegheze cu 
atenție decorul care mai oscilează uneori, după inclinări şi atracţii, de la naturalism 
înspre expresionism. Numai cu o deplină stăpinire a forţelor creatoare, din adinci 
şi bune învățături, dar şi din puterea talentelor noastre, care să ne dea tocmai 
caracteristicile prețioase, se poate continua cu folos linia unei regii cu adevărat 
constructive. 

E-P. Hasdeu $ Miscarea literelor în E. ȘI 


Rare sint, în literatura noastră clasică, personalitățile atit de complexe, îm- 
brățişind tărimuri de cultură atit de vaste şi diverse, cum a fost aceea a lui B. P. 
Hașdeu. El a dat o prețioasă contribuție la rotunjirea tezaurului culturii romîneşti 
printr-o seamă de lucrări în domeniul filologiei, al istoriei, al folclorului şi literaturii. 
Ca dramaturg, Hașdeu şi-a înscris numele în tradiția noastră cu Răzvan şi Vidra 
și cu Trei crai de la răsărit (Orthonerozia). 

Prins de preocupările lui filologice şi istoriografice, cărora le-a închinat toată 
ascuțimea și adincimea gîndirii sale, Haşdeu n-a avut răgazul să-și sistematizeze 
într-un corp unitar concepțiile asupra teatrului şi esteticii teatrale. În schimb, le-a 
făcut loc în bogata sa activitate de pamfletar și polemist. In articolele și cronicile 
sale dramatice (publicate mai ales în „Lumina“, „,„Rominul“, „Satyrul“), printre refe- 
ririle contingente, se pot întrevedea și unele concepții şi formulări de principii cu 
privire la arta teatrală şi la organizarea ei. 

Am ales, pentru rubrica noastră, citeva fragmente din Mişcarea literelor in Eşi 
(„Lumina“, 1863), care mărturisesc odată cu spiritul spumos și verva marelui om 
de cultură, orientarea lui în problemele mişcării teatrale romineşti. Cit priveşte refe- 
ririle critice la Alecsandri sau Pascaly, e de la sine înțeles că ele nu izvorăsc dintr-o 
intenție de polemică personală, ci constituie notații şi aprecieri de principiu, inter- 
venții vii şi pasionate în viața culturală a epocii. 


Dacă nu ca poet, iîncai ca artist dramatic, Pascaly a ștuit să atragă la teatrul 
eșean un public fabulos în analile scenei noastre. Jocul său e non-plus-ultra pa- 
tetic: se cunoaşte că actorul simte rolul său, şi citeodată il simte chiar mai mult 
decit ar trebui spre a răminea credincios naturii. Principalul neajuns al lui Pascaly 
e de a vorbi prea repede: şi iroii gindesc mai-nainte de a se rosti şi, prin urmare, 
ei nu pot vorbi în fugă ca de pe carte. Mai are d-lui pe „ei bine“, întrebuințat mai 
la tot cuvintul, ca „țupa-lupa“ unui cintec (precum directorul trupei, comicul Bălă- 
nescu, are pe „he ?“). Dar cu toate astea, scena romînă n-a poşezut niciodată, afară 
doară de nefericitul Poni, un alt tragic ca Pascaly; şi nu ne mirăm, dacă publicul 
înneacă teatrul, deşi alegerea pieselor n-a fost tocmai cum se cade. Dramele, aproape 
toate, au avut un caracter medical: Orbul, Nebuna, Idiotul, Ghebosul, Ojtigosul... 
cit pe ce era teamă să nu se reprezinte boala sifilitică! Din comedii, am văzut una 
singură de tot nouă: Balul mortului al fratelui Alexandrescu-Urechea ; farsă plină 
de spirit, dar pe care îndestul a lăudat-o deja în nr. 10 al foaiei noastre foiletonistul 
Quis. Alexandrescu traduse, de asemenea din italienește, pe Pamela fanciulla a lui 
Goldoni, pentru beneficiul d-rei Teodorescu; însă nu ştim din care cauză capul- 

d'operă al comicului venețian nu s-a dat pe scenă. Nu cumva pentru că in Pamela 
n-are nici un rol ceva mai însemnat artista noastră dramatică d-na Matilda Pascaly ? 
Nu cumva pentru că în Pamela nu putea străluci femeieşte decit d-şoara Teodorescu ? 
Nu cumva pentru că d-l Pascaly e regesoarele teatrului ? Nu cumva pentru că pe 
toate afişele numele d-lui ș-al d-nei Pascaly se scriu ni-tam-ni-sam cu litere mari, 
pe cînd poreclele celorlalţi actori, începind de la directorul teatrului d-l Bălănescu 
şi pină la d-nii Popovici-Marcovanu-Companie, abia se zăresc ? Nu cumva pentru că 
d-şoara Teodorescu e domnişoară, vreau să zic pentru că d-ei n-are bărbat? Nu 
cumva pentru că... cine mai poate afla! publicul presupune de toate! Mult ne-am 
mihni de ar fi „cumva“ adevărat vreunui din aceste „nu-cum-va“! 

Afară de d-l Pascaly ş-afară de corişti, două’ poluri opuse ale scenei noastre, 
trupa eşeană romină se compune din următorii membri: 


Bărbătești Femeieşti 
D-l Bălănescu, D-le Matilda Pascaly, 
— Lupescu, — Merişeasca, 
—- Galino, — Lupeasca, 
— Gheorghiu. —  Teodoreasca. 


Fiecare din aceşti membri de ambe sexele are bunătăţile şi neajunsurile sale; 
precum : 1, d-l Bălănescu e de minune în jocuri comice naive; dar vai! d-lui 
niciodată nu-şi învață rolul, ceea ce-l cam încurcă de multe ori; şi, pe deasupra, 
are tristul obiceiu de a se uita necontenit la loje şi la parter, numărind, pe semne, 
ca director al teatrului, locurile ocupate şi cele deşerte. 2, d-l Lupescu e neimitabil 
în roluri comice bufone; dar citeodată e bufon peste măsură, precum a fost, de 
pildă, în Coana Chiriţa, cînd se uita sub coada fracului unui Neamţ şi descoperirile 
sale le arăta și publicului! 3, d-l Galino e foarte bun în roluri de intrigant nobil, 
de confidente, de doftor dramatic; dar pronunția d-sale nu e rominească: cam 
„pute“ pentru „poate“. 4, d-l Gheorghiu are un glas de zimbru; d-lui e de suferit 
in rolul lui Ghiftui în Doi morți vii, de cartofor muntean în Cucoana Chiriţa... dar 
nu poate cinta, nu vorbeşte cu o intonare naturală, şi face rea întrebuințare de tu- 
toasele sale sprincene, mișcindu-le ne-ncetat în jos şi-n sus, încît îţi vine a-i dori o 
călătorie sprincenată de pe scenă. 5, d-na Pascaly e sublimă în roluri de une femme 
de trente ans; dar n-ar trebui s-o împingă dorul de a juca pe domnișoare, ș-aţoi 
ar fi bine ca d-ei să vorbească ceva mai repejor, iar nu: „duu-cee-saa...“ 6, d-na 
Merişeasca e unică în Cucoana Chirita, în Doi morti, în Ramurea; dar nu e nici de 
cum la locul său în roluri dramatice de mume suferinde: suferința n-are în veci 
volumul d-nei Merişescu. 7, d-na Lupeasca e minunată în roluri de drăguță; şi 
pentru aceste roluri, nu-i lipseşte nemica. 8, d-șoara Teodorescu e „prea gingaşă“, 
după cum s-a rostit foiletonistul Quis, în cunoștința cauzei; d-ei e mai patetică 
decit d-na Pascaly; d-ei simte cu foc, cu durere, cu entuziasm... dar vorbind, 
deschide gura afară din cale, încît privitorii gindesc, că d-ei cască. Ar trebui să 
pomenim aici şi pe copilul Anestin, care, în rolurile sale mici, a știut să cîştige nu 
o dată, cam prin obrăznicie, aplaudele publicului. 

A propos de scenă, cată să anunţăm că producerea dramatică a d-lui Alesandri, 
acea despre care atita s-a vorbit şi aici şi la Bucureşti, Sgircitul risipitor, apăru, în 
fine, la lumină cu sfirşitul lui februar, ca un precursor al „Zilelor Babei“; şi nu 
degeaba ! căci în adevăr, marele poet zugrăvește în drama sa nestatornicia socială a 
Rominilor moderni, ce se poate asemăna numai doară cu nestatornicia fizică a ţărei 
noastre. În politică, în literatură, în familie, oriunde ni-am întoarce privirile înjurul 
nostru, ne întimpină „Zilele Babei“ ; cald şi rece, uscat şi umed, liniştit şi furtunos, 

frumos şi urit, toate la un loc, un haos de contraziceri, o lipsă absolută de caracter! 
Se zice, că scrierea d-lui Alesandri a displăcut spiritelor liberali; tot cu aşa temei 
noi am încredința, că ea n-ar putea să placă spiritelor retrograde; ce-i dreptul, 
Sgircitul risipitor nu e nici liberal, nici retrograd; el este ca „Zilele Babei“ şi ca 
societatea noastră: fără principii. Arătaţi-mi pe acei ce-i numiţi „strigoi“: în haine, 
în limbă, în obicee, ei sînt ca toţi Rominii de la mic pîn-la mare. Care e deosebirea 
lor ? D-voastră răspundeţi, că ei ţin la proprietate, că ei resping ecaretatea, că ei 
nu se unesc cu fraternitatea... O, Doamne! dar unde e acel „liberale“, care să nu 
țină şi el la proprietatea sa telle-quelle ? care să nu-și bată slugile, sau să nu gin- 
dească în gindul său: „frate, frate; dar brinza-i cu bani“ ? Aşa numiții retrograzi 
şi liberali nu pot forma la noi două tabere, ci sau numai una, sau mii de mii. Ei for- 
mează numai o tabără, pentru că steagul lor comun e „egoismul“; ei formează mii 
de mii de tabere, pentru că egoismul e lucrul cel mai individual în lume. De aceea 
vedem la noi, că, de-ndată ce „interesul poartă fesul“ apropie pe un retrograd de un 
liberal şi vice-versa, retrogradul nu se mai îngrijeşte de ceilalţi ai săi, nici liberalele 
nu-şi mai bate capul cu amicii săi politici; ci ei doi se-mbrăţişează ca fraţi-gemeni, 
şi-şi dreg trebușşoarele în armonie, piîn-la a doa-zi, sau şi mai curind, cind „Baba“ 
schimbă cojocul. Iată starea socială, descrisă în drama d-lui Alesandri; descrisă cum 
descrie numai d-l Alesandri; adică descrisă măisstreşte! 

[Aici Hașdeu face rezumatul piesei.) 

Acesta e scheletul dramei d-lui Alesandri. Ni este cu neputinţă a reproduce, 
ba chiar numai a analiza aice toate frumuseţile de detal ale acestei insemnate pro- 
duceri. Cit de nimerit sunt caracterizați quasi-publiciștii noștri în persoanele lui 
Clevetici şi Tribunescu ; cit de viu sunt zugrăvite bătrinele noastre aristocrate în 
Contesa, mai cu seamă în scena de-ntre ea şi Ischiuzarliu; cit de fin e tabloul în 
care Rufinescu îndeamnă pe femeia sa a face amor cu Antohi şi în care Antohi se 
prinde în laţul Rufineascăi. Puțin naturali, se-nțelege pentru țara noastră, sunt 
numai personajurile lui Martin, al doftorului şi-al lui Sandu; ele-s prea nobile în 
mijlocul conruptei noastre societăţi! O slugă credincioasă, un medic devotat, un 
amic sincer... sunt la noi ca umbra pierdută a lui Peter Schlemil, pe care ar trebui 
s-o căutăm în pustiităţile Tibetului! Astfel, în loc de a învinovăţi pe d-l Alesandri 
de a pinge starea noastră socială cu culori prea negre (precum făcea an-terț „Ateneul 
Romin” al lui V. Alesandrescu, ă propos de Clevetici, Demagogul și Rusaliile în satul 
lui Cremene), noi l-am acuza mai de grab de a fi încă prea blind pentru „greşelile“ 
noastre. ui 

Studiind  Repertorul Dramatic al d-lui Alesandri, cu mihnire am insemnat 
aproape în toate piesele d-sale o mare eroare artistică, care se pare a fi devenit 
pentru d-lui ca o a doua natură: patima de a scrie nu curat rominește, ci în zece 
limbi. In Iorgu de la Sadagura auziţi pe Chiufaloglu: 

„Ma psichi mu, Zoită, nu mai înşelato...“;. 
pe Ițic: 

„Gewalt ! nu lesați...“; 
conversaţiunea între Neamţul şi Gahiţa: 

„Neamţul : Liebe Gachitzchen ! du bist mein Leben! 

„Gahiţa : Pour toujours !* 

În Creditorii apar unul după altul, de-ntii un croitor francez: 

„Comment ? para ?... O! oui; vrem para...“; 
un ciubotar neamţ: 

„Saperment ! das ist gut...“; 
un tutungiu armean: 

„Sarut muna la dumneata...“ ; 
un cofetar grec: 


„Polla cala...“; 

un drojcar lipovean: 

„Coconaș, plateşte la mine dva galbine pe drojca...“ 

În Iașii în Carnaval, in Rămăşagul, în Piatra din casă, în Doi morti, în Chir 
Zuliardi etc. aceeaşi babilonie, fie+ni iertat cuvintul, care nu e nici de cum comică, 
căci, de s-ar cuprinde comismul în atita, apoi ori-şi-cine ar putea deveni Molière sau 
Goldoni à coup de dictionnaire; care e şi mai puţin caracteristică, căci caracterele 
sunt, fireşte, ceea ce nu-i oscur; şi care e bună numai doară ca limbă cartagineză 
in Poenulus lui Plaut, pentru a prezinta o materie de discuţie erudiţilor de peste două 
mii de ani! Nici Sgircitul risipitor n-a scăpat, din nenorocire, de această maculă. 
Maiorul, socrul lui Polidor, vorbeşte rusește şi încă vorbeşte într-o rusească ce n-ar 
putea s-o înţeleagă un Rus, iar cu atit mai virtos un Romin: 

„A! zdrasti, brateț... zdarov ?...“ 

PU NE IE DE VEDERE 


TONI GHEORGHIU 


Regie ŞI scenografie 


După lectura articolului lui Liviu Ciulei, care susține necesitatea unui decor 
reapropiat de teatru, încerc să analizez acel complex de factori care, determinind 
însuși procesul de creație, condiţionează, prin chiar acest fapt, posibilitatea apari- 
ţiei unui atare decor. Ajung astfel la colaboratorul cel mai direct al decoratorului, 
ia regizor. Plasat în spaţiu, acesta are în dreapta pe autor, 'la stinga, cred, pe 
decorator, iar în față actorii. Spun în față, pentru că, totuși, eu cred că aşa ar 
fi bine. 

Din acest punct de vedere, problemele artei mele apar deosebit de variate şi 
de complexe ; iar dacă la mine, în cap, numai unele din ele, foarte puţine, sint 
aproape de adevăr, cele mai multe rămîn încă abia formulate. De aceea, parcă imi 
vine să rog frumos ca, pentru acestea, să fac mai bine... un decor. 

lată-mă, de fapt, în faţa unui sentiment adevărat, modestia, condiţie absolut 


necesară creatorilor unui spectacol. Pentru că modestie înseamnă proporţie — şi 
frumosul nu e altceva decit proporţie. lar un spectacol este o proporţionare între 
actori — autor — regizor — decorator. Cind fiecare şi-a găsit locul precis în 


această mică maşinărie, spectacolul este gata şi poate deveni operă de artă. (Ce 
simplu pare !) 

Încerc să limitez acest mare cîmp la lungul nasului meu (tot o proporţionare 
este şi asta), adică la relaţiile directe ale decoratorului cu directorul de scenă. În 
principiu, acesta răspunde şi de munca mea. Raportul dintre aceşti doi factori pri- 
lejuieşte tot felul de interpretări şi de „formule“ de lucru. Trei posibilități se 
impun : 

1) Regizorul subordonează decoratorul, impunindu-i soluţia scenografică, în 
două moduri: a) activ, cerind un decor pe plantație dată; b) pasiv, lăsînd decora- 
torul să facă ce vrea şi operind schimbări în scenă după necesităţile sale (şi uneori 
ale piesei). 

2) Regizorul subordonează creaţia sa, creației pictorului. 

3) Regizorul colaborează cu pictorul. 

Evident că primele două situaţii, care pot fi exemplificate din belşug, consti- 
tuind soluţii infructuoase, nu ar trebui urmate. 

Dar, chiar atunci cind regizorul colaborează cu pictorul, adică în cazul idea! 
(de fapt normal), adică în cazul cind principiul modestie-proporţie stă la baza 
întregului, colaborarea lor mai depinde de datele prime pe care le aduce fiecare 
din ei. Cred că nu trebuie trecut cu uşurinţă peste lipsa de orientare în domeniul 
plasticii a unor regizori, deficiență care, dacă nu e suplinită de un bun gust plastic 

perfect (lucru foarte rar, nu numai la regizori), va duce implicit la o nesiguranţă, 
la o tendinţă spre neutral, la desconsiderarea cadrului plastic sau (şi) la formulă. 
De aceea, la noi, un bun timp s-a mers pe o singură soluţie de decor. În genere, 
acesta este motivul care justifică metoda echipelor fixe: siguranța, odată obţinută, 


că decoratorul suplineşte lipsurile regizorului cu care lucrează îl va pune pe acesta 
la adăpost de riscuri inutile. 


Unii regizori recunosc toate acestea în forul lor interior, după cum alţii, cu 
un subconştient mai încărcat, le încearcă sub formă de coşmaruri. 

Cele de mai sus ar trebui să dea de gindit şi decoratorilor. În tagma noastră, 
se spune, talentul este totul. Evident, fără talent, nu e posibilă nici o creaţie 
artistică. Dar pe de altă parte, un decorator fără cultură plastică bogată, lipsit de 
elementele de bază ale culturii generale, lipsit de ceea ce se înțelege — îndeobşte 
— prin nivelul ideologic, nu poate fi un bun pictor de teatru, oricît de talentat ar fi. 

Aceeaşi nesiguranță, simptom al lipsei de orientare, stă şi la baza alunecărilor 
spre formalism ale unor regizori şi decoratori. Căci, dacă, pe de o parte, căutarea 
disperată a unei soluţii salvatoare duce la un decor neutral, pe de altă parte dorinţa 
de „nemaivăzut“ trage întreaga echipă spre o rezolvare formalistă. 

De cite ori am auzit exclamaţia: „Lasă-l că-i formalist“ ! Retularea pricinuită: 
de utilizarea pînă la exasperare a decorului închis provoacă sărituri dincolo de 
realism. lată de ce, in colaborarea dintre regizor şi scenograf, mai este nevoie de 
o contrapondere, care trebuie să vină din ambele părţi, de stabilirea unui echilibru, 
deci de realizarea unei proporţii. 

În sfirşit, soluţiile neclare, lăsind la o parte rezolvările în general necon- 
forme cu textul, mai duc — in piesele cu decoruri multe — şi la soluţii plastice 
neunitare în cadrul unui aceluiaşi spectacol (perdele, construcţii, elemente, pictură). 

Regizoral vorbind, asta ar suna cam aşa: actorii vor juca un act în stil 
modern, altul în gen declamator, iar al treilea total mimat! 

Un exemplu concludent l-ar putea constitui spectacolul Zorile Parisului, unde 
chiar dacă luăm numai citeva dintre decoruri, semnate de M. Rubingher — întîlnim. 


Decor la „Zorile Parisului“ (Teatrul Tineretului) 

Scenă din „Să nu spui vorbă mare“ (Teatrul Municipal) 


următoarele rezolvări : un tablou (exterior) în perdele laterale, cu fundal pictat şi 
elemente construite ; apoi altul (interior) cu un soi de flancuri-paravan proiectate 
pe acelaşi fundal (decor închis lateral, tot cu perdele, avind pe o porţiune a lui 
chiar un mic plafonaş, totul cu detalii în relief), urmînd, mai apoi, alt interior (o 
cameră a Marguerittei de Valdy) rezolvat numai în perdele (cu ambrazuri) şi un 
element liber în scenă, pentru ca, in fine, hanul să ne prezinte un platon greu, din 
dirne, pe un decor de un naturalism izbitor. 

Separat, fiecare din acestea pot constitui rezolvări valabile, tiecare în genul 
său, dar, impreună, nu pot da un spectacol. E inutil să spun că o asemenea lipsă de 
unitate în prezentarea plastică va dăuna spectacolului întreg, iar un regizor, de toate 
răspunzător, va trebui să mediteze asupra cauzelor care l-au dus în impas. 

Un tinăr regizor, foarte îngrijorat, care urma să pună în scenă un spectacol 
în provincie, alături de un decorator necunoscut de el, mă întreba: „Ce crezi, să-i 
dau o plantație, sau să-l las să-mi aducă el una?“ 

Eu consider că orice concepţie regizorală ar trebui să se nască în aceleaşi 
frămintări şi încercări cu ale decoratorului, ca si cînd cei doi creatori ar fi o 
singură persoană. Decoratorul, străin de frămintările regizorului, va da un decor 
intimplător şi independent. Pentru că decorul nu este un tablou — şi numai atit. 
Decorul în sine, gol, reprezintă valenţe. Sensurile i le acordă prezența umană. Va- 
loare plastică completă va căpăta cu omul în el. Problema aceasta va trebui să fie 
astfel rezolvată, incit mișcarea şi opririle actorilor să reprezinte componente ale 
lui. Repet, pentru a fi înțeles pe deplin: mişcarea luată ca traiect (deci ca linie) 
trebuie să compună ; opririle, luate ca scend în sine, trebuie să fie fiecare cite o 
operă finită (cadrele de film ale lui Figueroa sînt strălucite exemple în sensul acesta). 

lată de ce, munca regizorului și a decoratorului trebuie dusă impreună şi 
paralel, aproape confundată la un moment dat. De aceea, ea nu trebuie întreruptă 
nici un moment, pînă la premieră. Piesele cu actori mulți şi figurație au pretenţii 
mai mari, la prima vedere, decit cele cu actori puţini (vorbesc tot din punct de 

vedere plastic). Doi-trei oameni în 
scenă sînt mai uşor de compus și 
implicit coloristic, ei „se vor ţine“ 
mai bine. i 

În schimb, în piesele istorice, 
de exemplu, unde costumele au for- 
me şi unde sint culori variate, miş- 
carea maselor trebuie făcută cu o 
mare ştiinţă, nu numai a compunerii 
lor ca volum în scenă, ci şi a cro- 
matologiei, ele constituind un element 
plastic de mare importanţă. 

Dacă pictorul Marosin ar fi co- 
laborat mai strîns, pînă la sfîrşit, 
cu Marietta Sadova la piesa Apus 
de soare (Teatrul Național), este pro- 
babil că dizarmonia dintre cosțumele 
grupurilor de boieri în mişcare s-ar 
fi evitat și, poate, o sumă de in- 
tenții ar fi apărut. Mă refer la ga- 
mele de roşu, utilizate în grupurile 


Scenă -din „Mincinosul“ de C. Goldoni din actul I, care, cred, au fost puse 
(Teatrul C. Nottara) ca un leit-motiv de culoare, dar care 

nu puteau sta în nici un caz alături. 

Ele ar fi trebuit — static şi in mişcare — utilizate ca un liand plimbîndu-se printre 
celelalte costume, ca mortarul în rosturile dintre cărămizi. De asemenea, în sala 
tronului — roşie — pe al cărei ton puternic cu greu se mai pot asorta culori, 


mai ales nişte costume, ele inseşi cu multe nuanțe de roşu, punerea în pagină colo- 
ristic a făcut ochiul să sufere. 

Nu e deajuns ca regizorul să aibă idei, şi ca acestea să fie expuse; dacă 
pictorul are idei, nu e deajuns ca ele să apară plastic pe o schiță: ele trebuie 
pătrunse în esența lor şi integrate organic spectacolului. Ce urit e un decor inde- 
pendent care, tot timpul spectacolului, încăpăţinat, îți şopteşte altceva decît rostesc 
actorii ! 


Un exemplu — de neuitat pentru mine — îl constituie în activitatea mea 
piesa Mincinosul. ideea de bază: rezolvarea decorului ca o schiță în tuş, la mină 
liberă şi cu culori tari — pe plat — uşor caricatural (conformă, cred, textului lui 


Goldoni) a cîştigat la început pe Lucian (regizor şi interpret). Pe acest decor însă, 
stilizat şi oarecum de joacă, au apărut costume (Marga Ene) cu detalii de album şi 
din materiale variate, ceea ce, plastic, spărgea unitatea concepției de prezentare. 
Dar, față de spectacol, cel care a greşit în mod sigur am fost eu, dat fiind că 
însuşi stilul de joc al actorilor — în afară de unul singur, rătăcit nu ştiu cum 
(Tudor Popa) — s-a identificat cu costumele şi, pină la urmă, şi cu concepţia regi- 
zorală. Am fost de acord cu o persoană din sală, care a exclamat (nu eram văzut 
şi nici cunoscut): „vai, ce decoruri sărace !“ (Şi totuși, schița de acasă îmi place). 

De la greșelile care rezultă din variatele rezolvări cu cromatică bogată, pină 
la neutralizarea totală a decorului, e cale lungă. Şi totuși, lipsa culturii generale 
face ca ea să fie străbătută intr-o clipă. Soluţia în perdele a fost o bună vreme 
socotită ca formalistă. Dar decorul în perdele nu e formalist ca soluţie; el poate 
deveni cind e folosit nelalocul lui (iar ajung la proporție !), după cum chiar un 
decor complet construit poate deveni — şi a devenit de multe ori — formalist, 

doar că nu ne-am dat seama imediat de lucrul acesta. De altfel, în ultimul timp, 
toți regizorii vor decoruri în perdele. Că decorul în perdele e teribil de tentant e 
adevărat, atit pentru regizor, pentru decorator cit şi pentru... administrație. Din 
păcate, după părerea mea, este cel mai greu de rezolvat. 

O analiză completă nu e locul să fie făcută aici. Cit e de greu, ne arată 


spectacolul Cadavrul viu de la Teatrul Tineretului (pictori — Bragalia și Mitrici), 
în care perdelele, devenite rigide (ca nişte culise), trădind de altfel legile mate- 
rialului însuşi, se impun cu ostentaţie înăbuşitoare. Or, rolul perdelelor — în decor 


— este tocmai acela de a elibera. Ele sînt planuri neutrale, pe care spectatorul 
poate imagina. Luminile le pot pune în valoare uneori, dar neconcretizindu-le nici 
un moment. Faţă de aceste perdele, locurile de joc par dispuse la întimplare, în 
acest spectacol, cu mobilier necaracteristic şi urit. Lumina, element important 
intr-o rezolvare în perdele, nu există ca atare. Astfel, jetul de lumină din camera 
de refugiu a lui Protasov, care sugerează fereastra, nu ajută de loc jocul actorilor 
și nici compoziţia plastică a decorului. Elementele construite sint şi ele întîmplă- 
toare și puse, parcă, din obligaţie. Flancul din salonul Kareninei are rost numai 
dacă spune ceva; de aceea se trece pe lingă el ca pe lingă perdele, element care 
nu reţine nici compozițional, nici plastic şi nici legat de acțiunea scenică. În schimb, 
fereastra şi storul din camera separată a restaurantului sint cele necesare şi carac- 
teristice, deşi decorul, în totalitate, suferă de aceeași prezență înăbușitoare a per- 
delelor-culise, ca şi de existența vnui singur loc de joc, masa. Singurul decor rea- 
lizat rămîne cel pentru tabloul cu corul ţigănesc, pregnant și sugestiv. 

Într-o rezolvare în perdele, planul trebuie să țină perfect spaţiul, mișcarea 
trebuie să se integreze perfect acestui plan. Într-un astfel de decor, mişcarea 


actorilor generează elevaţiile, ale căror detalii de stil le transmit — tot prin 
sugestie — cele citeva elemente caracteristice alese judicios şi absolut indis- 
pensabil. 


Un exemplu foarte bun l-a constituit pentru mine examenul de sfirşit de an 
la Institutul de Teatru, cu spectacolul Unchiul Vanea. Decorul a fost realizat în 
perdele — din economie, după schiţele de diplomă ale unei studente în scenografie 
(Neli Grigoriu). Studiat cu seriozitate, ca pentru un decor în trei pereți, cu locuri 
de joc organic rezolvate prin mobilier şi flancuri, cu detalii de bună documentare, 
epurarea s-a făcut normal şi adevărat. Pereţii căzind, spaţiul a rămas concret prin 
locurile de joc. Detaliile, printr-o atentă selecţie, au rămas tocmai cele caracteristice, 
încît spectacolul a avut un cadru plastic sugestiv, plin de atmosferă și uşurat ca 
pentru a lăsa replicile să urce şi poezia să se îinfiripe acolo unde e cazul. Desigur, 
nu este o metodă, ci o soluţie aparte, care a dat un rezultat perfect. 

O bună rezolvare în spaţiu a unui atare sistem are decorul al doilea din 
Bărbierul din Sevilla la Teatrul Experimental a! Institutului de Teatru, unde pictorul 
Marosin a dat, printr-un plan destul de simplu şi original, o mare varietate de 
locuri de joc. (Cred că elementele construite şi de mobilier nu au fost toate cele 
dorite.) Rar am văzut un bun plan de decor atit de fecund exploatat cum a făcut 
Vlad Mugur (regizor) în acest spectacol de tineret. Locurile de joc au fost utilizate 
cu atita fantezie și atit de variat, cá nu cred să se poată face o nouă mişcare mai 
bogată pe un acelaşi plan. Este un clar exemplu de acord între regizor şi decorator. 

Un foarte bun spectacol în perdele şi elemente este coupe-ul Musset de la 
Teatrul Municipal, unde jocul actorilor, mişcarea, luminile, costumele, ca şi armonia 
de neuitat dintre tipuri, costume și decor, culori şi detalii au fost intr-o unitate 
perfectă. Cazul acesta, ca exemplu, nu are valoare, colaborarea dintre regizor şi 
decorator fiind la stadiul de ideal (W. Siegfried cu W. Siegfried). 

Dar perdelele nu sint o rezolvare universală, după cum nici decorul închis 
nu a putut fi. Un alt exemplu de rezolvare realistă îl pot constitui decorurile cu 
un Singur element construit, cum s-a făcut în Arcul de triumf de A. Baranga: o 
scară liberă în spaţiu, care, prin rotire în diverse poziţii şi cu schimbări de detalii 
(balustradă, recuzită, mici flancuri), realizează modificările de atmosferă cerute de 
cele cinci tablouri, foarte diferite ca loc de acţiune, ale piesei. Spectacolul a fost 
prezentat de Teatrul din Ploeşti în cadrul Decadei (pictor Liviu Ciulei). 

Fiecare piesă işi cere rezolvarea sa, iar seria acestor rezolvări rămine infi- 
nită în cadrul unei arte realist-socialiste. Decor esenţial poate fi făcut şi cu flancuri 
construite, cu părţi în care se insistă pe detalii, pierzindu-se în stumatto-uri, după 
exemplul atitor tablouri celebre. Totul e ca ideea piesei să reiasă cit e nevoie şi 
cind e nevoie, iar decorul, dacă rămîne singur, să spună și el, poate, o replică. 

Caracterizarea tipurilor rămîne o sarcină grea şi, în teatrul modern, aproape 
imposibilă. Costumul modern, destul de puţin variat ca formă, duce la o prezentare 
cenușie, la o copie nu totdeauna fericită a jurnalelor de modă. De aceea, regizorul 
trebuie să aibă idei foarte clare, în special în privința caracterizării psihice a per- 
sonajelor. Doresc să dau ca exemplu costumele Cellei Voinescu pentru piesa romi- 
nească La ora 6 (Teatrul Armatei), care caracterizează personajele perfect şi care 
— cu elementele aparent puțin variate ale modei timpului nostru, tratate artistic: 
şi cu un mare rafinament psihologic — aduc în scenă adevărate tipuri. 

Dacă afinitatea de concepţii dintre regizor şi decorator rămîne baza unei bune 
colaborări, echipa fixă îşi are de asemenea metehnele ei, ducind uneori la închistări 
şi aceleași exprimări. Schimbarea echipei, atunci cînd se face, trebuie să se bazeze 
de la început pe o clară împărtăşire de idei şi de intenţii, iar apoi, pe date absolute 
de încredere reciprocă. Rareori m-am simţit mai ajutat în creația mea, de cum am 
fost, în munca pentru opera Ion Vodă cel Cumplit, de regizorul George Teodorescu, 
cu care lucram pentru prima oară, prin încrederea deplină ce mi-a acordat, dar şi 
prin sentimentul prezenţei sale permanente, al constanţei ideilor pritocite împreună 
la începutul colaborării. l 

Pentru importanța pe care o are plastica în spectacol, pentru ca aceste 
lucruri să fie íințelese şi să-şi găsească — acolo unde nu au — sensuri şi rezolvări, 
și pentru ca la aceasta să ajute cît mai mulți şi pricepuţi oameni şi, neapărat, 
critica de specialitate, propun revistei „Teatrul“ inaugurarea unui fel de mică 
cronică plastică a spectacolelor, care, dind analize plastice şi argumentînd cu 
exemple, să constituie o adevărată şcoală pentru cei chemați să înmulțească în cro- 
nicile lor rîndurile care privesc această parte a spectacolelor. 

Poate că astfel se va înțelege de ce apariția Maşei, în ultimul tablou al piesei 
Cadavrul viu — foarte frumoasă in sine —, nu trebuia făcută cu un fular de atlas 
lucios, alb. 

CONST. SÎRBU 


Spectacole in decor natural 


Organizat pentru prima oară acum şapte ani, „Festivalul jocurilor de vară 
de la Dubrovnik“ a devenit astăzi o sărbătoare tradițonală a teatrului iugoslav și 
un important eveniment în viaţa culturală mondială. 

Interesant e faptul că aproape jumătate din numărul celor care participă 
în ultimii ani la aceste jocuri de vară sint străini, veniţi din aproape toate 
ţările lumii. 

Festivalul de la Dubrovnik, care durează 62 de zile, se desfăşoară în cadru 
natural, lipsit de scenă, lipsit de decoruri. Toate spectacolele sint prezentate pe 17 
scene naturale: în piețele publice ale orașului, în fața bisericilor monumentale sau 
a vechilor palate, pe terasele imenselor fortărețe sau în parcurile cu vegetaţie medi- 
teraneană luxuriantă. 


În acest cadru minunat, se reprezintă piese de teatru din dramaturgia clasică 
şi modernă, se dau concerte simfonice sau de muzică populară, se deschid expoziţii 
de artă plastică. 

Întregul oraş se preface într-o imensă scenă, pe care o populează actori 
iugoslavi sau străini. În orele de seară, în oraș încetează viaţa cotidiană, iar Dubrov- 
nikul trăieşte intens, odată cu actorii, scene din operele nemuritoare ale marilor 
maeştri ai dramaturgiei universale. 


Ideea folosirii Dubrovnikului drept scenă pentru asemenea manifestații artistice 
nu este de dată recentă. Cu mulți ani în urmă, în Iugoslavia burgheză s-a tot 
vorbit despre posibilitatea înjghebării unor festivaluri artistice. Dar de fiecare dată, 
rezultatul era același: abandonarea proiectului. Organizatorii nu erau siguri dacă, 
de pe urma unei asemenea acţiuni, vor putea realiza un profit considerabil. De aceea, 
organizarea festivalului era aminată dintr-un an într-altul. 

Abia în vremea noastră, după ce în Iugoslavia s-au petrecut profunde trans- 
formări sociale, după ce puterea a trecut in mina poporului, ideea organizării acestor 
festivaluri a putut fi transpusă în fapt. 

S-a ales ca loc de desfășurare a festivalului Dubrovnikul, deoarece acesta este 
unul dintre puţinele orașe vechi din lume care, în ciuda vremii, s-a conservat foarte 
bine. Incendiile care au pricinuit în trecut multe pagube orașelor şi care n-au 
ocolit Dubrovnikul, n-au reușit, totuși, să-i distrugă impresionantele construcţii. 

Situat pe malul mării Adriatice, Dubrovnikul este inconjurat jur împrejur 
de munţi inalți, pe ale căror culmi străjuiesc și astăzi străvechi cetăți de pază 
şi de observaţie. Privite de departe, orașul şi imprejurimile sale par un imens desen 

in acuarelă. Marea albastră îi trasează contururile ; cerul albastru (niciodată înnorat) 
îl încadrează; verdele palmierilor și chiparoşilor crescuţi abundent în tot oraşul 
il conturează pe pămînt ca o pată de smarald, străpunsă doar de cenușiul bătri- 
nelor ziduri. 

Odinioară, Dubrovnikul se numea Raguza şi, în secolul al XIV-lea, sub forma 
unei mici dar curajoase republici, iși avea o independenţă respectată pină şi de 
turci. Bogat oraş comercial, păstrind strinse legături cu Veneţia dogiior, el a oferit 
în vremea Renașterii un larg teren de dezvoltare pentru lumea slavă a Balcanilor.. 
Concepţia umanistă, fiorul generos, plin de lumini al Renașterii au rodit sub soarele 
fierbinte al Adriaticei. Oraș cu o veche tradiție culturală, Raguza avea să domine 
viața spirituală a Dalmației, devenind în secolul al XV-lea un focar cultural. 

Încă de atunci, Raguza s-a arătat prietenă teatrului. Misterele evului mediu 
european erau și aici prezente ; piesele religioase erau jucate în fața şi pe treptele: 
bisericilor, în timp ce spectacole populare se desfășurau pe strada largă din centrul 
orașului, sau în săli de ospețe, la petreceri. Abia din secolul al XVI-lea, aceste spec- 
tacole sint organizate într-un loc stabil, şi anume în fața palatului Rectoratului. 

Teatrul popular își impune cu timpul supremația prin tragediile şi tragicome- 
diile sale ; de această perioadă, se leagă opera unuia dintre primii mari autori de 
pastorale şi comedii de moravuri — Nikola Nalieșkovici (1500—1587). 

Tot la Raguza, a trăit unul din cei mai de seamă dramaturgi ai epocii, Marin. 
Drjici (1508—1567), autor al cunoscutei comedii populare Dundo Maroe (Unchiul 
Maroe) şi cel care a tradus pentru prima dată din grecește Hecuba lui Euripide. 

Înfruntind veacurile, Raguza-Dubrovnik a fost un adevărat leagăn al tea- 
trului slav. 

Pentru a trece primejdia rea, raguzanii s-au gindit pe vremuri la o pază: 
bună. lată de ce, ei au clădit un zid iîmprejmuitor de piatră, înalt şi gros, iar la 
colțuri au ridicat fortărețe puternice. Una din ele, şi anume fortăreața Lovrijenak, 
este clădită pe virful umei stinci care a înaintat în apă. Fortăreaţa este impozantă 
și pare a fi crescută din piatra stincii. 

De cinci ani, la o înălțime de 45 metri deasupra mării, cetatea solitară a. 
Lovrijenakului găzduiește spectacolul Hamlet. Vechea fortăreață, cu zidurile impre- 
sionante, cu terasele, cu arcadele şi cu punţilea sale, oferă un cadru ideal pentru 
evoluarea personajelor dramei shakespeariene. Spectatorii pătrund în acest teatru 

Scenă din „Hamlet“ (pe țărmul mării natural trecind pe sub o boltă ce poartă o: 

în fortăreața Lovrijenak) veche inscripție, dăltuită în piatră şi care 

spune următoarele : „Libertatea valorează mai 

mult decit tot aurul din lume“. Este deviza: 
vechii cetăți  raguzane. 

În parcul Gradaţ, este prezentată tra- 
gedia Ifigenia in Taurida de Goethe. Opera 
aceasta este tradusă în sirbește de Mihovil 
Kombol. Spectacolul are loc între boschetele 
marelui parc, bogat în arbori mediteraneeni: 
şi plante aromate. Alături, valurile mării bat 
mereu în maluri, înginind parcă un cîntec: 
din vechea Eladă. 

În același parc, se reprezintă şi feeria 
lui Shakespeare Visul unei nopți de vară. 
În nopţile de iulie şi august, cînd boa- 
rea mării laduce un fior răcoros peste» 

Scenă din „Visul unei nopţi de vară“ şi scenă din „Ifigenia în Taurida“ (în parcul Gradaţ) 


pădurea adormită, sub razele reflectoarelor ascunse în desișuri, actorii dau viață 
piesei, oferind spectatorilor imaginea unui vis autentic. 

Cidul, tragedia lui Pierre Corneille, este jucat in fortăreața Revelin, care oferă 
ambianța necesară spectacolului. 

În piaţa care poartă numele marelui scriitor raguzan Gundulici, se prezintă 
comedia ` Dundo Maroe, de Marin Drjici, capodoperă a literaturii clasice iugoslave. 
De asemenea, în fața palatului Sponza şi a fintinii lui Onufrio, se joacă Tirena, 
comedie de acelaşi autor. Comedia aduce în lumina reflectoarelor un carnaval, fas- 
cinant prin mulţimea personajelor, prin pitorescul costumației și, bineînțeles, prin 
intriga amuzantă şi copioasă. Anul acesta, cei mai talentați actori iugoslavi au inter- 
pretat piesa Dubrovka de Ivan Gundulici. Piesa s-a jucat pentru prima oară acum 
300 de ani, in același loc. 

În interiorul oraşului, își înalță silueta numeroase biserici și palate. Între 
acestea, cele mai de seamă sint: biserica franciscană și cea dominicană, palatul 
Sponza, palatul episcopal şi palatul rectorului. Pecetea stilului Renașterii se simte 
mai peste tot. Totuşi, se recunosc şi numeroase elemente ale stilului gotic. Marile 
palate aflate de o parte şi de alta a străzii centrale au curți interioare. Unele din 
ele sint plantate cu lămii şi portocali. Altele sint numai pavate cu marmoră. În 
jurul curților interioare, se află un fel de cerdacuri, străjuite de stilpi sculptați 
cu multă măiestrie. Sint stilpi de piatră rezistentă. În aceste curți, se dau de obicei 
concertele cuprinse în programul Festivalului, iar auditoriul ia loc în cerdacurile 
din jur. Aceste „săli descoperite“ au o acustică excelentă. 

Repertoriul muzical a fost îmbogățit anul acesta cu opere de mare valoare. 
Don Juan de Mozart a fost jucat pe străzile orașului. Orchestra cinta intr-o sală, 
iar difuzoarele transmiteau melodiile la toate răspintiile, de pe balcoane, de pretu- 
tindeni. Întregul oraş cinta. În acelaşi loc şi in același mod, au fost jucate şi 
operele Bărbierul din Sevilla de Rossini, Othello de G. Verdi, Răpirea Lucreţiei de 
Britten, opera iugoslavă Eros de pe lumea cealaltă de Iakov Gatovat, baletele Dracul 

la țară de Fran Lhotke, Lacul lebedelor de Ceaikovski, Romeo şi Julieta de Prokofiev. 
Distribuţia spectacolelor prezentate a fost la început asigurată numai de actori 
iugoslavi. De cîțiva ani însă, unele roluri sint interpretate şi de actori din străină- 
tate. Pe viitor, actorii străini vor participa în număr din ce în ce mai mare la 
„Jocurile de vară“ de la Dubrovnik. 

În vara acestui an, s-au deschis în acest oraș şi trei expoziţii: una de 
pictură iugoslavă modernă, alta cu litografii vechi din Dubrovnik şi, în sfîrşit, a 
treia, cuprinzind documente privitoare la relaţiile internaţionale ale vechii republici 
Dubrovnik. 

În felul acesta, prin grija guvernului iugoslav, străvechiul renume internaţional 
al Raguzei renaşte şi ciștigă o faimă nouă. 


WWW.cimec.ro 


Se Man e: „Uhn teatru tinăr cu o tradiție străveche” 


Cind i-am solicitat dramaturgului Se Man lIr, 
prim-secretar al Uniunii Scriitorilor coreeni, şi con- 
ducătorul delegatiei coreene la Primul Congres al 
Scriitorilor din R.P.R., unele informatii în legătură cu 
dezvoltarea teatrului coreean, ne-am aşteptat ca scrii- 
torul să ne împărtășească citeva probleme privind 
creația dramatică din R.P.D. Coreeană şi, legate de 
aceasta, aspecte ale politicii de repertoriu. Lucrurile nu 
decurs însă cu totul altfel. La capătul convortbirii 
noastre cu Se Man Ir, eram în posesia unui vast ma- 
terial oglindind drumul străbătut de teatrul coreean 
de la începuturile sale pină în ziua de astăzi. 

Timp de două ore, am ascultat o instructivă 
și sistematizată expunere, pe care rareori am îndrăznit 
s-o întrerupem. 


Coreea cunoaște o veche tradiție teatrală — 


ne-a spus Se Man Ir. — În secolul III î.e.n., cu prilejul diverselor sărbători reli- 
gioase, poporul organiza adevărate spectacole teatrale, formate din cintece şi 
dansuri. Ceva mai tirziu, işi fac apariţia mudanii — artişti profesioniști ambulanți — 


care, însoțiți de orchestre de muzică populară, colindau satele şi organizau spec- 
tacole muzicalo-dramatice, improvizind imaginare discuţii cu străbunii celor pre- 
zenți la spectacol. 

între secolele III şi VIII, în sudul Coreei ia amploare un nou gen de spec- 
tacole, legat mai ales de viața și obiceiurile ţărănimii. În zile de sărbătoare — cum 
ar fi începutul lucrărilor agricole de primăvară — ţăranii organizau chiar pe cimp 
spectacole-recitaluri în care predominau cîntecele şi dansurile. 

Paralel cu aceste forme populare ale artei spectacologice, la curțile feuda- 
lilor se dezvoltă un teatru profesionist, ale cărui spectacole, formate în special din 
cîntece şi dansuri, se desfăşoară tot în zile de sărbătoare. 

La început, teatrul profesionist cunoaște o puternică iînriurire din partea 
teatrului chinez. Cu timpul însă, el își dobindește independenţa, majoritatea dansu- 
rilor fiind inspirate de teme patriotice naţionale. 

În secolul al X-lea capătă o largă răspindire teatrul popular coreean, deosebit 
de acela de la curţile feudalilor, atit prin repertoriul său, cit și prin formele sale 

spectacologice. Odată cu apariţia şi dezvoltarea teatrului popular, ia naştere o nouă 
categorie de actori populari profesioniști, numiţi kvande. însoţiţi de mici ansam- 
bluri, aceştia colindau satele coreene, prezentind spectacole de balet, cintece şi 
pantomimă. De preferință, actorii kvande jucau în cadrul reuniunilor familiale, inter- 
pretind scenete improvizate pe subiecte locale. 

Formele spectacologice cele mai răspindite ale teatrului popular erau: san- 
degic, thalcami și teatrul de păpuși. 

Sandegicul era un spectacol de dramă, improvizat pe un subiect local, actorii 
jucîind cu măşti. De obicei, spectacolele inmănunchiau aceleaşi personaje, destul de 
reduse ca număr, purtind totdeauna aceleași măști. Am putea spune deci că sande- 
gicul era un spectacol cu personaje permanente. Dintre acestea, cele mai răspindite 
erau : tînărul ţăran erou, frumoasa și buna fată de ţăran, curteanul rău și hapsin- 
De la spectacol la spectacol, numărul acestor personaja se modifica în raport cu 
subiectul lucrării interpretate. Actorii improvizau un conflict foarte complicat, sati- 
rizind fie pe nobilii feudali, fie funcţionărimea aservită lor. 

Thalcami era un balet-pantomimă, interpreţii lui purtind de asemenea măşti. 

De cea mai largă popularitate se bucura însă teatrul de păpuși, ai cărui minui- 
tori improvizau diferite reprezentații comico-satirice. 

Activitatea actorilor kvande se dasfășura în condiţiile vitrege ale unei crunte 
asupriri din partea autorităţilor; arta lor a putut continua pînă în secolul al 
XX-lea numai datorită dragostei și sprijinului pe care-l aflau în rîndurile populaţiei. 

Sub înriurirea revoluţiei ruse din 1905—1907 şi a războiului împotriva japo- 
nezilor, teatrul coreean devine la inceputul secolului al XX-lea un exponent al ideilor 
de independenţă. 

Intelectualitatea progresistă, continuind tradiţiile teatrului popular, studia și 
aplica în practică realizările teatrului raalist rus şi apusean. În felul acesta, în 
pofida persecuțiilor cotropitorilor japonezi, ia naştere o artă teatrală naţională, 
modernă. 


L-am rugat pe Se Man Ir să concretizeze termenul de artă teatrală națională 
modernă. 


Mă refer în primul rind la o artă teatrală la nivelul teatrului din Rusia și 
țările Apusului. În această perioadă, se construiesc multe teatre utilate modern, 
apar actori şi regizori profesionişti, începe să fie folosit fardul de teatru. Pot să 
mai adaug că arta interpretativă coreeană cunoaște în această perioadă o marcată 
preferință pentru școala realistă. Continuind tradițiile teatrului popular, pe scenele 
noastre se jucau mai ales lucrări originale cu un pronunţat caracter antifeudal. 

Victoria Revoluţiei Socialiste din Octombrie generează un nou avint al miş- 
cării naţionale de eliberare şi stimulează, în acelaşi timp, dezvoltarea teatrului 
nostru. Din iniţiativa Partidului Comunist Coreean, se fundează în 1925 „Asociaţia 
scriitorilor proletari“, care reunea scriitori și actori de seamă. Prin strădania acestei 
asociaţii, iau ființă numeroase colective teatrale de profesionişti şi amatori, care 
dau spectacole în fabrici, pe ogoare, în satele pescăreşti. O deasă reţea de teatre 
acoperă întregul teritoriu al ţării. La Seul, Phenian, Keson, etc., viaţa teatrală 
pulsează din plin. Repertoriul cuprinde, alături de drame cu subiecte folcloristice, 
lucrări ale dramaturgiei coreene clasice şi contemporana. 

În această perioadă, ia ființă şi un teatru de dramaturgie clasică universală. 
Condus de regizorul Hon He Sen, teatrul prezintă un repertoriu predominat de 
Shakespeare, Moliere, Ostrovski, Tolstoi, Ibsen, Gorki. 

Dar această epocă de înfloritoare dezvoltare a artei teatrale coreene este 
din păcate scurtă. În 1937, odată cu dezlănţuirea de către Japonia imperialistă a 

războiului pentru ocuparea Chinei, ocupanţii japonezi înăspresc regimul din Coreea. 
Începe o perioadă de intensă japonizare a ţării. Actorii nu mai pot juca decit in 
limba japoneză şi numai într-un repertoriu japonez. Mai mult decit atit, autorităţile 
de ocupaţie îi silesc să-şi schimbe numele și să adopte nume japoneze. În aceste 
condiţii, mulţi dintre actorii noştri abandonează scena, iar multe teatre işi închid 
porțile. Mişcarea teatrală coreeană cunoaște una dintre cele mai grele epoci din 
istoria sa. Numai datorită micilor formaţii de actori kvande, care în ciuda perse- 
cuțiilor şi-au continuat activitatea, arta teatrală coreeană a rezistat tuturor pre- 
siunilor, cultivîind şi imbogăţind mai departe, bogatele sale tradiţii. 

Eliberarea Coreei de sub jugul japonez deschide un capitol nou in istoria 
teatrului coreean. Anul 1945 — anul victoriei asupra japonezilor — nu marchează 
de fapt inceputul unei epoci de renaștere a teatrului coreean, ci semnifică adevărata 
naştere a teatrului coreean pus în slujba intereselor maselor largi. Avem un teatru 
tinăr, cu o străveche tradiție — oricit de paradoxal ar părea, totuși acesta este 
adevărul. 

După eliberarea ţării, în Coreea de Nord se construiesc numeroase noi teatre. 

La Phenian, au fost create în acești ani teatre ca: Teatrul de Dramă, Teatrul 
Artelor Clasice, Teatrul Orășenesc, Teatrul Armatei și altele. Fiecare provincie își 
dobindeşte propriul său teatru, instalat într-un local adecvat, bine utilat din punct 
de vedere tehnic. Oraşele mari, ca și cele mici, cunosc acum o intensă viață 
teatrală. În acest proces general de înflorire a teatrului, dramaturgiei noastre con- 
temporane îi revine un rol important. 

Într-un timp relativ scurt, dramaturgia coreeană a repurtat importante 
succese. Spectatorii au întimpinat cu deosebită emoție apariția pe scenă a țărancei 
“Kim Dek Hi — eroina piesei Pe malurile Cioncionganului de lun Muk, care printr-o 
muncă eroică ţine locul bărbaților plecați pe frontul antijaponez —, a lui U Tok 
Sam — preşedintele comitetului țărănesc din piesa Creșterea de Pek Mun Hvan —, 
a muncitoarei So Den Ok — deputată în Marea Adunare Populară, din piesa Surorile 
de Son En —, ca şi a multor altor eroi, care întruchipează înaltele calităţi ale 
poporului coreean. 

În anii Războiului de Eliberare a Patriei (1951—1953), in condiţiile grele ale 
luptei împotriva cotropitorilor, teatrul coreean şi-a desfăşurat neintrerupt activitatea. 
Nici bombardamentele, nici grelele pierderi în oameni şi utilaj suferite n-au putut 
impiedica teatrul şi pe actorii coreeni să-și îndeplinească misiunea. Pe scene impro- 
vizate, în catacombe, în desişuri de pădure, sub ploaie de bombe şi gloanţe, artiştii 
coreeni au transmis poporului nostru mesajul lor de îimbărbătare şi chemare la 
victorie. Anii războiului îi determină și pe dramaturgii noștri să se adreseze cu 
precădere unor teme patriotice. Trebuie să subliniez cá în acești trei ani, apare un 
număr impresionant de piese: Prietenul de luptă de Te En Ciur, Minerii de Pak 
The En, Băiatul din satul lantzi de Şin Go Son, Cota 1.211 de Hon Gon sint 
numai cîteva din piesele care s-au bucurat de o deosebită popularitate în anii 
războiului. 

În perioada postbelică, poporul coreean a trecut la munca paşnică de recon- 
strucţie a ţării. Prin grija partidului și a guvernului, teatrele dărimate în timpul 
războiului au renăscut din ruine. Într-un interval relativ scurt, reţeaua teatrală 
a fost aproape complet restabilită. Urmele războiului sint pe cale de a fi vindecate, 
iar teatrului nostru îi sînt create condiţii optime de dezvoltare. 


Pentru a completa această cuprinzătoare expunere asupra istoriei dezvoltării 
teatrului coreean, am solicitat. lui Se Man Ir citeva informatii în legătură cu pro- 
blemele actuale ale drumaturgiei coreene și ale repertoriului teatral. 

Dramaturgii coreeni lucrează intens, străduindu-se să reflecte în operele lor 
problemele majore ale epocii noastre. 

În anii de după război, tema muncii constructive devine preponderentă în 
dramaturgia coreeană. Multe din piesele noastre prezintă aspecte din viaţa clasei 
muncitoare şi oglindesc strădania muncitorimii noastre pentru grabnica refacere a 
ţării. Dintre acestea, voi cita una din ultimele, Orăşelul natal de Iu Ghi Hon. 
în alte piese, dramaturgii noştri dezbat pe larg problemele noii atitudini faţă 
de muncă. 

Atenţia dramaturgilor se indreaptă in aceeaşi măsură spre problemele satului 
coreean. Lupta ţărănimii pentru  cooperativizarea agriculturii, bătălia  recaltelor 
bogate, viața fericită a ţărănimii noastre sint teme frecvent dezbătute de drama- 
turgi. Aş vrea să citez dintre lucrările care abordează această problematică, piesa 
tinărului scriitor Li Ton Cihun, Cale'nouă, şi piesa Curcubeu în stepă de Li Tok Hin, 
inspirată din viaţa unei ferme din provincia Phenianul de Nord. 

În afara acestor teme, strict legate de actualitate, dramaturgii noștri recurg 
ades la teme folclorice, oglindind lupta poporului nostru împotriva feudalismului. 
Piesa de inspiraţie folclorică Cihun Hian a dramaturgului Kim Sin Gu se prezintă 
astăzi cu succes pe scenele multor teatre coreene. 

Varietatea de genuri, de probleme şi de stiluri pe care le oferă piesele noastre 
contemporane vorbește singură despre bogăţia repertoriului nostru. 

Adresindu-se cu precădere dramaturgiei originale, contemporane sau clasice, 
teatrele noastre acordă toată atenţia cuvenită şi dramaturgiei străine, clasice sau 
moderne. Deosebit de importantă pentru noi, dramaturgii, este cunoașterea expe- 
rienței scriitorilor progresiști din întreaga lume, a scriitorilor din China şi ţările 
de democrație populară și mai ales din Uniunea Sovietică. De altfel, şi spectatorii 
noștri manifestă un viu interes față de dramaturgia sovietică, des prezentă pe 
scenele noastre. Opera dramatică a lui Gorki, Korneiciuk, Treniov, Simonov se 
bucură de dragoste și prețuirea spectatorilor coreeni. 

Noi, dramaturgii coreeni, considerăm că întărirea relaţiilor de prietenie cu 
scriitorii şi oamenii de teatru din marele lagăr al socialismului, ca şi lărgirea legă- 
turilor noastre cu reprezentanții literaturii și teatrului progresist din întreaga lume 
“vor contribui mult la dezvoltarea teatrului coreean — a încheiat Se Man Ir inte- 


resanta sa expunere. 
V. D. 

Leon Epp: „ln luptă pentru spectatori” 


Vizita pe care d. Leon Epp, directorul ,„,Volkstheater“-ului din Viena, a 
făcut-o în urmă cu citva timp în țara noastră, a prilejuit o reluare de contact 
cu vechea mişcare teatrală austriacă, aceea care încă din 1830, datorită lui Ferdinand 
Raymond și G. Nestroy, a inițiat apropierea artei teatrale de interesele şi gustul 
maselor populare. 

Zbuciumata istorie a Austriei și mai ales, recent, anii grei ai ocupației naziste 
s-au răsfrint în largă măsură și asupra vieţii teatrale. Supusă de-a lungul acestor ani 
nenumăratelor curente artistice, ea a rămas de asemenea, azi ca şi ieri, subordonată 
politicii culturale a marii finanțe sau : în luptă cu ea. De altfel, toate aceste aspecte 
au rezultat deosebit de limpede în timpul convorbirii noastre cu d. Leon Epp. 


— -Deşi vechi, teatrul nostru (,,Volkstheater“, .n. red.) — ne-a spus d. Leon 
Epp — n-a avut niciodată un profil propriu şi, pînă în 1938, avea un repertoriu 
foarte eclectic. Luptind cu nesfirșşite greutăți materiala, veşnic amenințat de criză, 
„Volkstheater“ juca orice piese, clasice sau contemporane, tragedii, drame sau 
comedii. Singura condiție care se impunea unei piese era să asigure un succes 
de reţete. Sub ocupația nazistă, cind ,„,Volkstheater“* ajunsese o instituție pendinte 
de organizația „Kraft durch Freude“ și era obligat să acorde prioritate produselor 
dramaturgiei naziste, teatrul a reuşit totuși să se mențină pe linia unui reper- 
toriu de valoare universală. Pot menţiona că în acest răstimp, „Volkstheater“ a 
prezentat doar două piese naziste. Această politică fermă a teatrului şi-a aflat 
un puternic sprijinitor în persoana lui Walter Bruno Iltz, directorul teatrului, care 
deși tolerat de naziști, nu era membru al partidului acestora. În acei ani, s-au 
reprezentat foarte multe piese clasice și mai ales dramaturgia lui Nestroy, Raymond, 
Grillparzer. După eliberarea Austriei, teatrul, redevenit instituție particulară, s-a 
grăbit să-şi completeze repertoriul cu o seamă de lucrări ale dramaturgiei ruse şi 
cu piese ale dramaturgilor englezi și americani, interzise pe vremea ocupaţiei. 
Rănile lăsate de ocupaţia hitleristă se vindecau greu, datorită mai ales condiţiilor 
unei aspre crize economice. Teatrul n-a putut învinge greutăţile şi de aceea, în 
1948, a devenit societate anonimă subvenționată de stat. 

— Subvenția de stat este acordată în aceeași măsură tuturor teatrelor sau 


este legată de anumite criterii ? 
— Nu, desigur că nu toate teatrele beneficiază de acest ajutor de stat. Viena 
dispune de teatre bulevardiere, de teatre de revistă, a căror contribuţie la dezvol- 

tarea artei teatrale austriece este foarte problematică. Acestea nu primesc subvenţii 
şi, de altfel, nici n-au nevoie da ele. Ajutorul pe care Îl căpătăm din partea 


Ministerului Culturii, a secţiei culturale a Municipalităţii, a sindicatului artelor și a 


Camerei de muncă, este expresia unei recunoașteri oficiale a tradiţiilor, importanţei 
și seriozității teatrelor noastre. N-aș vrea să interpretaţi greşit o situație de fapt: 


subvenţția, deși foarte binevenită, nu reuşeşte să acopere nici pe departe nevoile reale 
ale teatrului. Astfel, deşi subvenţționaţi, sintem nevoiţi să luptăm cu dirzenie pentru 


ciștigarea spectatorului, impotriva greutăților materiale, atit de apăsătoare şi atit de 
potrivnice unui climat favorabil adevăratei creaţii artistice. 

— Puteţi să ne indicaţi care sint mijloacele folosite în această luptă ? 

— Nu luptăm decit cu armele proprii taatrului, adică prin repertoriu și prin 
diverse avantaje pe care le creăm spectatorului. În fond, vă daţi foarte bine seama 
că în viața unui teatru, greutăţile materiale ce întimpină sint legate, în ultimă 
instanţă, de criza de spectatori. Pentru a ne asigura aceşti spectatori, pentru a-i 
face obişnuiții teatrului nostru, trebuie să le oferim consecvent spectacole de bună 
calitate şi de o anumită varietate. Repertoriul nostru respectă, de regulă, următorul 
plan: o piesă clasică — Moliere, Shakespeare, Schiller etc. —, o piesă clasică 


austriacă și, in completare, lucrări moderne și contemporane din dramaturgia uni- 
versală. lată, de exemplu, în actuala stagiune reprezentăm Othello, Revizorul, o 
piesă de G. Nestroy, alta a dramaturgului elveţian Friedrich Diinenmatt, o lucrare 
originală de Schappat și altele. În tot cazul, un repertoriu variat, corespunzind 
obiectivelor noastre. 

De altă parte, tocmai in vederea creării unui cerc permanent de spectatori, 
am introdus sistemul abonamentelor la teatru. Fiecare abonat are dreptul la 11 
premiere pe stagiune, preţul unui loc revenindu-i cu 50% mai ieftin. Acordăm 
atenție deosebită extinderii acestui sistem, care a devenit astăzi baza întregii noastre 
activităţi. Teatrul nostru numără 25.000 de abonați. Considerăm însă că rezultatele 
sint nesatisfăcătoare. Pentru a cuprinde și pe acei spectatori care domiciliază în 
cartierele mărginașe ale Vienei, teatrul dispune de o secţie specială de turnee. 
Dintre spectacolele reprezentate pe scena principală, secţia de turnee selectează 


spectacolele de succes și în fiecare lună colindă imprejurimile Vienei, jucind pe scene 
improvizate sau în săli de cinema. Succesul acestor spectacole este imens. Turneul 


este așteptat cu nerăbdare, iar locurile se vind cu mult înainte. Cam acestea sint 
mijloacele noastre de luptă pentru a ciştiga pe spectator; du ele sperăm să învingem. 

— Pentru că vorbim de luptă, arme şi victorii, am vrea să aflăm dacă teatrul 

š austriac de azi nu are de înfruntat şi alt soi 
Werner p rpa olei ua Pip de piedici, cum ar fi răspindirea televiziunii și 
cinematografului, care în alte părți se susține 
că generează criza de spectatori ? 

— Oricît de ciudat vi s-ar părea, duş- 
manii noştri nu sînt nici televiziunea, şi nici 
cinematograful. Ştiu că în alte țări, oamenii de 
teatru se plîng mai ales de aceşti doi factori, de 
altfel destul de activi, ai vieții culturale. În 
această privință, Austria face excepție, iar tea- 
trele vieneze suferă în primul rînd de pe urma 
largii răspindiri a... automobilismului. Ajuns la 
îndemina unor cercuri foarte largi, transportul 
mecanizat — automobilul sau motocicleta — oferă 
posibilitatea evadării din Viena, mai ales în zilele 
de sîmbătă şi duminică, adică tocmai în zilele 
tari ale săptămînii. Automobilul îi tentează însă 


www.cimec.ro 


şi foarte mulți nu pregetă să asculte chemarea motorului și să plece. De aceea, cele 
mai slabe zile din punct de vedere al reţetei sint astăzi simbăta și duminica. Veţi 
recunoaște că a lupta cu un astfel ,de inamic nu-i tocmai uşor. lată de ce punem 
atita preţ pe abonamente şi pe turneele noastre lunare. 

— Ce ne puteți 
spune despre ce- 
lelalte teatre din 
Viena ? 

— Multe vă sînt, 
probabil, cunoscu- 
te. „Staatsoper“ şi 
„Volksoper“ sînt tea- 
tre de operă şi ba- 
Jet,  „„Raymondthea- 
ter“ prezintă exclu- 
siv spectacole de 
operetă, „Burgthea- 
ter“ şi-a cîştigat o 
faimă mondială prin 
spectacolele sale cla- 


sice.  „Akademie- schiţă de decor din „Fericirea şi sfîrşitul regelui Ottokar“ de Grillparzer 
Theater“ montează 

spectacole de cameră, în timp ce „,Josephstadtstheater“ s-a impus ca teatru de 
comedie. Aş vrea să pomenesc şi de „„Kammerspiel“, care deşi teatru bulavardier, 
se menţine toțuşi pe linia unui nivel artistic destul de ridicat. Dacă toate aceste 
teatre sint în genere cunoscute și iubitorilor de teatru din străinătate, Viena 
cunoaște astăzi o activitate teatrală mai puţin cunoscută nu numai în afara Austriei, 
dar şi înăuntrul ei. Mă refer la micile teatre de avangardă, dispunind de săli cu o 
capacitate ce rareori depăşeşte 150 de locuri. Conduse de diverşi animatori, forma- 
tiile grupate în jurul acestor teatre încearcă noi căi în teatru, soluţii şi rezol- 
vări pline de îndrăzneală atit pe linia dramaturgiei, cit şi pe linia spectacolului. 
Se înţelege, nu tot ce se preconizează este viabil, dar activitatea acestor formaţii 
creează, totuşi, un climat de efervescenţă, care nu poate decit contribui favorabil la 
dezvoltarea teatrului nostru. 

— Întrucit ați adus vorba despre căutările pe planul dramaturgiei şi al rezol- 
vărilor spectacologice, ce ne puteți spune despre actuala situație a dramaturgiei 
austriece și despre concepțiile regizorale predominante în teatrul dumneavoastră ? 

— În general, n-am putea să ne plingem de lipsa unei producţii dramatice 
naționale. Scriitorii austrieci scriu mult. Din păcate, sint mult mai puţin jucaţi. 
O lipsă de interes din partea teatrelor, calitatea nu întotdeauna corespunzătoare 
a pieselor — iată, aproximativ, ce determină rara apariţie pe scenă a unei piese 
austriece contemporane. Cit privește școlile regizorale predominante în teatrul nostru, 
este foarte greu a epuiza problema printr-un răspuns scurt şi răspicat. Aş greşi 
afirmînd că „Teatrul austriac admite cutare şcoală“. Avem regizori de diverse virste 
şi diverse concepţii. Foarte mulți dintre ei sint adepții şcolii lui Reinhardt, dar tot 
atit de mulţi şi-au însușit principiile sistemului lui Stanislavski. Cele două concepţii 
se bucură de o răspindire atit de largă, încît pe scena aceluiași teatru se întimplă 
adeseori ca, după un spectacol lucrat pe baza metodei Stanislavski, să apară altul, 
realizat în lumina experienţei lui Reinhardt. Nici un teatru nu impune regizorului o 

anume metodă. Totul e ca spectacolul să fie realizat în optime condiţii, iar textul 
dramatic să-și afle o întruchipare cit mai corespunzătoare intențţiilor şi spiritului 
autorului. 

— Desigur că în timpul șederii dumneavoastră la noi în țară, ati avut prileju? 
să urmăriţi citeva spectacole. Ce impresie v-a lăsat teatrul rominesc ? 

— De astă dată pot să dau un răspuns răspicat: excelentă. Am văzut Răzvan 
și Vidra, Volpone, Trei generații, Fintina Blanduziei şi Cei trei mușchetari. Am 
remarcat, în general, stilul realist al spectacolelor şi omogenitatea lor interpretativă. 
Aş vrea însă să mă opresc asupra activității viitorilor dumneavoastră actori, astăzi 
încă elevi de conservator. Am avut prilejul să vizionez Cum vă place, Candida, 
Unchiul Vanea, Fedra, Jocul de-a vacanța, lucrate cu elevi de conservator. Consider 
că în acest domeniu se depune o muncă deosebit de serioasă, cu totul excepţională 
sub raportul exigenţelor şi rezultatelor. Vă mărturisesc că aceasta m-a interesat 
profund şi m-a încintat. 


D. V. 

HORIA DELEANU 


Fols refu SIU 


— La ce lucrezi? 

— Am început o dramă istorică. 

— larăşi! Nu se mai termină cu poveştile astea. 

— Te înșeli. N-am scris nici una pină acum. ; 

— Nu e vorba numai de dumneata. V-ati pornit cu toții să vă refugiați în 

trecut. 
— De loc. E o prejudecată. În ceea ce mă priveşte, simt consonanta temei 


alese cu o serie da momente, aspirații man ale zilei de azi. 
— Vorbe de clacă... 


Nu ştiu dacă am auzit această convorbire şi dacă ea a decurs in mod riguros 
astfel. Sint însă convins că altădată au avut loc mai multe convorbiri de acest 
gen, care au continuat cu argumentări copioase de ambele părți. Ispita dialoguiui 
e mare şi fantezia ar fi prea puțin pusă la incercare dacă nu i-aș întrerupe 
pe interlocutorii mei imaginari. Dar, cu toate că am o încredere fermă în viitorul 
teatrului rominesc, nu mă pot iăncumeta să cochetez cu strălucita 
a optimistului“, care și-a făcut loc de la o vreme în publicistica noastră. 

De aceea, dialogul e silit să facă loc unei mai aride expuneri de motive... 

Nu sint de loc de acord cu sentențiosul susținător al „refugiului“ universal 
ın drama istorică. Intimplarea a făcut să recitesd de curind niște însemnări 
ale lui Alexei Tolstoi asupra povestirii dramatice Ivan cel Groaznic. Referindu-se 
la ultimul război mondial și la opera pomenită, el menționa — şi trebuie să 
recunoaștem că e un argument de mare autoritate —: „Această lucrare a con- 
stituit răspunsul meu la umilirea la care nemții au vrut să-mi supună patria“. 

Şi dacă nu e destul, in sprijinul bietului dramaturg care susținea consonanta 
posibilă a temei istorice cu sensurile contemporane, vine, contestind rechizitoriul 
sentențiosului, autorul lui Faust. Goethe vorbea astfel, într-un rind, despre 
Shakespeare: „Se spune că i-a prezentat minunat pe romani. Nu cred că e chiar 
așa. Sint aceiași englezi, în carne și vase, dar sint oameni, oameni care şi în 
togă romană rămin aceiași“. 

Poate că exemplul genialului Will — ca să nu mai pomenim despre Schiller 
sau Shaw — este unul dintre cele mai concludente. Ar fi foarte greu să consi- 
derăm că piesele sale istorice ofereau spectatorilor de acum citeva veacuri numai 
confortul unor călătorii de plăcere în trecut. Ele au constituit întotdeauna, în mod 
destul de limpede, incursiuni profunde în istoria contemporană, solicitind pe con- 
sumatorii artei shakespeariene la nenumărate confruntări imediate. 


„Cronică 

Scriitorul nu rămine în drama istorică tributar adevărului nud al cronicilor 
ingălbenite de apăsarea vremii. El exprimă, în mod obligator, tot aici, într-o formă 
mai mult sau mai puțin explicită, atitudinea şi poziția sa faţă de viață, de pro- 
blematica etică, socială, politică a timpului la care participă ca martor ocular, 

In cele mai multe cazuri, istoria nu rămîne, atunci dnd se întilneşte cu dra- 
znaturgia, scopul principal al operei literare. Ea devine subordonată dorinței auto- 
rului de a prezenta în lucrarea sa drama omului dintr-o anumită epocă, dramă 
care nu poate să nu aibă unele vibrații comune cu contemporaneitatea. 

Această înțelegere a piesei istorice trebuie să se răsfringă şi asupra regi- 
Zorului, care are datoria să păstreze un echilibru judicios între istorie şi contem- 
poraneitate, ferindu-se da de foc de patina incoloră a trecutului nesemnificativ 
şi de actualizarea brutală. vulgară, neartistică a celor întimplate de demult. 

Din păcate, recomandațiile acestea destul de simple nu-și păstrează întot- 
deauna evidența în rezultatele-spectacole ale eforturilor depuse de directorii de 
scenă. Regizorul lui Despot Vodă la Teatrul Armatei a pierdut la un moment dat 
busola și a devenit sclavul aparențelor sclipitoare, escamotind sensurile şi poezia 
textului, care a oscilat derutat, în această interpretare, între istorie și contem- 
poraneitate, confundindu-le într-o pastă amorfă. Tot aşa cum un spectacol cu 
valori necontestate — Apus de soare — și-a pierdut din solemnitatea și patetismul, 
impuse de perspectiva justă a istoriei, datorită unei stilizări cam moderne, care 
a preferat notele mici, de cameră adesea, tonurilor majore ale operei literare. în 
sfirsit, Horia, în viziunea de la Teatrul Municipal, în bună măsură fidelă realizării 
scriitoriceşti, şi-a apărat monumentalitatea impresionantă, în dauna transmiterii 
generoase a drumei unui om care a înnobilat istoria. 

Toate aceste rezultate diverse nu pornesc numai de la conceptii sau stiluri 
regizorale deosebite. Ele s-ar părea că provin — acolo unde virtuțile literare ale 
piesei trag greu în cumpănă — și din inconsecventa, incompleta tălmăcire scenică 
a fiorului contemporan care străbate drama istorică. 

Răsturnind, în avantajul sentenţiosului nostru de la început, propriile sale for- 
mulări, ar trebui să îndemnăm mai degrabă, în compoziţiile regizorale ale dramei 
istorice, la un „refugiu“ în contemporaneitate, care să facă mai densă, mai vibrantă, 
poezia operelor inspirate. 


Pro Sebastian... 


(în loc de cronică) 


Reluarea lui presupunea o revizuire în ca- 
litate şi promitea un spectacol bun. 


Conform unui ciudat obicei, recent îm- 
pămîntenit, au izbutit să ajungă la liman 


spre abundentul sfîrşit al ultimei stagiuni 
(după Decadă, Atelier și M.H.A.T.), patru 
premiere tirzii: Horia, Mult zgomot pen- 
tru nimic, Cei trei muşchetari şi Steaua 
fără nume. 

Din motive pe care sper să le fac lim- 
pezi mai jos, ultima m-a interesat în mod 
deosebit. Nu văzusem spectacolul la „Al- 
hambra “ în 1944, mi se părea tentantă 
formula Eugenia  Bădulescu— lonescu-Gion 
şi, în plus, era vorba de un spectacol cu 
cîntec : fusese pus la dosar (în aceeași re- 
gie, dar în altă distribuţie) acum doi ani. 


Am fost, am văzut şi... am plecat trist. 
Atit de trist, încît am crezut necesar să 
pun mîna pe condei și să scriu rîndurile 
de față. Să fim înţeleși, nu sînt cronicar 
și nici n-am asemenea veleități. Voi lăsa 
deci altora mai pricepuţi grija de a se 
ocupa de piesă, de spectacol, de regie și 
interpretare, așa cum trebuie s-o facă o 
adevărată cronică. Eu am să încerc numai 
să pun pe hirtie niște ginduri în jurul 
acestui spectacol, și mai ales dincolo de ei. 
Nişte ginduri care uneori sint nedumeriri, 
dacă nu chiar mîhniri. 

Așadar, venisem la premiera de la „Not- 
tara“ cu un sac destul de mare. Cunoş- 
team — fireşte — piesa din lectură; o 
văzusem în vreo două sau trei versiuni 
(la Institutul de teatru) dar aşteptam ne- 
răbdător s-o văd reluată pentru marele 
public, după o pauză de 12 ani. 

lată-mă deci, curios, emoţionat şi cît se 
poate de disponibil, așteptind gongul. 

Mă gîndesc bucuros: în sfârşit, am să 
văd biroul șefului de gară, aşa cum mi 
l-am închipuit, nu cu înduioșătoarele apro- 
ximaţii ale producţiilor studențești. 

Cortina s-a ridicat și... şi nimic. Deco- 
rul nu e nici stilizat, nici naturalist şi nici 
măcar „cuminte-realist“, în felul nu prea 
fericit în care se făceau „reproducerile după 
natură“ din ultimii ani. Spre sincera mea 
părere de rău (pentru spectacol și pentru 
Marga Ene), e sărac, inexpresiv şi nici 
măcar nu are hazul (şi scuza) improviza- 
tiei, ca la Institut. 


Trec pe rînd scenele șefului cu Ichim, a 
şefului cu țăranul. Profesorul intrase de 
mult şi aproape n-am băgat de seamă. 
Îmi zic : poate fi şi așa. E probabil o tac- 
tică regizorală. Se  cruță, pesemne, pen- 
tru întîlnirea cu necunoscuta. 

Trece şi domnişoara Cucu, și eleva Zam- 
firescu şi domnu’ Pascu și... şi tot nimic. 
Nu pot să spun că cei mai mulţi dintre 
interpreţi nu ar avea, datele personajelor, 
dar — nu ştiu de ce — mi se pare că 
rămîn mereu în afara lor. Mai am o nä- 
dejde : necunoscuta. Iat-o! E într-adevăr 
frumoasă. puţin ciudată, puţin nefericită, 
puţin obosită de viață, cam aşa cum a 
vrut-o Sebastian. 

Furat, citeva clipe, de apariția Monei, 
uit să urmăresc textul. Curînd însă începe 
să mă siciie din nou ceva, ceva ce au 
merge. Mi-e necaz, ca la o competiţie unde 
favoritul pierde mereu puncte preţioase. 
Pină la sfîrşitul actului, nu m-a prins 
încă nimic. În pauză, încerc să recapitu- 
lez, să-mi dau seama ce se întimplă cu 
spectacolul, de ce nu mă prinde. Din 
capul locului, descopăr că lipsește premisa 
majoră. E o poveste de dragoste, care tre- 
buia să înceapă discret în acest prim act, 
şi n-a început de loc. Profesorul și necu- 
noscuta (Alcor și Mona), cele două stele 
care ar trebui să se întilnească în actul 
întii, să se caute în al doilea şi să se des- 
partă în ultimul, nu s-au întîlnit încă. 

Aş fi vrut ca apariţia lui Marin, şi mai 
ales a Monei, să lumineze o clipă biroul 
şefului. O clipă doar. O pauză, o suspen- 
sie, o schimbare de ritm şi de culoare în 
compoziţia actului, un ton al lor aparte, 
de altă calitate, mai aproape de poezia și 
de stelele printre care îi va plimba Se- 
bastian în următoarele două acte, ceva 


care să avertizeze spectatorul că cei doi 
sînt dominanta întregii orchestraţii. Or, se 
pare că aici regizorul a gindit altfel. Şi-a 
spus pesemne că ăsta e actul șefului de 
gară, de vreme ce el stă tot timpul în 
scenă și nu mai are decit o scurtă trecere 
în actul al treilea. Şi i-a dat mînă liberă. 
Într-adevăr, şeful se simte ca la el acasă, 
şi la propriu, și la figurat. E pe rind vo- 
lubil, bonom, autoritar, abuziv, limitat şi 
vulgar, aşa cum cere textul, dar ceva mai 
mult decit e nevoie. Solist dincolo de par- 
titură şi împotriva ei, şeful pierde, și 
odată cu el, pierd și actul, şi partenerii. 

Gong ! Camera lui Miroiu e în întune- 
ric. Marin şi Mona au intrat, Marin aprin- 
de lampa. Totul e aidoma indicaţiilor lui 
Sebastian : uşă de intrare pe dreapta in 
prim plan, fereastră în fund, ușă spre baie 
în planul doi—stinga, pat, bibliotecă, ma- 
să, scaune, portretele lui Copernic şi Ke- 
pler. E tot, dar lipsește ceva: autentici- 
tatea. E o cameră oarecare, nu camera 
lui Marin. Dacă biroul șefului n-avea pi- 
toresc, camera aceasta (în care se petre: 
două treimi din spectacol) nu are perso- 
nalitate, nu are farmec. 

Dar să ne întoarcem la Marin și la 
Mona, care încearcă acum să se apropie 
unul de celălalt, să se cunoască. Singuri 
în scenă, interpreţii arată citeodată ce a: 
fi putut face. Amîndoi au momente de sen- 
sibilitate. Ionescu-Gion mă fură uneori, dar 
— iarăși nu ştiu de ce — mă scapă me- 
reu din mină cu cite o notă străină, rece, 
prea lucidă. Nu înțeleg de ce a renunțat 
la fermecătoarele stingăcii, naivități și ti: 
midăți ale personajului. Profesorul lui prea 
ştie ce vrea, prea e cu picioarele pe pă- 
mânt. Şi Marin nu poate fi așa. E o com- 
poziție cam uscată, ostentativă, împotriva 
datelor celor mai elementare ale textului. 
De ce? E o concepție personală? 

Eugenia Bădulescu continuă să-mi placă, 
dar nu mă convinge. La inconsecvenţa și 
neconsistența personajului  (voită de Se- 
bastian), se adaugă parcă o. cu totul în- 
timplătoare evoluție a lui pe parcursul ac- 
tului. 

În vagul acesta, Udrea și domnișoara 
Cucu n-au putut veni cu contrapunctui 
lor. Intervenţia lor deranjează mai mult 
pe spectator, decit pe Marin și pe Mona. 

Rămaşi singuri, cei doi se apropie de 
scena cea mare. Lumina s-a stins. Marin 
îi arată Monei cerul lui şi stelele lui. Nu- 
mai că cerul lui e un fundal urit pictat 
şi prost luminat, iar bietul Marin vorbeşte 
mereu cu spatele la spectator, întorcîndu-se 
din cînd in cînd de trei sferturi, ca să 
poată fi auzit şi văzut, cît de cit. Cade 

cortina. Scena cea mare s-a dus, fără să 
fi fost prea mare. 

Instinctiv, mi-aduc aminte de producţia 
din anul trecut de la institut, cu aceeași 
piesă : Sanda Manu și Mihai Dimiu re- 
zolvaseră regizoral admirabil acest moment. 
Lumina se stingea complet în clipa cînd 
Marin se îndrepta spre fereastra din fund. 
Cortina cădea şi, odată cu ea, cădea 
repede de la pod, în prim plan, paralel 
cu rampa, un flanc cu o fereastră. Cind 
se  reaprindea lumina reflectoarelor din 
sală (o lumină de lună), cei doi se aflau 
la fereastră, în dreptul cuștii sufleurului, 
privind spre cer, undeva spre balconul 
sălii. Printr-o ingenioasă răsturnare de pla- 
nuri, momentul capătă un maximum de 
forță poetică. Marin și Mona, desprinși de 
mobila şi obiectele meschine din camera 
care dispăruse, nu se mai aflau în tirgul 
amărit de provincie, nu se mai temeau că 
puteau fi văzuţi de Madame Vișan. Ei plu- 
teau printre stele, cu fețele scăldate de lu- 
mina marilor spaţii şi parcă ne luaseră cu 
ei, şi pe: noi, spectatorii. Vraja era aproape 
desăvirșită. 

lată o rezolvare pe care, ce-i drept, Se- 
bastian n-a indicat-o, dar pe care ar fi 
primit-o, fără îndoială, bucuros. 

Mi-a părut sincer rău că Marius Po- 
pescu, regizorul spectacolului de la , Not- 
tara“, n-a găsit ceva de aceeași valență 
poetică. De altfel, mi-a făcut impresia că 
n-a înțeles semnificaţia întregului act. Mi 
s-a părut că interpreţii sînt preocupați să 


facă comedie cu orice preţ, or, — cred eu 
— nu asta era sarcina lor aici. Mona este 
— ce-i drept — o mondenă superficială, 


blazată, sătulă de lux și  trîndăvie, dar 
poartă totuși în adînc o fărîmă de puri- 
tate care o îndeamnă din cînd în cînd să 
fugă din mocirla ei pariumată către ceva 
necunoscut, mai curat și mai frumos. Ma- 
rin deține o minte și un suflet mare în- 
tr-un înveliș meschinizat, stilcit de viaţa 
imbecilă a tirgului. Drama aceasta a doi 
oameni total deosebiți ca structură, mediu 
şi mod de viață, dar asemănători prin aceea 
că amîndoi cred și așteaptă altceva, nu 
ne permite să tratăm actul doi cu mijloa- 
cele comediei de situaţie. 

Sensul, evoluția, mişcarea celor două 
personaje unul către celălalt dau ritmul 
întregului act. Pornind de la două puncte 
antipodice, departe unul de altul la înce- 
putul actului atîta cît pot fi două stele 
care nu sînt sortite să se întilnească, Ma- 
rin și Mona trebuie să se apropie într-un 
ritm mereu crescînd în intensitate și poe- 
zie, pină la căderea cortinei. Lucrurile nu 
s-au întîmplat așa în spectacolul de la 
„Nottara“. Cei doi au evoluat fără creş- 
tere, fără căldură și fără sentiment. Săru- 


tul, nejustificat și nepregătit de evoluţia 


afectivă a personajelor, m-a izbit neplăcut. 
Mona apărea ca o odioasă profesionistă, 
Marin ca un seducător camuflat, iar noap- 
tea de dragoste care urma, lua o tentă 
urită. Piesa se putea, termina aici. Aşa 
stînd lucrurile, transformarea Monei de la 
începutul actulului al treilea într-o femeie 
luminoasă, simplă şi modestă, gata să rä- 
mînă toată viața în camera și în tirgul 
ăsta unde totul i se pare dintr-o dată fru- 
mos, îşi pierde semnificaţia pură și ca- 
pătă una penibilă. Sintem obligaţi să gîn- 
dim că această miraculoasă metamorfoză. 
se datoreşte unei simple și vulgare reve- 
laţii carnale de o noapte. 

Sub semnul acesta, actul al treilea nu 
a mai putut fi interesant. Apariţia lui 
Grig, abstracție făcînd de insuficienţele ei, 
a întărit confuzia. M-am întrebat de ce- 
a vrut să rămînă Mona și de ce se hotă- 
răşte totuși atit de repede să plece. 

N-am simţit-o că se zbate între purita- 
tea lui Marin și a fericirii simple pe care 
acesta i-o dăruieşte și între lumea ei care 
o cheamă înapoi şi care, prin Grig, prin 
brutalitatea lui, o tîrăște pînă la urmă, 
dezarmată, în vechea mocirlă. 

Am plecat de la spectacol, cum spuneam, 
miîhnit și nedumerit. Să fi acordat eu oare, 
piesei, mai mult decît merită? Ajuns 
acasă, am recitit-o, şi m-am liniștit... Pie- 
sa şi Sebastian nu erau de vină. Şi ne- 
dumeririle au devenit mai acute. 

Cum se poate ca Sebastian, un autor: 
prin excelență scenic (dovadă că e atit de- 
jucat în ţară și străinătate) să piardă to- 
tuşi pe scena teatrului „Nottara“! Ce 
anume a pierdut ? Miezul, adică poezia. Şi 
doar indicațiile textului sînt mai mult 
decît limpezi. E drept că aici indicaţiile 
au fost respectate, dar mai mult în litera 
decît în spiritul lor. Despuiată de liris- 
mul şi de semnificaţiile ei adinc omenești. 
tratată ca o simplă comedie de situație, 
aproape ca o farsă, piesa a fost trădată. 
Dintr-o dată, totul a devenit ridicol, urit.. 
E inuman să priveşti tîrgul și oamenii 
care își duc acolo mica lor existență, cu: 
sarcasm. Preocupaţi să stirnească risul, în 
goană după cîrlige, interpreţii au pierdut 
-- de cele mai multe ori — esența lor: 
omenească, gingășia, vibrația sensibilă a 
textului. N-am găsit aproape de loc gene- 
rozitatea şi căldura lui Sebastian. Dezu- 
manizate şi depoetizate, personajele au că- 
zut uşor pradă șarjei și uneori chiar vul- 
garității. 

Se știe prea bine că genul acesta de. 
comedie se mulțumește să culeagă un zîm- 
bet, vecin uneori cu lacrima. Hohotul de 
ris e linia de minimă rezistență. Se ciş- 
tizgă destul de ușor, dar cu prețul abdicării 
de la calitate. Se pare că pe această linie 
a mers spectacolul de la „Nottara “ 

Fiecare dintre noi facem cîteodată lu- 
«ruri aproximative. Totul e să o ştim şi 
să nu ne-o iertăm. Perspectiva lucrului fă- 
cut o căpătăm numai după o pauză de 
respiraţie. Abia atunci ne dăm seama ce 
am greşit, ce n-am știut sau n-am putut 
face, cum am face dacă am lua-o de la 
cap. Nimic nu e prea grav dacă se poate 
repara, fiindcă nimic nu e definitiv. 
Steaua fără nume de la „Nottara“ s2 


poate repara, bineînțeles dacă cei în drept 
găsesc că e cazul. Şi zău că e cazul. O spun 
cu toată sinceritatea și cu toată simpatia 
pentru colegii de la „Nottara“. Nădăjduiesc 
că nu i-am mihnit şi că, în linii mari, 
sint de aceeași părere cu mine. 

Pentru că în fruntea acestor rînduri, 
alături de „Pro Sebastian“ eu aș vrea să 
pot adăuga „Pro Nottara“. 

Miron NICULESCU 


Divertismentul autorului 


Cu prețul, acceptat, al unei inconsistenţe 
dramatice evidente, Mircea Ştefănescu a 
scris O piesă cu dragoste ca dintr-o răsu- 
flare : un divertisment, un joc în dialoguri, 
însăilat pe citeva melodii ale lui Elly Ro- 
man. Totul e conceput în maniera cea 
mai puţin complicată, mai comodă, cu per- 
sonaje puţine, cu un decor unic (mai pre- 
cis, reductibil la unul singur), cu un con- 
flict care e mai mult pretext, simbure 
elementar de acţiune. 


Soții Bărbuceanu — el scriitor, ea com- 
pozitoare de muzică uşoară — au divorțat 
după un an de căsnicie, nu pentru că 
le-ar fi secat sentimentele de iubire, ci 
dintr-o neînțelegere de principii: Dinu re- 
fuză să sorie, în colaborare cu Marieta, o 
„comedie muzicală de actualitate“ și, in 
ciuda insistențelor ei, se îngroapă cu in- 
dărătnioie în elaborarea unei drame isto- 
rice, negind posibilitatea inspirației din 
viaţa contemporanä. Dimpotrivă, Marieta 
simte contemporaneitatea ca sursă princ- 
pală a compozițiilor ei. Soții se reîntilnesc 
într-o casă de creaţie la Sinaia, unde con- 
flictul pare să se rezolve în înțelegere re- 
ciprocă. Aparent, însă, fiindcă izbucnește 
din nou, adîncindu-se, dar întărind tot- 
odată premisele  definitivei paoificări. La 
întimplările familiei Bărbuceanu, asistă şi 
contribuie un pictor, Radu, o asistentă 
universitară de istorie, Corina, dar mai 
ales Matei, scriitor de texte muzicale și 
ambiţioasa lui  consoartă, Sevasta, pasio- 
nată a intrigilor mărunte. Pînă la sfâr- 
şit, Dinu se convinge de justețea ideilor 
promovate de Marieta, aceasta e fericită că 
şi-a reciștigat, apropiindu-și mai mult, so- 
tul; Radu și Corina au revelaţia sentimen- 
tului de dragoste ce-i lega nedeslușit la 
început ; Matei e promovat de la „textier“ 
la autor de comedie — el e de fapt au- 
torul Piesei cu dragoste, care se naște în 
însuși cuprinsul spectacolului, din conflic- 
tul soților Bărbuceanu — iar Sevasta, după 
cele citeva urzeli și întorsături alternative, 
se declară mulțumită de finalul fericit şi, 


mai cu seamă, de saltul profesional al 
soțului. 

Pretext sau divertisment, comedie lirică 
sau muzicală, O piesă cu dragoste e întii 
de toate un exercițiu, o demonstrație de 
abilitate teatrală. Mircea Ştefănescu demon- 
strează aici cum se poate scrie o piesă 
jucîndu-te de-a și cu teatrul, cu uşu- 
rință (nu uşurătate) și uneori cu candoare. 
Folosind un procedeu de fapt nu cu totul 
original (acel exploatat „hai să facem un 
spectacol“ în spectacol) autorul îl sal- 
vează în mare măsură prin adresa sau 
mai bine zis adresele strecurate în ţesă- 
tura comediei. Pledează pentru actualitate 
ca izvor de inspirație creatoare, combate 
prejudecata inferiorităţii, ca specie, a co- 
mediei muzicale, afirmă puterea dragostei 
şi... descoperă publicului mecanismul cons- 
truirii unei piese. Bravura ajunge pină la 
transiormarea actului III într-o recapitu- 
lare a celor precedente, adică a unor date 
complet cunoscute de spectator și gata re- 
zolvate în evoluţia acțiunii, fără ca faptul 
să jeneze prea mult. La lectură, O piesă 
cu dragoste nu e o „piesă“ de rezistenţă; 
montată, ea dobindește culori și lumini 
destul de durabile, chiar și în delinierea ca- 
raoterelor. 


Nu știm dacă priceperea dramaturgică a 
lui Mircea Ștefănescu avea nevoie de o 
confirmare. În orice caz, O piesă cu dra- 
goste — toomai prin ușurința tramei, prin 
invenția și conducerea elementară a con- 
fliotului și creionarea facilă a personajelor 
— o confirmă. După cum confirmă, ast- 
fel, reala capacitate de adaptare a auto- 
rului la condiţiile specifice ale comediei 
muzicale. Oare nu e bine să acordăm au- 
torului dramatic dreptul și posibilitatea de 
a se amuza, de a se verifica într-un exer- 
cițiu facil și ingenuu, dacă acest exer- 
cițiu ne amuză, pînă la urmă, și pe noi? 

Dacă autorii şi-ar fi conceput comedia 
avind în vedere un anumit colectiv tea- 
tral, credem că n-ar fi putut face ab- 
stracție de cel de la Brăila. În primul 

rînd, pentru Tanţi Căpăţină, parcă anume 
crescută din trăsăturile Marietei. lar dacă 
Mircea Ștefănescu pledează pentru trata- 
rea „majoră“ a comediei muzicale, Tanţi 
Căpăţină oferă exemplul după care se poate 
crea un rol feminin într-o asemenea come- 
die prin apelarea la mijloacele cele mai 
bune ale artei scenice. Ea a interpretat cu 
fineţe și spontaneitate atit textul în proză, 
cît şi partitura muzicală, a avut supleţe în 
alternarea scenelor de conflict cu cele de 
lirism, dozîndu-şi jocul cu inteligență şi fe- 
rindu-l permanent de orice accent vulgar, 
împrospătindu-i necontenit farmecul. 

Partenerul ei direct, Titu Vedea (Dinu), 
a secondat-o deopotrivă în altercaţiile fami- 
liale — cărora le-a dat nerv și ritm de 
comedie —, dar s-a dovedit mai puţin con- 
secvent în momentele de răgaz liric. Pe de 
altă parte, în jocul lui Vedea mai transpar 
unele tendințe declamatorii (evidente în fra- 
zare) şi un anumit manierism care-i ştir- 
beşte naturalețea. 

Succesul Tanţei Căpăţină fiind mai mult 
ori mai puţin scontat, revelația spectaco- 
lului a constituit-o Ştefan Mihăilescu, in- 
terpretul unui Matei plin de înțelegere prie- 
tenească și de simț al umorului: o reală 
și complexă prezență de comedie. Sereda 
Sorbul Varduca, la rîndul ei, a colorat cu 
savoare ambianța, iar interpretarea ei ar fi 
fost integral izbutită dacă şi-ar fi controlat 
rnai riguros respirația defectuoasă, care pe 
alocuri a dat replicilor o sacadare nefirească 
și monotonă. În sfîrșit, distribuția a fost 
întregită de Maia Belciu (Corina) și Petre 


Simionescu (Radu), care — deşi și-au in- 
teles rațional personajele — n-au făcut su- 


ficiente eforturi ca să-și topească în joc ri- 
giditatea evidentă a mișcării şi a trăirii seiu- 
timentale. 

Pentru Aurelia Marcu, montarea Piesei cu 
dragoste a reprezentat debutul regizoral. Ți- 
niîndu-se seama de faptul acesta, ea a rea- 
lizat o condiţie esenţială : a înţeles exact 
factura piesei, i-a dat ritm şi vervă de co- 
medie, fără să recurgă la efecte exterioare, 
fără să vulgarizeze spectacolul. E un indiciu 


ai măsurii şi al bunului gust. Remarcabilă, 
în sensul acesta, a fost conducerea scenei 
dintre Dinu şi Marieta (actul II), unde ten- 
siunea conflictului a fost asimilată firesc 
în cadență de comedie; de asemenea, sce- 
nele de inspirație componistică a Marietei 
şi finalul. Ceea ce regizoarea n-a pătruns 
sau n-a realizat în măsura cuvenită a fost 
faptul că piesa era... cu dragoste. Scenele 
de efuziune — aceasta şi din pricina lui 
Vedea, Belciu şi Simionescu — n-au vibrat 
în toată prospețimea implicată de text. Pe 
lingă aceasta, deficitară a rămas și fixarea 
regizorală a luminii : fundalul s-a şters în- 
tr-o tulbure apă verzuie care, într-un anu- 
mit grad, a privat spectacolul de luminozi- 
tate. | 

În această privință, o egală răspundere 
poartă şi decoratorii (Elena Benedec și Ro- 
land Laub) ; cu toate că și-au conceput un 
cadru adecvat acțiunii — de o destul de 
ponderată eleganță —, ei nu și-au calculat 
cu precizie aplicarea lui la condiţiile efec- 
tive ale scenei brăilene. 


Un ultim cuvint despre partitura muzi- 
cală. Trebuie să precizăm că subtitulatura 
„comedie muzicală“ a spectacolului nu e 
cea mai exactă. De fapt, e vorba mai mult 
de o „comedie cu muzică“. Comedia muzi- 
cală, în accepţia consacrată, presupune 
acompaniament de orchestră şi, mai ales, 
o demarcare netă a momentelor muzicale 
față de textul vorbit. Or, aici n-a existat 
orchestră, iar Tanţi Căpăţină și Petre Si- 
mionescu au acompaniat și s-au acompaniat 
singuri (şi cu multă muzicalitate) la pian 
şi la chitară. Ceea ce a fost foarte bine, 
fiindcă a dat un spor de organicitate și de 
firesc întregii montări, înscriindu-se ca un 
cîştig al concepției regizorale. În ce pri- 
vește muzica lui Elly Roman — agreabilă 
și de o certă distincție — am observa doar 
că s-ar fi putut înscrie pe o linie melodică 
mai accesibilă, mai ușor de reținut (lucru 
dovedit de succesul particular al cintecului 
„Un rîndunoi și-o rîndunică “, alert şi can- 


tabil). 


Fără balanță de precizie . 


Diversitatea firilor omenești, cu ceea ce 
ele au înnăscut și cu ceea ce dobindesc 
prin educaţie, se poate determina încă de 
la vîrsta adolescenței. lar un prilej de- 
osebit, un moment de răscruce e de natură 
să pună și mai mult în lumină virtuțile 
și cusururile oamenilor. Examenul de ad- 
mitere în facultate e, între altele, un ase- 
menea moment. 


Sîntem la Moscova, în casa profesoru- 
lui universitar Averin. Fiul cel mic al 
profesorului, Andrei, a terminat şcoala 
medie şi urmează să-și aleagă o profe- 
siune, adică să intre la o facultate. În 
aceeași situație sînt și prietenii săi, Galea 
şi Vadim, precum și vărul său Alexei, so- 
sit din Siberia împreună cu doi colegi, 
Katea şi Afanasie. Şase adolescenţi, șase 

individualități diverse — diferit structu- 
rate, cu o zestre de viață diferită — se 
adună pentru cîtva timp, împrejurul ace- 
leiaşi preocupări, trăiesc aceleaşi emoții 
din ajun de examen. Condiţiile sînt însă 
deosebite. Alexei, care a muncit în timpul 
anului la un S.M.T., încearcă să-şi com- 
pleteze, în pripă, cunoștințele; prietenii 
lui siberieni studiază sîrguincios pe unde 
apucă  (Afanasie doarme nopţile în gară 
sau în parc); Galea, mai superficială, 
tratează examenul cu ușurință; Vadim, 
fiul unui academician, are o certitudine: 
locul în facultate îi e asigurat de in- 
fluenţa tatălui său ; în sfîrșit, Andrei, răs- 
făţatul mamei, oscilează între facultăţi, nu 
discerne drumul pe care să meargă. Pină 
la sfîrşit, Afanasie şi Katea iau exame- 
nul, Alexei e respins, iar Andrei renunţă. 
Pentru cei care au trecut e un pas îna- 
inte în viață, pe drumul aspirațiilor, pen- 
tru cei respinşi e un început de clarificare 
cu ei înșiși. 

Puţini autori contemporani de comedie 
au fost atît de fericit inspirați ca Viktor 
Rozov, cînd a scris Într-un ceas bun, pe 
care am rezumat-o. Cu multă finețe, au- 
torul împletește povestea tinerilor candi- 
dați la studenţie, cu firul sinuos al ca- 
rierei lui Arcadie (fratele mai mare al lui 
Andrei) și cu întimplările din viața Ma- 
şei, logodnica şi apoi soția acestuia. Ar- 
cadie e actor. Citeva eşecuri, provenite 
dintr-o greșită apreciere a forțelor sale la 
un moment dat, îl împing să renunțe la 
teatru. Criza sufletească a lui Arcadie se 
rezolvă însă, mai ales prin contribuţia 
afectuoasă a Maşei. Şi ea a avut un ideal 
de artă: s-a pregătit cu asiduitate să de- 
vină pianistă; un accident stupid i-a in- 
terzis pentru totdeauna realizarea aspira- 
tiei sale. Dar n-a deznădăjduit, nu s-a 
ratat. Şi-a ales meseria de fotograf, care, 
deşi e socotită „artă minoră, îi dă sa- 
tisfacții. 

Astfel, tinerilor eroi din Într-un ceas 
bun li se oferă exemplul a doi oameni — 
puțin mai virstnici —, care nu numai că 
au depășit examenul de admitere, ci și alte 
cîteva examene ale vieții. Din experiența 
lui Arcadie şi a Mașei, din propriile lor 
frămîntări, eroii noştri vor desprinde două 
lecţii fundamentale. Întii, aceea de a-ţi 
descoperi vocaţia, „punctul, locul în viaţă“, 
cum îşi va da seama Andrei. În al doilea 
rînd: în viaţă, esenţialul e să iubeşti 
munca, să fii adînc pătruns de sensul 
înnobilator al ei, indiferent de forma în 
care ea se concretizează. 

Toate aceste idei şi întimplări au fost 
îmbrăcate într-un umor sănătos și senin, 
care a făcut din Într-un ceas bun o co- 
medie plină de  vioiciune, savuroasă. În 


acest sens, piesa lui Rozov va rămîne 
multă vreme un model de tilcuire a unor 
gînduri şi probleme grave, prin interme- 
diul celor mai bune mijloace ale come- 
diei. 

Teatrul din Birlad a fost, şi el, bine 
inspirat în alegerea comediei lui Rozov, 
atît pentru calitatea acesteia, cît şi pentru 
că resursele lui actoricești pot acoperi exi- 
gențele piesei. Aceasta a reieșit din dis- 
tribuţie, care, chiar dacă n-a fost perfect 
omogenă, s-a mulat pe intenţiile esenţiale 
ale autorului. Problemele au fost surprinse 
cu justețe de regizorul Aurel Cerbu, care 
a fixat coordonatele principale ale spectaco- 
lului,- pricepîndu-se să-i dea ritm de co- 
medie și să sublinieze umorul replicilor. 
Totul, însă, de o manieră brută, crudă şi 
de aceea, pe alocuri, cu linii prea îngro- 
şate. Vrem să spunem că spectacolul Bir- 
ladului n-a fost șlefuit în suficientă mä- 
sură, n-a reflectat subtilitatea, nuanțele, 
pe care le cerea piesa lui Rozov. Dacă 
ni se îngăduie imaginea, spectacolul de la 
Birlad își măsoară meritele şi scăderile cu 
cîntarul şi nu cu balanţa fină de far- 
macie. 


Nu e, aceasta, o constatare neapărat 
negativă. Teatrul din Birlad e foarte tînăr 
(şi ca dată a înființării, și ca virstă a 
oamenilor care-l alcătuiesc) și cruditatea, 
avintul pe  traiectoriile mari, în care se 
neglijează nuanțele, sînt, de multe ori, o 
caracteristică a tinereţii. Am vrut însă să 
semnalăm fenomenul, pentru ca să se ţină 
seamă de el în evoluţia viitoare a acestei 
promițătoare grupări teatrale. Citeva exem- 
ple ne vor întregi gîndul. În preocuparea 
de a nu conteni fluxul de comedie, regia 
a trecut prea ușor peste momente de 
nuanţă lirică, de meditaţie sau chiar de 
zbucium. Așa se face că Andrei tratează 
cu o inexplicabilă nepăsare vechea afec- 
țiune pentru Galea, arată o înțelegere prea 
facilă pentru legătura înfiripată între Ale- 
xei şi Galea, iar mărturisirea şi tinereasca 
suferință a Katei sînt trăite superficial. 
Aşa se face, de asemenea, că momentele 
de intensă căldură ale Mașei nu sînt de 
loc realizate, pe fața ei citindu-se doar 
un vag sentiment de mihnire şi nu com- 
plexa stare de suflet care-i va da forța 
să-l însănătoșească moral pe Arcadie... In- 
suficienta atenție pentru nuanţe se vădeșşte 
și în interpretarea mamei, Anastasia Ave- 
rin, ajungindu-se la tonuri şi atitudini im- 
perative ce nu aparțin personajului. 

La nivelul actual al teatrului birlădean, 
Într-un ceas bun a fost un spectacol mon- 
tat cu decență și, dacă n-a avut tot far- 
mecul implicat de text, a cucerit în schimb 
prin vioiciune şi vigoare tinerească. Per- 
sonajul principal, Andrei, a dat mult de 

furcă lui Gigi Enescu, care a trebuit să 
se întoarcă la virsta şi la mentalitatea 
eroului, împlinindu-le în parte. El a scontat 
aproape exclusiv efectele imediate de co- 
medie, urmărind numai trama situațiilor. 
De aceea, reușitele actoricești mai de seamă 
au trecut altor interpreţi. Dintre aceștia, 
cei mai buni au fost: Radu Dumitrescu 
(Vadim), foarte sigur pe datele personaju- 
lui, căruia i-a intuit exact snobismul şi 
carierismul ; Ştefan  Tivodaru (Arcadie), 
consumat de o frămîntare sinceră și reţi- 
nutà și Octavian Cosmuţța (Alexei), plin 
de forță și de siguranţă, răspîndind un 
sănătos suflu de încredere. Nu trebuie ui- 
tată interpretarea sobră și caldă totodată 
a lui Laurențiu Mărgineanu (profesorul 
Averin), și nici aceea a lui Constantin 
Coşa (Afanasie), punctată cu destul umor. 


Exemplu 


Spectacolele de comedie muzicală sau de 
estradă, oricît de ciudat s-ar părea, sînt 
dintre cele mai dificile. Nu fiindcă ar 
presupune deosebite condiții de montare 
sau fiindcă ar cere un efort particular 
actorilor ; ci pentru că o tradiție insalubrä, 
încă neînlăturată cu totul, le poate ușor 
transforma în manifestări triviale, din 
care sînt alungate bunul simţ și mai ales 
bunul gust. În fond, e veșnic anevoioasa 
problemă a rîsului. A face pe oameni să 
ridă, să ridă din toată inima — fără să 
recurgi la efecte exterioare, este deosebit 
de greu (vezi răspunsurile lui Mircea 
Ștefănescu la Discuţii şi însemnarea Învă- 
țaţi-ne să ridem, „Teatrul“, nr. 2) şi, nu 
rareori, actorii forțează mîna, se stră- 
duiesc să obțină efecte comice, ilare, în- 
tr-un mod cu totul artificial și arbitrar. 

Cu atit mai îmbucurătoare, mai recon- 
fortante sînt exemplele bune. În special, 
cînd ele vin de la un teatru mic de re- 
giune, cum e cel din Sf. Gheorghe: aici 
s-a montat, spre sfîrşitul stagiunii, versiu- 
nea maghiară a comediei muzicale Căld- 
torie de nuntă (Cu dragostea nu-i de 
glumit) de Dihovicinii, muzica de Bogo- 
slavski. Textul lui Dihovicinii e, fără pre- 
tenții, un bun prilej pentru un spectacol 
antrenant, vioi, senin. Dar regia şi inter- 
pretarea pot să schimbe mult un text: în 
bine şi în rău. Regizorii Czompâk Mihály 
și Kováts Dezsö l-au servit cu decenţă, 
cu bun simț și cu destul bun gust, pe 
care le aminteam la început. De fapt, 
cînd se întrece măsura, într-o comedie 
(sau în oricare specie dramatică) ? Atunci 


Din interpretärile feminine, cea mai in- 
teresantă a fost a Vioricăi Suciu (Galea), 
îmbinare de cochetărie naivă şi de since- 
ritate sentimentală. La rîndul ei, Ioana 
Baciu (Katea) are sorți să devină o bună 
actriță de comedie, dar e încă insuficient 
de matură şi nu destul de stăpiînă pe mij- 
loacele scenice. 

Decorurile Adinei Reich au însoțit linia 
deschisă a comediei, dîndu-i aer şi seni- 
nătate. Mobilierul şi recuzita au avut însä 
ceva rudimentar în ele, mai ales în sufra- 
geria-salon a profesorului Averin. 

Într-un ceas bun a prilejuit 'o afirmare 
certă a Teatrului de Stat din Birlad, deși 
acesta mai are de făcut pași pentru a se 
putea apropia de spectacolul de la Cluj 
(unde a avut loc premiera pe ţară a piesei 
lui Rozov), care, deocamdată, constituie, 
un etalon de ţinută. 


bun 


cînd indicaţiile regiei (în mișcare și în 
acțiunile verbale) abandonează litera tex- 
tului și plutesc în eterul arbitrarului şi, 
în cazul de față, al comicului în sine. Nu 
se poate spune că regizorii spectacolului 
n-ar fi apelat și la asemenea efecte, dar 
în linii generale, ei și-au integrat viziu- 
nea pe albia textului. Această înțelegere 
a fost confirmată și de jocul măsurat, 
lejer dar nu facil, al unuia dintre regizori, 
Kováts Dezsö (profesorul Sinnikov). 

Am asistat la desfășurarea unui spec- 
tacol plin de tinerească voioșie, tivit din 
loc în loc cu momente de umor sănătos: 
iată meritul wegiei şi al interpreţilor. 
Ceea ce nu înseamnă că aceștia din urmă 
au fost de egală valoare. Dimpotrivă; au 
fost cîțiva care n-aveau ce căuta în dis- 
tribuţie, lipsiți fiind de  contingențe cu 
rolul (Kováts Kató — Zoia, şi Szirmay 
Gabriella — Olga). Kováts Kató nu a 
avut vîrsta personajului și s-a ocupat mai 
mult de amänuntele vestimentare decît de 
replică, în timp ce Szirmay Gabriella a 
intrat în scenă cu o stingăcie care n-a 
mai părăsit-o pină la sfîrşit. Alții au 
descurcat de bine de rău ghemul capri- 


cios al comediei (Fekete Gyula — An- 
drei, Zsoldos Arpad — Kostea, Kováts 
Erszébet — Alexandra şi pomenitul Ko- 


váts Dezsö) ; în sfîrşit, doi actori tineri 
au emis, prin jocul savuros și inspirat, 
serioase pretenții la invidiatul titlu de co- 
medieni de marcă autentică: Nagy Ilona 
(Nastenka) şi Botka László (Mark). 

Şi tocmai fiindcă sînt tineri și fiindcă 
sint talentaţi, ne îngăduim să  recoman- 

Scenă din „Cu dragostea nu-i de glumit“ 


dăm : celei dintii, mai multă încredere în 
resursele proprii, mai multă. siguranță; 
celui de al doilea, evitarea manierelor (mo- 
derat manifestate pînă acum) ale unor 
comici consacrați (în special Latabár), 
pentru a-şi păstra intactă individualitatea 
expresiei. 

Ceea ce nu ne-a plăcut în spectacolul 
de la Sf. Gheorghe a fost partea muzi- 
cală. Orchestra s-a ilustrat nu arareori 
prin stridențe, instrumentele nu au avut 
o rezonanță omogenă şi nu au menajat 
de loc pe interpreți (care, în paranteză fie 
spus, nu ştiu să cînte şi nici voce nu au). 
A reieşit, astfel, superficialitatea cu care a 
lucrat dirijorul Molnâr Kâroly, iar faptul 
e de natură să îngrijoreze, fiindcă teatrul 
din Sf. Gheorghe montează în mod curent 
operete. Nici regizorul, care supraveghează 
omogenitatea spectacolului, nu poate ră- 
mine indiferent în această privință. El e 


cel care trebuie să solicite, cu autoritate, 
aportul serios al orchestrei şi al şefului de 
orchestră, precum şi al actorilor care au 
de susținut partituri muzicale. Tot atit de 
firesc, cum se cere aportul scenogralului 
şi costumierului. 

Decorurile şi costumele lui Vâlgyesi An- 
drâs — afine textului — au fost bine 
concepute, dar au avut păcatul unei exe- 
cuţii grosolane, mai ales sub raportul cu- 
lorii — foarte rudimentar aplicată. 

Față de insuficienta îngrijire a parti- 
turii muzicale şi a  scenografiei, teatrul 
din Sf. Gheorghe trebuie îndemnat să-și 
mărească eforturile; pentru ținuta şi so- 
brietatea vivace cu care a prezentat tex- 
tul, merită laude. Și, dacă ne gindim 
la firescul primat al acestuia din urmă, 
micul teatru secuiesc a realizat destul de 
mult. 


Florian POTRA 


Unde este comedia ? 


Cu o formulă tot atit de lapidară dar 
mai concludentă, piesa Aşa sint timpurile 
s-ar fi putut intitula „Aşa sînt oamenii“, 


6. — Teatrul nr. 5 


căci comedia lui Eji Jurandot nu pune pe 


primul plan datele noii realități sociale, 


cît reflexul acestora în conştiinţa oameni- 

lor. Acceptind cu entuziasm „timpurile“, 
oamenilor le mai rămîne încă să lupte cu 
prejudecățile, cu falsa optică prin care 
sezisează realitatea. 

Eji Jurandot, autorul piesei Aşa sint 
timpurile, ne-a oferit un bogat prilej de 
amuzament şi meditație, pe marginea fră- 
mîntărilor citorva personaje deosebit de 
sensibile la felul cum sînt văzute de cei 
din jur. Ceea ce e izbitor, în primul rînd, 
în această piesă, este fineţea ironiei cu 
care e conturat profilul fiecărui personaj, 
spontaneitatea dialogului şi, mai ales, pre- 
zența de loc supărătoare a autorului pro- 
iectat asupra întregii acțiuni, deoarece pie- 
sa nu este decit istorisirea modului cum 
s-a născut 0... piesă. Procedeul acesta, 
destul de cunoscut, e folosit aici ca un 
subtil mijloc de ironie, la adresa scriitorilor 
care percep viața şi, implicit, literatura în 
mod schematic, livresc. 

Personajul principal al piesei este dra- 
maturgul Iulian Skupen. De la primele 
replici, ne dăm seama că-l cunoaștem: e 
doar un tip destul de frecvent astăzi la 
noi. A venit în documentare în orășelul 
provincial X, la fabrica de cuie unde Ze- 
linski, prietenul său din copilărie, este 
director. Numai că, o dată cu bagajele, 
Skupen a adus cu sine din Varşovia şi 
subiectul, și personajele, și conflictul vii- 
toarei sale piese. Așa sint timpurile oglin 
deşte situaţia tragi-comică a acestui dra- 
maturg, căruia viața, realitatea îi răstoarnă 
complet schema preconcepută de valori. 
Prin crearea acestui personaj, care desco- 
peră treptat oamenii şi adevăratele lor 
probleme, autorul a intenționat să satiri- 
zeze falsele aprecieri asupra vieții, jude- 
carea pripită, lipsa de trăire autentică a 
cotidianului. 

Viziunea aceasta, învăluită de un umor 
delicat, spiritul inteligent al piesei nu pot 
acoperi însă unele deficiențe. Nu o dată 
am avut impresia că această cursă, în- 
tinsă scriitorului Skupen, a fost atît de 
abilă, încît s-ar putea spune că însuși Eji 
Jurandot a căzut într-însa ; căci ceea ce 
putem reproşa piesei acestuia, începută fi- 
resc şi cu un anume inedit, este frîngerea 
ei și revenirea, pe alocuri, tocmai la sche- 
mele ironizate cu atita finețe. Piesa cu 
care scriitorul Skupen se întoarce la Var- 
șovia nu este alta decit aceea pe care o 
vedem noi, spectatorii. Or, Așa sint tim- 
purile este o lucrare din care nu lipses= 
nici anumite date convenţionale (abundența 
amănuntelor tehnice, raționalizarea pro- 
ducției, frământările inovatorului etc.) şi 
nici schemele : schimbul de locuri între po- 
zitivi și negativi, falsa intrigă amoroasă, 
quiproquo-ul etc. Trebuie să recunoaștem 
insă că aceste carențe sînt generos com- 


pensate de un dialog prompt şi spumos, 
antrenant şi pătrunzător ; piesa are dezin- 
voltură, precum și o sănătoasă notă de 
umor optimist. 

Dacă toate aceste calități sînt evidente. 
la lectură, în spectacolul Teatrului de Star 
„Valea Jiului“ din Petroșani, ele apar ex- 
trem de sărăcite. Printr-un recul inexpli- 
cabil din fața comediei, regia (George Ra: 
fael) a atenuat ironia, a scos spuma (aşa 
cum fac gospodinele la dulceaţă), aducind 
în prim plan problemele de conștiință ale 
directorului Zelinski. Echivalind cu o ne- 
sezisare a spiritului propriu al piesei, a- 
ceastă viziune a dus la un spectacol greoi, 
pe alocuri melodramatic, lipsit de vervă 
şi fantezie. Supralicitînd problemele direc- 
torului Zelinski şi frămîntările lui Sku- 
pen, legate de acestea, regia a dat come- 
diei un caracter dramatic, proiectind asu- 
pra întregii acţiuni întrebarea dacă direc- 
torul este un om onest sau nu, dacă 
conştiinciozitatea sa în muncă e datorită 
entuziasmului sau dorinței de parvenire. 

Directorul Zelinski apare ca un munci- 
tor simplu, cinstit, cu o viață sufletească 
netă, în peisajul căreia se ivesc, din cină 
în cînd, cîteva întrebări vitale referitoare 
la necesitatea construirii socialismului, la 
sacrificarea intereselor personale în faţa 
celor obștești etc. Jocul corect şi sobru al 
lui Gheorghe Iordănescu,  concordind cu 
atmosfera generală a spectacolului, a creat 
un personaj în care nu sclipeşte nici un 
licăr de ironie, de umor, elemente care 
se cereau relevate, fie în raporturile sale 
cu inovatorul Petrika, fie în relaţiile cu 
soția sa. 

În rolul cel mai dificil și, totodată, cel 
mai interesant al piesei, Ion Pavlescu a 
realizat un tip de scriitor care, chinuit de 
problemele sale de creaţie, și-a pierdut 
umorul sec, ușor intelectualist pe care il 
implica personajul. Devenit fără justificare 
erou prin excelență pozitiv, Skupen înce- 
tează de a mai fi un erou interesant. 

Singurul personaj care s-a abătut de la 
Linia gravă a spectacolului, fiind rezolvat 
pe linia comediei, dar aducînd o notă ca- 
ricaturală de șarjă groasă, este pana Do- 
rothea, soţia directorului Zelinski (Eugenia 
Vlass-Botoșescu). Nevastă de profesie, cu 
pretenţii „intelectuale“, hotărită să inter- 
vină energic în existența soțului, impunin- 
du-și autoritar principiile de viaţă, visînd 
cu nesaț capitala cu toate apanaiele mon- 
denității, pana Dorothea este un personaj 
conturat totuși cu finețe, în sufletul căreia 
se zbate o sinceră aspirație lirică spre c 
viață mai frumoasă. Dezinvoltura cu care 
această femeie se întoarce la căminul con- 
jugal după eșuarea unei escapade amo- 
roase şi faptul că, în ciuda transformărilor 

survenite în evoluția celorlalte personaje, 
pana Dorothea rămîne aceeași, fără a înţe- 
lege nimic din ceea ce se petrece în jur, 
conferă personajului o notă aparte, care se 
cerea imperios valorificată. Eugenia Vlass- 
Botoșescu a dat însă eroinei o vulgaritate 
lipsită de nuanţțare, demascînd-o ieftin încă 
din actul I. 

Dacă regia a trasat această linie rigidă 
personajelor principale, trebuie menţionat 
că cele secundare au fost mult mai reali- 
zate în spiritul piesei. În rolul bătrinului 
inovator Petrika, Justin Z. Handoca a iz- 
butit o creaţie valoroasă, aducînd în scenă 
prezența autentică a unui muncitor preo- 
cupat de problemele producţiei, fără ni- 
mic ostentativ sau schematic. La fel, in 


Răspuns unei 


Pe John Mac Hall, autorul piesei Tre- 
nul poate fi oprit, l-au făcut cunoscut 
publicului britanic și, apoi, celui din alte 
țări, afişele teatrului ,,Workshop” situat 
în East-End, cartier muncitoresc din Lon- 
dra, teatru susținut de sindicate, al cărui 
prim obiectiv este luminarea conștiinței 
muncitorilor pe calea artei. Trenul poate 
fi oprit — reportaj dramatic jucat cu suc- 
ces în întreaga Anglie — constituie o ex- 
presie a luptei pe care milioane de oameni 
din lumea întreagă o poartă împotriva 
ațițătorilor la un nou război. 

Piesa porneşte de la un simbol: un tren, 
traversînd cu o viteză din ce în ce mai 
mare țările europene, se îndreaptă spre 
o destinație care devine cunoscută pasa- 
gerilor abia în cursul călătoriei, purtind 


Scenă din „Trenul poate îi oprit“ 


>” 


pana Elia, secretara directorului, Anca Le- 
dunca a creat o imagine graţioasă, de un 
comic discret în aparenta dragoste față de 
şeful «ei. 

Din aceeaşi teamă față de eventualele 
hohote de ris, regia a rezolvat în mod 
auster întrevederea explicativă dintre pana 
Elia şi Zelinski, ca și finalul comediei, 
două momente care se pretau la o interpre- 
tare deosebit de spirituală. 

Transformiînd comedia Aşa sint timpu- 
rile într-o piesă de un gen imprecis, in 
orice caz cu multe accente dramatice, Tea- 
trul de Stat din Petroşani ne-a oferit un 
spectacol corect pe linia acestei viziuni, da: 
depărtat de adevăratul spirit al piesei. 

Mira IOSIF 


întrebări majore 


oameni foarte deosebiți, cu iluzii şi nă- 
dejdi diferite. Mai mult metaforă decit 
realitate obiectivă, trenul simbolizează 
„goana  înarmărilor”, incercarea forțelor 
agresive şi rapace de a îndrepta omenirea 
spre un nou măcel. În felul acesta, titlul 
piesei nu constituie altceva decit un răs- 
puns la întrebarea: poate fi acest tren 
oprit ? Da! Trenul poate fi oprit. Totul 
este insă ca, din timp, să se tragă sem- 
nalul de alarmă. 

Modul metaforic în care John Mac Hall 
înțelege să-şi dezvolte tema nu împietează, 
totuși, asupra realismului piesei. Printre 
călători, întîlnim trei categorii de perso- 
naje: oameni conștienți, pentru care des- 
tinația trenului (spre război) nu mai con- 
stituie nici un mister (Katherin Lorenz, 


Scenă din „Aşa sînt timpurile“ 


Karel Nielsen, Georg Mehring); oameni: 
înșelați, cărora li s-au speculat atit mize- 
ria în care trăiesc, cît și naivitatea poli- 
tică (Goriano, Ana Voicek, Gertha Auer- 
bach) ; de asemenea, cei corupți de impe- 
rialişti (James Stevens, Wolfgang Eckert, 
Pavel Lorenz). Înăuntrul acestor categorii, 
există nu numai o biografie precisă a fie- 
cărui personaj, ci și un profil etic indi- 
vidual, caracteristic. Cinismul lui Eckert, 
de pildă, nu seamănă cu cel al lui James 
Stevens. Fiind american, Stevens dă un 
soi de alură sportivă manifestărilor sale 
de grosolănie ; pe lingă infatuarea și lipsa 
sa de scrupule, acesta posedă și un soi 
de ingeniozitate, pe care Eckert, cu gravi- 
tatea sa specific germană, nu o poate avea. 
Tot astfel, feminitatea Katherinei Lorenz 
implică accente de gingășie, care lipsesc 
lui Mehring, comunist trăit zeci de ani 
în închisori și lagăre de concentrare, la 
care predomină forța de convingere a ma- 
selor și luciditatea politică. 

În general însă, autorul se preocupă 
prea puțin de viața interioară a persona- 
jelor sale, acestea par simpliste, lipsite de 
o evoluție care să oglindească dezvoltarea 
conflictului. Alături de formule şi for- 
mulări vagi și generale, menite a preciza 
poziția politică a personajului, individua- 
litatea eroilor se reduce la o biografie po- 
vestită. 

Construcţia piesei este destul de intere 
santă. În primele tablouri, sîntem puși în 
fața unor drame individuale, cu profunde 
semnificații sociale : conflictul dintre Pa- 
vel şi Katherin Lorenz (cînd aceasta îşi 
dă seama că soţul ei, individualist atroce, 
şi-a trădat patria, devenind spion ameri- 
can), apoi acela dintre aceeaşi tinără doc- 
toriță engleză, de curind cetățeană a Ce- 
hoslovaciei populare, şi inginerul construc- 
tor Mac Lin, tipul tehnicianului apolitic 
ce-şi urmează stăpinii cu credință, fără să 
se intereseze cui va servi construcția ia 
care lucrează. Asemenea momente de con- 
flict, fiecare avind alt mobil, se succed în 
continuare : James Stevens cu Gertha Auer 
bach, Wolfgang Eckert cu Karel . Nielsen. 
Toate aceste destine şi drame individuale 
se unesc într-un mare șuvoi, într-o mare 
dramă colectivă, devenind un simbol al 
destinului umanităţii întregi. Personajele — 
care pină acum se mișcau în cadrul intim 
al compartimentelor de clasa întîi şi a 
doua, în căutarea unor soluţii pentru dra- 
ma lor proprie, a unui sprijin — se adună 
la clasa a treia. Aici, se găsesc cei mai 
dezmoşteniţi dintre oameni : poloneza Ana 
Voicek, luată de nemți la muncă forțată 
în Germania şi înșelată de emigranții po 
lonezi să nu se mai întoarcă acasă; fran- 
cezul Philippe Maillard, căruia, într-un 


lagăr de concentrare, fasciștii i-au ars 
ochii cu ţigara și a cărui singură dorință 
este să se răzbune; Enrico Goriano, mun- 
citor italian, şomer, care speră să-şi îm- 
bunătăţească întrucitva viața,  lucrind la 
construcția obiectivului militar către care 
se îndreaptă. Printre ei, se află şi comu- 
nistul Georg Mehring, care călătorește cu 
un paşaport fals şi- a cărui unică ţintă 
este de a-i: ajuta pe ceilalți pasageri să 
se unească şi să oprească trenul. Moartea 
lui (este împușcat de James Stevens) nu 
va constitui numai o jertfă adusă cauzei 
pentru care luptă, ci și factorul catalizator 
care va ajuta la cristalizarea acelei forțe 
colective în stare să impună oprirea tre- 
nului. 

Valoarea piesei nu stă în profunzimea 
sau complexitatea sa, ci în forța mobili- 
zatoare, agitatorică a simbolului. Mijloa- 
cele folosite de autor nu depășesc pe cele 
ale reportajului ; accentele de autenticitate 
nu se datoresc atit unor situaţii tipice, 
unor caractere adincite, cît mai ales ade- 
renței la actualitate : spectatorul este pus 
să retrăiască problematica unei epoci, față 
de care nu poate rămîne indiferent. 

Tocmai un asemenea scop a urmărit 
regizorul Victor Bumbeşti, cînd a dat viaţă 
piesei pe scena Teatrului de Stat din Pe- 
troşani. Ceea ce trebuie remarcat de la 
început este ritmul spectacolului. Pe mă- 
sură ce trenul își sporește viteza, replicile 
personajelor devin mai sacadate, gesturile 
mai  repezite şi mai nervoase, neliniștea 
creşte. Altoit, pe cît cu putință, pe ritmul 
specific psihologiei fiecărui personaj, acest 
ritm general urmărește cu precizie atît lo- 
gica individuală a personajelor, cât şi ţinta 
ideologică a piesei. 

Regizorul ştie să marcheze rolul şi greu- 
tatea specifică a personajului pentru fie- 
care situație în parte, prin mijloace sim- 
ple. 

În tabloul 2, în scena dintre Katherin 
şi Pavel, regizorul a plasat-o pe eroină în 
unghiul cel mai vizibil, pentru a sublinia 
că ea este nu numai purtătoarea de cu- 
vînt a autorului, ci şi factorul decisiv a! - 
conflictului dramatic. În tabloul 3, care 
trebuie să sugereze amnevoioasa clarificare 
de conștiință a inginerului Mac Lin, Ka- 
therin ocupă, la început, locul cel mai pu- 
țin vizibil, pentru ca ulterior, în cursul 
desfăşurării dramatice, să treacă în centrul 
scenei, concentrind asupra ei atenția spec- 
tatorilor. În tabloul 5, în biroul lui Eckert, 
regizorul a folosit un scaun turnant. Per- 
sonajul se află cu spatele la public. Cînd 
intră Karel, el nu face decit să se ro- 
tească cu scaunul, după o scurtă pauză. 
Astfel, regizorul a încercat să realizeze 
caracterul relaţiilor dintre cele două perso- 

naje, justificind în același timp momentul 
surpriză pe care îl trăieşte Karel. 

Deşi ritmul imprimat spectacolului arată 
că regizorul a izbutit să se apropie de 
factura piesei, totuşi armonizarea mijloace- 
lor scenice cu textul dramatic rămine de- 
ficitară.. Ca gen, reportajul dramatic soli- 
cită o mai variată folosire a paletei de 
culori regizorale, mai multă vioiciune şi 
inventivitate, calități de care direcția de 
scenă pare a se fi ferit. 

Pe aceeaşi linie pot fi menţionate deco- 
rurile (Adalbert Wilke), care nu reușesc 
să aibă o funcţie de caracterizare. Îndeo- 
sebi, decorurile compartimentelor de clasa 
întîi și a doua nu au nimic comun cu 
specificul unui tren „expres“. 


Regretăm că nu toţi interpreţii au fost 
în măsură să dea viaţă acestei puneri în 
scenă. Unii dintre ei dau impresia că exe- 
cută mecanic o mișcare sau spun automat 
o replică străină, rămânînd indiferenți la 
ceea ce textul pretinde. Desigur, aceasta 
nu constituie regula generală a spectacolu- 
lui. Ana Colda (Katherin) și Zizi Bărbu- 
lescu (Karel). au dat nu numai vibraţie 
interioară temei fizice puse de regizor, dar 
au şi realizat momente pline de intensitate 
dramatică. Ana Colda, mai ales, este de 
remarcat prin discreţia şi simplitatea cu 
care îşi execută trecerile de la o stare la 
alta. În tabloul 2, într-o atitudine aproape 
complet lipsită de mişcare, doar printr-o 
gamă foarte variată de tonuri, reușește să 
treacă de la sentimentele cele mai gingașe 
de dragoste la o stare de frămintare inte- 
lectuală intensă, dar exprimată deosebit de 
firesc. S-ar putea obiecta că afectivitatea 
actriţei nu participă deopotrivă și la mo- 
mentele „agitatorice“, la replicile cu ca- 
racter politic; că textele care dezvăluie 
credința politică a personajului sînt debi- 
tate dur şi retoric. De asemenea, actrița 
evită lupta interioară în momentul în care 
descoperă fapta criminală a lui Pavel, ho- 
tărirea ei de a rupe cu acesta exprimiîn- 
du-se prea brusc, prea direct, cu o anume 


Să nu 


Psihologic vorbind, orice piesă de teatru 
censemnează mişcarea unor personaje între 
două praguri sufleteşti. Progresivă sau re- 
gresivă, ca realizare etică, această mişcare 
este, din punct de vedere dramatic, o evo- 
luţie, în sensul că furnizează necontenit ele- 
mente noi., Orice inversiune în suita emo- 
țională dă impresia neverosimilului. A oferi 
dintru început datele psihologice la care 
trebuie să se ajungă abia la sfîrşitul piesci 


+ 


lipsă de umanitate. Or, dragostea pasio- 
nată a Katherinei față de soțul ei trebuia 
să constituie o considerabilă dificultate su- 
fletească pe care actrița nu a exprimat-o 


în joc. 
Zizi Bărbulescu dovedește temperament 
actoricesc, mai ales în izbucnirile de ură 


împotriva lui Wolfgang Eckert. Dar și ea 
comite aceeași greșeală ca și Ana Colda: 
devine rece, de îndată ce manifestările de 
ură, deplasîndu-se de pe terenul relațiilor 
interindividuale, capătă semnificaţie socială. 
În același timp, Zizi Bărbulescu nu reu- 
şeşte să se mențină pe tot parcursul ro- 
lului la aceeaşi intensitate dramatică : spre 
sfîrşit, ea pare a-și fi epuizat mijloacele, 
forţa sa temperamentală scade. 

Ion Pavlescu, în James Stevens, și C. 
Adamovici, în Wolfgang Eckert, ilustrează 
de asemenea prin mijloace, poate uneori 
cam convenţionale, fondul sufletesc al per- 
sonajelor pe care le interpretează. În inter- 
pretarea lui Adamovici, amestecul de or- 
goliu şi cruzime, de bruscheţe şi laşitate 
al personajului dă, pînă la urmă, o ima- 
gine de-a dreptul fioroasă. În ultima parte 
a rolului însă, pierzînd partida, el cedează 
în chip nejustificat, lăsindu-se parcă inti- 
midat, renunțind la cruzimea sa, care — 
totuși — acuma, era singura atitudine fi- 
rească pe linia caracterului său. 

Cît despre Elena Antonescu, ea reali- 
zează cu căldură rolul Anei Voicek. Gh. 
Iordănescu, în Georg Mehring, impune oa- 
recum prin masivitate, dar nu izbutește 


totuși să ne facă să simțim forța de con- 
vingere a personajului pe care-l interpre- 
tează. Replica lui este adesea lipsită de 


participare sufletească, de credință în ade- 
vărurile rostite. 

Cu toate lipsurile, generate mai ales de 
o interpretare pe alocuri insuficientă, spec- 
tacolul reușește să comunice în parte idei- 
le autorului. Aceasta se datorește faptului 
că spectacolul Trenul poate fi oprit este, 
mai ales, spectacolul regizorului. 

Livia MARIN 


anticipăm 


înseamnă a anula evoluţia interioară a per- 
sonajului, a „bate pasul pe loc“. Nu se 
pcate interpreta patima cotropitoare, în ace- 
laşi timp iubire şi sensualitate, a lui Othello, 
din primele scene ale tragediei shake- 
speariene, cu neliniştea ucigașă, iscată şi 
hrănită de viermele geloziei, din final. O 
asemenea anticipare produce un decalc în- 
tre datele conștiinței (logica sentimentelor) 

şi cele ale realităţii (logica faptelor), tul- 
burind autenticitatea spectacolului. 
Povestea unei iubiri de Konstantin Simo- 


nov este drama lui Alexei Stepanovici Mar- 
kov şi a soției sale Katea, care se îndoiesc, 
fiecare, -de dragostea, de capacitatea de a 
iubi a celuilalt. Deosebiţi ca fire şi ca tem- 
perament, ca preocupări și preferinţe, pus- 
tiiti sufletește de moartea copilului, șocați 
în chip diferit de prezența stăruitoare şi se- 
ducătoare a lui Vaganov, adoratorul Katei, 
— soții se vor despărţi, cu toată opunerea 
bătrînului prieten şi profesor Golub : Alexei 
pleacă pe front, Katea rămine să studieze. 
Faptul acesta se dovedește salutar, căci de- 
părtarea fizică le va da certitudinea apro- 
pierii sufleteşti. 

Punind în scenă o asemenea piesă, in 
care nu faptele, ci stările sufletești se află 
pe primul plan, regia trebuia să înlăture 
monotonia spectacolului, orientind interpre- 
ţii spre un joc fin, de nuanţe sufletești, în 
care discreția să vibreze de un reținut patos 
interior, în care fiecare cuvint şi gest să se 


repercuteze, să încerce o rezonanță drama- 
tică. Ochiul spectatorului trebuia „apropiat“ 
de toată această urzeală gingașă, aproape 
invizibilă, pentru ca —  însuşindu-și o acui- 
tate deosebită pentru detaliul psihologic -- 
să devină sensibil la asemenea „drame 
surde“ ale conştiinţei. O atare „apropiere“ 
este rezultatul exclusiv al unei interpretări 
care a îndeplinit condiția sincerităţii. 

Din păcate, pe scena Teatrului Naţional 
din Craiova, regia artistică a lui Constantin 
Sîrbu nu a sezisat cu claritate pragul psi- 
hologic de la care personajele trebuiau să 
urce, permițind unora din interpreţii prin- 
cipali o gravă abatere de la linia evolutivă 
a piesei : anticiparea situaţiei finale. 

În rolul lui Markov, Constantin Sassu 
nu pare convins, în primele două acte, de 
drama sa. O anumită oboseală în gradarea 
nuanțelor, precum şi o exprimare exte- 
rioară lasă impresia că interpretul nu ia de 
la capăt situaţia sa psihologică, parcurgind-o 
treaptă de treaptă, ci așteaptă clipele ultime, 
ale reconcilierii între soți. 


Scenă din „Povestea unei iubiri“ 

Aceeaşi impresie se degajă din jocul An- 
gelei Birsan (Katea), care în fața celor doi 
bărbaţi, trece cu multă ușurință, aproape cu 
indiferență, peste momentele de dureroasă 
frămîntare sufletească. 

Rezultatele negative ale unei asemenea 
anticipări s-au observat însă, îndeosebi, la 
Vaganov. Personajul este un tînăr ferme- 
cător, atent și instruit, care își dezvăluie 
“treptat vacuitatea interioară. În interpreta- 
rea lui Iancu Goanţă, personajul este anti- 
patic de la prima intrare în scenă : afecta- 


rea, afişarea superiorității, privirea strecu-: 


rată pe sub pleoape, fața crispată, evitarea 
sistematică a privirii interlocutorului etc., 
toate acestea au dat, dintru început, perso- 
najul în totalitatea lui. În felul acesta, ezi- 
tarea Katei între cei doi bărbaţi, între cele 
două iubiri, a părut o dramă falsă, o pseu- 
dodilemă, întrucit nici o clipă iubirea lui 
Vaganov n-a dat impresia sincerităţii. 

În rolul bătrînului Golub, Ovidiu Rocoș 
a realizat mult mai bine momentele drama- 
tice decit pe cele comice, unde ironia sa a 
avut un ton sec, lipsit de haz. Atunci cînd 
„îşi dă drumul“, definind personajul prin 
«ceea ce, dincolo de ironie și sfătoşenie, 
acesta are propriu : prin dragostea de oa- 
meni şi prin intransigența morală, — inter- 
pretul a dat rolului său volum şi adincime. 

În general, spectacolul crește nemăsurat 
de mult în actul ultim, deosebit de dra- 
matic, datorită faptului că interpreţii sînt 
„ajunşi din urmă“ de personajele pe care 
le interpretează : Golub este emoționant evo- 


cînd clipele grele cînd soții Markov s-au 
ajutat şi s-au jertfit reciproc; Vaganov îşi 
justifică, prin cîteva mărunte fapte meschine, 
masca pe care o poartă ; Alexei își regăsește 
vioiciunea sufletească, iar Katea, zimbetul. 

Din restul distribuţiei, am remarcat apa- 
riția degajată a lui George Bulandra în 
rolul fotoreporterului. 

Episodul de pe front, de la mijlocul ac- 
tului III, a constituit un intermezzo me- 
lodramatic lipsit de culoare şi sunet. 

Un moment revelator, în sens pozitiv. 
pentru posibilitățile regiei, îl constituie 
scena în care, aplecat să-și desfacă ruck- 
sacul, Golub află de la Markov despre 
moartea copilului acestuia : emoția bătri- 
nului se traduce în înfrigurarea măruntă a 
mîinilor, care sugerează cutremurul inte- 
rior. lată felul în care trebuia rezolvat în- 
tregul spectacol. Gestul lui Golub, sub- 
liniind suferința lui Markov, materializează 
şocul sufletesc, făcîndu-l vizibil publicului 
din sală. Căci nu expunerea lui Markov 
trebuie îngroșată melodramatic, ci reacția 
lui Golub trebuie să-i sublinieze gravita- 
tea. Drama personajului, aici Markov, 
discretă în propria sa expresie verbală, 
creşte astfel prin expresia globală a parte- 
nerului. În lipsa unui egal limbaj literar 
dramatic (primele acte ale piesei lui Si- 
monov au mai cu seamă un caracter expo- 
zitiv), spectacolul pretindea un limbaj re- 
gizoral metaforic, menit să materializeze 
pe scenă mișcarea sufletească. 

Ştefan Aug. DOINAȘ 


C AFi 


PREZENTAREA AUTORULUI. — Da 
ceea ce spune Shaw despre lumea contem- 
porană lui e atit de complet, încît opera 
lui pare „un adevărat manual de socio- 
logie şi filozofie realistă a vieții“. Nimic 
nu a scăpat ochiului său: imoralismul ne- 
păsător  (Profesiunea doamnei Warren), 


snobismul  pretențios (Pygmalion),  aface- 
rismul crud (Maior Barbara, Casele dom- 
nului Sartorius), erotica maladivă (Cuceri- 
torul) etc. 

În general, în fiecare piesă Shaw a 
răsturnat „o căruță cu mere“ —  înţele- 
gind prin ciudatele poame ficțiuriile care 
conduc pe oarienii lumii capitaliste. În 
oricare din piesele lui, se poate vedea, ca 
într-o oglindă, chipul caricatural al socie- 
tății burgheze. 

(Pavel Bellu, în programul Pyg- 
malion, Teatrul Naţional, Cluj) 

INTRODUCERE ÎN SPECTACOL. — 
Personajele de un firesc absolut, departe 
de orice trăsătură artificială, sînt carac- 
terizate pe deplin, avînd o viață sufletea- 
scă autentică, specifică  naționalităţii și 
preocupărilor lor. 

Prietenia adincă dintre Take, lanke și 
Cadir accentuează relieful moral al fiecă- 
ruia, de aceea își găsesc prețuirea în egală 
măsură cinstea, bonomia și simplitatea lui 
Take, flecăreala plină de umor, șiretenia, 
dar și bunătatea ascunsă a lui lanke sau 
înțelepciunea și sufletul mare, plin de dä- 
ruire al lui Cadir. 


(În programul Take, lanke și 
Cadir, Teatrul de Stat, Ploeşti) 


+, „ODSCUN 


CONCLUZIE „PERSONALĂ“. — Dacă 
pină la Horia, Mihail Davidoglu își an- 
cora conflictele în realitatea imediată, re- 
zolvindu-le cu mijloace artistice frecvente 
în dramaturgia originală, în ultima lucrare 


scriitorul atacă un eveniment de la sfirși- 
tul secolului al XVIII-lea : răscoala ţără- 
nească de sub conducerea lui Horia, Clo- 
șca și Crișan, pe care-l rezolvă într-un 
mod nou, ceea ce mă face să cred că dra- 
maturgul şi-a găsit matca artistică. 

(N. Al. Toscani, în programul 

Horia, Teatrul Naţional Iaşi) 


CARE SOCIETATE ? — Aceeași socie- 
tate, conştientă de forța sa, care a su- 
portat zîmbind „micile înțepături” ale lui 
G. B. Shaw, simte astăzi că aceste înţe- 
pături au fost lovituri pline de pasiune 
si nu niște figuri de stil sau niște glume 
de primă calitate. 


(C. Anatol, în programul Pyg- 
malion, Teatrul Național Cluj) 


PARISUL, ALT ORAŞ ITALIAN. — 
În nici un alt colț al Italiei nu există: 
atita viaţă, atita rafinament, atita suflu 
ca la Veneţia în sec. al XVIII-lea, în nici 
un alt oraș nu cintau atitea strălucite: 
minţi, nici unul nu era atît de iubitor de 
plăceri, nici chiar Parisul. 

(C. S. în programul Hangiţa, 
Teatrul de Stat Reşiţa) 

Spectatori mai noi şi mai vechi 


De la o vreme, înţeleg tot mai bine cît 
de complex lucru este un spectacol de tea- 
tru. Stirnită din freamătul agorei, trecută 
prin liniștea de pislă a cabinetului de lu- 
cru al dramaturgului, frămîntată îndelung 
de creația actorilor și a regizorului, ajutată 
de aportul deloc neglijabil al mașiniștilor, 
cecuziterilor, în sfîrșit al întregii echipe tea- 
trale, a cărei încrustare nominală în pro- 
gram nu este deloc gratuită. opera drama- 
tică este astfel dichisită încît spectatorului 
să i se ofere un adevărat praznic de artă. 

lată, amurgește. În ceasul de nesigură 
culoare, în  licărirea luminilor cu  mește- 
șug așezate de-a lungul și de-a curmezișu! 
frontispiciului şi coloanelor, fie ele ale Tea- 
trului de Operă şi Balet, pe alei pardosite 
cu piatră, şiruri-șiruri de oameni converg 
tihnit spre ușile de intrare. Foaierul ele- 
gant, fotoliul comod, ba chiar și progra- 
mul tipărit deseori cu ingrijire, toate aces- 
tea întăresc ideea sărbătorească a celor citor- 
va ore petrecute într-o sală de spectacol. 

Cu riscul de a fi socotit „provincial. 
sosesc cu cîteva zeci de minute înainte de 
əra anunţată, îmi ocup locul și, în mur- 
murul scăzut al sălii, îmi culeg gîndurile, 
aduimecind parfumul operei de artă la care 
mă pregălesc să mă fac părtaş. Ei bine, 
este surprinzător cît de total contrariu, pe 
deplin dizolvant al întregii stări de spirit, 
poate F efectul prelungirii acestei înfrigu- 
rate așteptări. Murmurul, pînă atunci plă- 
cut al sălii. se amplifică, se transformă 
într-un  biziit enervant, cortina îmi pare 
urită, numai pentru că zăbovește să “e vi- 
dice, mă pomenesc biţiind din picior și nu 
o dată munca migăloasă a tuturor cel"r 
care, pe atit de multiple și complexe p'a- 
nuri, au trudit la înfăptuirea spectacolului, 
ajunge alterată la un spectator enervat, 
plictisit și cu înclinarea critică excitată la 
maximum. 


Întirzierea începerii spectacolelor — diw 


partea teatrului — este nu numai o dovadă 
a lipsei de respect faţă de piesă și făuri- 
torii ei, față de spectatorii care — poate 


cu jertfa cîtorva lei cheltuiţi pe un taxi — 
au fost punctuali, dar și o cit se poate 
de nepotrivită primă de incurajare pentru 
ceilalți, e adevărat, mereu mai puțini, spec- 
tatori, care, prin întirzieri şi prin compor- 
tarea nedisciplinată în timpul spectacolului, 
ii tulbură buna desfășurare. 

În zilele noastre, numeroase materiale 
satirice au încercat să le arate acestor re- 
calcitranți propria lor imagine ca, văzind-o, 
că şi-o schimbe. Am în fața mea acum o 
comedie mai veche de 2000 de ani. Este 
vorba de Micul cartaginez a  prolificului 
dramaturg latin Plaut. Cit de tare l-or fi 
afanisit şi pe el spectatorii turbulenti, încît 
a găsit cu cale ca, în vorbe și în imagini 
culese parcă din sălile zilelor noastre, să le 
adreseze, în prologul comediei, cîțiva senari 
iambici ca aceștia : 

V-ar prinde bine să-mi păziţi poruncile 

În vreme ce-s pe scenă-actorii, să nu se 
Tot fiţiie prin față zisul plasator. 

Iar lenevoşii cari pe-acasă au dormit 

Pe drept cuvint se cade-a sta-n picioare, sau 
De nu, din somn să-şi mai reteze-un dram. 

Îmi istorisea un amic o întîmplare din 
indepărtata lui tinerețe. Dus de părinţi, la 
virsta de vreo zece ani, la Năpasta, atît de 
tare l-au îngrozit figura și vaietele lui Ion, 
fugitul din ocnă, încît în mijlocul actului 
al II-lea a trebuit să fie scos din sală în 
timp ce, între sughițuri de plins, îngăima : 
„nu mai vreau... pastă“. Rezultatul ? 
Multă vreme Caragiale și opera lui dra- 
matică au găsit cu greu la inima acum 
studiosului adolescent un drum în stare 
să treacă peste prima, atit de dezastruoasă 
intilnire. Oare ce s-ar întîmpla dacă afișul 
„Copiii sub șapte ani nu sînt admiși în 
teatru“ — de altfel inoperant fără corobo- 
rarea lui cu bunul simț al părinţilor de a 
urca sau cobori limita de vîrstă potrivit 

cu piesa de pe scenă — ar dispărea? Nu 
cumva un nou Plaut ar putea scrie şi în 
zilele noastre versuri ca acele cu care con- 
tinuă zisul prolog: 
Grijească-şi plozii-acasă doicile, în loc 
De-a tot veni cu ei la teatru; astfel nici 
De  sete-ar indura, nici ţincii pe zbierat 
Nu s-ar porni ca iezii-ncinşi de foame-aci. 
Cine poate fi mai mulțumit decît auto- 
rul unei comedii, cînd vede că publicul 
hohotește de ris ? lată însă că, aşezîndu-te 
pe poziția vecinului din stal, spectatorii prea 
entuziasmați —  ce-aţi zice dacă, la o re- 
plică de mare efect, i-ați vedea pe unii 
sărind în sus, aruncînd în aer cu pro- 
grame sau pupindu-se de bucurie? — apar 
la fel de puţin agreabili ca aceia care, 
dimpotrivă, făcînd abstracţie de cele ce 
se petrec pe scenă, iau sala de teatru drept 
salonașul lor cu musafiri de acasă. Marele 
clasic al comediei antice asistase, pasă-mi-te, 
de curînd la vreun spectacol într-o ase- 
menea tovărășie înainte de a scrie piesa 
cu pricina, căci iată-i și pe aceștia luați 
în răspăr: 
Cucoanele, privind, să ridă mai încet 
Și să-şi mai pună friu la clinchetul din 
viers, 
Deşi e cristalin : iar birfa n-ar strica 
S-o lase pentru-acas', spre a nu ne sastisi. 
Şi, în sfîrşit, nu lipsesc din prologul 
nostru nici mîncătorii de bomboane şi foş- 
năitorii de ţiplă ai zilelor noastre, cărora 
ridicarea cortinei le dezlănțuie parcă, au- 
tomat, o adevărată avalanșă a sucurilor 
gastrice : 
Cu suflet liniştit să stea în staluri toți, 
Sătui, flămînzi. Că-nţelepţeşte-aţi judecat 
Cei ce mincarăţi. Iar ceilalţi, ei n-au decit 
Să se indoape-acum cu basne de actori. 
Da-i nerozie, zău, cu burta ghiorțăind 
Să vii la teatru, dacă ai mincare-acas'! 
Am încredințarea că această mică in- 
cursiune în antichitatea clasică, cu care 
mi-am îngăduit să rețin atenţia lectorului 
binevoitor, nu va fi de natură să le slu- 
jească celor vizaţi la întemeierea păcatului 
lor pe bază, să zicem, de îndelungă și no- 
bilă tradiţie istorică, ci că, dimpotrivă, îi 
va îndemna să curme cît mai repede atit 
de nedorita longevitate a unor caractere, 
credem, de loc nemuritoare. 
Radu ALBALA 


In grădina „Pomul Verde” 


O grădină împrejmuită cu gard din os- 
trețe... Un cer plumburiu anunţind o ploaie 
şi doi plasatori privind desperaţi către gră- 
dina goală... Ciţiva metri pătrați de scîn- 
dură — culisele. O mină de actori, două 
viori, un clarinet și o tobă... Grădina „Po- 


mul Verde“ din Iaşi, acum 80 de ani... Aici, 
cu puţine mijloace, dar cu suflete entu- 
ziaste, s-a născut teatrul evreiesc permanent 
din Rominia. Aici, pe scîndurile şubrede, 
miîncate de carii, a răsunat întii replica 
dramatică rostită în limba idiș. Dar dacă 
spui teatru popular evreiesc, trebuie să spui 
şi numele lui Avram Goldfaden. 

E născut acest teatru din puţine bucurii 
şi multe lacrimi, e născut din cîntec şi 
joc popular, e strîns împletit cu viața ghe- 
toului, dar îşi desface largi aripi către 
libertate, vorbeşte de suferințe și flutură 
speranţe. 

Teatrul popular evreiesc a luat naștere 
încă în secolul al XVI-lea, fiind legat de 
o sărbătoare religioasă (Purim). Asemenea 
jocurilor de Crăciun și Anul Nou, din care 
s-au inspirat în parte și jocurile evreiești, 
subiectele pieselor populare sînt de origine 
religioasă. Însă chiar subiectele biblice 
erau puse în legătură cu viața zilnică a 
oamenilor simpli. Interpreţii ocazionali ai 
acestor spectacole efemere erau calfe, uce- 
nici, covrigari, elevi, de aceea era și firesc 
ca ele să exprime năzuințele şi bucuriile 
omului de rînd. 

Izvor de inspiraţie pentru acest teatru 
a fost activitatea cîntăreților populari pri- 
begi ; iar autori, compozitori şi interpreți 
în același timp, mai cu seamă celebrii 
„cîntăreți din Brody“ (printre care se nu: 
mără popularul Velvl Zbarjer (1826-1883). 
Între 1850-80, aceşti „minnesângeri“ dă- 
deau reprezentații cu cîntece, cuplete, sca- 
nete, cultivînd gustul pentru teatru. Mai 
mulți la număr erau așa-zișii ,„badchu- 
nim“, care improvizau, la nunți şi la pe- 
treceri de familie sau obștești, cintece ve- 
sele și triste, satirice și moralizatoare, con- 
duceau dansurile populare, încălzeau ini- 
mile asemenea vinului vechi din pahare. 

Înainte de 1850, la o serbare școlară, 
epitropii  bărboși din primele rînduri şi 
părinţii săraci din cele din fund au aplau- 
dat un tinerel firav care juca firesc, dez- 
involt în drama lui S. Etinger, Serkele. 
Era Avram Golfaden. Timide, modeste, pri- 
mele reprezentații de teatru idiș se înjghe- 
bau la Varșovia. Criticul M. Schwarzfeld 
pomeneşte și el într-un articol, publicat în 
1876, despre reprezentarea în Polonia din 
acea epocă a unor piese în limba idiș. 

Mihail Eminescu, în „Curierul de Iași“ 

„foaia vitelor de pripas“, cum o numea 
cu amărăciune geniul de la Ipotești — re- 
cenzează şi el o reprezentaţie a unei trupe 
evreiești. Cu simpatie, cu înțelegere pentru 
talentul actorilor, Eminescu aşterne rîn- 
duri calde și admiră participarea intensă 
a publicului la spectacol. 

Avram Goldfaden s-a născut la Kon- 
stantina Veche (Ucraina), în 1840. Tată) 

său (care era ceasornicar) l-a dat la școala 
primară rusă din orășel, lucru extrem de 
rar în acea vreme. Tinărul Goldfaden a în- 
văţat meseria părintească, dar printre su- 
netele grave ale pendulelor şi tic-tacul 
ceasornicelor, a început să compună cin- 
tece. În anul 1857, se înscrie la secţia 
pedagogică a seminarului din. Jitomir. 
Şcoala era un centru în care se vinturau 
idei progresiste. Aici, la cursuri, prin lec- 
turi personale şi prin contact cu intelec- 
tualii progresiști, Goldfaden ajunge să cu- 
noască bine cultura rusă şi, în genere, 
cultura europeană, dînd piept şi cu proble- 
mele aspre ale vieţii. În 1866, el termină 
școala cu rezultate excelente şi, totodată, 
tipăreşte primul său volum de versuri, 
Evreul. Poeziile ajung repede foarte popu- 


lare, fiind răspindite de cîntăreți populari . 


profesioniști. in anul următor, este numit 
învățător la Simferopol. În 1868, se mută 
la Odesa, unde publică curînd volumul 
Femeia, care cuprinde și primele sale lu- 
crări dramatice: Două vecine şi Mătuşa 
Sosie (care a fost jucată încă din 1875 de 
actorul Fişzon). 

Între timp, Goldfaden se căsătorește și 
încearcă mai multe meserii, dar fără suc- 
ces. Minat de dorul de învățătură, pleacă 
la Miinchen, cu gindul de a studia medi- 
cina. Dar e greu pentru un om de 35 de 
ani, lipsit de mijloace, să studieze într-o ţară 
străină. Nevoit să renunţe la studii, Gold- 
faden se mută la Lemberg, unde redactea- 
ză, împreună cu I. I. Lineţoki, ziarul 
„Lisrulik“. Din lipsă de cititori, ziarul dis- 
pare curind, ca şi acela pe care l-a scos 
apoi la Cernăuţi în 1876. În aceşti ani, 
“Goldfaden cunoaşte de aproape teatrul rus, 
german, francez, frecventează opera şi ope- 
reta. 

Printre admiratorii săi din Iaşi, se afla 
şi M. Librescu, un intelectual modest dar 
luminat. Aflind de situația precară a lui 
"Goldfaden, îl învită la Iaşi, cu gindul de 
a scoate un ziar în idiș, deși chiar ziarul 
„Haioeţ“, care apărea la Bucureşti, o du- 
cea destul de greu. Goldfaden vine la Iași, 
unde renumele de poet îl precedase și, în 
loc de ziar, întemeiază... teatrul evreiesc. 

În grădina „Pomul Verde“, dădea pe 
atunci mici spectacole actorul  Grodner, 
ajutat de un ucenic şelar, Sucher Goldştein. 
Publicul era deprins cu teatrul, căci par- 
ticipa la reprezentațiile de calitate ale tea- 
trului rominesc. Goldfaden a acceptat pro- 
punerea de a organiza o serată de recităr: 
din operele proprii, pe scena grădinii ,Po- 
mul Verde“. 

Debutul lui Goldfaden a fost un eşec. 
Pe scenă a apărut — costumat în frac, 
joben, mănuși albe, pantofi de lac — un 
domn care a declamat în genul actorilor 
din teatrele europene. Publicul a rămas 

mai întîi stupefiat, apoi a început să 
fluiere. Grodner a salvat însă situaţia, in- 
trind repede în scenă îmbrăcat în costum 
tradițional și interpretind același cîntec în 
genul teatrului popular. 

Goldfaden a meditat adînc asupra celor 
întîmplate şi a tras concluzii: pentru a-şi 
cuceri spectatorii, trebuia să se apropie de 
folclor, de năzuinţele, de gusturile poporu- 
lui. 

Căutind să explice în autobiografia sa, 
apropierea de public, Goldfaden soria : 
„Născut şi educat în Rusia, familiarizat cu 
literatura rusă, am fost stăpinit din tine- 
rete de spiritul culturii rusești. ...Cine a 
avut ocazia să-l citească pe renumitul cri- 
tic rus Belinski, s-a putut convinge cit de 
sever este rusul cult în principiile sale și 
cu cită tărie condamnă orice exces și orice 
superficialitate“. Adept al ideilor raţiona- 
liste şi iluministe, Goldfaden a pornit o 
luptă aprigă contra fanatismului religios 
și a obscurantismului, contra prejudecăților 
de castă, pentru cinstirea muncii şi a cul- 
turii laice. „Atras de curentul epocii, am 
îndreptat de pe scenă săgeți in contra 
tradițiilor proaste, contra fanatismului şi 
a superstiţiilor, în piesele mele $mendrik, 
Ni-be, ni-me..., Cei doi Kune-Leml şi al- 
tele... — continuă el în autobiografie. 
Astfel și-a inaugurat Goldfaden teatrul, la 
sfirşitul lui septembrie 1876. 

laşi, Botoşani, Galaţi, Brăila, București 
— iată etapele activităţii lui Goldfaden în 
țara noastră, pînă în anul 1879. La în- 
ceput, publicul îi asigura un succes mai 
mult moral decit material. Din august 
1877 şi pină în vara anului următor, 
creşte necontenit şi succesul material. Se 
joacă în fiecare seară și Goldfaden creează 
necontenit lucrări noi, de valoare deose- 
bită, pentru a putea face față înnoirii ne- 
contenite a repertoriului, cerută de public. 
În această epocă, Goldfaden compune lu- 
crările sale cele mai durabile, inspirate 
din viaţa, năzuințele și creația poporului. 
Astfel de lucrări sint: Recruţii, Șmendrik 
(inspirat în bună parte după vodevilul lui 
Stănescu : Vlăduțu mamei), numeroase vo- 
deviluri originale sau localizate, apoi co- 
mediile Ni be, ni me, ni cucurigu, Cei doi 
Kune-Leml şi mai ales Vrăjitoarea (in- 
spirată după Baba Hirca a lui Matei 
Millo). 

În primăvara anului 1879, Goldfaden 
pleacă cu trupa sa la Odesa. Teatrul evre- 
iesc a prins însă rădăcini în 'ţara noastră 
şi alte trupe vor continua, cu rare între- 
ruperi, activitatea teatrală în limba idiș. 
Repertoriul de bază va fi format din lu- 
crările lui Goldfaden, deşi se vor juca şi 
numeroase alte lucrări, lipsite însă de va- 
loare (ale lui Hurwitz şi Schajkewicz). 

După cîțiva ani, poliția ţaristă interzice 
teatrul evreiesc în imperiul rusesc. E o lo- 
vitură grea pentru scena evreiască în ge- 
nere şi pentru Goldfaden în special. În 
zadar încearcă, în repetate rînduri, să ob- 
țină ridicarea interdicţiei. Trupele evreiești, 
care se înmulțesc totuși, vor juca camu- 
flate sub titlul de „teatrul israelito-german “, 
fiind silite să stilceasă limba și să între- 
rupă spectacolul la apariția poliţiei. 

Goldfaden continuă să compună mai ales 
operete ca, de pildă, Sulamita, Bar-Kochba, 
Porunca a X-a, mai puţin legate de viața 
poporului. Încearcă de două ori să se sta- 
bilească în America, unde existau mai 
multe trupe care îi jucau piesele. „,Rechi- 
nij“ teatrului de acolo nu l-au lăsat să se 
apropie de scenă. Piesele lui Goldfaden se 
jucau pretutindeni, dar drepturi de autor 
nu i se dădeau. A încercat apoi să se sta- 
bilească la Paris, fără a reuși să-și creeze 
o situaţie materială. Un timp, Goldfaden 
a fost angajat la teatrul lui Gimpel din 
Lemberg ca director de scenă, fiind astfel] 
cel dintii regizor specializat pe care l-a 
cunoscut teatrul evreiesc modern. Între 
anii 1892—1896, Goldfaden se află din 
nou în ţara noastră, conducînd o trupă 
proprie, care i-a păstrat numele şi după 
plecarea lui din ţară. După o îndelun- 
gată pribegie prin lume, Goldfaden — 
care încercase între timp să editeze dife- 
rite reviste, să înființeze la New-York o 
şcoală dramatică evreiască, unde rezerva 
locuri gratuite pentru elevii săraci — 
moare la New York în 1908, sărac, de- 
parte de scena pe care o slujise atîția ani. 

Avram Goldfaden nu are numai meritul 
de a fi ctitorul teatrului idiş permanent; 
ei a luptat pentru un teatru realist, edu- 
cativ, luminător al maselor, în sensul idei- 
lor sale progresiste. 

Talentul său de dramaturg și regizor, 
de compozitor inspirat din folclor a adus 
pe scenă o galerie bogată de tipuri reale, 
redind adevărul vieţii. Valoarea pieselor 
lui Goldfaden, stilul său original le asi- 
gură o actualitate mereu proaspătă. Tea- 
trele din U.R.S.S., din Polonia, de la noi, 
scenele progresiste din alte țări valorifică 
operele lui Goldfaden, care au intrat în 
fondul de aur al dramaturgiei evreieşti. 

x 

După 80 de ani, în grădina „Pomul Ver- 
de“ s-a ridicat bustul lui Goldfaden. În 
lași, în „oraşul amintirilor“, statuia a- 
ceasta va înfrunta vremea, fiind ridicată pe 
un piedestal trainic, — pe opera aceluia 

care cu „un ochi a plîns, cu altul a ris“, 
fiul micului ceasornicar, inimosul anima- 
tor de teatru. 

I. KARA. 


Rolul consiliilor artistice 


Constituirea - şi funcționarea consiliilor 
artistice de pe lingă direcţiile teatrelor au 
trebuit să ridice o serie de probleme şi: 
dificultăţi ce au fost prea puţin atinse cu: 
prilejul discuţiei adăpostite în ultimul timp- 
în paginile ,,„Contemporanului“ sau în alte 
reviste. Socotim, de aceea, că îndreptarea 
atenţiei şi către această latură a vieții. 
noastre teatrale nu poate fi decît utilă pen- 
ru propășşirea unei instituții care a de- 
venit, astăzi, una din tribunele cele mai 
îndrăgite de marele public. 

Desigur, prin înființarea consiliilor artis- 
tice, s-a urmărit — în primul rînd — spri- 
jinirea directorilor nu numai prin sfatul 
specialiștilor cu experienţă, ci și prin opi- 
niile reprezentanţilor organizațiilor de masă. 
sau ale instituţiilor culturale din localita- 
tea respectivă. Intenția de bază a lost, 
aşadar, îndoită : creşterea valorii artistice 
a spectacolului şi — concomitent — lega- 
rea lui de aspiraţiile cele mai noi ale pu- 
blicului. De aceea, s-a cerut şi părerea 
consiliului cu privire la repertoriu în an- 
samblu sau în părți, judecindu-se totdea- 
una gradul și modalitatea aderenţei la 
actualitate. 

Din felul cum s-a desfășurat activitatea 
consiliului artistic al Teatrului Național. 
din lași, la care a luat parte și semnatarul 
acestor rînduri, şi — desigur — şi aceea 
a altor consilii, reiese însă tendința gene- 
rală de a se merge mai adînc către ele- 
mentul artistic, ceea ce e fără îndoială: 
lăudabil, dar mai puţin către îndeplinirea 
năzuințelor legitime ale publicului, deși 
e vădit că cele două perspective se pot 
acoperi armonios. Reprezentanţii diferitelor- 
organizaţii şi instituţii nu vorbesc atît in 
numele acestora, cît în al lor personal, ui- 
tind că — de fapt — conducerea teatre-: 
lor trebuie să cunoască, prin ei, pulsul pu- 
blic și să-l asculte. N-am auzit astfel de-- 
cit rareori spunindu-se că lucrătorii cu- 
tărei întreprinderi, că elevii sau studenții 
universității, că funcţionarii sfatului popu- 
lar etc. ar dori să se reprezinte o anume- 
piesă, că au de făcut unele observații cu 
privire la jocul actorilor, că preferă un 
anume gen de spectacole etc. Reprezen- 

tanţii respectivi trec astfel peste sarcina 
lor principală de a înriuri viaţa teatrului 
în sensul năzuințelor maselor de spectatori. 

Tot de la consiliile artistice sintem în 
drept să mai aşteptăm și cultivarea, prin 
teatrul local, a tradițiilor înaintate ale re- 
giunii, cuprinzind pe clasicii ținutului, te- 
-matica vieţii de acolo, eroii luptelor pen- 
tru libertate ce s-au ilustrat aci etc. Tre- 
buie să recunoaştem că Teatrul Naţional 
din Iaşi a mers — de multe ori — in 
această rodnică direcţie. El l-a cultivat, de 
pildă, pe Alecsandri şi a dăruit teatrului 
nostru pe cel mai adecvat interpret al 
coanei Chiriţa, pe Miluţă Gheorghiu, dar 
— fireşte — și pe acest făgaș sint încă 
multe de făcut. 

Desigur, apoi, consiliile artistice au da- 
toria să sprijine atent pe autorii locali şi 
“să-i îndrumeze — pe cit cu putință — 
tocmai spre cultivarea specificului regio- 
nal despre care vorbeam mai sus. În a- 
ceastă privință, e util să observăm că nu 
s-a înaintat prea mult și că recolta piese- 
lor locale e încă săracă. 

Dar, nu cumva își au aci și consiliile 
artistice vina lor ? Una, cel puţin, ni se 
pare de la început evidentă. 

Munca de îmbunătățire a valorii artis- 
tice şi ideologice a pieselor noi e nepo- 
trivit concepută și uneori greşit organizată. 
“Să arătăm cum se desfășoară lucrurile în 


fapt. 

Autorul îşi prezintă — de pildă, prin- 
tr-o lectură proprie — lucrarea. Membrii 
“consiliului — cei care au putut să asiste 


la şedinţă, fiindcă de obicei aceiași oameni 
sint împovărați cu multiple sarcini, ceea 
ce îi împiedică să participe regulat la lu- 
crări — ascultă cu interes, dar fireşte n-au 
posibilitatea de a emite decit impresii fu- 
pare, de moment, ce se cer verificate mai 
adînc, ulterior. Bietul autor își ia însem- 
nări, făgăduieşte modificări substanţiale, le 
şi aduce în ședința următoare, dar se po- 
menește atunci cu altă ploaie de obiecţii, 
aparținind membrilor consiliului ce au lip- 
sit la întrunirea anterioară. Rezultatul nu 
poate fi decit lamentabil : autorul cade in 
neagră desperare şi se declară  înfrînt, 
nemaiindrăznind să reînceapă odiseea trans- 
formărilor piesei sale. 

Procedeul descris e desigur arhicunoscut. 
El se repetă, citeodată, în același fel, in 
cazul colaborării cu unele redacţii ale edi- 
turilor, dar — fireşte — trebuie să cău- 
stăm o ieşire din acest impas. Şi, credem, 


nu există decit o soluție: o mai temeinică 
organizare a muncii interne a consiliilor, 
utilizarea pentru fiecare piesă a unor re- 
ferenți competenți care — după lectura 
autorului — să-și prezinte pe larg opiniile 
bine cumpănite și apoi să urmeze dezba- 
terea plenară în cadrul consiliului, redac- 
tindu-se în sfirșit o încheiere! care să cu- 
prindă precizarea principalelor obiecţii, fără 
balast și vinătoare de greșeli. Numai în 
acest fel, scriitorul își va redobindi încre- 
derea în autoritatea consiliului și se va 
dovedi receptiv față de bunele intenţii ale 
acestuia. 

Vom mai ridica, în sfirşit, încă o pro- 
blemă, legată — de data aceasta — de 
munca regizorului, în raport cu sprijinul 
ce i l-ar putea oferi consiliul. 

De multe ori, regizorul are tendința de 
a lucra de unul singur. Își studiază piesa, 
se documentează în fel şi chip, îşi fixează 
cu precizie liniile spectacolului, se con- 
sultă cu  scenograful, alcătuiesc împreună 
decorurile, nu fără a se contrazice uneori, 
lucrează apoi cu actorii și, cind totul e 
gata, iată că e invitat și consiliul la avan- 
premieră, sau — în cel mai bun caz — 
cu citeva zile inaintea spectacolului. Atunci, 
desigur, nu se mai pot aduce decit unele 
modificări neînsemnate și accidentale. 

Găsim că această procedare e fundamen- 
tal greșită, exprimind, de fapt, o minima- 
lizare a sarcinilor consiliului, aproape o 
transformare a lui într-un organ stricat for- 
mal. Noi socotim că altfel ar trebui să se 
lucreze cu consiliul în această direcţie. 

Regizorul ar putea fi efectiv sprijinit şi 
spectacolul, mai valoros, dacă inainte de 
a se trece la munca practică, la repetiţii, 
la realizarea decorului etc., s-ar prezenta 
în fața consiliului concepția de bază a 
montării, viziunea generală la care a ajuns 
cel însărcinat cu punerea în scenă. Mem- 
brii consiliului ar putea interveni viabil în 
concretizarea miezului ideologic și artistic 
al spectacolului, ajutind pe regizor, care 
n-ar trebui de loc să se socotească dimi- 
nuat printr-o astfel de colaborare. 

O confruntare a concepției de bază a 
regizorului cu opinia consiliului înainte de 
aplicare e — după părerea noastră — 
un act menit să ridice sensibil nivelul spec- 
tacolului. Cind, apoi, consiliul va fi che- 
mat la ultima repetiție dinaintea premierei 
el va putea compara viziunea statornicită 
prin colaborare, cu realizarea și îsi va da 
mai bine seama de micile retușuri ale 
finisajului. 

Fireşte, cu privire la sarcinile consiliilor 
artistice se mai pot aduna încă multe ob- 
servaţii utile, dar intenția noastră năzu- 
ieşte doar spre sezisare şi ridicare de pro- 
bleme ce se cer mai departe discutate şi! 
soluționate printr-o participare cît mai vie 
a tuturor celor ce doresc propășirea tea- 
trului nostru. 

Al. DIMA 


In loc de o discuţie la repertoriu 


Şi anul acesta, actorii, regizorii şi sce- 
nografii teatrelor au plecat în concediu. 
S-au odihnit după eforturile făcute în 
timpul stagiunii; e o relaxare binemeri- 
tată. Se presupune că fiecare a plecat cu 
rolurile pe care urma să le studieze, `n 
timpul odihnei, pentru stagiunea 1956—57. 
Regizorii și-au luat piesele, pentru a desă- 
vîrși caietele de regie începute încă din 
primăvară. Pictorii scenografi au lăsat ate- 
lierelor instrucțiuni precise pentru confec- 
ționarea decorurilor și costumelor la pri- 
mele piese din viitoarea stagiune. Oamenii 
de teatru s-au gîndit că nu-și vor strica 
de loc concediul, dacă în răstimpul celor 
30 de zile, se vor preocupa, „printre pică- 
turi“, de sarcinile lor viitoare. Doar aşa 
au procedat în fiecare vacanţă. Pasiunea 
pentru profesia lor i-a făcut în fiecare an 
pe toți nerăbdători să afle încă din pri- 
măvară ce vor lucra în lunile de toamnă. 

Tabloul de mai sus exprimă o condiţie 
normală și nicidecum ideală. El e foarte 
uşor realizabil, cînd lucrurile se desfășoară 
pe făgașul lor firesc. În fond, presupune 
un singur lucru împlinit din timp: cu- 
noașterea repertoriului dinainte de con- 
cediu, alcătuirea planului de muncă ce 
decurge din acest repertoriu al viitoarei 
stagiuni (studiul pieselor, distribuția, apro- 
vizionarea cu materiale, schite de decor şi 
costume etc.) și, firește, comunicarea aces- 
tui plan colectivului teatral. 

Întocmirea unui repertoriu este o muncă 
dificilă și extrem de importantă pentru un 
teatru. Textul dramatic e baza de la care 
se porneşte în procesul de creație. La al- 
cătuirea listei de lucrări dramatice de re- 
prezentat, trebuie să se ţină seamă de mai 
multe criterii, printre care: profilul tea- 
trului, determinat de specificul regiunii, al 
publicului şi al formulei artistice creatoare 
a colectivului; pe de altă parte, însăși 
componența colectivului determină alegerea 


pieselor. Unii actori și regizori pot, alții 
nu pot să joace sau să însceneze un anu- 
mit text. Ultimele considerente, care joacă 
și ele un rol însemnat, sînt legate de di- 
mensiunile scenei, de utilajul tehnic şi, 
fireşte, de posibilitățile financiare. Aceste 
criterii, care fără îndoială nu sînt unice, 
se pot cunoaşte și, mai ales, trebuie să 
fie cunoscute mult înainte de data fixată 
de minister pentru înaintarea propunerilor 
de repertoriu. Conducerile teatrelor, împre- 
ună cu consiliile artistice, trebuie în mod 
normal să înceapă lucrările lor în această 
privință cu cîteva luni înainte de data 
„fatidică“. Adică, teatrul trebuie să ştie 
mai întîi ce vrea, pentru ca să se poală 
prezenta pentru discuţii la minister, şi toc- 
mai plutirea în haos, pe care teatrele o 
lasă de obicei să fie rezolvată de minister, 
e punctul nevralgic care trebuie înlăturat 
în aceste luni de pregătire. 

Se pare că anul acesta concediul oame- 
nilor de teatru a putut fi total. Direcţia 
teatrelor, cît și conducerile de teatre au 
facilitat odihna actorilor, regizorilor și pic- 
torilor scenografi prin nefixarea la timp 
a repertoriului. E adevărat că unele teatre 
(foarte puţine) cunosc una sau două piese 
pe care le vor monta în toamnă, dar aces- 
tea reprezintă în cele mai multe cazur! 
ultimele piese rămase în proiect din sta- 
piunea trecută. Celelalte teatre — majori- 
tatea — se bazează doar pe reluări. Pină 
la începutul lunii iulie, au existat teatre 
care nu numai că nu puteau comunica ce 
o să joace, dar nici măcar nu-şi cristali- 
zaseră principiile care trebuie să stea la 
baza întocmirii repertoriului lor. Directorii 
Teatrului  Naţional-Cluj şi Teatrului de 
Stat-Oradea au răspuns la solicitarea revis- 
tei „Teatrul“ de a sorie un articol despre 
repertorii, prin cîte o adresă oficială, unde 
sc arăta că, deoarece repertoriile nu fuse- 
seră încă definitivate, urma să se răspundă 
mai amplu ceva mai tirziu. Presupunem 
că şi directorii acestor teatre, ca și cel al 
„Naţionalului“ ieșan, ş.a. care nici, măcar 
n-au răspuns la invitaţia revistei, s-au 
odihnit fără griji după munca grea pe care 
au- desfăşurat-o pentru alcătuirea reperto- 
riilor ! 

Este regretabil că tradiţia fixării reper- 
toriului din timp nu a fost confirmată și 
anul acesta. Știm că e vorba de un an 
special : acum, se trece de la repertoriul 
întocmit pe o stagiune la cel întocmit pe 
un an bugetar. Adică, teatrele sînt obligate 

să prezinte propuneri pentru un an şi ju- 
mătate, pentru ca să intre la 1 ianuarie 
1958 în cursul normal al lucrurilor. Dar 
piesele pe prima parte a stagiunii 1956/57 
trebuiau pregătite din primăvară. Studiul 
lor, cu toate lucrările aferente, precum și 
propaganda în jurul spectacolelor din sta- 
giunea viitoare trebuiau începute cu multe 
luni înainte. La ultima conferință a direc- 
torilor de teatre, din septembrie 1955, con- 
ducătorii teatrelor au cerut ca repertoriul 
să se întocmească din  februarie-martie, 
considerindu-se că lunile aprilie-mai re- 
prezintă o 'dată prea tirzie, aproape ino- 
perantă pentru definitivarea listei de piese 
ce ar urma să se joace pe scenele lor. Iată 
că față de anii anteriori am dat, anul a- 
cesta, serios îndărăt, munca teatrelor fiind 
simțitor întîrziată. 

Ar fi bine ca, pe viitor, actorii, regi- 
zorii şi pictorii scenografi să aibă în fie- 
care concediu sarcini precise pentru sta- 
giunea următoare, la care să poată medita 
cu folos în timpul odihnei lor. Aceasta e 


de altfel şi legitima lor dorinţă. 
M. RAICU 


Necazurile unor nopţi de vară 


„Acţiunea“ a început, în pragul verii, 
după închiderea sălilor de spectacol din 
Bucureşti. Între pereţii care au ascultat 
atitea voci, monologuri, șoapte de dragoste 
sau accente de ură, se aștern tăcerea și 
răcoarea. Asta, numai puțină vreme, căci 
pojarul lunilor de vară odată domolit, 
mîini harnice şterg decorurile de colb și 
fac să străluceasă din nou galbenul pafta- 
lelor şi tăişul spadelor. 

În acest răstimp, cei mai mulți actori, 
vrăjitori ai cuvîntului rostit pe scenă, se 
odihnesc, așteptînd stagiunea de toamnă. 
Dar activitatea teatrală nu s-a sfîrşit. Dru- 
murile ţării sînt străbătute în lung și lat 
de turnee. Vin ansambluri, vin actori — 
schimbind între ei publicul și scenele — 
aşteptaţi şi primiți cu bucurie şi nu fără 
curiozitate şi interes, de către localnici. 

Din păcate, vin şi altfel de „artiști. 

l-am întîlnit la începutul verii, într-un 
local. Puneau la cale o, ieşire artistică, una 
din acele afaceri dubioase căreia ne-am 
resemnat a-i spune „șuşanea“. Un tinăr 
molatic, care își poartă hazul legat de nu- 
mărul kilogramelor ce depăşesc „tona“, 
un comic mic şi peltic, căruia anii petre- 


cuți în teatre nu i-au ucis amintirile pauze- 
lor de la cinema și ale cupletelor de atunci 
— le mai recită şi azi! — o tînără cu 
„temperament“, adică o dizeuză care cîntă 
cu un accent îngrozitor Bella, bella Donna 
în nemţeşte, șansonetele lui Yves Montand 
în franţuzeşte, sau chiar pe cele din Va- 
gabondul în... indiană. 

Nu mai aveau nevoie de nimic altceva, 
decit de un afiș, pe care au trecut şi nu- 
mele aceluia care cîntă la acordeon, şi al 
celui care trage cortina („realizarea teh- 
nică“). Şi, desigur, nu au roşit dacă au 
putut să vă „ia banii“ — cum spun ei — 
şi apoi au plecat grăbiţi. 

Poate veţi întilni printre ei şi un nume 
„mare“. Asta a însemnat „sacrificii“. Nu 
pentru artist, ci pentru „colectivul“ care 
i-a plătit un gaj menit să înmoaie toate 
„prejudecățile“ artistice. Căci, uneori, ele 
pot fi inmuiate... ° 

Pe acești, cum să le spunem... (pe „co- 
legii“ lor din domeniul scrisului, Eusebiu 
Camilar i-a denumit „sicofanţi ...) i-aţi 
văzut la lucru! Prima reprezentație o în- 
cepeau la ușa sfatului popular: tratative 
cu şeful secției culturale, îl „vrăjesc“, sînt 
gata şi să „ofere“ ceva în numele artei, 
îşi prezintă interpretele, care surid promi- 
țător, îl aduc şi pe scamatorul trupei, care 
„scoate“ funcţionarilor bani din nas și apă 
din urechi, pentru a le înmuia „,principia- 
litatea “. 

— Dar autorizația ? 

— Avem!... 

Scot de undeva un petec vechi, o zdrean- 
tä trecută prin „bătălii“, pe care nu scrie 
nimic şi pe care nu se poate citi nimiz. 
Refuzaţi, încep să amenințe că se vor 
duce „undeva“ mai sus, mormăie ceva su- 
nînd a nume mare — ca să trădeze, pasă- 
mite, relaţii mari. A doua zi, în prima 
comună din raionul sau regiunea respec- 
tivă, fac să se înțeleagă că sint cei mai 
buni prieteni cu cei pe care i-au cunoscut 
în ajun, la centru... Între timp, au şi tä- 
cut afişajul, cu hirtii pe care sînt ticluite 
nume în doi peri, care să inducă în eroare: 
Fotache Antoniu, M. Anghelescu, Tică Pe- 
trescu, Para Pălineanu, Jenică Ionescu etc. 
Şi reprezentația poate începe, și cu ea, 
necazurile unei nopți de vară pentru... 
spectatori. 

Altă dată, acum cîțiva ani, doi escroci 
au ticluit o afacere, într-un oraș din Ol- 
tenia. Au pus un afiș care alinia nume 
mari, celebre, de maeştri ai umorului, ai 

muzicii, ai dansului. În oraş, a fost sen- 
zaţie. În aceeaşi zi, a apărut la casa tea- 
trului alt afiş: Toate biletele vindute. În- 
tre timp, un interpus vindea bilete la ,ne- 
gru“, în loc de 7 cu 15 lei. Biletele s-au 
epuizat repede. A apărut apoi altă însem- 
nare : „Din cauza îmbolnăvirii maestrului 
Cutare, spectacolul nu mai are loc. Se 
înapoiază banii“. Bineînţeles, s-a înapoiat 
prețul oficial al biletelor, iar escrocii au 
băgat în buzunar diferența — mii de lei. 
Atenţie, deci !... 

La ora cînd citiți aceste rînduri, ei 
și-au rărit, ce e drept, vizitele. Totuși... 

Lupta împotriva lor continuă: o dau 
forurile și organele de resort. Dar „șușa- 
niștii” au o perseverență  diabolică. Se 
strecoară, pătrund, se oploşesc la iuțeală, 
căci au și darul de a găsi „foruri. 

— Spectacol dat sub egida comitetului 
de Instituţie al Băii Comunale... 

— Concert de muzică distractivă orga- 
nizat de Comitetul de stradă al... 


— Seară veselă sub egida comitetului 
de reconstrucţie a Bisericii Sf. Ilie... 

Feriţi-vă, prin urmare. Au și acești pa- 
raziţi un leac:  trataţi-i cu indiferenţă; 
feriți-vă de spectacolele lor; feriți-vă bu- 
zunarele, să nu le ușuraţi pentru acei care 
vin să se scălimbăie pe bani buni. Și 
acolo unde au pătruns, trageţi la răspun- 
dere pe gură-cască sau nepricepuți... 

Sint semne bune... Înființarea Oficiului 
de Spectacole și Turnee Artistice din 
R.P.R., examenul sever de triere a artiș- 
tilor de estradă necalificaţi vor face tot 
mai greu posibil „şușanelele“. 

Asta însă nu înseamnă că, odată cu căl- 
durile, insolaţia, muştele, ţîinţarii, colbul 
şi celelalte necazuri estivale, aceste ,mani- 
festări artistice“ au luat sfîrșit. 

„„Dar le putem grăbi sfîrşitul. Simplu: 
ocolindu-le. 

Al. POPOVICI 

Căutări arhitectonice în teatru 


În unul din ultimele sale numere, re- 
vista „le Théâtre dans le Monde“, edi- 
tată de Institutul Internaţional de Teatru, 
cu concursul U.N.E.S.C.O., abordează o 
problemă care se pare că frămintă astăzi 
în egală măsură pe animatorii vieţii tea- 
trale şi pe arhitecţii din multe ţări. Este 
vorba de găsirea unor forme noi de arhi- 
tectură interioară a teatrelor; mai precis, 
de stabilirea concepţiei generale care să 
stea la baza căutărilor și realizărilor prac- 
tice în acest domeniu. Într-adevăr, la oa- 
menii de teatru — și, sub impulsul lor, la 
arhitecți — se constată în anii din urmă 
o preocupare vădită de a estampa, sau 
chiar de a suprima cu desăvirșire orice 
barieră între scenă și sală. Cadrul rigid al 
scenei „à litalienne“, care desparte sala 
de spectacol în două compartimente dis- 
tincte, cu trăiri proprii ce nu se între- 
pătrund totdeauna, pare să aibă asupra 
unora darul de a le paraliza elanul artis- 
tic. Trebuie spus de la bun început că, 
în linii generale, nu este vorba aci de o 
„doctrină“ în materie de arhitectură tea- 
trală ci de dorința de a se crea, după 
cerințele operelor dramatice înseși, cadrul- 
instrument — adică sala — cît mai per- 
fect adaptat acestor cerințe și care să per- 


meridiane 


mită punerea în lumină a sensurilor adinci 
ale pieselor, în faţa unui public cit mai 
numeros. Deci: textul și spectatorul — 
iată cei doi pivoţi în jurul cărora gravi- 
tează problema. De aci, și actualitatea ei, 
în epoca de răscruce a culturii, pe care o 
trăim. Că aşa este, reiese limpede dintr-o 
observație a cunoscutului regizor Tyrone 
Guthrie. Constatind că, deocamdată, nu 
există o orientare precisă în ce priveşte 
construcția de teatre și că arhitecţii dibuiesc 
încă, el spune că, pină la o limpezire a 
punctelor de vedere, momentul nu i se 
pare propice pentru a construi teatre noi, 
căci a merge astăzi după vechile principii 
arhitectonice, este ca și cum în a doua ju- 
mătate a secolului al XVII-lea cineva s-ar 
fi apucat, la Londra, să construiască un 
teatru  elisabetan destinat să găzduiască 
piese al căror stil şi începuse să fie de- 
păşit. 

În materie de artă teatrală, programul 
arhitectonic după care s-au construit tea- 
trele a reflectat totdeauna, în organizarea 
lui, concepția de viață a lumii căreia acea 
artă i se adresa. Constatarea se impune, 
începînd cu cele mai vechi „locuri dra- 
matice“, cele de la  Cnossos şi de la 
Phoestos, din epoca civilizației cretane, 
construite cu cca. 2.500 de ani înaintea 
erei noastre; continuind cu teatrele Gre- 


Scene de teatru de-a lungul vremurilor :[ teatru grec, roman şi elisabetan 


7 — Teatrul 

ciei antice, perfect adaptate caracterului 
popular al artei dramatice din epoca demc- 
crației elene, deoarece unele din ele, de 
pildă cele din Epidaur, Ephes şi Scyon, 
aveau o capacitate de 150.000 de locuri 
fiecare ; în sfîrşit, cu teatrele romane, care 


păstrează multă vreme acelaşi caracter 
popular. 

Nu intră în obiectivele acestei succinte 
consemnări o enumerare — cu atit mai 


puțin o analiză — a tuturor fazelor arhi- 
tectonice ale teatrului. De aceea, vom trece 
de-a dreptul la primul teatru de tip- mo- 
dern, construit la începutul secolului al 
XVI-lea de Bramante la Vatican; la Tea- 
trul Olimpic, construit de Andrea Palladio 
la Vicenza (1580) şi la Teatrul din Parma 


(1618), operă a arhitectului Aleotti, clă- 
diri cu care începe domnia așa-ziselor tea- 
tre „à litalienne“. Aci, scena e delimi- 


tată de un cadru, creîndu-se efectul „cutiei 
optice“. Vechile gradene sînt înlocuite cu 
loji, parterul e drept (mai tirziu, înclinat). 
Prin capacitatea lor, care nu depășește 
decît rareori 2.000 de locuri, ele pierd din 
caracterul popular, devenind de multe ori 
construcţii rezervate așa-zisei elite. 

Sălile de acest tip și-au prelungit exis- 
tența pînă în secolul nostru, evoluind suz- 


special cu 


cesiv în forma teatrului regal şi apoi în a 
celui burghez. Organizarea lor  arhitecto- 
nică corespunde concepţiei de viață a lumii 
de atunci; o ordonanță de ceremonie in 
jurul unui centru fix (monarhul) și gru- 
parea maselor după imaginea societății îm- 
părțită în clase. Perrotet von Laban le 


comentează astfel: „Ce se întîmpla pe 
scenă trebuia să dea naștere iluziei, dar 
să rămînă ca atare. Limitele între lumea 


ireală a artei și cea reală a societăţii bur- 
gheze nu trebuiau niciodată șterse sau puse 
în discuţie”. 

Sigur că de la teatrul lui Bramante la 
cele mai noi săli, au intervenit pe „,struc- 
tura stabilă“ a teatrelor „à litalienne“, tot 
felul de îmbunătăţiri şi  amplificări, in 
caracter mecanic. Echipamentul 
sălilor şi al scenei a ţinut pas cu progre- 
sul tehnicii și, astfel, teatrele de la Dessau, 
Saarbrücken, „Neues Schauspielhaus“ din 
Dresda, sala „Pigalle“ de la Paris și altele 
sint dotate cu tot felul de scene culisante, 
lifturi, tumante, scene combinate etc. Pé 
această linie, trebuie menționată clădirea 
Teatrului Armatei Roşii din Moscova, in- 
zestrată cu o imensă scenă, prevăzută cu 
culisante dispuse pe ambele laturi, cu 
arierscene, cu o turnantă mare și cu una 


Proiect-schiţă de Ion Sava pentru un „teatru rotund“ 

mică, înglobată excentric în prima, precum 
şi cu o serie de trape-lift hidraulice, a 
căror poziție față de sală se poate modi- 
fica cu ajutorul turnantei. 

Pentru omul de teatru este însă impor- 
tant cu totul altceva. Arhitectul Pierre 
‘Sonrel, autorul unui renumit tratat de sce- 
nografie, scrie în acest sens, într-un stu- 
diu închinat sălilor de spectacol (revista 
„LArchitecture d'aujourd'hui“ nr. 23, mai 
1949) : „Oamenii de teatru au uitat că 
rolul magic al arhitecturii nu determină 
numai osatura sălii 
ci constituie un ele- 
-ment al spectacolului... 
Ei se silesc să re- 
zolve prin căutări 
decorative sau prin 
abilități de maşinărie 
ceea ce depinde în 
mod unic de dispozi- 
ţia esenţială a sălii, 
pe care nici decorul, 
nici mașinismul (teh- 


trebuie concepute în așa fel ca să poată 
corespunde în toate cazurile. 

Istoria teatrului adaptabil începe de fapt 
cu proiectele lui Walter Gropius (1930) 
pentru aşa numitul „,Totaltheater“, care 
prevedea ca scena şi o parte din sală să 
fie montate pe o tumnantă, scena putind 
fi adusă fie în faţa spectatorilor, fie în 
mijlocul lor, ca într-o arenă. 

Exemple de teatre adaptabile construite 
sînt deocamdată puţine : cîteva teatre uni- 
versitare din Statele Unite, ca teatrul uni- 
versității din Los An- 
geles (California), a 
cărui sală poate fi 
amenajată după nouă 
scheme ; teatrul de 
la „Antioh - College“ 
din Ohio şi remar- 
cabilul „Ring Thea- 
tre“ al universității 
din Miami situat la 
Coral Gables  (arhi- 
tecti: Robert M. Lit- 


nica) n-o pot da“. 

Pesimismul lui Son- 
rel nu este în totul 
jus'tifichkt. Încercările 
de a ieşi din impas 
pe o cale mai vala- 
bilă decît cea a ,me- 
canismului“ s-au în- „e 
multit. Artiştii epocii 
noastre caută incontes- 
tabil forme care să 
le îngăduie să exprime concepția nouă te 
viață. Fugind de un tradiționalism sim- 
plist şi conformist, care ia ca punct de 
plecare arta burgheză a secolului al XIX-lea 
şi încercînd să se inspire din momentele 
de culme ale culturii, ei caută să elabo- 
reze o nouă concepție în construcția de 
teatru, și anume concepția teatrului adap- 
tabil. 

Principiile acestei noi concepții s-ar pu- 
tea formula astfel : 

1) Desființarea barierei dintre spectatori 
şi actori, creată de cadrul scenic, şi res- 
tabilirea contactului intim între aceşti doi 
factori indispensabili ai spectacolului. 

2) Sala să fie un loc neutru și disponi- 
bil reprezentaţiei, care îi va da suflet, o va 
decora (nu numai prin decor), îi va de- 
cide „tonul“, „expresia “. 

Teatrul adaptabil este, așadar, o sală 
devenită instrumentul care face posibilă 
crearea oricărui spectacol, indiferent de 
stilul lui. El acordă deplină libertate rea- 
lizatorului. Scena este fie centrală, elisa- 
betană sau grecească, fie în formă de are- 
nă, fie „à litalienne“. În raport cu dis- 
poziția scenei, își schimbă amplasamentul 
scaunele. Lumina şi instalațiile tehnice 


Tată 


Teatrul Armatei Roşii din Moscova 
(planul parterului) 


tle şi Marion I. Man- 
ley). Acesta are în 
mod variabil 400— 
900 de locuri. Poate fi 
întrebuințat cu scenă 
centrală sau cu publi- 


iTi sae ž 

sereh Se. cul aşezat pe o sin- 

iTO PRE a pură latură a ei, ob- 
.. 


ținindu-se astfel o 
scenă deschisă cu o 
turnantă de 10 m. 
diametru. În toate 
cazurile, scaunul cel mai îndepărtat e la 
opt rînduri de locul de joc. 

În Anglia, la Bristol, o mică sală, „Dra- 
matic Studio“, oferă actorilor posibilități 
diverse și multiple de a juca în toate sti- 
lurile. 

Ca un strălucit exemplu de formulă in- 
termediară, în care adaptabilitatea sălii se 
limitează la modificarea de la caz la caz 
a numărului de locuri, trebuie amintit 
teatrul din Malmö (Suedia). Aci, un vast 
proscenium semicircular pătrunde in pu- 
blic. El este aşezat pe elevatoare, putind 
deveni fosă de orchestră, parter-orchesträ, 
ca în teatrul grecesc, sau parter cu scaune, 
care fiind ascunse chiar în spațiul lui sint 
escamotabile. Pereți mobili glisează prin 
pante anume lăsate în tavan și fac ca 
sala, de 1.700 locuri pe scaune și 500 în 
picioare, să poată fi redusă, după carac- 
terul spectacolului, la 400, 800 sau 1.200 
de locuri. 

Experiențe similare întîlnim și în tea- 
trul sovietic. În primul rînd, sînt cunos- 
cute străduințele unor oameni de teati: 
sovietici de a reda acestei arte și de a-i 
dezvolta caracterul de masă pe care îl 
avea în antichitate, prin mărirea capaci- 

Avanscena teatrului din Malmö 


tăţii sălii şi prelungirea scenei pină aproa- 
pe în mijlocul spectatorilor. Meyerhold rea- 
lizase la Moscova o sală cu scena şi locu- 
rile pentru public dispuse în aceeași navă 
de formă eliptică. Dar inovațiile lui în 
materie de arhitectură teatrală, nefiind le- 
gate de o puternică viziune realistă cu 
privire la interpretarea regizorală și acto- 
ricească a pieselor, au deviat în abstrac- 
tism şi experiențele nu au mai fost conti- 
nuate. Intră apoi în studiu felurite pro- 
iecte interesante, ca de pildă cel pentru 
un teatru de masă la Harkov (arhitecţi: 
Zdenko-Strijici şi Ebbeke, 1930) dispunînd 
de două scene, una avansind spre public, 
cealaltă construită în spatele ei. Un alt 
proiect este conceput în același stil de ar- 
hitectul Barkin și de marele regizor Vah- 
tangov. 

Regizorul romîn Ion Sava, căutînd și 
el să se sustragă rigidităţii cutiei scenice, 
a conceput, în colaborare cu arhitectul Be- 
dros, un proiect pentru o sală circulară 
cu scenă deschisă în jurul publicului și 
cu scaunele așezate pe un mare disc tur- 
rant, urmărind acțiunea fie fix, într-o 
parte sau alta, fie într-o mișcare lentă 
panoramică, simultană cu desfășurarea ac- 
tiunii. 

În general, toate aceste căutări de for- 
mule noi nu au dus la rezultate concre- 
tizate în realizări care să dea naștere la o 
școală. Ele și multe altele au ajutat, însă, 
la conturarea unor noi concepte arhitec- 


tonice, care departe de a constitui o rebe- 
liune capricioasă împotriva rigidităţii for- 
mei, reprezintă dezvoltarea firească a unei 
concepții noi despre arta teatrului. 

Cînd vorbim despre ceea ce s-a reali- 
zat practic pe această linie a teatrului a- 
daptabil, nu e îngăduit să omitem că în 
multe cazuri — şi observaţia se aplică 


mai ales unora din teatrele universitare 
din S.U.A. — concepţia arhitectonică a 
sălii a fost dictată fie de faptul că ini- 
tial localul avea altă destinaţie (atelier, 
sală de studii etc.), fie că intenționat se 
avea în vedere şi o altă utilizare a lui 
(ca sală de conferințe, de club); cu alte 
cuvinte, „adaptabilitatea “ este impusă ade- 
sea de considerente care au prea puţin co- 
mun cu ţelurile exclusiv artistice, devenind 
o simplă formulă de amenajare lesnicioasă. 
De asemenea, s-au produs și inevitabilele 
excese : la teatrul „„Turnabout” (literal: 
„Întoarce-te“) din Los Angeles, reprezen- 
taţiile decurg în modul următor: se joacă 
pe o scenă, situată la un capăt al sălii; 
apoi, la următorul tablou, spectatorii fa: 
să pivoteze scaunele și urmăresc acțiunea 
în partea opusă a sălii. Desigur, o for- 
mulă care nu e din cele mai fericite. 

Revista „Le Thââtre dans le Monde“ a 
întreprins o anchetă printre regizori şi oa- 
menii de teatru, cu privire la teatrul adap- 
tabil. Punctele de vedere au fost împăr- 
tite. 

Adepții teatrului adaptabil susțin că orice 
piesă poate fi mai bine reprezentată „Pe o 
scenă deschisă decît pe scena „cutie . De 
altfel, formula teatrului adaptabil permite 
şi schema „à l'italienne“. Pe de altă 
parte, oponenții susțin că e vorba de o 
„modă“ trecătoare, care recurge la formele 
primitive ale teatrului și că piesele scrise 
pentru astfel de scene, cum ar fi tragediile 
antice sau dramele lui Shakespeare, pot fi 
montate cu mai multă eficacitate pe scena: 
închisă. 

Unul din adepţii principiului teatrului 
adaptabil, cunoscutul regizor și actor Jean 
Vilar, directorul Teatrului Naţional Popu- 
lar din Paris spune: „,...așa după cum 
imaginația este abstractă și nelimitată, și 
scena trebuie să fie nelimitată, nu închisă. 
şi dacă e posibil, goală. Atunci, imaginația 
se va putea bucura — cea a poetului, cea 
a actorului și cea a spectatorului“ 

Andre Barsacq, pe care publicul nostru 
l-a putut cunoaște din recentul turneu al 
teatrului „l'Atelier“, preferă scena deschisă, 
care dă actorului un relief și o prezență 
imposibil de obţinut pe cea închisă, cu 
condiția să existe o  arierscenă, pentru. 
plantarea unui decor. 


Regizorul american Elia Kazan, cunos- 
cut atit în teatru cît și în cinematograf, se: 
ridică împotriva construcției rigide, spu- 
nînd : „Pentru a juca cele mai bune texte 
nou-apărute, ar trebui să dărîmäm tea- 
trele“. Iar decoratorul englez Roger Furse, 
colaboratorul lui Laurence Olivier, cunos- 
cut publicului nostru prin decorurile și 
costumele filmului Hamlet, îşi doreşte um 
teatru „uşor transformabil“. 


100 www.cimec.ro 


Acelaşi punct de vedere îl împărtăşesc 
şi Kees van Jersel, director al lui ,„To- 
meelgroup Theatre“ (Arnhem) şi Mosche 
Halevy, directorul teatrului „Ohel“ din 
Tel-Aviv. 

Împotriva noii concepții se ridică, desi- 
gur, valori tot atit de verificate. Decora- 
torul D. Oenslager susține că e neplăcut 
ca, dincolo de suprafața de joc, să 
vezi tot spectatori (scena centrală), 
că ar fi o sursă de distragere a atenţiei 
şi de confuzii. W. Unruh afirmă şi el ca 
limitarea optică a scenei „à italienne“ 
„ajută concentrării, iar André Villiers, direc- 
torul „Centrului de studii filozofice și teh- 
nice al teatrului” dim Paris spune că sce- 
na „à Litalienne“ va fi mereu valabilă, 
„prin puritatea tradiţiei ei şi prin intenții“. 

E greu să formulăm o concluzie cu pri- 
ire g un principiu neverificat încă prin 
practită proprie. Sigur e că felul în care 
acest principiu este aplicat are tot atit de 
multă importanţă, ca şi modul în care au 
fost transpuse în practică celelalte prin- 
<ipii mai vechi. Doar am avut prilejul 
să  înregistrăm atîtea exemple proaste şi 
de teatru „à l'italienne“. Totuși, credem ză 
valoarea încercărilor pe linia teatrului a- 
daptabil constă în fuga de grandilocvență 
“exterioară, de fast decorativ, de stil pom- 
pier, de paradă și, dimpotrivă, în apro- 
pierea de autentic, de esențial, în axarea 
pe idee, în urmărirea conţinutului. Soluţie 
tranzitorie sau durabilă — cert e că tea- 
trul adaptabil și-a cîștigat deocamdată me- 
mitul de a stimula creativitatea pe planuri 
diverse, însă toate legate de progresul artei 
teatrale, în ceea ce are ea valabil. Rămîne 
să vedem dacă, prin concepția ce-i stă la 
bază, este numai o noutate trecătoare sau 
dacă reprezintă realmente o formulă de 
viitor. 

Liviu CIULEI 


Ştiri din... 
URSS 


9 Teatrul Comsomolului Leninist din 
Leningrad a prezentat în premieră unională 
piesa Str. Trei privighetori, nr. 17 a dra- 
maturgului iugoslav Dragutin Dobricianin. 

Piesa relatează aventurile unui tînăr 
student, Mişa, care după luni de aştep- 
tare, primeşte un ordin de repartizare pen- 
tru o cameră situată pe strada Trei pri- 
vighetori, nr. 17. Datorită unei greșeli 
strecurate în ordin, studentul nimereşte pe 
un şantier. Cu toată împotrivirea construc- 
torilor, studentul temîndu-se să nu-și piardă 
Ñocuința, se instalează în casa aflată în 


plină construcție, fără acoperiş, uşi şi fe- 
restre. Temerile lui se dovedesc curind în: 
temeiate. În aceeași zi, se mută în „casa 
nouă“ familia paznicului şantierului, pre- 
cum și o femeie în virstă, mătușa Polea. 
Spre surprinderea tuturor, în aceeași noapte, 
viitoarea baie este rechizionată de un tî- 
năr cu numele de Pepik. Şi astfel, într-o 
casă doar pe jumătate terminată, cu încă- 
peri încă pline de var, cărămizi şi moloz, 
un grup de oameni încearcă să improvizeze 
o viață normală. Lucrurile sînt însă de- 
parte de a fi normale şi viața proaspeţilor 
colocatari este plină de neînțelegeri şi în- 
curcături, descrise de dramaturg cu deo- 


sebit haz. 


Înscrierea acestei piese în repertoriul 
Teatrului Comsomolului Leninist este le- 
gată de o întimplare destul de neobişnuită. 
În cursul anului trecut, cu prilejul călă- 
toriei sale în Iugoslavia, profesorul V. 
Zaițev de la Universitatea din Leningrad 
a vizionat acest spectacol la Split. Plă- 
cîndu-i piesa, profesorul a solicitat textul 
ei, pe care, odată înapoiat în patrie, l-a 
transpus în limba rusă şi l-a predat Tea- 
trului  Comsomolului Leninist. În timpul 
repetițiilor, teatrul s-a adresat autorului, 
solicitindu-i o serie de modificări. D. Do- 
bricianin a considerat pe deplin îndreptă- 
tite observaţiile primite din partea teatru- 
lui sovietic și, păstrind o strinsă legătură 
cu colectivul teatrului, a adus textului mo- 
dificările cerute. În felul acesta, pe scena 
Teatrului Comsomolului Leninist a putut 
avea loc premiera acestei amuzante come- 
dii, rod al colaboratorii dintre oamenii de 
artă sovietici și iugoslavi. 

9 În cursul verii, Teatrul ,„,Vahtangov” 
a întreprins un turneu la Kiev. Cu acest 
prilej, au fost prezentate peste 70 de spec- 
tacole cu piesele Omul cu arma, Foma 
Gordeev, Oleko Dundici, O gardă grea, 
Cyrano de Bergerac, Mult zgomot pentru 
nimic şi altele. 

În timpul turneului, teatrul a prezentat 
în premieră comedia Etajul 6, aparţinînd 
dramaturgului francez contemporan A. 
Jery. Piesa relatează aspecte din viața 
oamenilor simpli ai Parisului de azi. 

@ În cursul acestei veri, numeroase 
teatre regionale au întreprins turnee la 
Moscova. Spectacolele prezentate cu acest 
prilej au reliefat izbînzile pe care teatrele 
sovietice regionale, dintre care unele situate 
la sute de kilometri de capitala tării, le-au 
repurtat pe drumul strădaniilor lor pentru 
desăvirșirea mäiestriei artistice. Turneele 
teatrelor regionale au demonstrat largile 
posibilități creatoare de care dispun astăzi 
teatrele sovietice, care abordează cu suc- 
ces cele mai felurite genuri şi cele mai 
dificile lucrări ale dramaturgiei clasice sau 
contemporane. 

În acest sens, exemplul oferit de Tea- 
trul de Dramă al Regiunii Nord-Osetine 
este deosebit de elocvent. 


Înscriind în repertoriul său Othello de 
Shakespeare, teatrul şi-a asumat o grea 
răspundere. Pe de o parte, exigenţele unui 
text dramatic de mare adincime și frumu- 
sețe poetică, solicitind cele mai delicate 
compartimente ale sensibilităţii actoricești, 
pe de altă parte, imaginea vie, neștearsă 
a unui Othello, așa cum fusese creat cu 
ani în urmă de  Mordvinov pe scena 
„Mossovietului“, impuneau teatrului o deo- 
sebită atenție în ceea ce privește menți- 
nerea spectacolului pe linia sensurilor tex- 
tului  shakespearian și la nivelul tradi- 
țiilor interpretative ale tragediei pe scena 
sovietică. 

Teatru de Dramă al Regiunii Nord- 
Osetine, departe de a se mulțumi cu apli- 
carea unor experiențe înfăptuite pe alte 
scene, a căutat drumuri proprii în descif- 
rarea sensurilor profund umane ale dra- 
mei, căi noi pentru creionarea eroului 
shakespearian, modalități noi pentru re- 
darea tragediei sale. l 

Prin eforturile comune ale actorului V. 
Thapsaev, în rolul lui Othello, și ale re- 
gizorului Z. Britaev, spectacolul Teatrului 
de Dramă al Regiunii Nord-Osetine în- 
scrie o pagină nouă în istoria întrupării 
scenice a dramei lui Shakespeare. 

Cronicarul dramatic al ziarului ,Prav- 
da“, Pavel Antokolski, analizînd acest 
spectacol, scrie printre altele : „Dacă adîn- 
cești creația lui V. Thapsaev, te convingi 
de un lucru foarte simplu : Othello creat 
de el e un om care, prin însăși natura 
sa, e făcut pentru a fi fericit. Fericirea 
sa, succesul său, Othello — interpretat de 
Thapsaev — le exprimă prin mijloace sim- 
ple, dintre care cele mai importante sînt 
zîmbetul şi risul. Zimbetul îi mărturiseşte 
sentimentele și de aceea toată dragostea 
lui atit de puternică, dar atît de gingașă 
pentru Desdemona parcă stă cuibărită în 
surisul său. | 

Othello, astfel cum ni-l prezintă Thap- 
săev, ne rămîne în amintire ca un pasio- 
nat luptător pentru viață“. 

În încheierea cronicii, P. Antokolski sub- 
liniază :  „„...Reprezentația merită atentia 
spectatorilor și mai ales a colectivelor tea- 
trale din capitală. Acestea ar avea multe 
de învățat de la actorii Teatrului Regiunii 
Nord-Osetine, dar mai ales cum trebuie 
citită cu ochi limpezi și cu privirea me- 
reu proaspătă, moștenirea veacurilor tre- 
cute şi cum trebuie dezvăluită această 


moştenire ca o pagină plină de märeție. 


. . v . v“ 
şi vlaţa veșnica. 


Fran fæ 


@ Înregistrarea integrală pe discuri a 
spectacolelor teatrale ia în ultima vreme 
o amploare crescîndă în Franța. Recent, 
au fost înregistrate Burghezul gentilom de 
Molière, în interpretarea ansamblului Co- 
mediei Franceze, Don Juan de Molière, 
jucat de formația Teatrului Național Popu- 
lar al lui Jean Vilar, ca şi piesa Dama 
cu camelii de Dumas-fiul, cu Edwige Feuil- 
lère în rolul titular. 

Înregistrarea acestor spectacole s-a rea- 
lizat în cursul reprezentațiilor publice ale 
teatrelor. 

9 Teatrul „Pigalle“ din Paris, a cărui 
conducere a fost preluată de actorul și 
regizorul norvegian Aario Marist, va pre- 
zenta în stagiunea aceasta un repertoriu 
cuprinzind opt piese străine, necumgașcute: 
încă în Franţa, și trei lucrări noi ale unor 
dramaturgi francezi. Printre autorii cu care: 
parizienii vor face cunoștință prin mijlo- 
cirea ansamblului lui Marist, este şi scrii- 
torul danez Kaj Munk. 


R. Cehoslovacă 


4 Festivalul pieselor slovace și cehe, 
desfășurat în primăvara acestui an la Bra- 
tislava, a constituit o amplă trecere în 
revistă a forțelor creatoare ale teatrului 
slovac. Cu prilejul festivalului, au fost 
prezentate pe trei scene 47 de spectacole, 
dintre care 29 de piese de teatru, opt 
spectacole de operă, două recitaluri de ba- 
let, patru spectacole de operetă și două: 
piese pentru tineret. 

În răstimpul celor trei săptămîni cît a 
durat festivalul, au fost organizate nu- 
meroase  întilniri între colectivele parti- 
cipante la festival și oamenii de teatru. 
cehi și slovaci. 

$ În cursul actualei stagiuni, „Teatru! 
Frații Mrstik“ din Brno va prezenta o: 
piesă inedită a lui Alois Mrstik: Ladies 
Patronesses, descoperită de curind în ar- 
hiva dramaturgului și criticului literar K. 
Elgart Sokol. 

Piesa dezvăluie citeva aspecte din viața 
burgheziei cehe. Intriga gravitează în jurul. 
unui bal, ai cărui organizatori omit să 
invite pe reprezentanții corpului didactic. 
local. Profund jigniţi și incitați mai ales 
de soțiile lor, profesorii urzesc o compli- 
cată răzbunare. 

Piesa, scrisă în 1906, a fost abandonată 
de autorul ei, care a revăzut-o abia în: 
1915, cînd, în colaborare cu Elgart Sokol, 
i-a adus substanțiale modificări. De atunci, 
de-a lungul atitor zeci de ani, piesa a 
rămas ascunsă printre alte hirtii, cîștigin- 

du-şi -de curînd dreptul la viață, datorită 
cercetărilor întreprinse asupra moștenirii 
literare a lui Elgart Sokol. 


A nslia | 


$ Săptăminalul „The Stage“ publică 
ştirea că recentul Congres Internațional 
al Criticilor Dramatici, ale cărui lucräri 
s-au ţinut la Paris, a hotărît în unani- 
mitate constituirea unei Asociații Interna- 
tionale a Criticilor Dramatici. Asociația va 
putea elibera membrilor săi documente 
care, certificînd oficial funcția pe care ei 
o exercită, le vor da posibilitatea să fie 
acceptați ca atare şi de teatrele din alte 
țări decît ale lor. Asociația va facilita 
călătoriile în străinătate ale criticilor dra- 
matici. Congresul a ales un comitet pro- 
vizoriu, care să pregătească constituirea 
Asociaţiei. 

$  Stagiunea 1956—1957 a Teatrului 
„Old-Vic“ s-a deschis cu Timon din Atena, 
în care Ralph Richardson și-a făcut re- 
intrarea pe scena acestui teatru, după o 
întrerupere de nouă ani, și cu Cymbeline. 
La 23 octombrie, urmează să aibă loc pri- 
mul spectacol cu Mult zgomot pentru ni- 
mic. Ultimele două piese nu au mai fost 
jucate la „Old Vic“ de 25 de ani. Către 
sfîrşitul lunii decembrie, Robert Help- 
mann se va alătura restului ansamblului, 
ca interpret al lui Shylock în Neguţătorul 
din Veneţia. 


În ultimii patru ani, Teatrul „Old-Vic" 
a montat 23 din cele 36 de piese prevă- 
zute. 

9 Delegaţi din Anglia și Scoţia, în- 
truniți în vara aceasta la Dundee, au ho- 
tărît instituirea unui fond de încurajare 
a tinerilor dramaturgi de talent. În acest 
scop, vor fi alocate anual încasările obţi- 
nute la unul din spectacolele de cel mai 
mare succes. 


0 Întreaga presă engleză este unanimă 
în a recunoaște înalta ţinută artistică a 
spectacolelor oferite la Palace Theatre din 
Londra de Teatrul Naţional Popular din 
Paris, cu prilejul turneului său în Anglia. 
Formația condusă de Jean Vilar a prezen- 
tat în capitala Angliei un ciclu de spec- 
tacole cu Triumful dragostei a lui Mari: 
vaux, Maria Tudor de Victor Hugo și 
Don Juan de Moliere. Cronicarii drama- 
tici londonezi au subliniat în special ca- 
racterul popular al teatrului, ale cărui 
spectacole vor rămîne mult timp prezente 
în amintirea spectatorilor. Dintre cele trei 
piese prezentate, Triumful dragostei a lui 
Marivaux interpretată de Maria  Casares, 
Daniel Sorano și Georges Wilson, a în: 
trunit cele mai numeroase elogii. 


9 Nu de mult, „Arts Theatre Club“ a 
prezentat pentru prima oară în Anglia 
piesa lui Anouilh Valsul toreadorilor. Vi- 
zionată la Paris de Campbell Williams, 
directorul lui „Arts Theatre Club“, cu pri- 
lejul călătoriei sale pe continent, piesa a 
trezit interesul omului de teatru englez, 
care a decis montarea ei pe scena teatrului 
londonez. După cum remarcă presa engle- 
ză, gustul lui Campbell Williams s-a do- 
vedit a nu fi dat greş, piesa întrunind 
unanime elogii atit din partea spectato- 
rilor, cit şi a criticii dramatice. Succesul 
înregistrat de piesa lui Anouilh a deter- 
minat recent un alt teatru englez, „Cri- 
terion Theatre“, să monteze Valsul torea- 
dorilor. 


R. P. Bulgaria 


9 Locuitorii satelor și localităţilor mai 
mari din regiunea munților Rodopi s-au 
obişnuit, de cinci ani încoace, să asiste 


periodic la spectacolele echipelor Teatrului 


popular regional de turnee. Colectivul tea- 
trului e format în cea mai mare parte din 
tineri, care la început au fost actori ama- 
tori, iar cu timpul au hotărit să se con- 
sacre în întregime muncii artistice. Ei îşi 
desăvirșesc pregătirea profesională și teo- 
retică, paralel cu activitatea în teatru. Re- 
pertoriul Teatrului de turnee cuprinde deo- 
camdată 26 de lucrări din dramaturgia 
clasică și contemporană bulgară, piese în- 
tr-un act de A. Cehov și unele piese în- 
tr-un act de autori cehi, poloni și romini. 
Îmbucurător este faptul că teatrul din 
Rodopi a știut să evite ispita unui reper- 
toriu „ieftin“, ușor realizabil și a dozat 
alegerea pieselor în funcţie și de posibi- 
lităţile sale și de răspunderea ce-i revine 
lată de un public sincer iubitor de teatru 
și care răsplătește cu prisosință, printr-o 
primire călduroasă, eforturile  colectivulu! 
artistic. 

9  Competiţiile regionale ale echipelor 
de teatru de amatori, ca și concursul or- 
ganizat cu prilejul sărbătoririi a o sută de 
ani de la înființarea primelor cămine cul- 
turale din ţară, au prilejuit constatări îm- 
bucurătoare în ce privește nivelul genera! 
al spectacolelor, ţinuta lor. O sporită uni- 
tate de stil — care evită totuși monotonia 
—, un progres vădit atît în materie de 
concepție regizorală şi de interpretare ac- 
toricească, cît şi în domeniul grimei, cos- 
tumelor și decorurilor (au dispărut aproape 
cu desăvirșire „interiorul“, „fundalul mun- 
tos“ şi „grădina“ şablonizate), un reper- 
toriu ales cu grijă, iată trăsăturile domi- 
nante ale acestor manifestări artistice. Co- 
iectivul teatral al căminului cultural din 

satul Bregovo, regiunea Vidin, care a ob- 
ținut premiul I la concursul naţional, a 
dat cu piesa Neamul Heraţilor de scrii- 
torul bulgar Elin-Pelin, un spectacol viu, 
apreciat de public și de critica de specia- 
litate. 


Rodezia 


0 În vara acestui an, a avut loc primul 
Festival rodezian de teatru, care a întrunit 
14 companii de amatori din Rodezia de 
sud, Rodezia de nord şi Nyassa. Donald 
Jonson, specialist în istoria teatrului și 
profesor de dicțiune la „Trinity College“ 
din Londra, a prezidat juriul, care a acor- 
dat douä distincții pentru cea mai bunä 
interpretare masculină și feminină. Suc- 
cesul Festivalului a fost atît de mare, în- 
cît e mai mult ca probabil că el va da 
impulsul pentru constituirea unei Asocia- 
ţii Dramatice Federale a Rodeziei. 


R. P. Polonă 


0 Teatrului polonez îi revine meritul de 
a fi pus în scenă, primul în lume, piesa 
lui Leonid Leonov, Caleaşca de aur. După 
premiera mondială prezentată pe scena 
teatrului „Powszechny“ din Varşovia, alte 
două teatre poloneze, cel din Cracovia şi 
cel din Stalinogrod, au montat, la rindu! 
lor, această piesă.  Marcind acest impor- 
tant eveniment din viața teatrală a R.P. 
Polone, presa poloneză a consacrat nu- 
meroase articole celor trei spectacole. Re- 
vista poloneză de specialitate „Teatr“ pu- 
blică sub semnătura lui Jerzy Koenig, ar- 
ticolui „De trei ori Caleașca de aur“, ale 
cărui concluzii ni se par deosebit de inte- 
resante, cu atit mai mult cu cît și spec- 
tatorii din țara noastră vor avea în cu- 
rînd prilejul să vizioneze această piesă. 

Referindu-se în primul rînd la specta- 
colul teatrului „Powszechny “, articolul sub- 
liniază că întregul spectacol poartă pe- 
cetea unei exagerate fidelități din partea 
regiei față de litera textului. Din această 
cauză, deşi diversele scene sau caractere 
au căpătat o întrupare scenică conform 
textului, spectacolul, în totalitatea lui, a 
pierdut fidelitatea față de sensurile piesei. 
Ceea ce -caracterizează întregul spectacol 
— arată Koenig — este lipsa acelui fir 
roşu, menit să reunească toate elemente'e 
piesei și să dea viață subtextului. Or, în 
cazul piesei lui Leonov, subtextul își are 
o viață proprie, ce se desfășoară adesea 
dincolo de acţiunea propriu-zis dramatică 
și uneori chiar împotriva ei. Spectacolul 
varșovian a lipsit acțiunea de o motivare 
psihologică, în stare să facă simţite, din- 


colo de cuvintele rostite pe scenă, senti- 
mentele oamenilor. 

„Caleaşca de aur la Varşovia — scrie 
Koenig — a fost o „caleașcă” a aparen- 
telor. Spectacolul a pierdut din subtilitate 
și finețe, născind discuţii în jurul inter- 
pretării piesei “. 

În legătură cu spectacolul prezentat de 
Teatrul din  Stalinogrod, Jerzy Koenig 
scrie, printre altele : „,...piesei i s-a adău- 
gat aici un element nou: caracterizarea 
eroilor pornind exclusiv de la faptele sä- 
vîrşite de fiecare dintre ei“. Această vi- 
ziune personală a regizorului a determinat 
însă apariția unor eroi deosebiți de per- 
sonajele lui Leonov. Caleaşca de aur pe 
scena acestui teatru nu mai corespunde 
textului şi, mai ales, sensului acordat de 
text. După cum subliniază articolul din 
revista „Teatr“, experiența aceasta este 
lăudabilă în măsura în care orice expe- 
riență în domeniul artei teatrale este bine- 


venit. «Dar — se întreabă Koenig — 
problema pe care trebuie să o rezolvăm în 
cazul de față este următoarea : „cît de de- 


parte poate fi împinsă o asemenea expe- 
riență ? “» 

După aprecierile cronicarului polonez, 
meritele unei juste înţelegeri a textului și 
ale realizării unui spectacol în spiritul in- 
spiraţiei originale revine teatrului din Cra- 
covia, pe scena căruia Caleașca de aur a 
fost fidelă lui Leonov. 

Presa poloneză, deși se arată de muite 
ori aspră la adresa celor trei spectacole, 
este totuși unanimă în a saluta prezența 
piesei lui Leonid Leonov pe scenele tea- 
trelor poloneze. 

O Pentru primele luni ale actualei sta- 
giuni, teatrul din Szerecin pregăteşte pre- 
miera următoarelor piese: Neapole, oraşul 


„milionarilor de Eduardo de Filippo, Rentă 


pe viaţă de Al. Fredro și Tilharul de Ka- 
rel Ciapek. 

© Numeroase teatre poloneze au orga- 
nizat în cursul acestei veri spectacole cla- 
sice în aer liber. Astfel, Teatrul de Stat 
din Opole a prezentat în amfiteatrul na- 
tural de la Brzeg, Romeo şi Julieta. Con- 
dițiile scenice ale amfiteatrului — marea 
deschidere şi adincime scenică, numeroa- 
sele scări permițînd desfășurarea acțiunii 
pe mai multe etaje — au creat un cadru 
deosebit de propice prezentării tragediei 
shakespeariene. 

Adaptarea spectacolului la condiţiile na- 
turale ale amfiteatrului a impus  regizo- 
rului Szymon Szurmiej rezolvarea unui 
numär important de probleme tehnice, 
dintre care unele destul de dificile, ca: 
reducerea la minimum a decorurilor şi asi- 
gurarea unei iluminări potrivite în ciuda 
luminei zilei. Spectacolul s-a desfășurat 

timp de 3 ore şi jumătate, pauzele fiind 
complet eliminate. 

Succesul spectacolului Romeo şi ]Julieia. 
care a reunit 12.000 de spectatori, a in- 
demnat Teatrul din Opole să prezinte in 
cadrul aceluiaşi amfiteatru şi Balladyna de 
Slowacki. Paralel, teatrul a reluat şi spec- 
tacolul shakespearian, de astă dată la am- 
fiteatrul de pe muntele Sf. Anna, în pre- 
zența a 10.000 de spectatori. 


a EA 


9 În cursul anului 1955, şi-a inaugu- 
rat activitatea „American Shakespeare Fes- 
tival Theatre“ din Stratford-Connecticut. 
Proiectată din inițiativa unui grup de en- 
tuziaşti, construcția noului teatru n-a pu- 
tut fi desävîrşită, din lipsă de fonduri, 
decît prin contribuția unui numeros cerc 
de iubitori ai dramaturgiei shakespeariene, 
însumînd aproape 3.000 de oameni, ale 
căror subvenții au acoperit totalitatea chel- 
tuielilor. 

Teatrul are în program organizarea 
anuală de festivaluri ale dramaturgiei sha- 
kespeariene, care se bucură de deosebita 
prețuire a cercurilor largi ale populaţiei 
americane. De altfel, „American Shake- 
speare Festival Theatre“ nu se înscrie ca 
un caz izolat în viața teatrală a Statelor 
Unite, în măsura în care numeroase alte 
formaţii profesioniste şi  semiprofesionisie 
îşi centrează exclusiv activitatea pe popu- 
larizarea dramaturgiei marelui Will. 

Dintre acestea, amintim formația lui 
„Antioch - Arena Theatre“ de la Yellow 
Springs, Ohio, care şi-a sărbătorit de cu- 
rind cea de a patra aniversare a existen- 
tei sale. Acest teatru” îşi propune ca, in- 
tr-un răstimp de cinci ani, să prezinte 
toate cele 37 de piese ale lui Shakespeare. 
Pină în prezent, pe scena acestui teatru 
au fost montate: Macbeth, Noaptea regi- 
lor, Nevestele vesele din Windsor, Cum 
vă place, Poveste de iarnă şi altele. 

O altă formaţie, a cărei activitate im- 
pune o atenţie specială, este ,„,Oregon 
Shakespearean Festival Association“ din 
Ashland, Oregon. În cursul acestei veri. 
teatrul şi-a deschis cea de a 2l-a stagiune, 
după ce anul trecut, timp de o lună, a 
prezentat Macbeth, Visul unei nopți de 
vară, Henric al IV-lea şi altele. 

La Cambridge, statul’ Massachusetts, 
funcționează formația „Brattle Shakespeare 
Players“. Othello, Henric al IV-lea, Mult 
zgomot pentru nimic — iată cîteva din 
spectacolele pe care acest ansamblu le-a 
cferit pînă acum. 

Trebuie menționat că activitatea tuturor 
acestor formații se desfășoară cu precă- 
dere în timpul verii, mai frecvent pe scene 


deschise decît pe scene „italiene“. Datorită 
entuziastei munci a animatorilor acestor 
ansambluri, spectatorul american are pri- 
lejul să vizioneze în decursul unei singure 
veri 17 piese shakespeariene. 


R. D. Germană 


© Între 9 iunie—30 septembrie, în mi- 
nunatul cadru natural al ținutului Harz a 
avut loc, în continuarea unei îndelungi tra- 
diții, „Festivalul German 1956“. Inau- 
gurat în 1903 de către dr. Ernst Wach- 
ler — care mai tîrziu avea să fie asasinat 
de hitierişti — ca „teatru popular“ des- 
tinat să împärtäşească germanilor ,,drama- 
tismul pătruns de specificul național“, re- 
numitul „Teatru de munte“ de la Thale 
a găzduit ani de-a rindul manifestări ar- 
tistice deosebit de izbutite. Devenind un 
adevărat sălaș al dramaturgiei clasice ger- 
mane, el a îmbogățit, totodată, și tradi- 
tiile genului de spectacole în aer liber. 
Întrerupt succesiv de cele două războaie 
mondiale şi gîtuit, în răstimpul dintre ele, 
de dominația nazistă, firul activității tea- 
trului de la Thale a fost înnodat din nou 
după 1945. În mare măsură, acest lucru 
s-a realizat grație eforturilor merituosului 
ansamblu al teatrului de la Quedlinburg, 
care a refäcut construcțiile distruse în tim- 
pul räzboiului. Tot din inițiativa celor din 
Quedlinburg, Thale — situat chiar pe li- 
nia de demarcație dintre cele două Ger- 
manii — a devenit locul de întîlnire al 
actorilor şi regizorilor din R.D.G. şi R.F.G. 
Aceştia colaborează cu bucurie și însuflețire 
la reprezentațiile din cadrul Festivalului 
anual. Anul acesta, ciclul de spectacole s-a 
deschis cu impunătoarea lucrare Nibelun- 
gii (partea I şi II) de Hebbel. 

Reprezentațiile au avut loc zilnic (cu 
excepția zilelor de luni); s-au dat nu- 
meroase matinee pentru şcolari şi cîte 
două spectacole duminica — în total 125 
de reprezentații, la care au asistat apro- 
ximativ 200.000 de spectatori. 


Belgia 


@®@ În drum spre patrie de la Paris, 
unde a participat la Festivalul internațio- 
nal de artă dramatică, ansamblul lui 
„Deutsches Theater“ a poposit cîteva zile la 
Bruxelles. Cu acest prilej, el a prezentat 
cîteva spectacole cu Intrigă şi iubire de 
Schiller, piesă cu care teatrul a participat 
şi la Festival. 

După cum relatează revista belgianä 
„Eventail“, spectatorii belgieni au vădit 
un viu interes pentru spectacolele teatrului 
german, fiind cu deosebire impresionați de 

înalta valoare artistică a  interpreţilor. 

$ Spre deosebire de cele mai multe din 
teatrele capitalei belgiene, care nu şi-au 
redeschis porţile decit acum, în toamnă, 
„Théâtre de Poche“ din Bruxelles a avut 
anul acesta o stagiune de vară. Ansam- 
blul a prezentat piesa lui Audiberti Râul 
te năpădeşte (Le mal court). În regia lui 
André Reybaz şi în interpretarea lui Mo- 
nique Verley, Line Jacques, Anrieu, Gil- 
mar şi alții, această lucrare — „mixtum 
compositum“ de spirit voltairian şi lirism 
frenetic, potrivit caracterizării ce i-o dă 
presa belgiană — pare să fi prilejuit un 
spectacol de calitate. 

$ La „Théâtre du Parc“ s-a desfä- 
şurat recent un interesant spectacol cu 
fragmente din cele mai reuşite piese pre- 
zentate pe scena acestui teatru în cursui 
stagiunii de iarnă. Prezentarea fragmen- 
telor a fost însoțită de proiecțiuni cine- 
matografice și comentarii pe marginea sce- 
nelor interpretate. 


RP. F. Iugoslavia 


@ Odată cu deschiderea noii stagiuni 
teatrale, Belgradul a dobîndit un nou tea- 
tru de satiră: „Televizorul Arici“. În- 
ființat prin inițiativa colectivului redacțio- 
nal al ziarului satiric „Ariciul“, noul tea- 
tru își propune sä prezinte scenete, cu- 
plete, parodii şi balete comice inspirate din 
imediata realitate. Teatrul va prezenta 
două-trei spectacole pe săptămînă, îmbogă- 
tind programul, de la un spectacol la al- 
tul, cu scenete și cuplete reflectînd cele 
mai proaspete evenimente. În restul săptă- 
minii, în cadrul teatrului vor fi prezentate 
de predilecție filme satirice mai puţin ru- 
late în celelalte cinematografe. 

În programul de activitate al noii for- 
maţii, sînt prevăzute și spectacole speciale 
organizate în cluburile muncitoreşti şi fa- 
bricile din Belgrad. 


Australia 


0 La „Teatrul elisabetan“ din Sydney. 
compania de marionete a lui Peter Scriven 
a prezentat o piesă în mai multe acte, al 
cărei subiect e inspirat dintr-o legendă 
străveche a populației băștinașe austra- 
liene. Pe scenă, au evoluat marionete mari 
cît omul, precum și unele — reprezentînd 


spirite și ființe imaginare, supraumane — 
ale căror dimensiuni depășeau pe cele ale 
oamenilor. 


Italia 


9 Compania teatrului „delle Muse“ din 
Roma a reluat, la sfîrşitul stagiunii tre- 
cute, comedia Nu te mai cunosc de Aldo 
de Benedetti. Pe scena ‚Teatrului Mic“ din 
Palermo, a avut loc tot în cursul ultime- 
lor zile ale trecutei stagiuni, premiera 
mondială a unei noi comedii a lui Giu- 
seppe Achile, Ostatecul. Ziarul „Sicilia del 
Popolo“ consideră piesa prezentată „o in- 
timplare profund umană, deși artificioasă 
în desfăşurarea ei, legată de unele premise 
tematice, pe care autorul s-a limitat să le 
enunțe, fără să se mai preocupe în sufi- 
cientă măsură de dezvoltarea lor psiholo: 
gică“. În continuare, acelaşi ziar scrie: 
„Regia a încercat să suplinească inconsis- 
tenta materialului dramatic, recurgînd la 
artificii scenice (voci din afară, joc cu 
cortina läsatä), secondînd astfel, în limi- 
tele teatralității, pe autor, în căutările sale 
de efecte cinematografice“. 


Elveția 


® Oraşul Zűrich a găzduit anul acesta 
un festival teatral în patru limbi: Italia 
a fost reprezentată de tînărul ansamblu 
„Teatro di Venezia“, care a prezentat La 
Cameriera brillante de Goldoni, Franța — 
de Teatrul Național Popular, cu Don Juan 
de Molière. Compania „Old Vic“ a pre- 
zentat Rivalii de Sheridan, iar gazda — 
Teatrul din Zűrich — a pus în scenă ver- 
siunea originală a piesei Stella de Goethe. 


India 


9 Între 30 octombrie și 2 noiembrie, 
se va desfășura la Ahmedabad (India) 


Conferința Mondială a „Institutului Inter- 


național de Teatru“. Pentru întiia oară, 
reprezentanții teatrului occidental şi ai ce- 
lui oriental se vor întîlni pe pămînt in- 
dian, ca oaspeți ai Centrului Indian al 
„Institutului Internațional de Teatru“. Pe 
agenda conferinței, sînt înscrise două pro- 
bleme : teatrele populare și teatrele pentru 
tineret. 


www.cimec.ro 


Două cărți despre teatrul slovac 


Teatrologii burghezi au consacrat un nu- 
măr relativ impunător de scrieri — studii, 
eseuri, monografii, manuale — prezentării 
principalelor aspecte ale istoriei teatrului 
din unele ţări de frunte, ca Germania, 
Franţa, Italia, Anglia, care au fost în di- 
verse epoci focare ale creației dramatice și 
scenice. Nu de aceeaşi solicitudine s-a 
bucurat istoria mișcării teatrale din ţările 
mai mici sau subjugate. Neglijarea în bloc 
a activității teatrale din astfel de țări duce 
fără îndoială la reprezentări incomplete ale 
fenomenului teatral mondial și la eludarea 
unor aspecte nu. rareori importante ale 
acestuia. Este firesc ca în primele rînduri 
ale acelora care luminează astăzi trecutul 
mişcării teatrale dintr-o astfel de ţară, tre- 
cută altădată cu vederea, să se găsească 
cercetători autohtoni. Călăuzindu-se în lu- 
crările lor, nu de patriotism local, îngust, 
ci de principii științifice obiective, ei con- 
tribuie la îmbogățirea nu numai a culturii 
țării lor, ci şi a ansamblului de cunoștințe 
despre istoria mondială a artei scenice. 

În acest sens, sînt demne de semnalat 
două lucrări recente asupra activităţii tea- 
trale a unui popor vechi, dar pină nu de 
mult înrobit, a poporului slovac. Este 
vorba de cărțile Lupta teatrului slovac pen- 
tru realism de dr. Zoltan Rampak şi Chipul 
actorului de Magdalena Robinson. Revista 
cehoslovacă de teatru „Divadlo“ califică 
aceste două cărți drept „lucrări de piov- 
nierat “. 

Cartea lui Z. Rampak — arată revista 
— „este în Slovacia prima lucrare care 
ține seama de toate evenimentele sociale și 
politice legate de crearea culturii teatrale”. 
Cartea se referă la o perioadă apropiată, 
începind cu anul 1920. Simţind în mare 
măsură nevoia materialului documentar 
privitor la evoluţia teatrului slovac în cele 
două decenii și jumătate care au premers 
instaurării  orinduirii democrat-populare în 
Cehoslovacia, autorul a recurs la o sursă 


de documentare mai puţin obișnuită, dar 
nu mai puţin recomandabilă. Anume, pe 
lingă recenziile și cronicile, de altfel des- 
tul de rare și ele, din presa timpului, el 
a folosit amintirile personale ale artiștilor 
şi literaţilor mai virstnici din Slovacia de 
azi. Revista „Divadlo“ menţionează că au- 
torul a izbutit să evite viziunea „intimistă “ 
spre care îl putea abate caracterul perso- 
nal al izvoarelor de documentare, să inter- 
preteze just datele primare culese şi să ana- 
lizeze cu rigoare științifică factorii prin- 
cipali care au determinat dezvoltarea în 
această epocă a teatrului slovac. 


Pornind de la cunoașterea situației eco- 
nomice, politice și culturale a Slovaciei şi 
a Cehoslovaciei în ansamblu, autorul de- 
scrie lupta desfășurată în sectorul teatral 
intre adepţii naţionalismului și cosmopoli- 
tismului pe de o parte şi adepţii teatrului 
realist pe de alta. Autorul — arată în 
continuare „Divadlo“ — „cercetează acele 
elemente ale dramaturgiei și regiei care au 
influențat ridicarea cadrelor actoricești şi 
regizorale slovace, în special pe linia in- 
terpretării realiste“. O constatare însem- 
nată, care constituie și pivotul întregii lu- 
crări a lui Z. Rampak, este că istoria tea- 
trului slovac s-a caracterizat în tot acel 
timp, pe de o parte, prin lupta dintre 
„conducerea particulară (a teatrelor) care 
tindea spre satisfacerea gusturilor decadente 
ale publicului burghez și a stînjenit creş- 
terea organică a teatrului slovac“ și, pe 
de altă parte, între cadrele de oameni de 
teatru propriu-ziși „care s-au străduit să 
asigure această creștere și să se adreseze 
unor pături cit mai largi ale publicului 
popular “. 

Lucrarea  Magdalenei Robinson, Chipul 
actorului, îşi propune un obiectiv mai li- 
mitat, dar nu e mai puțin interesantă. Ea 
se preocupă de „variabilitatea măștii acto- 
rului“. În acest scop, reproduce fotogra- 
fiile artistice a 44 de actori de seamă din 
Bratislava — atit tineri cit și mai virst- 
nici. Actorii sînt înfățișați în diversele lor 

roluri. Fotografiile sînt însoţite de prezen- 
tări şi comentarii interesante; toate aces- 
tea la un loc „fac să defileze prin fața 
spectatorului-cititor o galerie... de figuri 
dramatice... care altfel s-ar șterge treptat 
din amintire”. Ne sînt prezentate de pre- 
ferință personaje din piesele jucate în ul- 
timii cinci ani pe scenele Bratislavei. Car- 
tea are o introducere de Ivan Teren, care 
vorbește despre rolul teatrului slovac in 
trecut și în zilele noastre. 

Şi lucrarea lui Zoltan Rampak, și aceea 
a Magdalenei Robinson sînt, pentru miş- 
carea teatrală la care se referă, lucrări de 
pionierat, de defrișare. Prin materialul fap- 
tic ce-l aduc, cît și prin concepțiile ştiin- 
ţifice ce le stau la bază, ele pot fi preţuite 
însă deopotrivă ca valoroase contribuţii la 
cunoașterea istoriei moderne a unui teatru 
pe nedrept ignorat pînă astăzi. 

R. C. 


Mărturisiri instructive 


„Sînt comedian“. Sub acest titlu, actorul 
francez de teatru şi cinematograf Pierre 
Fresnay scrie o carte simplă şi limpede 
despre regulile artei actorului, artă care, 
prin contactul direct cu publicul, exercită 
cea mai activă influenţă. 

Neincrezător în puterea atotroditoare a 
învățămîntului teatral, Pierre Fresnay con- 
sideră că pentru a-și exercita meșteșugul, 
actorul trebuie să aibă o dispoziţie de na- 
tură fizică, nervoasă și mintală. După el, 
meșteșugul actoricesc se învață în muncă 
practică şi folosind experiența actorilor în 
mijlocul cărora joci. Fresnay își susține 
această convingere cu exemple din propria 
lui experiență. El duce ideea mai departe, 
negind nu numai folosul învățămîntului, 
dar chiar existența unei tehnici de bază. 

După Fresnay, tehnica aceasta se reduce 
la foarte puţine lucruri, pe care elevul-actor 
— dacă este înzestrat cu darurile nece- 
sare — le asimilează în cîteva luni. 

Trecind la capitolul „Actorul şi publi- 
cul“, Fresnay indică debutantului mijloa- 
cele prin care actorul poate stabili con- 
tactul cu publicul, această ființă cu viață 
multiplă. Dacă debutantul va izbuti să 
“găsească diapazonul just, durata tăcerilor, 
măsura în care îi este permis să rămînă 
discret — dacă așa îi cere rolul — sau, 
dimpotrivă, să sublinieze intenţia, fără să 
alunsce în vulgaritate, atunci, cu siguranță 
contactul va fi stabilit. Pierre Fresnay ne 
vorbește apoi de dificultățile pe care le 
întimpină orice actor tînăr în încercarea 
de a obţine primul său rol, subliniind că 
rolul odată obținut, îi dă posibilitatea de 


* Pierre Fresnay, Je suis comédien, Editions du 
“Conquistador, Collection „Mon Metier“, Paris, 1955. 


a face dovada talentului propriu, chiar 
dacă se reduce la trei replici, neutre în 
aparență. Sumar, el menţionează și un alt 
aspect important din cariera tinerilor ac- 
tori: acela de a şti să reziste. Autorul 
cărții trece însă prea repede asupra aces- 
tui aspect al vieţii actorului, deși el n-ar 
trebui neglijat. Într-adevăr, în țările capi- 
taliste, unde în general teatrele constituie 
întreprinderi particulare, concurența între 
actori este foarte mare și chiar dacă, în 
cursul anilor, se operează o selecție, aceas- 
ta nu înseamnă imediat și asigurarea an- 
gajamentului. Actorii sînt de aceea nevoiţi 
să facă fel de fel de demersuri, să bată 
la diferite uși, spre a cere audiențe inu- 
tile, să sufere umilințe, peste umilinţe, cu 
nădejdea că vor obţine astfel angajamen- 
tul mult visat. 

Problema compoziţiei unui rol ocupă un 
capitol întreg din cartea lui Fresnay. El 
socoate că, pentru a reuși să creezi un rol 
de compoziţie, cel puţin o trăsătură im- 
portantă a caracterului sau sensibilităţii 
personajului trebuie să se acorde cu una 
din trăsăturile temperamentului de care dă 
dovadă interpretul. În restul cărții, Pierre 
Fresnay ne mai oferă bogate indicaţii des- 
pre raporturile dintre actorul de teatru și 
cinematografie, însemnînd și cîteva aspecte 
din munca lui de regizor. „Je suis comé- 
dien“ este o carte bogată în substanţă, care 
nu reflectă doar figura unui actor de sea- 
mă al scenei franceze, ci constituie şi un 
îndrumător, care te ajută, în pofida unor 
idei cu care nu sîntem totdeauna de acord, 
să pătrunzi tainele meşteșugului actoricesc. 


Pitoef, înnoitorul 


„Mi s-a cerut să scriu cîteva amintiri 
despre ea (Ludmilla Pitoef) “, spune Aniuta 
Pitoef în prefața cărții sale, „dar a vorbi 
de Ludmilla înseamnă a vorbi de Georges, 
iar el este teatrul, compania...“ 

Într-adevăr, lucrarea aceasta este mai 
mult decît o biografie a Ludmillei și a 
lui Georges Pitoef; căci, în prezentarea 
lor, Aniuta Pitoef face incursiuni intere- 
sante în istoria teatrului contemporan. Cea 
mai mică dintre cei șapte copii ai fami- 
liei Pitoeî ne aduce în fața ochilor viața 
tumultuoasă a părinţilor săi, începînd cu 
perioada de formaţie artistică a lui Geor- 
ges în Rusia, unde a întemeiat primul 
lui teatru. „El nu se  concepea doar 
actor, ci şi figurant, maşinist, electri- 
cian, pictor decorator, director şi regizor, 
ne arată autoarea cărții de faţă, redînd a- 
poi momentul în care Georges Pitoef întil- 


* Aniuta Pitoef, Ludmilla, ma mère Editions 
Juillard, Paris, 1955. 

nește pe Ludmilla în Franţa, zugrăvindu-ne 
perioada războiului din 1914—1918 şi de- 
butul Ludmillei în teatru, pe cînd se afia 
in Elveţia. 

Cartea face să retrăiască înaintea noastră 
toate dificultățile întîmpinate de soţii Pi- 
toef pentru a impune un nou stil de teatru. 
„De la sfîrşitul secolului al XIX-lea, va 
scrie Georges Pitoef, s-a dat alarma și tea- 
trul s-a trezit la o nouă viață. El s-a 
ridicat ca să-și lepede vechile vestminte 
ale textului, ale jocului, ale decorului, ale 
costumelor, ale luminii. Punerea în scenă 
confecționată a început să cedeze locul unei 
puneri în scenă pe măsură. N-au trecut 
decit cîțiva ani, și această revoluție s-a 
produs simultan în toate ţările. Ea a fost 
săvirşită de oameni eminenţi: Antoine, 
Stanislavski, Reinhardt.” 

După înființarea companiei, conducăto- 
rul montează opere ale lui Shaw, Ibsen, 
Strindberg, Heyermans, Synge, Lenormand, 
Tolstoi, Cehov, Maeterlinck, Shakespeare, 
Fleg, Vildrac, Gorki, — Georges Pitoef dove- 
dindu-se plin de ingeniozitate. Astfel, ca să 
scape de aparentele necesități ale spațiului 
teatral, el căuta, în epoca aceea, o divi- 
ziune neobişnuită a spațiului. Gémier su- 
primase rampa, punîndu-i pe actori să urce 
scările care despärțeau scena de public. 
Pitoef gäsea diverse soluții, care țineau 
seamă de specificul operei reprezentate. Cu 
ajutorul unui „practicabil“, el oferea ac- 
tiunii planuri diferite. Dar uneori reprezen- 
tările, vizuale ale lucrurilor, oricît de sim- 
plificate ar fi fost ele, nu-l satisfăceau. Cu 
toate acestea, în activitatea lui Pitoef, nici 
un sistem abstract sau teorie a punerii în 
„scenă nu s-au substituit vreodată fideli- 
tăţii faţă de spiritul fiecărei opere jucate, 
care a rămas în mod invariabil suportul 
poetic şi pretextul descoperirilor și inova- 
țiilor sale. 

Din fiecare pagină, din fiecare rînd al 
cărţii, se desprind nenumărate amintiri, 
imagini legate de acea mișcare de înnoire 
a teatrului care, în Franţa, a avut în frun- 
tea ei pe Firmin Gâmier, Lugn&-Poe, Jac- 
ques Copeau, iar mai tirziu pe Pitoef. 

Paginile acestea aduc odată cu mirosul 
fardurilor și al colbului din vechile teatre, 
o lecţie de voință, de dezinteresare și de 
simplicitate, reuşind în același timp să ne 
reveleze sufletul celor doi mari artişti, 
Ludmilla și Georges Pitoef, care, pentru cei 
ce i-au văzut jucînd, sînt de neuitat, toc- 
mai pentru că ei şi-au pus tot sufletul în 
arta lor. 

De-a lungul celor 300 de pagini ale 
cărții, pe care a consacrat-o memoriei pä- 
rinţilor săi, Aniuta Pitoef ne împărtășește 


25 de ani din viața Pitoefilor, adică 25 
de ani de luptă, de sacrificii, de speranțe, 
de eșecuri și de succese legate de dezvol- 
tarea teatrului contemporan. 

Paul B. MARIAN 


Studii şi cercetări de istoria 
artei (An Il, nr. 3-4, 1955) 


Cu întirzieri ce depășesc cu mult limiteie 
anului în curs, revista Institutului de istoria 
artei al Academiei R.P.R. aduce contribuții 
valoroase în variate domenii de cercetare 
ştiinţifică. 

Astfel, alături de articolele omagiale în- 
chinate lui George Enescu, ea cuprinde 
studii ample, mai totdeauna bazate pe un 
material inedit sau  nevalorificat pînă a- 
cum, grupate pe specificul propriu dome- 
niului cercetat : artă populară, artă medie- 
vală, modernă şi contemporană, teatru, 
aducînd date noi în etnografie şi arta 
plastică sau informații necunoscute asupra 
unor manifestări artistice de valoare din 
trecut. În ceea ce privește arta modernă și 
contemporană, remarcăm studiile şi evocă- 
rile academicienilor : G. Oprescu și K. H. 
Zambaccian — primul aducînd „Date noi 
despre anii de formație ai lui Grigorescu“ 
al doilea despre pictorul C. Ressu, precum 
şi cele semnate de I. Frunzetti și Amelia 
Pavel, respectiv despre „Paciurea“ și „,Ca- 
ricatura politică romînă în sec. al XIX-lea”. 

Ceea ce ne interesează îndeosebi din cu- 
prinsul revistei, sint studiile și cercetările 
de istoria teatrului rominesc. Pe această 
linie, trebuie să menţionăm articolele : „În- 
ceputurile criticii teatrale rominești“ de S. 
Alterescu, „Eminescu despre caracterele dra- 
matice, de Fl. Tornea şi „C. A. Rosetti 
şi arta actorului“ de Anca Costa-Foru. 

Studiul lui S. Alterescu începe cu con- 
statarea legăturii dintre dezvoltarea creației 
teatrale și mișcarea teatrală națională în 
prima jumătate a secolului al XIX-lea. În- 
cadrînd acest fenomen în procesul de afir- 
mare a culturii romînești şi  remarcînd 
obiectivul eliberării naţionale și sociale, pe 
care îl servea, autorul pune în lumină 
contribuţia scriitorilor la dezvoltarea tea- 
trului național, a rolului său social-istoric. 

Articolul urmărește diferitele etape ale 
luptei pentru afirmarea teatrului romînesc, 
aducind exemple şi dovezi din studiile lui 
Eliade, Bolliac, C. Caragiale, C. Negruzzi, 
M. Kogălniceanu, V. Alecsandri — care 
toate constituie adevărate mărturii ale 
luptei duse de cărturarii timpului pentru 
dezvoltarea teatrului rominesc pe o cale 


* Editura Academiei Republicii Populare Romîne 

proprie, în legătură cu tradiţia teatrului 
popular şi independent de unele influenţe 
dăunătoare ale teatrului străin. Majoritatea 
literaţilor epocii, în același timp primii cri- 
tici teatrali (începînd cu Eliade în ,Curie- 
rul rominesc“ și „Gazeta Teatrului Naţio- 
nal“, şi cu Asachi în „Albina romînească “), 
exprimă ideea care redă un deziderat co- 
mun : teatrul să fie o oglindă a realităţilor 
romînești. Cu toate că precursorii și scrii- 
torii pașoptiști nu au avut închegat un 
sistem de gîndire estetică, esența concep- 
ției lor despre artă cuprinde necesitatea 
creării unui teatru naţional, a dezvoltării 
unei literaturi dramatice originale (în spe- 
cial e menţionat rolul jucat în această di- 
recție de programul „Daciei literare“ — 
1840) și totodată a afirmării spiritului ve- 
ridic, realist în operele dramatice şi in 
interpretarea scenică. 

În studiul său, intitulat: „Eminescu des- 
pre caracterele dramatice“, Fl.  Tornea 
pleacă de la constatarea că în cronicile tea- 
trale ale lui M. Eminescu, problema carac- 
terelor e o preocupare centrală, dată fiind 
importanța caracterului dramatic pentru va- 
lorificarea ideii și originalității operei dra- 
matice, în genere. Distincția calitativă pe 
care o face Eminescu între drama de ca- 
racter şi aceea de intrigă, îi servește în- 
deosebi pentru a arăta importanța carac- 
terului dramatic și exigenţele proprii ale 
poetului față de dramaturgia și repertoriul 
original. În legătură cu specificul carac- 
terului dramatic, Eminescu considera drept 
condiție esențială ca acesta să reprezinte 
sinteza unui grup social, naţional, și con- 
damna producţiile lipsite de valoare din re- 
pertoriul . teatrului în care adevăratul ca- 
racter e înlocuit prin cazuri psihologice sau 
criminale. Condamnînd, pe această linie a 


artificializării vieţii, chiar teatrul clasi? 
(Racine, Corneille) şi constatîind prestigiul 
operelor antichităţii și ale lui Shakespeare, 
Molière sau Gogol, Eminescu relevă și alte 
trăsături necesare caracterelor dramatice 
(logică, claritate, modalitate de a exprima 
un principiu ş.a.). Lipsit de o viziune dia- 
lectică a realităţii, poetul era împotriva 
afirmării contradicțiilor de caracter la ace- 
laşi individ ; aceasta, pentru a se putea 
asigura o exprimare clară, directă, puter- 
nică a caracterelor omenești. Totodată, E- 
minescu susținea necesitatea  concordanței 
deznodămîntului cu scopul moral al piesei. 
După Eminescu, caracterele trebuie să con- 
tribuie la exprimarea unei tendințe către 
armonie, către perfecțiunea morală, urmă- 
rită în orice operă de artă autentică. 

Articolul intitulat „C. A. Rosetti şi arta 
actorului“, semnat de Anca  Costa-Foru, 
pune în lumină acțiunea acestui om poti- 
tic în sprijinul teatrului realist și al dra- 
maturgiei originale (în calitate de croni- 
car dramatic și de director al Teatrului 
Naţional), precum și opiniile lui asupra 
specificului artei dramatice. În fine, noia 
lui M. Florea: „Mărturii asupra activităţii 
lui Millo în Franţa“ aduce cîteva date 
puțin cunoscute asupra legăturilor marelui 
actor cu cercurile progresiste din Paris în 
preajma revoluţiei de la 1848. 

Revista se încheie cu o bogată rubrică 
de note, documente şi recenzii, în care sînt: 
prezentate documente şi mărturii asupra di- 
feritelor manifestări artistice din trecut, 
printre care menţionăm : „Primele audiții 
de muzică rusă în concertele simfonice din 
Bucureşti” (F. Foni), „Documente referi- 
toare la Th. Aman“ (Radu Bogdan) etc. 

Mircea MANCAŞ 

Marele .tragedian francez François Joseph Talma — de la 
moartea căruia (19 octombrie 1826) se împlinesc 130 de ani — nu a 
fost numai unul din cei mai reprezentativi interpreți ai dramaturgiei 
clasice franceze, ci şi un reformator al artei teatrale în domeniul 
costumației şi al vorbirii scenice. Societar al „Teatrului francez“ 
(1789), om de opinii politice înaintate în timpul Revolutiei, prieten şi 
admirator al lui Bonaparte, după lovitura de la 9 Thermidor, Talma 
devine de timpuriu celebru, jucind cu incomparabilă forță artistică 
tragediile lui Chénier, Ducis şi Lemercier. 

Creator al marilor roluri din tragediile clasice, Talma a jucat 
în 1808 la Erfurt — pentru a satisface dorința lui Napoleon —, în asistența unui 
„parter de regi“, Bajazet, Moartea lui Cezar de Voltaire şi Cinna de Corneille. 

Din anul 1806, marele actor a fost profesor de declamație la Conservatorul 
din Paris, unde a exercitat o puternică influență asupra generațiilor de tineri artişti, 
încredințați grijii sale (printre ei se prenumără și actorul ctitor al Teatrului romi- 
nesc, C. Aristia). Geniul artistic al lui Talma, pe'care M-me de Stäel il compară cu 
cei mai mari tragedieni ai omenirii, s-a manifestat pînă în ultimele clipe ale vieţii: 
sumbru, patetic şi elocvent, adevărat reprezentant al interpretării romantice — fără 
a excepta şi unele roluri de comedie —, Talma a cucerit marele public al epocii 
prin incomparabila forță a talentului, prin minunatele inflexiuni ale vocii şi prin 
patosul expresiv al jodului său. 

Talma s-a dovedit şi un critic de artă, dublat de un remarcabil memorialist, 
prin eseul său intitulat Réflexions sur Lekain et sur lart théâtral (1825), in care 
analizează arta ilustrului său predecesor. 


Actor reprezentativ al scenei romineşti la începutul secolului 
nostru, C. Radovici a fost, rind pe rind, director de trupă (1904), 
director de scenă la Teatrul Naţional din Craiova, în fine, societar și 
director de scenă la Teatrul Naţional din București. Împreună cu 
soţia sa, marea tragediană Agatha Birsescu, Radovici a jucat la Berlin 
pe Karl Moor din Hoţii de Fr. Schiller, urmărind cu atenţie arta 
punerii în scenă in contactul cu regizorii germani ai timpului. 

În 1909, îl intilnim printre membrii companiei dramatice de 
sub direcţia lui Al. Davila, a cărui experință și înțelegere superioară 
in problemele artei dramatice au contribuit la formaţia artistică a 
viitorului director de scenă al Naţionalului. 

Actor de bogate resurse dramatica, C. Radovici a izbutit să creeze roluri de 
compoziţie (Procurorul Hallers) şi s-a distins indeosebi în drama psihologică (Scan- 
dalul de H. Bataille, Hoţul de H. Bernstein, Manasse de R. Roman ş.a.), în teatrul 
clasic universal și rominesc, precum și în dramaturgia lui H. Ibsen. 

În timpul primului război mondial, el a rămas — alături de A. Demetriad, 
Marioara Voiculescu ş.a. — in teritoriul invadat, luptind sub ocupaţie pentru menţi- 
nerea prestigiului teatrului rominesc, în concurență cu trupele germane oficiale. 

Moartea prematură, acum patru decenii, a întrerupt o carieră strălucită şi 
a lipsit scena naţională de experienţa, talentul şi competinţa unui deosebit de 
inzestrat om de teatru, care a dovedit — în scurta-i existenţă — o mare înțelegere 
a problemelor teatrului rominesc. 


Puţini dintre acei care apreciază valoarea romanului „Tom Jones” 
cunosc activitatea de dramaturg și om de teatru a lui H. Fielding. 

Cu 225 de ani în urmă (1731), romancierul H. Fielding a publicat 
lucrarea dramatică Opera Grabstreet-ului, în care — sub aparențele 
unei acţiuni de operetă — aducea o critică ocolită regimului de 
corupţia politică, patronat de R. Walpole, fost prim-ministru al 
Angliei. În 1736, după ce făcuse să apară Pasquine — adevărată satiră 
dramatică a epocii — Fielding reprezintă la „Teatrul Mic din Hymar- 
ket“ piesa satirică Trupa de comedianți a marelui Mogol, în care 
biciuiește cu vervă moravurile unor trupe dramatice ale vremii care 
căutau, cu orice preț și cu oride concesii pe planul artei, sprijinul cercurilor înalte 
din jurul palatului. În comedia satirică Anuarul istoric pe anul 1736 (jucată un an 
mai tirziu), Fielding critică — indirect — politica financiară a lui Walpole, care 
sacrifica interesele culturale ale ţării spre a menţine, pe calea unor impozite excep- 
ționale, ecbilibrul financiar. 

Curajul, imaginaţia şi forța satirică caracterizează opera dramatică puţin 
cunoscută a autorului romanelor Tom Jones şi Amelia. 


Cu 45 de ani în urmă, premiera Cometei (3 octombrie 1911) a marcat succesul 
dramatic al fructuoasei colaborări dintre cei doi poeţi care au dat literaturii romine 
opere de necontestată valoare: St. O. Iosif şi D. Anghel. 

Piesa, scrisă sub vădita înriurire a. celebrei comedii Cyrano de Bergerac de 
Ed. Rostand, şi-a datorat succesul în special virtuozităţii fără rival a autorilor în 
arta versificațiai, cuvintelor și imaginilor care redau — sub masca glumei — melan- 
colia și suferința discretă sau, dimpotrivă, veselia exuberantă. 

Odată cu succesul piesei, presa a înregistrat în interpretare talentul tină- 
rului I. Iancovescu (în rolul lui Tity Rosnov), jocul plin de poezie al Mariei Giurgee, 
prestanța scenică a Olimpiei Birsan şi, mai presus de toate, arta plină de subti- 
litate şi nuanțare în rostirea versurilor pe care o dovedea P. Liciu. 

